Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
63f9339b-8fe2-4239-b363-221981a4cc4f	ចំណាត់ថ្នាក់ល្អរបស់កម្ពុជា ក្នុងការគ្រប់គ្រងការឆ្លងរាលដាល និងផលប៉ះពាល់នៃវីរុសកូវីដ-១៩	ភ្នំពេញ៖លោកជំទាវ ឱ វណ្ណឌីនបានថ្លែងថាការវាយតម្លៃនេះជារឿងល្អ ហើយក៏បានឆ្លុះ បញ្ចាំងពីការខិតខំប្រឹងប្រែងរបស់កម្ពុជា ក្នុងការទប់ស្កាត់ការរីករាលដាល នៃវីរុសកូវីដ-១៩ បានដោយជោគជ័យផងដែរ។ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងថា “ខ្ញុំសូមចូលរួមអបអរសាទរចំពោះចំណាត់ដ៏ល្អរបស់កម្ពុជា នៅក្នុងការគ្រប់គ្រងការឆ្លងរាលដាល និងផលប៉ះពាល់នៃវីរុសកូវីដ-១៩ ប៉ុន្តែសូមរំលឹកដល់ប្រជាពលរដ្ឋកម្ពុជាទាំងអស់ មិនត្រូវធ្វេសប្រហែសជាដាច់ខាត និងត្រូវតែយកចិត្តទុកដាក់បង្កើនការប្រុងប្រយ័ត្នទ្វេដង”។ លោកជំទាវបានសង្កត់ធ្ងន់ថា តាមការផ្សព្វផ្សាយរបស់ ការិយាល័យចក្ខុវិស័យសេដ្ឋកិច្ច នៃប្រទេសសេណេហ្គាល់ កម្ពុជាជាប់ចំណាត់ថ្នាក់លេខ ៣ នៅក្នុងចំណោមប្រទេសចំនួន ១៦៦ នៅលើពិភពលោក ហើយកម្ពុជាមានចំណាត់ថ្នាក់ល្អជាងគេនៅអាស៊ី ស្តីពីការគ្រប់គ្រងការឆ្លងរាលដាល និងការគ្រប់គ្រងផលប៉ះពាល់នៃវីរុសកូវីដ-១៩ បានយ៉ាងល្អ ពិតមែន ប៉ុន្តែយើងមិនត្រូវធ្វេសប្រហែសជាដាច់ខាត និងត្រូវតែយកចិត្តទុកដាក់បង្កើនការប្រុងប្រយ័ត្នទ្វេដង ព្រោះថាជំងឺកូវីដ-១៩ នៅបន្តមានសន្ទុះនៃការឆ្លងរាលដាល ទាំងកម្រិតពិភពលោក ទាំងកម្រិតប្រទេសនៅអាស៊ាន ពុំទាន់ថមថយនៅឡើយទេ។ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានថ្លែងថា ចាប់តាំងពីថ្ងៃទី២៧ ខែមករា រហូតមកដល់ថ្ងៃទី២០ ខែវិច្ឆិកា ឆ្នាំ២០២០នេះ កម្ពុជាមានករណីឆ្លងកូវីដ-១៩ ចំនួន ៣០៤នាក់ ដែលក្នុងនោះមាន ២៩៤នាក់ ត្រូវបានព្យាបាលឱ្យជាសះស្បើយ (៩៦.៧%) និងគ្មានករណីស្លាប់ទេ។ លោកលើកឡើងថា ការគ្រប់គ្រងសភាពការណ៍នៃការរីករាលដាលជំងឺកូវីដ១៩ ប្រកបដោយជោគជ័យនេះ មិនមែនកើតឡើងដោយចៃដន្យឡើយ គឺមានកត្តាសំខាន់ៗមួយចំនួន ដែលជំរុញឱ្យកម្ពុជាទទួលបាននូវលទ្ធផលជាទីមោទនៈនេះរួមមាន ការប្តេជ្ញាចិត្តខ្ពស់ និងទាន់ពេលវេលា ការដឹកនាំនិងគ្រប់គ្រងដ៏ត្រឹមត្រូវប្រកបដោយគតិបណ្ឌិត និងប្រសិទ្ធភាពខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា។ ប្រព័ន្ធសុខាភិបាលដែលមានស្រាប់របស់កម្ពុជា មានសមត្ថភាពសមស្រប អាចធ្វើឱ្យកម្ពុជាយើងឆ្លើយតប បានយ៉ាងឆាប់រហ័ស និងមានប្រសិទ្ធភាព ទៅនឹងការរីករាលដាលនៃជំងឺកូវីដ១៩។ ការប្តេជ្ញាចិត្ត និងការខិតខំប្រឹងប្រែងដោយមិនខ្លាចនឿយហត់ និងប្រកបដោយវិជ្ជាជីវៈ និងស្មារតីទទួលខុសត្រូវខ្ពស់ របស់មន្ត្រីសុខាភិបាល អាជ្ញាធរពាក់ព័ន្ធ និងកងកម្លាំងប្រដាប់អាវុធគ្រប់លំដាប់ថ្នាក់។ ការចូលរួមគាំទ្រអនុវត្តយ៉ាងសកម្មរបស់ប្រជាពលរដ្ឋតាមការណែនាំរបស់រាជរដ្ឋាភិបាល ក្រសួងសុខាភិបាល និងអាជ្ញាធរពាក់ព័ន្ធ ក្នុងការប្រយុទ្ធទប់ស្កាត់ការរីករាលដាលនៃជំងឺកូវីដ១៩ នៅកម្ពុជា។ សាមគ្គីភាពផ្ទៃក្នុងរបស់ប្រជាជនកម្ពុជាពីគ្រប់មជ្ឈដ្ឋានទាំងស្មារតី សម្ភារ និងថវិកា ក្នុងគោលដៅរួមតែមួយ គឺទប់ស្កាត់ការរីករាលដាលនៃជំងឺកូវីដ១៩ នៅកម្ពុជា។ កិច្ចសហប្រតិបត្តិការអន្តរជាតិល្អ។ សូមបញ្ជាក់ថា ប្រទេសកម្ពុជា បានជាប់ចំណាត់ថ្នាក់លេខ១ នៅអាស៊ី និងលេខ៣នៅលើពិភពលោក (ក្នុង ចំណោម១៦៦ប្រទេស) ជាប្រទេសដែលមានស្ថានភាពគ្រប់គ្រងជំងឺកូវីដ-១៩ និងផលប៉ះពាល់ពីជំងឺបានល្អជាងគេ។ នេះបើតាមរបាយការណ៍ Le Bureau de Prospective Economique របស់ប្រទេសសេណេហ្កាល់ ស្តីអំពីសន្ទស្សន៍ នៃស្ថានភាពធ្ងន់ធ្ងរនៃជំងឺកូវីដ-១៩៕	2020-11-21T06:21:20+07:00	cen.com.kh	https://cen.com.kh/archives/267370.html
40a56206-5f35-48fd-84ce-4614cd32a336	លោកស្រី ឱ វណ្ណឌីន ពន្យល់លម្អិតអំពី៖ កម្ពុជាជាប់លេខ១ នៅអាស៊ី និងលេខ៣ លើពិភពលោក ជាប្រទេសដែលមានស្ថានភាពគ្រប់គ្រងជំងឺកូវីដ-១៩ ល្អជាងគេ (Video inside)	ប្រទេសកម្ពុជា បានជាប់ចំណាត់ថ្នាក់លេខ១ នៅអាស៊ី និងលេខ៣នៅលើពិភពលោក (ក្នុង ចំណោម១៦៦ប្រទេស) ជាប្រទេសដែលមានស្ថានភាពគ្រប់គ្រងជំងឺកូវីដ-១៩ និងផលប៉ះពាល់ពីជំងឺបានល្អជាងគេ។ នេះបើតាមរបាយការណ៍ Le Bureau de Prospective Economique របស់ប្រទេសសេណេហ្កាល់ ស្តីអំពីសន្ទស្សន៍ នៃស្ថានភាពធ្ងន់ធ្ងរនៃជំងឺកូវីដ-១៩។	2020-11-21T05:02:00+07:00	freshnewsasia.com	https://m.freshnewsasia.com/index.php/en/localnews/177619-2020-11-20-15-02-11.html
7fe8a190-a4bb-436c-8b1d-7df7fb4be491	រដ្ឋមន្ត្រីក្រសួងសុខាភិបាល៖ កម្ពុជាគ្រប់គ្រងជំងឺកូវីដ១៩ បានជោគជ័យមិនមែនជារឿងចៃដន្យទេ គឺដោយសារកត្តា ៦យ៉ាង (Video inside)	លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានថ្លែងប្រាប់នាយកប្រតិបត្តិអង្គភាពព័ត៌មាន Fresh News នៅយប់ថ្ងៃទី២០ ខែវិច្ឆិកា ឆ្នាំ២០២០នេះថា ចាប់តាំងពីថ្ងៃទី២៧ ខែមករា រហូតមកដល់ថ្ងៃទី២០ ខែវិច្ឆិកា ឆ្នាំ២០២០នេះ កម្ពុជាមានករណីឆ្លងកូវីដ-១៩ ចំនួន ៣០៤នាក់ ដែលក្នុងនោះមាន ២៩៤នាក់ ត្រូវបានព្យាបាលឱ្យជាសះស្បើយ (៩៦.៧%) និងគ្មានករណីស្លាប់ទេ។ លោកលើកឡើងថា ការគ្រប់គ្រងសភាពការណ៍នៃការរីករាលដាលជំងឺកូវីដ១៩ ប្រកបដោយជោគជ័យនេះ មិនមែនកើតឡើងដោយចៃដន្យឡើយ គឺមានកត្តាសំខាន់ៗមួយចំនួន ដែលជំរុញឱ្យកម្ពុជាទទួលបាននូវលទ្ធផលជាទីមោទនៈនេះ។ ការប្តេជ្ញាចិត្តខ្ពស់ និងទាន់ពេលវេលា ការដឹកនាំនិងគ្រប់គ្រងដ៏ត្រឹមត្រូវប្រកបដោយគតិបណ្ឌិត និងប្រសិទ្ធភាពខ្ពស់របស់សម្តេចតេជោ ហ៊ុន សែន នាយករដ្ឋមន្រ្តីកម្ពុជា។ ប្រព័ន្ធសុខាភិបាលដែលមានស្រាប់របស់កម្ពុជា មានសមត្ថភាពសមស្រប អាចធ្វើឱ្យកម្ពុជាយើងឆ្លើយតប បានយ៉ាងឆាប់រហ័ស និងមានប្រសិទ្ធភាព ទៅនឹងការរីករាលដាលនៃជំងឺកូវីដ១៩។ ការប្តេជ្ញាចិត្ត និងការខិតខំប្រឹងប្រែងដោយមិនខ្លាចនឿយហត់ និងប្រកបដោយវិជ្ជាជីវៈ និងស្មារតីទទួលខុសត្រូវខ្ពស់ របស់មន្រ្តីសុខាភិបាល អាជ្ញាធរពាក់ព័ន្ធ និងកងកម្លាំងប្រដាប់អាវុធគ្រប់លំដាប់ថ្នាក់។ ការចូលរួមគាំទ្រអនុវត្តយ៉ាងសកម្មរបស់ប្រជាពលរដ្ឋតាមការណែនាំរបស់រាជរដ្ឋាភិបាល ក្រសួងសុខាភិបាល និងអាជ្ញាធរពាក់ព័ន្ធ ក្នុងការប្រយុទ្ធទប់ស្កាត់ការរីករាលដាលនៃជំងឺកូវីដ១៩ នៅកម្ពុជា។ សាមគ្គីភាពផ្ទៃក្នុងរបស់ប្រជាជនកម្ពុជាពីគ្រប់មជ្ឈដ្ឋានទាំងស្មារតី សម្ភារ និងថវិកា ក្នុងគោលដៅរួមតែមួយ គឺទប់ស្កាត់ការរីករាលដាលនៃជំងឺកូវីដ១៩ នៅកម្ពុជា។ កិច្ចសហប្រតិបត្តិការអន្តរជាតិល្អ។ លោករដ្ឋមន្ត្រី បានបន្ថែមថា ថ្មីៗនេះភាពលេចធ្លោនៃស្នាដៃគ្រប់គ្រងការរីករាលដាលនៃជំងឺកូវីដ១៩ នៅកម្ពុជា ត្រូវបានកត់សម្គាល់ដោយ Bureau de Prospective Economique (BPE) តាមរយៈការវាស់វែង និងប្រៀបធៀបនូវសន្ទស្សន៍នៃការគ្រប់គ្រងស្ថានភាពរាលដាលជំងឺកូវីដ១៩ ក្នុងចំណោមប្រទេសចំនួន១៦៦ នៅលើពិភពលោក, កម្ពុជាទទួលបានចំណាត់ថ្នាក់លេខ៣។ ដោយប្រើសន្ទស្សន៍ដដែល បើប្រៀបធៀបតែក្នុងទ្វីបអាស៉ី កម្ពុជាបានទទួលចំណាត់ថ្នាក់លេខ១ ក្នុងការគ្រប់គ្រងស្ថានភាពនៃការរាលដាលជំងឺកូវីដ១៩៕	2020-11-21T04:07:00+07:00	freshnewsasia.com	https://m.freshnewsasia.com/index.php/en/localnews/177618-2020-11-20-14-07-17.html
3ddd2836-4312-4e21-ab60-4b222bba60a2	សហជីពទូទាំងប្រទេសចិន ផ្តល់សម្ភារប្រឆាំងជំងឺកូវីដ១៩ ជូនសភាសម្ព័ន្ធសហជីពជាតិកម្ពុជា (Video inside)	នៅព្រឹកថ្ងៃទី២០ ខែវិច្ឆិកា ឆ្នាំ២០២០ នៅទីស្នាក់ការកណ្តាលសភាសម្ព័ន្ធសហជីពជាតិកម្ពុជា (NACC) មានរៀបចំពិធីប្រគល់សម្ភារប្រយុទ្ឋប្រឆាំងជំងឺកូវីដ១៩ ដែលជាអំណោយ របស់សហជីពទូទាំងប្រទេសចិន (AFCTU)។ ពិធីនេះមានការចូលរួមពីសំណាក់លោក សោម អូន ប្រធានសភាសម្ព័ន្ធសហជីពជាតិកម្ពុជា និងលោក Zhang Yaowu នាយកការិយាល័យមូនិធិចិនដើម្បីសន្តិភាព និងអភិវឌ្ឍប្រចាំប្រទេសកម្ពុជា តំណាងឲ្យសហជីពទូទាំងប្រទេសចិន និងសមាជិកសមាជិការគណកម្មាធិការប្រតិបត្តិរបស់សភាសម្ព័ន្ធសហជីពជាតិកម្ពុជាជាច្រើនរូបទៀត។ លោក សោម អូន បានថ្លែងថា បន្ទាប់ពីការរីករាលដាលជំងឺកូវីដ១៩ សភាសម្ព័ន្ធសហជីពជាតិកម្ពុជា បានបង្កើតក្រុមស្ម័គ្រចិត្តប្រយុទ្ឋប្រឆាំងជម្ងឺដ៏កាចសហាវនេះ ហើយបានធ្វើសកម្មភាពរួម ចំណែកជាមួយរាជរដ្ឋាភិបាល ចុះអប់រំ និងបាញ់ថ្នាំបំភាយសម្លាប់មេរោគនៅតាមបណ្តាផ្ទះជួលកម្មករ កន្លែងធ្វើការរវស់កម្មករ និងអគារសាធារណៈរបស់អាជ្ញាធរខេត្តក្រុង។ លោក សោម អូន បានបន្តថា សហជីពប្រទេសទាំង២ បាននិងកំពុងតែងពង្រឹងសាមគ្គី និងធ្វើកិច្ចសហប្រតិបត្តិការយ៉ាងស៊ីជម្រៅ ដោយបានការផ្លាស់ប្តូរទស្សនកិច្ចសិក្សា និងដកបទពិសោធន៍ ពីគ្នាទៅវិញមក ជាពិសេសសហជីពទូទាំងប្រទេសចិន តែងតែជួយដល់សហជីពកម្ពុជា នៅពេលជួបការលំបាក។ លោក សោម អូន បានបញ្ជាក់ថា អំណោយសម្ភារប្រយុទ្ឋប្រឆាំងជំងឺកូវីដ១៩ របស់មិត្តចិននៅពេលនេះគឺមានអត្ថប្រយោជន៍ខ្លាំងណាស់ និងសមស្របទៅនឹងសភាពការណ៍បច្ចុប្បន្ន ដែលប្រទេសកម្ពុជា កំពុងតែជួបនូវបញ្ហាប្រឈមជាមួយជម្ងឺដ៏កាចសាហាវនេះ។ លោកសូមថ្លែងអំណយ៉ាងជ្រាលជ្រៅចំពោះសហជីពទូទាំងប្រទេសចិន ដែលបានយកចិត្តទុកដាក់រួមចំណែកជាមួយសភាសម្ព័ន្ធសហជីពជាតិកម្ពុជា ក្នុងការចូលរួមយុទ្ឋនាការការពារ សុខមាលភាពរបស់កម្មករ ក៏ដូចជាប្រជាពលរដ្ឋកម្ពុជាទូទៅ។ លោក Zhang Yaowu បានលើកឡើងថា នេះជាផ្នែកមួយនៃសកម្មភាពរួមដើម្បីប្រយុទ្ធប្រឆាំងនឹងជំងឺកូវីដ១៩ «គំនិតផ្ដួចផ្ដើមការកសាងសហគមន៍ផ្លូវសូត្រ» នៃសមាគមលើកកម្ពស់ការផ្លាស់ប្តូរអន្តរជាតិរបស់អង្គការមិនមែនរដ្ឋាភិបាលចិន។ សហជីពទូទាំងប្រទេសចិន បានប្រមូលថវិកាចំនួន ៤០០.០០០ យន់ (ប្រមាណ ៥៩.០០០ ដុល្លារ) ដោយផ្ដល់ជាសម្ភារជូនសភាសម្ព័ន្ធសហជីពជាតិកម្ពុជាដូចជា៖ ម៉ាស ៣០ម៉ឺនម៉ាស, មាស៊ីនបាញ់ថ្នាំ២០គ្រឿង, ឈុតហាស់ម៉ាត ២០ឈុត, ស្រោមដៃការពារ ២០សម្រាប់, ស្បែកជើងការពារកវែង ២០គូរ និងខែលការពារមុខ ២០ខែល ដែលនេះបង្ហាញពីមិត្ដភាព ដ៏ស្មោះត្រង់របស់យើង បង្ហាញពីបេះដូង និងការជួយគ្នាទៅវិញទៅមក ហើយយើងខ្ញុំសង្ឃឹមថា ការផ្គត់ផ្គង់នេះ នឹងជាប្រយោជន៍ដល់ការងារប្រឆាំងការរីករាលជំងឺកូវីដ របស់ក្រុមការងារសភាសម្ព័ន្ឋសហជីពជាតិកម្ពុជា។ លោក Zhang Yaowu បានបញ្ជាក់ថា «ខ្ញុំសង្ឃឹមយ៉ាងមុតមាំថា ក្រោមការប្រោសប្រទានពរពីព្រះមហាក្សត្រ ព្រះករុណា ព្រះបាទ សម្តេច ព្រះបរមនាថ នរោត្តមសីហមុនី និងក្រោមការដឹកនាំ ដ៏រឹងមាំរបស់រដ្ឋាភិបាលសម្ដេចតេជោ ហ៊ុន សែន បងប្អូនកម្មករកម្ពុជា និងសមាជិកសមាជិការបស់សភាសម័្ពន្ធសហជីពជាតិកម្ពុជា នឹងមានជីវភាពល្អកាន់តែប្រសើរ៕	2020-11-20T23:58:00+07:00	freshnewsasia.com	https://m.freshnewsasia.com/index.php/en/localnews/177593-2020-11-20-09-58-32.html
d0eff604-324a-4cd9-81a3-7cb86898c77d	ស្នងការខេត្តកំពង់ធំ យកអំណោយជូនមន្ដ្រីនគរបាលដែលសម្រាកព្យាបាលជំងឺ នៅក្រុងស្ទឹងសែន និងអះអាងថា មិនទុកមន្ដ្រីជួបការលំបាកចោលនោះឡើយ	លោកឧត្តមសេនីយ៍ទោ ម៉ែន លី ស្នងការនគរបាលខេត្តកំពង់ធំ នៅព្រឹកថ្ងៃទី២០ ខែវិច្ឆិកា ឆ្នាំ២០២នេះ បានដឹកនាំកម្លាំង ចុះសំណេះសំណាល និងសួរសុខទុក្ខមន្ដ្រីនគរបាល ដែលកំពុងសម្រាកព្យាបាលជំងឺនៅផ្ទះ ស្ថិតក្នុងព្រៃបន្លិច សង្កាត់អាចារ្យលាក់ ក្រុងស្ទឹងសែន ខេត្តកំពង់ធំ។ លោកវរសេនីយ៍ឯក អាំង សុខជា មានជំងឺលើសឈាម ហើយត្រូវបានគ្រួសារលោក ជូនទៅសម្រាកព្យាបាលជំងឺ នៅមន្ទីរពេទ្យរាជធានីភ្នំពេញ តែដោយសារស្ថានភាព ជំងឺរបស់លោកមានការធូរស្រាល គ្រួសារបាននាំលោកមកសម្រាកព្យាបាលជំងឺនៅគេហដ្ឋានវិញម្តង។ ក្នុងឱកាសនោះ លោកឧត្តមសេនីយ៍ទោ ម៉ែន លី បាននាំនូវការផ្ដាំផ្ញើសាកសួរសុខទុក្ខពីសម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និងនាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ ដែលជានិច្ចកាលថ្នាក់ដឹកនាំតែងតែគិតគូរ និងយកចិត្តទុកចំពោះមន្ត្រីថ្នាក់ក្រោម និងចង់ដឹងសុខទុក្ខសុខុមាលភាពមន្ដ្រី ដែលបានបំពេញភារកិច្ច បេសកកម្ម ដែលថ្នាក់ដឹកនាំប្រគល់ជូន។ លោកឧត្តមសេនីយ៍ស្នងការ បានថ្លែងអំណរគុណ ចំពោះពលិកម្មនារយៈពេលកន្លងមករបស់លោកវរសេនីយ៍ឯក អាំង សុខជា ក្នុងបេសកកម្មការពារថែរក្សា សន្តិសុខ សណ្តាប់ធ្នាប់សាធារណៈ និងសុវត្ថិភាពសង្គម ហើយលោកបានធ្វើការណែនាំ ដល់អ្នកជំងឺសូមថែទាំសុខភាព តាមរយៈការធ្វើអនាម័យជាចំបង បរិភោគ អាហារចម្អិនឲ្យបានឆ្អិនល្អជំនួយដល់សុខភាព ជៀសវាងឲ្យបានអាហារណា ដែលធ្វើឲ្យប៉ះពាល់ដល់សុខភាព ហូបទឹកស្អាត ពិសារឱសថ តាមពេលវេលាដែលមានការកំណត់តាមវេជ្ជបញ្ជាសម្រាកគ្រប់គ្រាន់ ទើបឆាប់បានជាសះស្បើយពីជំងឺ។ ឆ្លៀតក្នុងឱកាសនោះ លោកឧត្តមសេនីយ៍ទោ ម៉ែន លី បានប្រគល់អំណោយមួយចំនួន រួមមាន ថវិកាចំនួន២លានរៀល, អង្ករចំនួន០៤បេ, ត្រីខកំប៉ុងចំនួន០២យួរ, ទឹកបរិសុទ្ធចំនួន០២កេស, ទឹកដោះគោឆៅចំនួន០២យួរ, មីយើងចំនួន០២កេស, ទឹកស៉ីអ៉ីវ, ទឹកត្រីដល់គ្រួសារអ្នកជំងឺ ដើម្បីចូលរួមសម្រាលក្នុងការចំណាយដោះស្រាយជីវភាពជាប្រចាំថ្ងៃ។ ភរិយារបស់លោក អាំង សុខជា បានថ្លែងអំណរគុណយ៉ាងជ្រាលជ្រៅ ចំពោះលោកឧត្តមសេនីយ៍ទោ ម៉ែន លី ស្នងការនគរបាលខេត្តកំពង់ធំ និងប្រតិភូអមដំណើរ ដែលបានចំណាយពេលវេលាដ៏មានតម្លៃ ដឹកនាំកងកម្លាំងចុះសួរសុខទុក្ខ ដល់ក្រុមគ្រួសារ របស់លោកស្រី និងគោរពជូនចំពោះ លោកស្នងការ និងប្រតិភូអមដំណើរសូមមានសុខភាពល្អ សំណាងល្អ និងជោគជ័យគ្រប់ភារកិច្ច៕	2020-11-20T22:33:00+07:00	freshnewsasia.com	https://m.freshnewsasia.com/index.php/en/localnews/177582-2020-11-20-08-33-47.html
91056f40-a0d3-4ab3-8c3b-a4dc1408328a	កម្ពុជាជាប់លេខ១ នៅអាស៊ី និងលេខ៣ លើពិភពលោក ជាប្រទេសដែលមានស្ថានភាពគ្រប់គ្រងជំងឺកូវីដ-១៩ ល្អជាងគេ (Video inside)	ប្រទេសកម្ពុជា បានជាប់ចំណាត់ថ្នាក់លេខ១ នៅអាស៊ី និងលេខ៣នៅលើពិភពលោក (ក្នុង ចំណោម១៦៦ប្រទេស) ជាប្រទេសដែលមានស្ថានភាពគ្រប់គ្រងជំងឺកូវីដ-១៩ និងផលប៉ះពាល់ពីជំងឺបានល្អជាងគេ។ នេះបើតាមរបាយការណ៍ Le Bureau de Prospective Economique របស់ប្រទេសសេណេហ្កាល់ ស្តីអំពីសន្ទស្សន៍ នៃស្ថានភាពធ្ងន់ធ្ងរនៃជំងឺកូវីដ-១៩។ នៅលើ Facebook របស់នាយកដ្ឋានប្រយុទ្ធនឹងជំងឺឆ្លង CDC នៃក្រសួងសុខាភិបាលកម្ពុជា បានបង្ហោះបន្តពីរបាយការណ៍នេះ ដោយសរសេរថា៖ ។ រាជរដ្ឋាភិបាលកម្ពុជា បានដាក់ចេញនូវវិធានការនានាយ៉ាងមានប្រសិទ្ធភាព រយៈពេលជិង១ឆ្នាំ កន្លងមកនេះ ដើម្បីប្រយុទ្ធប្រឆាំងនឹងជំងឺកូវីដ១៩ ដែលក្នុងនោះមានការរឹតត្បិតចំពោះការចេញចូលក្រៅប្រទេស រួមទាំងវិធានការការពារដល់ការចម្លងកូវីដ១៩ នៅក្នុងប្រទេសផងដែរ។ រហូតមកដល់ពេលនេះ កម្ពុជាមិនមានការរីករាលដាលជំងឺកូវីដ១៩ នៅក្នុងសហគមន៍នោះទេ ដែលភាគច្រើនជាករណីនាំចូល។ គិតត្រឹមថ្ងៃទី២០ ខែវិច្ឆិកា ឆ្នាំ២០២០នេះ កម្ពុជាបានរកឃើញអ្នកមានវីរុសកូវីដ-១៩ សរុប ៣០៤នាក់ (ស្ត្រី ៦២នាក់ និងបុរស ២៤២នាក់) ក្នុងនោះមានអ្នកព្យាបាលជាសះស្បើយទាំងស្រុង ២៩៤នាក់ និងអ្នកសម្រាកព្យាបាល ចំំនួន១០នាក់៕	2020-11-20T21:33:00+07:00	freshnewsasia.com	https://m.freshnewsasia.com/index.php/en/localnews/177578-2020-11-20-07-33-39.html
aac43ab9-f74f-4ef8-8832-c0779f0164db	រដ្ឋមន្ត្រីការបរទេសហុងគ្រី ជាពីជំងឺកូវីដ១៩ ក្រោយព្យាបាល១៧ថ្ងៃ (Video inside)	រដ្ឋមន្ត្រីក្រសួងការបរទេស និងពាណិជ្ជកម្មហុងគ្រី លោក ភីតធើ ស៊ីចាតូ បានជាពីជំងឺកូវីដ១៩ហើយ បន្ទាប់ពីរូបលោកបានសម្រាកព្យាបាលរយៈពេល១៧ថ្ងៃ។ លោក ភីតធើ ស៊ីចាតូ បានបង្ហោះលើទំព័រហ្វេសប៊ុកនៅថ្ងៃទី២០ ខែវិច្ឆិកា ឆ្នាំ២០២០នេះថា «វាបានបញ្ចប់ហើយ។ ក្រោយថ្ងៃអង្គារ ការធ្វើតេស្ដរបស់ខ្ញុំនៅថ្ងៃនេះគឺ «អវិជ្ជមាន»។ ខ្ញុំបានឆ្លងកាត់រយៈពេល ១៧ថ្ងៃ ដ៏វែងអន្លាយ និងលំបាកបំផុតនៅក្នុងជីវិតរបស់ខ្ញុំ។ ប៉ុន្តែនៅទីបំផុតគឺថ្ងៃនេះតែម្តង ខ្ញុំអាចជួប សាស៊ីលវី (Szilvi) និងកូនៗជាថ្មី»។ លោក ភីតធើ ស៊ីចាតូ ត្រូវបានរកឃើញកើតជំងឺកូវីដ១៩ កាលពីថ្ងៃទី០៤ ខែវិច្ឆិកា បន្ទាប់ពីលោកបញ្ចប់ដំណើរទស្សនកិច្ចនៅកម្ពុជា និងបន្តដំណើរទស្សនកិច្ចនៅក្នុងប្រទេសថៃ។ ដោយសារការរកឃើញជំងឺកូវីដ១៩ លោក ស៊ីចាតូ មិនបានធ្វើទស្សនកិច្ចនៅប្រទេសថៃនោះឡើយ ហើយលោកត្រូវបានដឹកតាមយន្តហោះពិសេសត្រឡប់ទៅប្រទេសហុងគ្រីវិញ។ បើទោះបីក្នុងកំលុងពេលព្យាបាលជំងឺកូវីដ១៩នេះ លោកនៅតែបន្តធ្វើការងាររបស់លោក និងជួបជាមួយដៃគូសន្ទនារបស់លោកជាប្រក្រតីតាមរយៈប្រព័ន្ធវីដេអូ។ លោក ភីតធើ ស៊ីចាតូ បានរៀបរាប់ថា ក្នុងកំលុងព្យាបាលជំងឺកូវីដ១៩នេះ លោកទទួលបានសេចក្ដីស្រឡាញ់ជាច្រើនក្នុងរយៈពេល ២សប្ដាហ៍កន្លះមកនេះ ដែលជាការផ្ដល់កម្លាំងចិត្តឱ្យរូបលោក។ លោកអរគុណអ្នកដែលបានចងចាំ គាំទ្រ អ្នកដែលផ្ញើសារ និងអ្នកដែលបានសួរសុខទុក្ខលោក។ លោកបានអរគុណជាពិសេស អ្នកដែលបានបន់ស្រន់ឱ្យលោកឆាប់ជាសះស្បើយ។ លោកបានគូសបញ្ជាក់ថា ។ លោករដ្ឋមន្ត្រីការបរទេសហុងគ្រី ក៏បានជូនពរអស់ពីដួងចិត្ត ឱ្យមនុស្សជាតិគេចផុតពីគ្រោះចង្រៃនេះ៕	2020-11-20T18:29:00+07:00	freshnewsasia.com	https://m.freshnewsasia.com/index.php/en/localnews/177552-2020-11-20-04-29-51.html
d15b87a8-77a1-49ec-84a0-c753b9546160	WHO ណែនាំមិនឲ្យប្រើថ្នាំ Remedsivir របស់អាមេរិក ដើម្បីព្យាបាលអ្នកជំងឺកូវីដ-១៩ ព្រោះវាមិនមានប្រសិទ្ធភាពគ្រប់គ្រាន់ (Video inside)	អង្គការសុខភាពពិភពលោក (WHO) នៅថ្ងៃសុក្រនេះបានផ្ដល់អនុសាសន៍ជាថ្មីថា ថ្នាំរ៉េមដេស៊ីវា (Remdesivir) មិនគួរត្រូវបានប្រើប្រាស់សម្រាប់ព្យាបាលអ្នកជំងឺ COVID-19 មិនថា អ្នកជំងឺនោះមានរោគសញ្ញាធ្ងន់ធ្ងរប៉ុណ្ណានោះទេ ដោយសារតែថ្នាំប្រភេទនេះ «មិនមានប្រសិទ្ធភាពគ្រប់គ្រាន់» ក្នុងការជួយសង្រ្គោះជីវិតមនុស្សឡើយ។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃសុក្រ ទី២០ ខែវិច្ឆិកា ឆ្នាំ២០២០។ ការផ្ដល់អនុសាសន៍របស់អង្គការ WHO ធ្វើឡើងដោយផ្អែកលើការធ្វើតេស្ដដោយប្រើប្រាស់ថ្នាំ Remdesivir ព្យាបាលអ្នកជំងឺ COVID-19 ច្រើនជាង ៧,០០០នាក់។ WHO បានទទួលស្គាល់ថា អនុសាសន៍របស់ខ្លួនមិនមែនមានន័យថា ថ្នាំ remdesivir មិនមានផលប្រយោជន៍ទាល់តែសោះ សម្រាប់អ្នកជំងឺនោះឡើយ ប៉ុន្តែផ្អែកលើលទ្ធផលនៃការធ្វើតេស្ដ, តម្លៃ និងមធ្យោបាយដឹកជញ្ជូន គេមិនគួរប្រើប្រាស់ថ្នាំប្រភេទនេះ ជាវិធីសាស្ត្របន្ថែមពីលើការថែទាំជាធម្មតា ដើម្បីព្យាបាលអ្នកជំងឺ COVID-19 នោះឡើយ។ គួរបញ្ជាក់ថា សហរដ្ឋអាមេរិក និងសហភាពអឺរ៉ុប រួមទាំងបណ្ដាប្រទេសមួយចំនួនទៀត បានអនុញ្ញាតឱ្យប្រើប្រាស់ថ្នាំ Remdesivir ជាបណ្ដោះអាសន្នសម្រាប់ព្យាបាលអ្នកជំងឺ COVID-19 បន្ទាប់ពីការសិក្សាស្រាវមួយបង្ហាញថា ថ្នាំនេះអាចនឹងព្យាបាលអ្នកជំងឺ COVID-19 ជាសះស្បើយបានឆាប់រហ័សជាងវិធីព្យាបាលទូទៅ។ ប្រធានាធិបតីអាមេរិកលោក ដូណាល់ ត្រាំ ក៏ធ្លាប់ប្រើប្រាស់ថ្នាំ Remdesivir ព្យាបាលកំឡុងលោកឆ្លង COVID-19 ផងដែរ។ ទោះជាយ៉ាង អង្គការ WHO ដោយផ្អែកលើការសិក្សាលើអ្នកជំងឺច្រើនជាង ១១,០០០នាក់ នៅក្នុងប្រទេសចំនួន ៣០ បានអះអាងថា ថ្នាំប្រឆាំងវីរុស Remdesivir របស់ក្រុមហ៊ុនអាមេរិក ជីលីដ (Gilead Sciences) មួយនេះ មិនអាចកាត់បន្ថយរយៈពេលនៃព្យាបាលអ្នកជំងឺក្នុងមន្ទីរពេទ្យ ឬក៏បង្កើនឱកាសខ្ពស់ក្នុងការរក្សាជីវិតអ្នកជំងឺឆ្លង COVID-19 ជាងថ្នាំព្យាបាលដទៃៗទៀតនោះឡើយ៕	2020-11-20T18:26:00+07:00	freshnewsasia.com	https://m.freshnewsasia.com/index.php/en/internationalnews/177551-2020-11-20-04-26-04.html
7fa1a005-6fab-4e14-9785-a484dbd0a70a	ក្រសួងប្រកាសបើកសាលាទាំងរដ្ឋ និងឯកជនវិញ ក្រោយបិទបញ្ចប់ព្រឹត្តិការណ៍ដែលហៅថា ៣ វិច្ឆិកា	ក្រសួងអប់រំប្រកាសបើកគ្រឹះស្ថានសិក្សាទាំងរដ្ឋ និងឯកជនឡើងវិញ ក្រោយបិទបញ្ចប់ព្រឹត្តិការណ៍ ០៣វិច្ឆិកា ព្រមទាំងអនុញ្ញាតឲ្យបើកដំណើរការនូវពហុកីឡាដ្ឋានជាតិអូឡាំពិកឡើងវិញ ចាប់ពីថ្ងៃទី២៣ វិច្ឆិកា ។ មន្ត្រីសង្គមស៊ីវិលសាទរចំពោះការបើកសាលារៀនឡើងវិញ ប៉ុន្តែស្នើឲ្យក្រសួងត្រូវមានវិធានការបន្ថែម ដើម្បីកុំឲ្យមានផ្ទុះឡើងជាថ្មី នូវជំងឺកូវីដ-១៩។ រដ្ឋមន្ដ្រីក្រសួងអប់រំ យុវជន និងកីឡាលោក ហង់ ជួនណារ៉ុន ថ្លែងនៅក្នុងសន្និសីទសារព័ត៌មាននៅព្រឹកថ្ងៃទី១៩ វិច្ឆិកា ថា ក្រសួងនឹងបើកគ្រឹះស្ថានសិក្សាសាធារណៈ និងឯកជន នៅរាជធានីភ្នំពេញ និងបណ្ដាខេត្តនានាឡើងវិញ ដោយអនុវត្តវិធានការយ៉ាងម៉ឺងម៉ាត់របស់ក្រសួងសុខាភិបាល ដោយត្រូវរក្សាគម្លាតសុវត្ថិភាពសង្គម និងបុគ្គល ព្រមទាំងត្រូវពាក់ម៉ាស់ការពារក្នុងបរិវេណសិក្សា។ លោកបន្តថា ការបើកសាលាឡើងវិញ គឺដើម្បីឲ្យសិស្សានុសិស្សបានចូលរៀន បំប៉នបន្ថែម ជាពិសេសដើម្បីឱ្យសិស្សថ្នាក់ទី៩ និងទី១២ បានត្រៀមខ្លួនសម្រាប់ការប្រឡងនៅពេលឆាប់ៗខាងមុខ៖ « »។ ការប្រឡងសញ្ញាប័ត្រមធ្យមសិក្សាបឋមភូមិ ឬឌីប្លូម នឹងប្រព្រឹត្តទៅនៅថ្ងៃទី៣០ ខែវិច្ឆិកា ចំណែកការប្រឡងសញ្ញាប័ត្រមធ្យមសិក្សាទុតិយភូមិ ឬបាក់ឌុប ធ្វើឡើងនៅថ្ងៃទី២១ ខែធ្នូ ឆ្នាំ២០២០ នេះ។ ក្រសួងអប់រំអំពាវនាវឲ្យប្រជាពលរដ្ឋ និងសិស្សានុសិស្សកុំរើសអើងកម្រិតគុណភាពសញ្ញាប័ត្ររបស់សិស្សក្នុងអំឡុងពេលមានការរីករាលដាលជំងឺកូវីដ-១៩។ ក្រៅពីនោះ ក្រសួងការងារ និងបណ្ដុះបណ្ដាលវិជ្ជាជីវៈ ក៏បានជូនដំណឹងឲ្យគ្រឹះស្ថានអប់រំ បណ្ដុះបណ្ដាលបច្ចេកទេស និងវិជ្ជាជីវៈទាំងអស់ នៅរាជធានីភ្នំពេញ និងទីរួមខេត្តកណ្តាល ត្រូវបើកដំណើរការឡើងវិញ ចាប់ពីថ្ងៃទី២៣ ខែវិច្ឆិកា នេះផងដែរ។ ប្រធានសមាគមគ្រូបង្រៀនកម្ពុជាឯករាជ្យ អ្នកស្រី អ៊ុក ឆាយាវី ថ្លែងថា នេះជារឿងល្អដែលរដ្ឋាភិបាលបើកសាលារៀនឡើងវិញ ដើម្បីឲ្យសិស្សានុសិស្សបានចូលរៀនឡើងវិញ ដោយសារពួកគេរងផលប៉ះពាល់ខ្លាំងលើការសិក្សាក្នុងអំឡុងពេលជំងឺកូវីដ-១៩។ លោកស្រីបន្តថា ការផ្តល់ការសិក្សាតាមរយៈអនឡាញ សិស្សានុសិស្សពុំមានពេលវេលាគ្រប់គ្រាន់ និងយល់ច្បាស់ដូចការសួរដេញដោលនៅតាមសាលារៀននោះទេ។ ទោះជាយ៉ាងណា លោកស្រីនៅតែបារម្ភពីការគ្រប់គ្រង និងការអនុវត្តវិធានការរបស់ក្រសួងសុខាភិបាលនៅតាមគ្រឹះស្ថានអប់រំនានានៅឡើយ។ លោកស្រីស្នើឲ្យរដ្ឋាភិបាលគួរយកចិត្តទុកដាក់ឲ្យបានម៉ត់ចត់ ដោយមិនត្រូវធ្វេសប្រហែសចំពោះការរាលដាលជំងឺកូវីដ-១៩ នោះឡើយ៖ « »។ លោកនាយករដ្ឋមន្ត្រី ហ៊ុន សែន បានថ្លែងសារជាសំឡេងមួយ កាលពីថ្ងៃទី១៨ វិច្ឆិកា ដោយប្រកាសបិទបញ្ចប់ព្រឹត្តិការណ៍៣ វិច្ឆិកា សម្រាប់រាជធានីភ្នំពេញ នៅថ្ងៃទី១៩ វិច្ឆិកា ចំណែកតាមបណ្ដាខេត្តនានា នឹងបិទបញ្ចប់បន្តបន្ទាប់គ្នា រហូតដល់ថ្ងៃទី២៥ វិច្ឆិកា ដើម្បីឲ្យប្រជាពលរដ្ឋបានត្រឡប់ទៅរស់នៅធម្មតាវិញ។ លោកបញ្ជាឱ្យគ្រប់ស្ថាប័នរដ្ឋបើកដំណើរការឡើងវិញទីតាំងដែលខ្លួនគ្រប់គ្រង ដូចជា ពហុកីឡាដ្ឋានជាតិអូឡាំពិក រោងភាព និងសារមន្ទីរ ជាដើម។ លោក ហ៊ុន សែន ក៏អនុញ្ញាតឱ្យមានការរៀបចំពិធីដែលប្រមូលផ្តុំមនុស្សច្រើន ដូចជា ការរៀបអាពាហ៍ពិពាហ៍ ជាដើមផងដែរ ក្រោមហេតុផលថា រក្សាប្រពៃណី៖ « »។ ទោះជាបែបនេះក្តី ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង ស្វាគមន៍ការបើកសាលារៀន និងទីតាំងមួយចំនួនឡើងវិញ ប៉ុន្តែទទូចឲ្យរដ្ឋាភិបាលមានការប្រុងប្រយ័ត្នខ្ពស់ជាងមុន ដើម្បីបង្ការការឆ្លងរីករាលដាលជំងឺកូវីដ-១៩ ចូលក្នុងសហគមន៍។ លោកលើកឡើងថា កម្ពុជាធ្លាប់មានមេរៀនម្តងរួចមកហើយពីករណីនៃការរីករាលដាលនេះ ដូច្នេះ មិនគួរឲ្យមានទៀតនោះទេ៖ « »។ គិតត្រឹមថ្ងៃទី១៩ វិច្ឆិកា អ្នកកើតកូវីដ-១៩ សរុបក្នុងប្រទេសកម្ពុជាមានចំនួន ៣០៤នាក់ ក្នុងនោះជាសះស្បើយចំនួន ២៩១នាក់ និងអ្នកកំពុងសម្រាកព្យាបាលចំនួន ១៣នាក់ ដោយមិនទាន់មានករណីស្លាប់នៅឡើយទេ៕	2020-11-20T17:38:00+07:00	rfa.org	https://www.rfa.org/khmer/news/health/MoEYS-to-reopen-school-after-2-lockdown-11202020053251.html
48f76e23-3ce3-48f1-a9a2-3df0d4263150	BREAKING: កាន់តែធ្ងន់ធ្ងរ! សហរដ្ឋអាមេរិករកឃើញអ្នកឆ្លងកូវីដ-១៩ ថ្មីៗជិត ២សែននាក់ក្នុង១ថ្ងៃ និងអ្នកជំងឺជាង ២ពាន់នាក់ទៀតស្លាប់, ករណីឆ្លងសរុបកើនដល់១២លាននាក់! (Video inside)	សហរដ្ឋអាមេរិកទើបតែបានរាយការណ៍ អំពីករណីឆ្លង COVID-19 រហូតដល់ទៅ ១៩២,១៨៦ករណីថ្មីៗទៀត ដែលត្រូវបានរកឃើញតែក្នុងរយៈពេល ២៤ម៉ោងកន្លងទៅនេះប៉ុណ្ណោះ ខណៈអ្នកជំងឺ ២,០៦៥នាក់ទៀតបានបាត់បង់ជីវិត នៅក្នុងកំឡុងពេលដូចគ្នានេះ។ នេះបើតាមការដកស្រង់ទិន្នន័យពីគេហទំព័រ Worldometer នាព្រឹកថ្ងៃសុក្រ ទី២០ ខែវិច្ឆិកា ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១២,០៧០,៧១២ករណី ក្នុងនោះអ្នកស្លាប់សរុបមាន ២៥៨,៣៣៣នាក់ និងជាសះស្បើយឡើងវិញចំនួន ៧.២៤លាននាក់។ សន្ទុះនៃការឆ្លង COVID-19 ប្រចាំថ្ងៃរបស់អាមេរិកនេះ បានបង្ខំឲ្យរដ្ឋកាន់តែច្រើនបង្កើនការរឹតត្បិត និងបិទសកម្មភាពមួយចំនួន ក្នុងនោះរដ្ឋញូយ៉កបានសម្រេចបិទសាលារៀនជាថ្មី ក្រោយពីបានមើលឃើញសន្ទុះនៃការឆ្លង COVID-19 ដ៏គួរឲ្យតក់ស្លុត។ គួរបញ្ជាក់ថា ក្រុមហ៊ុនអភិវឌ្ឍវ៉ាក់សាំងអាមេរិក ភីហ្វីហ្សឺ (Pfizer) និង ម៉ូឌែណា (Moderna) ក៏កំពុងជំរុញឲ្យអាជ្ញាធរសុខាភិបាលអាមេរិក អនុញ្ញាតការចាក់វ៉ាក់សាំងបន្ទាន់នៅចុងខែវិច្ឆិកានេះ ឬនៅខែធ្នូខាងមុខ ដើម្បីទប់ស្កាត់ការរាតត្បាត COVID-19 កាន់តែខ្លាំងជាងនេះ៕	2020-11-20T17:38:00+07:00	freshnewsasia.com	https://m.freshnewsasia.com/index.php/en/internationalnews/177546-2020-11-20-03-38-31.html
435096fa-5e21-4504-bcb3-bea2bc35f8bb	TOP NEWS: ថ្ងៃនេះក្រសួងសុខាភិបាលប្រកាសពីការជាសះស្បើយអ្នកជំងឺកូវីដ១៩ ចំនួន៣នាក់ និងមិនមានករណីឆ្លងថ្មីនោះទេ (Video inside)	(ភ្នំពេញ)៖ ក្រសួងសុខាភិបាល នៅព្រឹកថ្ងៃទី២០ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មាន ពីករណីជាសះស្បើយអ្នកជំងឺកូវីដ១៩ ចំនួន៣នាក់ និងមិនមានរកឃើញអ្នកឆ្លងថ្មីនោះទេ។ * បុរសជនជាតិប៉ាគីស្ថាន អាយុ៣៥ឆ្នាំ មានអាសយដ្ឋានស្នាក់នៅ សង្កាត់បឹងកក់១ ខណ្ឌទួលគោក ភ្នំពេញ បានធ្វើដំណើរមកពីប្រទេសឥណ្ឌា ដោយឆ្លងកាត់ប្រទេសអារ៉ាប់ប៊ីសាអូឌីត និងបន្តជើងហោះហើរ នៅប្រទេសកូរ៉េខាងត្បូង មកដល់កម្ពុជានៅថ្ងៃទី០៥ ខែវិច្ឆិកា ឆ្នាំ២០២០។ * បុរសជនជាតិខ្មែរអាយុ ២៩ឆ្នាំ មានអាសយដ្ឋានស្នាក់នៅ ភូមិរាំងដេក ឃុំគគីរធំ ស្រុកកៀនស្វាយ ខេត្តកណ្ដាល * បុរសជនជាតិខ្មែរអាយុ ៣៨ឆ្នាំ មានអាសយដ្ឋានស្នាក់នៅ ភូមិទំនប់ សង្កាត់រកាក្រៅ ក្រុងដូនកែវ ខេត្តតាកែវ ពួកគាត់ទាំងពីរនាក់ បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ បុគ្គលទាំងបីនាក់ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី២០ ខែវិច្ឆិកា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជារកឃើញអ្នកមានវីរុសកូវីដ-១៩ មានចំនួនសរុប ៣០៤នាក់ (ស្ត្រី ៦២នាក់ និងបុរស ២៤២នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៩៤នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៩នាក់ និងអ្នកសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ ចំនួន១នាក់៕	2020-11-20T14:11:00+07:00	freshnewsasia.com	https://m.freshnewsasia.com/index.php/en/localnews/177533-2020-11-20-00-11-20.html
c3b6b2ec-12e5-4c44-bdf9-b56434b51bcc	កម្ពុជា ជាប្រទេសដែលមានស្ថានភាពគ្រប់គ្រងជំងឺកូវីដ-១៩ និងផលប៉ះពាល់ពីជំងឺបានល្អជាងគេនៅអាស៊ី	ភ្នំពេញ៖ លោកវេជ្ជបណ្ឌិត លី សូវ៉ាន់ ប្រធាននាយកដ្ឋានប្រយុទ្ធនឹងជំងឺឆ្លង នៃក្រសួង សុខាភិបាល បានឲ្យដឹងថា កម្ពុជា ជាប់ចំណាត់ថ្នាក់លេខ៣ក្នុងពិភពលោក (១៦៦ប្រទេស) និងលេខ១ នៅអាស៊ី ជាប្រទេសដែលមានស្ថានភាពគ្រប់គ្រងជំងឺកូវីដ-១៩ និងផលប៉ះពាល់ពីជំងឺបានល្អជាងគេ នេះបើតាមរបាយការណ៍ Le Bureau de Prospective Economique ស្តីពីសន្ទស្សន៍នៃស្ថានភាពធ្ងន់ធ្ងរនៃជំងឺកូវីដ-១៩ របស់ប្រទេសសេណេហ្កាល់។ បើតាមក្រសួងសុខាភិបាល បានប្រកាសថា គិតត្រឹមម៉ោង៧និង០០ព្រឹកថ្ងៃទី២០ ខែវិច្ឆិកា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជារកឃើញអ្នកមានវីរុសកូវីដ-១៩ មានចំនួនសរុប ៣០៤នាក់ (ស្ត្រី ៦២នាក់ និងបុរស ២៤២នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៩៤នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន៩នាក់ និងអ្នកសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ ចំនួន១នាក់។ បើតាមសេចក្តីប្រកាសព័ត៌មាន បានបញ្ជាក់ពីករណីជាសះស្បើយអ្នកជំងឺកូវីដ១៩ ចំនួន៣នាក់ និងមិនមានរកឃើញអ្នកឆ្លងថ្មីនោះទេនៅព្រឹកថ្ងៃសុក្រនេះ។ អ្នកជាសះស្បើយទាំង៣នាក់នោះរួមមាន៖ បុរសជនជាតិប៉ាគីស្ថាន អាយុ៣៥ឆ្នាំ មានអាសយដ្ឋានស្នាក់នៅ សង្កាត់បឹងកក់១ ខណ្ឌទួលគោក ភ្នំពេញ បានធ្វើដំណើរមកពីប្រទេសឥណ្ឌា ដោយឆ្លងកាត់ប្រទេសអារ៉ាប់ប៊ីសាអូឌីត និងបន្តជើងហោះហើរ នៅប្រទេសកូរ៉េខាងត្បូង មកដល់កម្ពុជានៅថ្ងៃទី៥ ខែវិច្ឆិកា ឆ្នាំ២០២០។ បុរសជនជាតិខ្មែរអាយុ ២៩ឆ្នាំ មានអាសយដ្ឋានស្នាក់នៅ ភូមិរាំងដេក ឃុំគគីរធំ ស្រុកកៀនស្វាយ ខេត្តកណ្ដាល ។ បុរសជនជាតិខ្មែរអាយុ ៣៨ឆ្នាំ មានអាសយដ្ឋានស្នាក់នៅ ភូមិទំនប់ សង្កាត់រកាក្រៅ ក្រុងដូនកែវ ខេត្តតាកែវពួកគាត់ទាំងពីរនាក់ បានធ្វើដំណើរមកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី២៦ ខែតុលា ឆ្នាំ២០២០។ បុគ្គលទាំងបីនាក់ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ មន្ទីរពេទ្យមិត្តភាពខ្មែរ-សូវៀត បានឲ្យដឹងថា ដំណឹងល្អរីករាយ មន្ទីរពេទ្យមិត្តភាពខ្មែរ-សូវៀត សូមជម្រាបជូនដល់បងប្អូនប្រជាពលរដ្ឋឲ្យបានជ្រាបថា អ្នកជំងឺ Covid-19 ចំនួន ៣ នាក់ ជនជាតិខ្មែរចំនួន ២ នាក់ និងជនជាតិប៉ាគីស្ថានចំនួន ១ នាក់ ដែលបានមកព្យាបាលក្នុងមន្ទីរពេទ្យមិត្តភាពខ្មែរ-សូវៀត បានជាសះស្បើយ នឹងបានអនុញ្ញាតអោយចេញពីមន្ទីរពេទ្យ នាព្រឹកថ្ងៃទី២០ ខែវិច្ឆិកា ឆ្នាំ២០២០ ។ អាស្រ័យហេតុនេះ សូមបងប្អូនប្រជាពលរដ្ឋជ្រាបជាព័ត៌មាន ក្នុងនាមថ្នាក់ដឹកនាំមន្ទីរពេទ្យមិត្តភាពខ្មែរ-សូវៀត លោកសាស្ត្រាចា្យ ងី ម៉េង សូមថ្លែងអំណរគុណយ៉ាងជ្រាលជ្រៅជូនចំពោះក្រុមគ្រូពេទ្យជួរមុខទាំងអស់ និងសហការីដែលខិតខំប្រឹងប្រែងអស់ពីកំលាំងកាយចិត្ត ក្នុងការពិនិត្យ និងព្យាបាលអ្នកជំងឺ Covid-19 បានជាសះស្បើយពីជំងឺដ៏កាចសាហាវនេះ ។ សូមបងប្អូនប្រជាពលរដ្ឋបង្កើនការយកចិត្តទុកដាក់ និងប្រុងប្រយ័ត្នខ្ពស់ក្នុងការការពារបង្ការការឆ្លងជំងឺ Covid-19 នេះ៕	2020-11-20T13:59:09+07:00	cen.com.kh	https://cen.com.kh/archives/267211.html
d1b21622-2be0-430e-a93a-f5221efec419	ដំណឹងល្អ! ថ្ងៃនេះ មនុស្ស៣នាក់ទៀត បានជាសះស្បើយពីជំងឺកូវីដ-១៩ ហើយគ្មានអ្នកឆ្លងថ្មីទេ	បើយោងតាមសេចក្តីជូនព័ត៌មានរបស់ក្រសួងសុខាភិបាល នៅថ្ងៃទី២០ ខែវិច្ឆិកា ឆ្នាំ២០២០ នេះ បានឱ្យដឹងថា៖ បុរសជនជាតិប៉ាគីស្ថានម្នាក់ និង បុរសជនជាតិខ្មែរ២នាក់ទៀត ត្រូវបានព្យាបាលជាសះស្បើយពីជំងឺកូវីដ-១៩ ក្រោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន២ដង និងត្រូវបានអនុញ្ញាតអោយចាកចេញពីមន្ទីរពេទ្យមិត្តភាពខ្មែរ-សូវៀត ហើយ។ ទន្ទឹមនេះក្រសួងសុខាភិបាល ពុំបានរកឃើញករណីវិជ្ជមានវីរុសកូវីដ-១៩ថ្មី នោះទេ។កម្ពុជាជាប់ជាប្រទេសទី ៣ ក្នុងពិភពលោក និងជាប់លេខ១ នៅអាស៊ី ក្នុងការងារគ្រប់គ្រងកូវីដ-១៩ បានល្អខ្ជាប់ខ្ជួនបំផុត។ ចង់ដឹងព័ត៌មានលម្អិត សូមអានសេចក្តីជូនព័ត៌មានរបស់ក្រសួងសុខាភិបាល ដូចមានខ្លឹមសារខាងក្រោមនេះ៖	2020-11-20T10:10:39+07:00	kbnnews.com	https://kbn.news/archives/190924
de9de6b4-c511-42d9-8a7c-3e8ac23a72b1	ថ្ងៃនេះល្អសម្រាប់កម្ពុជា ខណៈពិភពលោកឆ្លងថ្មីជាង៦៤ម៉ឺននាក់ ក្នុងរយៈពេល២៤ម៉ោង	រាជធានីភ្នំពេញ៖ ក្រសួងសុខាភិបាលកម្ពុជា នៅព្រឹក ថ្ងៃទី២០ ខែវិច្ឆិកា ឆ្នាំ២០២០ បានចេញសេចក្តីប្រកាសព័ត៌មានរបស់ខ្លួនថា ថ្ងៃនេះ កម្ពុជាបានបន្ដព្យាបាលអ្នកជំងឺកូវីដ-១៩ ឲ្យជាសះស្បើយ ចំនួន៣នាក់បន្ថែមទៀត ខណៈក្រសួងរកមិនឃើញមានករណីឆ្លងថ្មី។ បើគិតមកដល់វេលាម៉ោង៧ព្រឹក ថ្ងៃទី២០ ខែវិច្ឆិកា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា មានអ្នកឆ្លងសរុប ៣០៤នាក់ (ស្ត្រី ៦២នាក់ និងបុរស ២៤២នាក់)។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ សរុបនៅទូទាំងប្រទេស ចំនួន២៩៤នាក់។ ដោយឡែកអ្នកជំងឺ ចំនួន១០នាក់ផ្សេងទៀត កំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត នារាជធានីភ្នំពេញ ចំនួន៩នាក់ និងម្នាក់ទៀត នៅមណ្ឌលសុខភាពចាក់អង្រែ នារាជធានីភ្នំពេញ។ ដោយឡែកនៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៩ព្រឹក ថ្ងៃទី២០ ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងកូវីដ-១៩ សរុបនៅទូទាំងពិភពលោក កើនដល់ 57 220 350នាក់ (ឆ្លងថ្មី 644 929នាក់) ស្លាប់ 1 364 837 នាក់ (ស្លាប់ថ្មី 10 727នាក់) និងជាសះស្បើយ 39 713 813នាក់។ រហូតមកដល់ពេលនេះ សហរដ្ឋអាមេរិក នៅតែជាប្រទេសមានអ្នកស្លាប់ និងឆ្លងកូវីដ-១៩ច្រើនជាងគេ នៅលើពិភពលោក ដោយមានអ្នកឆ្លងបន្ដកើតឡើង ដល់ 12 068 003នាក់ (ឆ្លងថ្មី 189 477នាក់) ស្លាប់ 258 302នាក់ (ស្លាប់ថ្មី 2 034 )និងជាសះស្បើយ 7 242 639នាក់។ រីឯប្រទេសដែលមានអ្នកឆ្លងច្រើន បន្ទាប់ពីអាមេរិក រួមមានឥណ្ឌា ប្រេស៊ីល បារាំង រុស្ស៊ី…ជាដើម។ អាស៊ី ជាតំបន់មានអ្នកឆ្លងកូវីដ-១៩ ច្រើនជាងគេបំផុត នៅលើពិភពលោក ដោយមានអ្នកឆ្លងសរុប កើនដល់ 15 467 699នាក់ (ឆ្លងថ្មី 107 044នាក់) ស្លាប់ 272 855នាក់ (ស្លាប់ថ្មី 1 720នាក់) និងជាសះស្បើយ 13 884 464នាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា (ប្រទេសនេះឆ្លងច្រើនលំដាប់លេខ២នៅលើពិភពលោក បន្ទាប់ពីអាមេរិក) អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស តួកគី និងហ្វីលីពីន …ជាដើម។ អឺរ៉ុប ជាតំបន់មានអ្នកឆ្លងជំងឺកូវីដ-១៩លំដាប់លេខ២ នៅលើពិភពលោក ដោយមានអ្នកឆ្លងសរុបសរុប កើនដល់ 14 958 081នាក់ (ឆ្លងថ្មី 262 043នាក់) ស្លាប់ 342 200នាក់ (ស្លាប់ថ្មី 4 855នាក់) និងជាសះស្បើយ 5 722 784 នាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន បារាំង រុស្ស៊ី អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ នៅលើពិភពលោក ដោយមានអ្នកឆ្លងសរុប កើនដល់ 14 146 565នាក់ (ឆ្លងថ្មី 202 717នាក់) ស្លាប់ 385 299នាក់ (ស្លាប់ថ្មី 2 703នាក់) និងជាសះស្បើយ 8 813 625 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើនលំដាប់លេខ៤ នៅលើពិភពលោក ដោយមានអ្នកឆ្លងសរុប កើនដល់ 10 563 520នាក់ (ឆ្លងថ្មី 59 118នាក់) ស្លាប់ 314 680នាក់ (ស្លាប់ថ្មី1 17636នាក់) និងជាសះស្បើយ 9 539 149 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់មានអ្នកឆ្លងច្រើន លំដាប់លេខ៥ នៅលើពិភពលោក ដោយមានអ្នកឆ្លងសរុប កើនដល់ 2 040 46នាក់ (ឆ្លងថ្មី 13 767នាក់) ស្លាប់ 48 785នាក់ (ស្លាប់ថ្មី 273នាក់) និងជាសះស្បើយ 1 720 179នាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់មានការឆ្លងតិចជាងគេបំផុត នៅលើពិភពលោក ដោយមានអ្នកឆ្លងសរុប 43 304នាក់ (ឆ្លងថ្មី២៤០នាក់) ស្លាប់១០០៣នាក់ (ស្លាប់ថ្មី០នាក់) និងជាសះស្បើយ ៣២ ៩៥៣នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ សូមអានខ្លឹមសារ នៃសេចក្ដីជូនព័ត៌មានរបស់ក្រសួងសុខាភិបាលកម្ពុជាទាំងស្រុងដូចខាងក្រោម៖	2020-11-20T09:34:08+07:00	kbnnews.com	https://kbn.news/archives/190893
7471cdd4-9a48-4fb0-8bb2-bb3a4e9f997a	អ្វីជាជំងឺឡើងជាតិអាស៊ីតអ៊ុយរិកក្នុងឈាម?	អាស៊ីតអ៊ុយរិក ជាកាកសំណល់មេតាបូលិក ដែលបណ្ដាលពីការផលិតពីសរីរាង្គ និងបរិភោគអាហារសំបូរជាតិពុយរីន ច្រើនហួស ឬ អសមត្ថភាពក្នុងការបញ្ចេញសារធាតុនេះពីក្នុងខ្លួន។ កម្រិតជាតិអាស៊ីតអ៊ុយរិកខ្ពស់ នៅក្នុងឈាម (Hyperuricemia) ជាវិបត្តិមេតាបូលិក ដែលមានផលប៉ះពាល់ខ្លាំងទៅលើ សន្លាក់ តម្រងនោម។ ក) អាហារដែលសំបូរដោយសារធាតុពុយរីន (purines) មានដូចជា – ប្រភេទសាច់: គ្រឿងក្នុងសត្វ (ថ្លើម, កោះ, ខួរ…) គ្រឿងសមុទ្រ – ភេសជ្ជៈផ្អែម និងគ្រឿងស្រវឹង – ប្រភេទបន្លែផ្លែឈើ • ផ្សិត • ស្ពៃក្ដោប • ខាត់ណា • ផ្កាខាត់ណា • ទំពាំងបារាំង និងសណ្ដែកខៀវ…។ ខ) អាហារដែលមិនសូវសំបូរជាតិ ពុយរីន មានដូចជា – នំបុ័ង – ផ្លែឈើ – ទឹកដោះគោ – ស៊ុត – តែ កាហ្វេជាដើម។ល។ គ) រោគសញ្ញាទាំងនោះរួមមាន៖ – ការឈឺសន្លាក់ ភាគច្រើនឈឺតែម្ខាង (ម្រាមមេជើង, កជើង, ជង្គង់, កដៃ, កែងដៃ…)ជាពិសេសម្រាមមេជើង។ – ការហើមនៅសន្លាក់ដែលឈឺ ពិសេសពេលយប់ – ក្ដៅខ្លួន – ឈឺសន្លាក់ខ្លាំងក្រោយពីពិសា ស្រា ស្រាបៀរ គ្រឿងសមុទ្រ សាច់ក្រហម គ្រឿងក្នុងសាច់សត្វ។ – ឡើងដុំពកក្រោមស្បែក (ដុំកំណកជាតិអាស៊ីត) ឃ) មូលហេតុ និងកត្តារួមផ្សំ – ជំងឺឡើងជាតិអាស៊ីតនៅក្នុងឈាម ច្រើនកើតលើមនុស្សប្រុសវ័យលើសពី ៥០ ឆ្នាំ – លើសពី ៩៥% នៃជំងឺមិនមានមូលហេតុជាក់លាក់ទេ – មានមូលហេតុដ៏ទៃទៀត ដែលអាចបណ្ដាលឲ្យមានវិបត្តិលើសជាតិអាស៊ីតអ៊ុយរិកដែរដូចជា ជំងឺខ្សោយតម្រងនោមរ៉ាំរ៉ៃ ជំងឺបែកគ្រាប់ឈាម ជំងឺក្រពេញទីរ៉ូអ៊ីត និងការប្រើថ្នាំដោយគ្មានការពិគ្រោះជាមួយគ្រូពេទ្យបានត្រឹមត្រូវ។ ង) ការព្យាបាល – បន្ថយជាតិអាស៊ីតក្នុងឈាមដោយប្រើថ្នាំ ដោយមានការវាយតម្លៃភាពចាំបាច់ពីគ្រូពេទ្យ – បន្ថយការឈឺចាប់សន្លាក់ – ការពារនូវការវិវត្តដល់ការខូច ទ្រង់ទ្រាយសន្លាក់ និងខូចតម្រងនោម…។ ច) ដំបូន្មានសម្រាប់អ្នកជំងឺឡើងជាតិអាស៊ីត៖ – ជៀសវាងការបរិភោគអាហារ ដែលសំបូរជាតិពុយរីន (ដូចបានរៀបរាប់ខាងលើ) – ពិសាទឹក តិចបំផុត ២លីត្រ ក្នុង១ថ្ងៃ – ជៀសវាងការពិសាគ្រឿងស្រវឹង – ពិគ្រោះ និងទទួលការព្យាបាលត្រឹមត្រូវជាមួយគ្រូពេទ្យឯកទេស ដើម្បីការឈានរកមូលហេតុនៃជំងឺ និងផលប៉ះពាល់សរីរាង្គផ្សេងៗដែលអាចកើតមាន។ ចំពោះព័ត៌មានបន្ថែម និងការពិនិត្យលម្អិតតាមស្ថានភាពជាក់ស្តែងនៃជំងឺ សូមមេត្តាមកទំនាក់ទំនងនិងជួបពិគ្រោះផ្ទាល់ ជាមួយក្រុមគ្រូពេទ្យឯកទេសនៃមន្ទីរពេទ្យកាល់ម៉ែត៕	2020-11-20T08:52:00+07:00	kampucheathmey.com	https://www.kampucheathmey.com/health/15225
95a8aea3-c26f-4a72-bc99-ffd2c5d64c54	អ្វីទៅជាជំងឺទាក់ទងនឹងវិបត្តិ នៃការហូរឈាម ឬឈាមកក (maladies de l’hémostase)!	គឺជាប្រភេទជំងឺមួយចំនួន ដែលតម្រូវការបច្ចេកទេស និងបច្ចេកវិទ្យាវិភាគវេជ្ជសាស្ត្រគ្រប់ជ្រុងជ្រោយ មុននឹងអាចធ្វើរោគវិនិច្ឆ័យ បានប្រាកដច្បាស់លាស់ ជាពិសេសមុនសម្រេចអាចធ្វើការវះកាត់បាន ឫមិនបាន។ អេម៉ូស្តាស (hémostase) គឺជាការចូលរួមដោយយន្តការជាលក្ខណៈធម្មជាតិ ជាច្រើននិងសាំញ៉ាំ ដើម្បីធានាបានការការពារនូវវិបត្តិហូរឈាមដោយ ឯកឯង និង បញ្ឈប់ការហូរឈាម នៅពេលមានរបួសសរសៃឈាម។ ១) រោគសញ្ញាការហូរឈាម (maladies hémorragiques) ៖ ឡើងកន្ទួលក្រហមលើស្បែក ជាំលើស្បែក ការហូរឈាមតាមច្រមុះ និងតាមអញ្ចាញធ្មេញ បន្ទោរបង់ឈាម ឈាមរដូវច្រើនជាដើម។ ២) រោគសញ្ញាការកកស្ទះសរសៃឈាម (maladies thrombotiques) ៖ ស្ទះសរសៃឈាមអាក់ទែ ឬ សរសៃឈាមវ៉ែន ជាពិសេសសរសៃឈាមបេះដូង សរសៃឈាមសួត សរសៃឈាមខួរក្បាល និង សរសៃឈាមអវយវៈ។ ៣) ប្រភពជំងឺដែលទាក់ទងទៅនឹងការហូរឈាម ឬបញ្ហាឈាមកក ៖ – ជំងឺគ្រាប់ឈាមប្លាកែត (thrombopénie ou thrombopathie) – ជំងឺកង្វះកត្តាឈាមកក (déficit facteur de coagulation) – ជំងឺអេម៉ូហ្វីលី A ឬ B (hémophilis A ou B) – ជំងឺកង្វះហ្វីព្រីណូហ្សែន (dysfibrinogénémie) – ជំងឺកង្វះវីតាមីន K (déficit en Vitamine K) – ជំងឺស្ទះសរសៃឈាម (thrombose) – ជំងឺថ្លើម (insuffisance hépatique) – ជំងឺខ្សោយតម្រងនោម (insuffisance rénale) – ការប្រើប្រាស់ថ្នាំដូចជា Aspirine, Anti-vitamine K, Héparine ៤) ការធ្វើវិភាគស្វែងរកវិបត្តិអេម៉ូសា្តស (trouble de l’hémodtase) សំដៅប្រយោជន៏ ៖ – ដើម្បីរករោគវិនិច្ឆ័យជំងឺហូរឈាម ឫបញ្ហាឈាមកក។ – វាយតម្លៃការហូរឈាមមុនធ្វើការវះកាត់ (Bilan pré opératoire)។ – វាយតម្លៃការប្រើប្រាស់ថ្នាំឈាមរាវ (Analyse des prises médicamenteuses)។ បញ្ជាក់៖ ដោយសារមានតម្រូវការចាំបាច់ក្នុងការផ្តល់ជូនសេវាវិភាគ កម្រិតខ្ពស់ ទាំងគុណភាព និងប្រសិទ្ធភាព មន្ទីរពិសោធន៍វិភាគវេជ្ជសាស្ត្រផ្នែកឯកទេសឈាមនៃមន្ទីរពេទ្យកាល់ម៉ែត សម្រេចបាននូវការបំពាក់ឧបករណ៍វេជ្ជសាស្ត្រកម្រិតបច្ចេកវិទ្យាខ្ពស់ ម៉ាស៊ីនSysmex CA 600 Series ព្រមជាមួយនឹងប្រតិករ ដោយមានកិច្ចសហការផលិតពីប្រទេសជប៉ុន។ ផ្នែកនេះ ផ្ទាល់អាចបម្រើសេវាផ្តល់ជូនលទ្ធផលពាក់ព័ន្ធនឹងជំងឺមកពីវិបត្តិនៃការហូរឈាម ឬឈាមកក បានយ៉ាងឆាប់រហ័ស ជាមួយនឹងប្រសិទ្ធិភាពស្តង់ដារសកល។ ” វិភាគទាន់ពេល ដោយភាពច្បាស់លាស់ នាំមកនូវការព្យាបាលមួយ ប្រកបដោយប្រសិទ្ធិភាព និងទំនុកចិត្ត! “៕	2020-11-20T08:49:00+07:00	kampucheathmey.com	https://www.kampucheathmey.com/health/15224
f3aa4a1b-a93e-4ed5-94cb-4f76e89df984	កុំចូលចិត្តដុតធូបច្រើនៗពេក ពេលស្រូបផ្សែងចូលទៅមានបញ្ហាច្រើនមុខ ថែមទាំងបង្កជាជំងឺមហារីក	កុំចូលចិត្តដុតធូបច្រើនៗពេក ពេលស្រូបផ្សែងចូលទៅមានបញ្ហាច្រើនមុខ ថែមទាំងបង្កជាជំងឺមហារីក ប្រជាជននៅខ្មែរ និងអាស៊ីអាគ្នេយ៍ភាគច្រើនដុតធូបនៅក្នុងពិធីសាសនាផ្សេងៗ តែការដុតធូបច្រើននោះបង្កជាផ្សែងខ្មួលខ្មាញ់ ហើយយើងស្រូបចូលទៅក្នុងខ្លួនបង្កគ្រោះថ្នាក់ទៅវិញ។ វេជ្ជបណ្ឌិតផ្នែកទូទៅ លី ឫទ្ធីគុណ បានឲ្យដឹងថា អ្នកដែលដុតធូបទាំងនោះមិនបានដឹងផលប៉ះពាល់នៃសុខភាពដែលស្រូបផ្សែងចូលទៅឡើយ។ លោកបកស្រាយថា ធូបត្រូវបានគេផលិតឡើងពីវត្ថុធាតុដើមធម្មជាតិ និងផ្សំជាមួយសារធាតុគីមីច្រើនប្រភេទ។ ផ្សែងដែលចេញភាយក្រោយត្រូវកម្ដៅ មានផលប៉ះពាល់ដល់សុខភាពជាច្រើនយ៉ាងដូចជាបញ្ហាផ្លូវដង្ហើម រលាកទងសួត ហើយការស្រូបយកជាតិធូបនេះ គ្រោះថ្នាក់ជាងផ្សែងបារីទៅទៀត។ យូរៗទៅវានឹងបង្កទៅជាជំងឺមហារីកសរីរាង្គផ្សេងៗ។ ធាតុផ្សំខ្លះនៅក្នុងផ្សែងធូប ក្រៅពីសារធាតុបង្កមហារីក ហើយវាក៏ធ្វើឲ្យរលាកផងដែរ។ មានន័យថាវាអាចនាំឲ្យមានជំងឺផ្លូវដង្ហើមដូចជាជំងឺហឺត ឬអាលែកហ្ស៊ី។ ក្រៅពីជំងឺប៉ុន្មានមុខនេះ ការស្រូបផ្សែងចូលយូរៗទៅបណ្ដាលឲ្យរលាកសួត ហើយបូករួមអាលែកហ្ស៊ីរ៉ាំរ៉ៃក៏បណ្ដាលទៅជាមហារីកសួត។ ម្ចាស់សេវាកម្មថែទាំមនុស្សចាស់តាមគេហដ្ឋានបន្ថែមទៀតថា ក្នុងធូបមានផ្សំពីសារធាតុគ្រោះថ្នាក់ជាច្រើនដូចជា៖ – កាបូនឌីអុកស៊ីត – អ៊ីដ្រូកាបូន – បង់ហ្សែន រីឯការរលាកបណ្ដាលមកពីផ្សែងធូបវិញ ក្លាយជារលាករ៉ាំរ៉ៃនៅក្នុងខ្លួនបានដូចគ្នា។ មួយវិញទៀតរលាកដែលបណ្ដាលមកពីហិតផ្សែងធូបច្រើននោះ មិនត្រឹមក្នុងសួតប៉ុណ្ណោះទេ តែវាក៏មាននៅក្នុងថ្លើមផងដែរ។ មូលហេតុបណ្ដាលមកពីដំណើរការរាងកាយ បម្លែងសារធាតុទៅជាមេតាប៉ូលីស ទើបកើតអុកស៊ីតកម្ម។ ក្រៅពីសួត ថ្លើម ផ្សែងធូបក៏នាំឲ្យប៉ះពាល់ដល់សុខភាពបេះដូងដូចជាសរសៃឈាម និងបេះដូងថែមទៀតផង។ សម្រាប់អ្នកមានជំងឺបេះដូងស្រាប់ បើស្រូបផ្សែងទៅអាចបណ្ដាលឲ្យគ្រោះថ្នាក់ធ្ងន់ធ្ងរទៅជាស្ទះសរសៃឈាម ពុកផុយ ឬគាំងបេះដូងតែម្ដង។ បើផលប៉ះពាល់ភ្លាមៗវិញផ្សែងធូបនាំឲ្យរកាំភ្នែក ឈឺក្បាល វិលមុខ ស្ងួតស្បែក រលាកបំពង់ក ពិសេសអ្នកមានផ្ទៃពោះប៉ះពាល់កូនក្នុងផ្ទៃ។ វេជ្ជបណ្ឌិតរូបនោះបញ្ជាក់ថាផ្សែងធូបធម្មតាស្រូបទៅផលប៉ះពាល់ច្រើនហើយ បើផ្សែងធូបមូសវិញរឹតតែគ្រោះថ្នាក់ជាងផ្សែងធូបធម្មតារាប់ដងឯណោះ៕	2020-11-20T08:40:00+07:00	kampucheathmey.com	https://www.kampucheathmey.com/health/15219
aee7e664-5c75-42d8-ade5-a6f1a199f927	វ៉ាក់សាំងកូវីដ១៩ទី៣បង្ហាញលទ្ធផលល្អ ខណៈការឆ្លងថ្មីនាំឲ្យប្រទេសកាន់តែច្រើនបិទសកម្មភាពសង្គម	ថ្ងៃព្រហស្បតិ៍មានព័ត៌មានល្អៗបន្ថែមទៀតពីកិច្ចខិតខំប្រឹងប្រែងជាសាកល ដើម្បីផលិតវ៉ាក់សាំងដែលមានសុវត្ថិភាពនិងមានប្រសិទ្ធភាពប្រឆាំងនឹងវីរុស ដែលបង្កឱ្យមានជំងឺកូវីដ១៩។ វ៉ាក់សាំងដ៏មានសក្តានុពលមួយដែលត្រូវបានបង្កើតឡើងដោយក្រុមហ៊ុនឱសថធំមួយរបស់អង់គ្លេសឈ្មោះ AstraZeneca ដែលសហការជាមួយសាកលវិទ្យាល័យ Oxford មានសុវត្ថិភាពនិងបង្កើតនូវប្រព័ន្ធភាពស៊ាំខ្លាំងចំពោះអ្នកចូលរួមទាំងក្មេងទាំងចាស់។ វ៉ាក់សាំងពីរដូសត្រូវបានផ្តល់ឱ្យអ្នកស្ម័គ្រចិត្តមនុស្សពេញវ័យដែលមានសុខភាពល្អចំនួន ៥៦០ នាក់នៅក្នុងការសាកល្បងដំណាក់កាលទី២ ក្នុងនោះមានអ្នកស្ម័គ្រចិត្តចំនួន ២៤០ នាក់ មានអាយុលើសពី ៧០ ឆ្នាំ។ ទិន្នន័យពីការសាកល្បងរបស់ Oxford និង AstraZeneca ដំណាក់កាលទី ២ នេះកើតឡើងនៅពេលដែលក្រុមហ៊ុនផលិតឱសថ ដែលមានមូលដ្ឋាននៅសហរដ្ឋអាមេរិករាយការណ៍ថា វ៉ាក់សាំងកូវីដ១៩ របស់ពួកគេមានប្រសិទ្ធភាពជាង ៩០% ប្រឆាំងនឹងវីរុសនេះ។ ក្រុមហ៊ុន Pfizer បានប្រកាសកាលពីថ្ងៃពុធថា ខ្លួននឹងស្វែងរកការអនុញ្ញាតឲ្យមានការប្រើគ្រាបន្ទាន់នូវវ៉ាក់សាំង ដែលក្រុមហ៊ុននេះបានសហការផលិតជាមួយក្រុមហ៊ុន BioNTech របស់អាល្លឺម៉ង់។ចំណែកក្រុមហ៊ុន Moderna បានប្រកាសកាលពីដើមសប្តាហ៍នេះថា វ៉ាក់សាំងរបស់ខ្លួនមានប្រសិទ្ធភាពជិត ៩៥% បន្ទាប់ពីការវិភាគបណ្តោះអាសន្ននៃការសិក្សាដំណាក់កាលចុងក្រោយរបស់ខ្លួន។ ប៉ុន្តែ ភាពជឿនលឿនឆ្ពោះទៅរកវ៉ាក់សាំងកូវីដ១៩ មានប្រសិទ្ធភាពនេះកើតមាន នៅពេលដែលប្រទេសជាច្រើនបានដាក់ការរឹតត្បិតឬការបិទសកម្មភាពសង្គមយ៉ាងតឹងរ៉ឹងជាថ្មីប្រឆាំងនឹងការឆ្លងថ្មី។ អាជ្ញាធរទីក្រុងតូក្យូ ប្រទេសជប៉ុនបានប្រកាសនៅថ្ងៃព្រហស្បតិ៍នេះថា ខ្លួនបានបង្កើនកម្រិតប្រកាសអាសន្នអំពីវីរុសកូរ៉ូណាដល់កម្រិតខ្ពស់បំផុតរបស់ខ្លួន បន្ទាប់ពីបានរាយការណ៍ថា មានការឆ្លងថ្មីកម្រិតខ្ពស់បំផុតចំនួន ៥៣៤ ក្នុងមួយថ្ងៃ។ ចំនួនឆ្លងនៅទូទាំងប្រទេសក៏បានកើនលើស ២.០០០ ករណី នៅថ្ងៃពុធដែលខ្ពស់បំផុតក្នុងមួយថ្ងៃដែរ៕	2020-11-20T07:00:00+07:00	khmer.voanews.com	https://khmer.voanews.com/a/third-potential-covid-19-vaccine-shows-promising-results-as-new-wave-force-more-lockdowns-worldwide/5669049.html
bd80e451-41d7-49a4-aa6c-30f0d08f925f	ឡាវ បន្តចាត់វិធានការយ៉ាងតឹងរុឹង លើអ្នកដំណើរទាំងអស់ដែលចូលមកក្នុងប្រទេស ដើម្បីបង្ការការឆ្លងរាលដាលនៃជំងឺកូវីដ-១៩ ជារលកទី២ (Video inside)	រដ្ឋាភិបាលឡាវ នៅតែបន្តតាមដានត្រួតពិនិត្យយ៉ាងយកចិត្តទុកដាក់ លើអ្នកដំណើរទាំងអស់ដែលចូលមក ក្នុងប្រទេសរបស់ខ្លួន ដើម្បីបង្ការការឆ្លងរីករាលនៃជំងឺ COVID-19 ជារលកទី២ នៅក្នុងប្រទេស។ នេះបើតាមការចេញផ្សាយដោយទីភ្នាក់ងារព័ត៌មានចិនស៊ីនហួរ នៅថ្ងៃព្រហស្បតិ៍ ទី១៩ ខែវិច្ឆិកា ឆ្នាំ២០២០។ អគ្គនាយរងនាយកដ្ឋានគ្រប់គ្រងជំងឺឆ្លង នៃក្រសួងសុខាភិបាលឡាវ លោកស្រី Latsamy Vongkhamsao បានប្រាប់អ្នកសារព័ត៌មានក្នុងទីក្រុងវៀងចន្ទ នៅថ្ងៃព្រហស្បតិ៍នេះថា រដ្ឋភិបាលឡាវ បានជំរុញឱ្យអាជ្ញាធរទូទាំងប្រទេសបន្តតាមដានត្រួតពិនិត្យយ៉ាងយកចិត្តទុកដាក់ លើអ្នកដំណើរទាំងអស់ដែលចូលមក ក្នុងប្រទេសរបស់ខ្លួន ដើម្បីទប់ស្កាត់ការឆ្លង រាតត្បាត COVID-19 ។ លោកស្រី បន្ថែមថាអ្នកដំណើរដែលចូលក្នុងប្រទេសឡាវ នឹងត្រូវបានបញ្ជូនទៅកាន់មណ្ឌលធ្វើចត្តាឡីស័ក ១៤ថ្ងៃ ហើយកម្ដៅរាងកាយក៏នឹងត្រូវបានត្រួតពិនិត្យផងដែរ។ គួរបញ្ជាក់ថា កាលពីថ្ងៃពុធម្សិលមិញ មនុស្សសរុប ១,៨៥១នាក់ បានចូលក្នុងប្រទេសឡាវ តាមប៉ុស្តន៍ព្រំដែនត្រួតពិនិត្យអន្តរជាតិ និង១,០៨៣នាក់ ឆ្លងព្រំដែនមកពីប្រទេសថៃ ហើយមនុស្ស២,៦១២នាក់ កំពុងស្ថិតនៅតាមមជ្ឈមណ្ឌលធ្វើចត្តាឡីស័ក ចំនួន៣៤កន្លែងទូទាំងប្រទេស។ រដ្ឋាភិបាលក៏បានព្រមានផងដែរ ឱ្យប្រជាជនទាំងអស់មានការប្រុងប្រយ័ត្ន ខ្ពស់ ក៏ដូចជាអនុវត្តវិធានការបង្ការនានាឱ្យបានខ្ជាប់ខ្ជួន។ បើតាមគេហទំព័រ worldometers គិតត្រឹមថ្ងៃពុធម្សិលមិញ ឡាវមានឆ្លង COVID-19 តែ២៥នាក់ប៉ុណ្ណោះ គ្មានអ្នកស្លាប់ និងជាសះស្បើយឡើងវិញ២៣នាក់៕	2020-11-20T02:30:00+07:00	freshnewsasia.com	https://m.freshnewsasia.com/index.php/en/internationalnews/177523-2020-11-19-12-30-47.html
812d50d7-a2ff-4811-9e48-467f0735ac03	ស្ដ្រីចាស់ជរាក្រីក្រ និងកូនមានជំងឺប្រចាំកាយ នៅក្រុងកំពត ទទួលបានអំណោយពីស្នងការដ្ឋាននគរបាលខេត្តកំពត	លោកឧត្តមសេនីយ៍ត្រី សែម សោភ័ណ ស្នងការរងផែនការងារអន្តោប្រវសន៍ តំណាងលោកឧត្តមសេនីយ៍ទោ ម៉ៅ ច័ន្ទមធុរិទ្ធ ស្នងការនគរបានខេត្តកំពត នៅថ្ងៃទី១៩ ខែវិច្ឆិកា ឆ្នាំ២០២០នេះ បានយកអំណោយទៅប្រគល់ជូន លោកយាយចាស់ជរា វង្វេង និងកូនដែលមានជំងឺប្រចាំកាយ នៅសង្កាត់ត្រើយកោះ ក្រុងកំពត ខេត្តកំពត។ អំណោយទាំងអស់នោះរួមមាន៖ ថវិកាចំនួន២០០,០០០រៀល, អង្ករ ចំនួន៥០គីឡូ, ទឹកសុទ្ធ ចំនួន០២កេស, មី ចំនួន០១កេស, ត្រីខ០២ឡូ, ទឹកដោះគោឆៅ០២ឡូ, ទឹកផ្លែឈើ០១កេស, សាប៊ូលាងចាន០១កាដុង, ទឹកត្រី០១ឡូ, ប្រេងឆា០១កាដុង, សាប៊ូបោកខោអាវ០៥គីឡូ, ប៊ីចេង០១គីឡូ, ស្ករស០១គឡូ និងអំបិល០១គីឡូ។ ថ្លែងក្នុងឱកាសនោះ លោកឧត្តមសេនីយ៍ត្រី សែម សោភ័ណ បាននាំនូវការផ្ដាំផ្ញើសាកសួរសុខទុក្ខពី លោកឧត្តមសេនីយ៍ទោ ម៉ៅ ច័ន្ទមធុរិទ្ធ ជូនលោកយាយ និងកូនរបស់គាត់ដែលមានជំងឺប្រចាំការផងដែរ។ លោកឧត្តមសេនីយ៍ត្រី សែម សោភ័ណ ក៏បានណែនាំឲ្យពួកគាត់ត្រូវខិតខំថែរក្សាសុខភាព និងទទួលទានថ្នាំតាមការណែនាំរបស់គ្រូពេទ្យជំនាញផងដែរ៕	2020-11-19T22:56:00+07:00	freshnewsasia.com	https://m.freshnewsasia.com/index.php/en/localnews/177502-2020-11-19-08-56-20.html
2e7a97fd-db46-4430-b03d-4e3e58adca87	រដ្ឋភាគខាងត្បូងអូស្ត្រាលីត្រូវបិទទ្វារ ដើម្បីទប់ស្កាត់ការឆ្លងជំងឺកូវីដ-១៩ (Video inside)	ប្រទេសអូស្រ្តាលី នៅថ្ងៃព្រហស្បតិ៍នេះ បានដាក់ចេញនូវវិធានការបិទទា្វរ ឬ lockdown ដ៏តឹងរ៉ឹងបំផុតមួយនៅឯរដ្ឋភាគខាងត្បូងនៃប្រទេស ដោយហាមឃាត់ការជួបជុំនៅខាងក្រៅ, ការប្រារព្ធពិធីមង្គលការ និងពិធីបុណ្យសពជាដើម ខណៈអាជ្ញាធរអូស្រ្តាលី កំពុងព្យាយាមទប់ស្កាត់ការផ្ទុះឡើងនៃជំងឺរាតត្បាតសកលកូវីដ១៩។ នេះបើយោងតាមការចេញផ្សាយដោយសារព័ត៌មាន CNA នៅរសៀលថ្ងៃព្រហស្បតិ៍ ទី១៩ ខែវិច្ឆិកា ឆ្នាំ២០២០។ រូបភាពនៅលើបណ្ដាញទំនាក់ទំនងសង្គម បានបង្ហាញពីដងផ្លូវដ៏ស្ងាត់ ក្នុងទីក្រុងអាដឺឡែត (Adelaide) នៃរដ្ឋអូស្ត្រាលីខាងត្បូង (South Australia) នាព្រឹកថ្ងៃព្រហស្បតិ៍នេះ ដែលជាថ្ងៃ ដំបូងនៃការអនុវត្តវិធានការ lockdown។ កាលពីយប់ថ្ងៃពុធម្សិលមិញនេះ ប្រជាជនក៏បាននាំគ្នាទៅផ្សារទំនើប ដើម្បីប្រមូលទិញទំនិញទុកសម្រាប់ប្រើប្រាស់ ក្នុងអំឡុងពេល lockdown នេះផងដែរ។ ដែនដី South Australia ដែលមានប្រជាជនប្រមាណ ១.៨លាននាក់នេះ បានកត់ត្រានូវករណីឆ្លង COVID-19 ចំនួន ២៣ករណីពីចង្កោមអ្នកដំណើរ ដែលត្រលប់មកពីចក្រភពអង់គ្លេស ប៉ុន្តែប្រធានមន្ទីរសុខភាពសាធារណៈ នៃអាជ្ញាធរសុខាភិបាលក្នុងដែនីមួយនេះគឺ លោកស្រី នីកូឡា ស្ពើរីយើ (Nicola Spurrier) បានគូសបញ្ជាក់ប្រាប់សន្និសីទកាសែតមួយថា គ្មានករណីឆ្លងថ្មីណាមួយកើតឡើងនៅថ្ងៃព្រហស្បតិ៍នេះទេ ខណៈមនុស្សប្រហែល ៣,២០០នាក់ដែលធ្លាប់បានទាក់ទង ជាមួយក្រុមអ្នកជំងឺខាងលើ ត្រូវបានដាក់ឲ្យនៅដាច់ដោយឡែក។ គួរបញ្ជាក់ថា អាជ្ញាធរអូស្រ្តាលីកាលពីថ្ងៃពុធម្សិលមិញនេះ បានចាត់វិធានការ lockdown ដ៏តឹងរ៉ឹងបំផុតមួយរយៈពេល ០៦ថ្ងៃនៅតំបន់ភាគខាងត្បូងនៃប្រទេស ដើម្បីទប់ស្កាត់ការឆ្លងរីករាលដាលនៃ COVID-19 ដែលជាប់ពាក់ព័ន្ធជាមួយអ្នកដំណើរ ដែលត្រឡប់មកពីចក្រភពអង់គ្លេស៕	2020-11-19T19:44:00+07:00	freshnewsasia.com	https://m.freshnewsasia.com/index.php/en/internationalnews/177483-2020-11-19-05-44-00.html
a34a391b-62fc-4f2e-9d18-3cdafbbd49ca	រដ្ឋមន្ដ្រី ហង់ជួន ណារ៉ុន ប្រាប់អំពីដំណើរការបើកសាលារៀនឡើងវិញ ចាប់ពីថ្ងៃទី២៣ ខែវិច្ឆិកាតទៅ ជាមួយនឹងវិធានការពារដើម្បីទប់ស្កាត់ជំងឺកូវីដ-១៩ (Video inside)	លោក ហង់ជួន ណារ៉ុន រដ្ឋមន្ដ្រីក្រសួងអប់រំ យុវជន និងកីឡា នៅព្រឹកថ្ងៃទី១៩ ខែវិច្ឆិកា ឆ្នាំ២០២០នេះ បានរៀបចំនូវសន្និសីទសារព័ត៌មានមួយ ស្ដីពីការបើកដំណើរការសាលារៀន, បើកស្តារអូឡាំពិកឡើងវិញ និងស្ថានភាពផ្សេងទៀតរបស់វិស័យអប់រំ ក្រោយកម្ពុជាបិទបញ្ចប់បានដោយជោគជ័យ នូវព្រឹត្តិការណ៍៣វិច្ឆិកា។ លោករដ្ឋមន្ដ្រី ហង់ជួន ណារ៉ុន បានបញ្ជាក់ថា ដោយមានការឯកភាពពីសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា គ្រឹះស្ថានសិក្សាទាំងរដ្ឋ និងឯកជន នឹងត្រូវបើកដំណើរការឡើងវិញទាំងអស់ ចាប់ពីថ្ងៃទី២៣ ខែវិច្ឆិកា ឆ្នាំ២០២០តទៅ ប៉ុន្ដែត្រូវបន្ដអនុវត្តយ៉ាងម៉ឺងម៉ាត់នូវវិធានការការពារ របស់ក្រសួងសុខាភិបាល ដើម្បីបន្ដទប់ស្កាត់ការឆ្លងរីករាលដាលជំងឺកូវីដ-១៩។ ក្នុងសន្និសីទនេះ រដ្ឋមន្ដ្រី ហង់ជួន ណារ៉ុន ក៏បានឲ្យដឹងដែរថា ក្រសួងនៅតែរក្សាសម័យប្រឡងសញ្ញាបត្រមធ្យមសិក្សាបឋមភូមិ (ឌីប្លូម) នៅថ្ងៃទី៣០ ខែវិច្ឆិកា ឆ្នាំ២០២០ និងការប្រឡងសញ្ញាបត្រមធ្យមសិក្សាទុតិយភូមិ (បាក់ឌុប) នៅថ្ងៃទី២១ ខែធ្នូ ឆ្នាំ២០២០ ដដែល។ លោកបន្ដថា គ្រឹះស្ថានសិក្សាសាធារណៈ និងឯកជនទាំងអស់ ត្រូវបន្តអនុវត្តគោលការណ៍ ប្រតិបត្តិស្តង់ដា (SOP) សម្រាប់ដំណើរការសាលារៀនឡើងវិញ ក្នុងបរិបទកូវីដ១៩ និងរក្សាគម្លាតសុវត្ថិភាពសង្គម និងបុគ្គល។ ក្នុងករណីចាំបាច់ ត្រូវពាក់ម៉ាសការពារ នៅក្នុងបរិវេណរបស់គ្រឹះស្ថានសិក្សា។ បន្ថែមពីនេះ លោករដ្ឋមន្ដ្រី ក៏បានអំពាវនាវដល់អាណាព្យាបាល ពិសេសសិស្សានុសិស្ស សូមកុំមានការរើសអើងកម្រិតគុណភាពសញ្ញាបត្រ ដោយមិនត្រូវប្រៀបធៀបគ្នារវាងសញ្ញាបត្រ នៅពេលមិនទាន់មានកូវីដ-១៩ និងសញ្ញាបត្រ ពេលកំពុងមានជំងឺកូវីដ-១៩នោះទេ ពោលកាលៈទេសៈទាំងពីរនេះ គឺគុណភាពសញ្ញាបត្រមានតម្លៃស្មើគ្នា។ លោករដ្ឋមន្ដ្រីក្រសួងអប់រំ បានសង្កត់ធ្ងន់ថា សម្រាប់ដំណើរការប្រឡងសញ្ញាបត្រមធ្យមសិក្សាទុតិយភូមិ ដែលត្រូវធ្វើឡើងនៅថ្ងៃទី២១ ខែធ្នូ ឆ្នាំ២០២០ខាងមុខនេះ គឺក្រសួងនៅរក្សាស្ថានភាពបន្ដរឹងបន្ដឹងលើការប្រឡងដើម្បីពង្រឹងគុណភាពអប់រំដដែល។ គួរជម្រាបថា ដើម្បីទប់ស្កាត់ការរីករាលជំងឺកូវីដ១៩ ចូលសហគមន៍ ពាក់ព័ន្ធព្រឹត្តិការណ៍ ថ្ងៃទី០៣ ខែវិច្ឆិកា ក្រសួងអប់រំ កាលពីថ្ងៃទី០៨ ខែវិច្ឆិកា ឆ្នាំ២០២០ បានប្រកាសផ្អាកដំណើរការសាលារៀននៅរាជធានីភ្នំពេញ និងខេត្តកណ្តាល រយៈពេល១៤ថ្ងៃ ។ ជាមួយគ្នានេះ ស្តាតអូឡាំពិក ក៏ត្រូវប្រកាសបិទជាបណ្តោះអាសន្នផងដែរ។ តែនៅពេលនេះ ក្រសួងប្រកាសបើកឡើងវិញដូចធម្មតា។ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅយប់ថ្ងៃទី១៨ ខែវិច្ឆិកា ឆ្នាំ២០២០ តាមរយៈសារសំឡេងពិសេសមួយ បានប្រកាសអនុញ្ញាតឲ្យរៀបចំពិធីអាពាហ៍ពិពាហ៍, បើកសាលារៀន, បើកពហុកីឡដ្ឋានជាតិអូរឡាំពិក, បើកសារមន្ទីរ និងរោងភាពយន្តឡើងវិញហើយ តែត្រូវប្រកាន់ខ្ជាប់តាមវិធានណែនាំរបស់ក្រសួងសុខាភិបាល ក្នុងការទប់ស្កាត់ការចម្លង និងរីករាលដាលជំងឺកូវីដ១៩៕	2020-11-19T18:29:00+07:00	freshnewsasia.com	https://m.freshnewsasia.com/index.php/en/localnews/177475-2020-11-19-04-29-56.html
7caebb6f-acdd-405c-b6f8-e6fbe125b238	ទេសរដ្ឋមន្រ្តី អៀង មូលី ផ្ដល់សារគន្លិះសំខាន់ៗ ៧ចំណុច ដើម្បីបន្តយុទ្ធនាការប្រយុទ្ធនឹង មេរោគអេដស៍-ជំងឺអេដស៍ ឲ្យកាន់តែមានប្រសិទ្ធភាពខ្ពស់	នៅក្នុងឱកាសបើក និងបិទសន្និបាតអាជ្ញាធរជាតិប្រយុទ្ធនឹងជំងឺអេដស៍ ឆ្នាំ២០២០ លោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានផ្ដល់សារជាគន្លិះសំខាន់ ៧ចំណុច សម្រាប់ដល់គ្រប់ភាគីពាកព័ន្ធទាំងអស់ ឲ្យកាន់តែមានប្រសិទ្ធភាពខ្ពស់ ដើម្បីបន្តអនុវត្តន៍ផែនការយុទ្ធសាស្ត្រ ឈានទៅដល់ការបញ្ចប់ទាំងស្រុង ការរីកឆ្លងរីករាលដាលមេរោគអេដស៍- ជំងឺអេដស៍ រួមជាមួយនឹងការបង្ហាញពីវិធីសាស្ត្រវិទ្យាសាស្ត្រមួយចំនួន ក្នុងការពន្លឿនការឆ្លើយតបទៅនឹងមេរោគអេដស៍ និងជំងឺអេដស៍ឲ្យមានប្រសិទ្ធភាព ឆ្ពោះទៅសម្រេចបាននូវគោលដៅសូន្យបី។ ថ្លែងនៅក្នុងឱកាសបើក និងបិទសន្និបាតអាជ្ញាធរជាតិប្រយុទ្ធនឹងជំងឺអេដស៍ ឆ្នាំ២០២០ នៅព្រឹកថ្ងៃទី១៩ ខែវិច្ឆិកា ឆ្នាំ២០២០នេះ លោកទេសរដ្ឋមន្ត្រី អៀង មូលី បានបន្តថា ក្នុងរយៈពេលមួយឆ្នាំនេះ យើងបានបំពេញភារកិច្ចយ៉ាងសកម្មរួមគ្នា ដើម្បីឈានទៅបញ្ចប់ការឆ្លងរាលដាលមេរោគអេដស៍ និងជំងឺអេដស៍ ក្នុងដំណាក់កាលដែលស្ថានភាពជំនួយពីបរទេសធ្លាក់ចុះ រួមជាមួយនឹងការគំរាមកំហែងពីជំងឺកូវីដ-១៩ ដែលនៅតែបន្ត ហើយមកទល់ពេលនេះស្ថានភាព នៃការឆ្លងរាតត្បាតជំងឺកូវីដ-១៩ នៅតែបង្កផលប៉ះពាល់យ៉ាងខ្លាំងជាសកលនៅឡើយ។ នៅក្នុងរយៈពេលផ្ទេរដំណាក់កាលនេះ យើងទាំងអស់គ្នាចាប់ផ្តើមបំពេញតួនាទីក្នុងភាពជាម្ចាស់ ដោយប្តេជ្ញារួបរួមគ្នាបញ្ចប់នូវការឆ្លងរីករាលដាល មេរោគអេដស៍នៅកម្ពុជា ក្នុងឆ្នាំ២០២៥-២០៣០។ បន្តការអនុវត្តរួមគ្នានូវគម្រោងផែនការយុទ្ធសាស្ត្រជាតិទូលំទូលាយ និងពហុវិស័យឆ្លើយតបទៅនឹងការរាលដាលមេរោគអេដស៍ និងជំងឺអេដស៍ លើកទី៥ (២០១៩-២០២៣)។ ធានាឱ្យបាននូវចីរភាពនៃការឆ្លើយតប ទៅនឹងមេរោគអេដស៍ និងជំងឺអេដស៍ ដោយបង្កើត និងធ្វើបច្ចុប្បន្នភាពគណៈ កម្មាធិ ការប្រ យុទ្ធនឹងជំងឺអេដស៍គ្រប់លំដាប់ថ្នាក់ ទាំងថ្នាក់ជាតិ និងថ្នាក់ក្រោមជាតិ ពិសេស ក្នុងឃុំ សង្កាត់ ទាំងអស់នៅទូទាំងប្រទេស និងធ្វើការបញ្រ្ជាប និង បញ្ចូល សកម្មភាពឆ្លើយតបមេរោគអេដស៍ និងជំងឺអេដស៍ ទៅក្នុងផែនការរួមរបស់ក្រសួង ស្ថាប័ន ខេត្ត រាជធានី ស្រុក ខណ្ឌ និងឃុំ សង្កាត់។ ធ្វើសមាហរណកម្ម កម្មវិធីបង្ការ ថែទាំ និងព្យាបាលអ្នកផ្ទុកមេរោគអេដស៍ និងជំងឺអេដស៍ទៅក្នុងប្រព័ន្ធសុខាភិបាល ដើម្បីទទួលបាននូវការឆ្លើយតបប្រកបដោយប្រសិទ្ធភាព និងចីរភាព។ ចូលរួមពង្រឹងយន្តការថ្នាក់ក្រោមជាតិឱ្យម្ចាស់ការគាំទ្រដល់ការឆ្លើយតបនឹងមេរោគអេដស៍ និងជំងឺអេដស៍ប្រកបដោយប្រសិទ្ធភាព និងប្រសិទ្ធផល ដោយធ្វើការអង្កេត តាមដានការអនុវត្តសកម្មភាពឆ្លើយតបមេរោគអេដស៍ និងជំងឺអេដស៍ ទៅក្នុងផែនការឃុំ សង្កាត់។ រក្សាស្រោមអនាម័យឱ្យមាននៅគ្រប់ទីកន្លែង និងគ្រប់ពេលវេលា ដែលត្រូវការប្រើប្រាស់ ប្រកបដោយគុណភាពខ្ពស់ និងបន្តលើកទឹកចិត្តដល់ក្រុមយុវវ័យដែលរួមភេទដូចគ្នា ឱ្យទៅ ពិនិត្យឈាមរកមេរោគអេដស៍ និងប្រើប្រាស់កម្មវិធីបង្ការការចម្លងមេរោគអេដស៍ តាមរយៈការប្រើស្រោមអនាម័យ១០០% នៅពេលរួមភេទ។ បន្តបង្កើនលទ្ធភាពទទួលបាននូវយន្តការគាំពារសង្គម និងសេវាសង្គមសម្រាប់អ្នកផ្ទុកមេរោគ អេដស៍ និងអ្នកជំងឺអេដស៍។ សូមអំពាវនាវដល់អង្គការជាតិ អន្តរជាតិ សង្គមស៊ីវិល ដៃគូអភិវឌ្ឍន៍ វិស័យឯកជន បណ្តាញ អ្នក ផ្ទុក មេ រោគ អេដស៍ និងជំងឺអេដស៍ បន្តចូលរួមជាមួយអាជ្ញាធរជាតិប្រយុទ្ធនឹងជំងឺអេដស៍ ថែម ទៀត តាមគ្រប់រូបភាព ជាកម្លាំងកាយ ប្រាជ្ញាស្មារតី សម្ភារ និងថវិកាដើម្បីពង្រីក អន្តរាគមន៍ ប្រ យុទ្ធ នឹង ជំងឺ អេដស៍ឲ្យឈានទៅសម្រេចបាននូវអត្រាគ្របដណ្តប់ លើភូមិសាស្រ្ត និងក្រុម គោល ដៅឲ្យបាន១០០%។ ប្រធានអាជ្ញាធរជាតិប្រយុទ្ធនឹងជំងឺអេដស៍រូបនេះ បន្តថា ឆ្លងកាត់ការបង្ហាញពីវឌ្ឍនភាព ប្រសិទ្ធភាព និងសមិទ្ធផល ជាពិសេសមេរៀនជាបទពិសោធន៍ល្អៗ ដែលបានមកពីការអនុវត្តរបស់សមាជិក សមាជិកា អាជ្ញាធរជាតិប្រយុទ្ធនឹងជំងឺអេដស៍នៅទូទាំងប្រទេស នៅក្នុងអង្គសន្និបាតអាជ្ញាធរជាតិប្រយុទ្ធនឹងជំងឺអេដស៍នាព្រឹកនេះ តាងនាមអាជ្ញាធរជាតិប្រយុទ្ធនឹងជំងឺអេដស៍ និងក្នុងនាមរូបលោកផ្ទាល់ សូមសម្តែងនូវការអបអរសាទរ និងកោតសរសើរដ៏ស្មោះស្ម័គ្រចំពោះសមាជិក សមាជិកានៃអង្គសន្និបាត និងនៅទូទាំងប្រទេស ដែលបានខិតខំប្រឹងប្រែងយ៉ាងសកម្ម ចូលរួមប្រយុទ្ធនឹងមេរោគអេដស៍ និងជំងឺអេដស៍ឲ្យទទួលបាននូវជោគជ័យ ជាបន្តបន្ទាប់គួរជាទីមោទនៈ។ កត្តាជោគជ័យទាំងអស់នេះ គឺពិតជាបានមកពីការរួមចំណែករបស់សមាជិក សមាជិកា អាជ្ញាធរជាតិប្រយុទ្ធនឹងជំងឺអេដស៍ដែលជាក្រសួង ស្ថាប័ន រាជធានី ខេត្ត របស់រាជរដ្ឋាភិបាលកម្ពុជា ដៃគូអភិវឌ្ឍន៍ អង្គការសង្គមស៊ីវិល បណ្តាញអ្នកផ្ទុកមេរោគអេដស៍ និងជំងឺអេដស៍ បណ្តាញក្រុមប្រឈមខ្ពស់នឹងការចម្លងមេរោគអេដស៍។ល។ រួមជាមួយនឹងការប្តេជ្ញាចិត្តដ៏ត្រឹមត្រូវ និងមោះមុតផ្នែកនយោបាយ ពីថ្នាក់ដឹកនាំកំពូលរបស់រាជរដ្ឋាភិបាលកម្ពុជា ដឹកនាំដោយ និងការគាំទ្រដោយមិនចេះនឿយហត់ ផ្នែកសង្គមពី ប្រធានកាកបាទក្រហមកម្ពុជា៕	2020-11-19T18:06:00+07:00	freshnewsasia.com	https://m.freshnewsasia.com/index.php/en/localnews/177472-2020-11-19-04-06-26.html
f4a9dd61-6f18-47f8-a4a0-161c996801f7	BREAKING: អ្នកជំងឺកូវីដ-១៩ជិត ២,០០០នាក់ទៀតស្លាប់ ក្នុងពេលតែ១ថ្ងៃនៅសហរដ្ឋអាមេរិក ខណៈអ្នកឆ្លងថ្មីៗជាង ១៧ម៉ឺននាក់ត្រូវបានរាយការណ៍! (Video inside)	សហរដ្ឋអាមេរិកទើបតែបានរាយការណ៍ អំពីករណីឆ្លង COVID-19 រហូតដល់ទៅ ១៧៣,៦៣២ករណីថ្មីៗទៀត ដែលត្រូវបានរកឃើញតែក្នុងរយៈពេល ២៤ម៉ោងកន្លងទៅនេះប៉ុណ្ណោះ ខណៈអ្នកជំងឺ ១,៩៥៦នាក់ទៀតបានបាត់បង់ជីវិត នៅក្នុងកំឡុងពេលដូចគ្នានេះ។ នេះបើតាមការដកស្រង់ទិន្នន័យពីគេហទំព័រ Worldometer នាព្រឹកថ្ងៃព្រហស្បតិ៍ ទី១៩ ខែវិច្ឆិកា ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១១,៨៧៣,៧២៧ករណី ក្នុងនោះអ្នកស្លាប់សរុបមាន ២៥៦,២៥៤នាក់ និងជាសះស្បើយឡើងវិញជាង ៧លាននាក់។ សន្ទុះនៃការឆ្លង COVID-19 ប្រចាំថ្ងៃរបស់អាមេរិកនេះ បានបង្ខំឲ្យរដ្ឋកាន់តែច្រើនបង្កើនការរឹតត្បិត និងបិទសកម្មភាពមួយចំនួន ក្នុងនោះរដ្ឋញូយ៉កបានសម្រេចបិទសាលារៀនជាថ្មី ក្រោយពីបានមើលឃើញ សន្ទុះនៃការឆ្លង COVID-19 ដ៏គួរឲ្យតក់ស្លុត។ គួរបញ្ជាក់ថា ចំពោះមុខស្ថានការណ៍អាសន្ន ប្រធានាធិបតីជាប់ឆ្នោតលោក ចូ បៃដិន នៅតែបន្តអំពាវនាវឲ្យលោក ដូណាល់ ត្រាំ បញ្ឈប់ការរារាំងដល់ដំណើរការផ្ទេរអំណាច ព្រោះបើមិនដូច្នោះទេការបញ្ចេញវ៉ាក់សាំង ដើម្បីសង្គ្រោះប្រជាជននៅឆ្នាំ២០២១ នឹងជួបភាពយឺតយ៉ាវ។ បន្ថែមពីនេះ ក្រុមហ៊ុនអភិវឌ្ឍវ៉ាក់សាំងអាមេរិក Pfizer និង Moderna ក៏កំពុងជំរុញឲ្យអាជ្ញាធរសុខាភិបាលអាមេរិក អនុញ្ញាតការចាក់វ៉ាក់សាំងបន្ទាន់នៅចុងខែវិច្ឆិកានេះ ឬនៅខែធ្នូខាងមុខ ដើម្បីទប់ស្កាត់ការរាតត្បាត COVID-19 កាន់តែខ្លាំងជាងនេះ៕	2020-11-19T17:35:00+07:00	freshnewsasia.com	https://m.freshnewsasia.com/index.php/en/internationalnews/177466-2020-11-19-03-35-33.html
372d04ae-98f9-4bac-9284-ee4ba3b75fd0	វិញ្ញាសា៤យ៉ាង ក្នុងបរិបទប្រយុទ្ធនឹងជំងឺកូវីដ-១៩ ស្ថិតនៅក្នុងកណ្ដាប់ដៃវីរបុរសខ្មែរ សម្ដេចតេជោ សែន	«កម្ពុជា ជាប្រទេសតូចតាច តែមានបេះដូងធំទូលាយ» គឺជាប្រសាសន៍ដ៏មានអត្ថន័យយ៉ាងជ្រាលជ្រៅជាទីបំផុត របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលកម្ពុជាកំពុងស្ថិតនៅក្នុងបរិបទ នៃការប្រយុទ្ធប្រឆាំងនឹងជំងឺកូវីដ-១៩។ កម្ពុជា ពិតជាមានសំណាងដ៏ធំធេង មិនអាចវាស់វែងបានឡើយ ដែលមានប្រមុខដឹកនាំប្រទេស ដែលមានសមត្ថភាពអច្ឆិរយៈ ប្រកបដោយបេះដូងមនុស្សធំមពិតៗ មានទស្សនវិស័យត្រឹមត្រូវ ភាពម៉ឺងម៉ាត់ប្រកបដោយគតិបណ្ឌិត និងភាពឈ្លាសវៃ ព្រមទាំងការគោរពស្រឡាញ់ និងការយកចិត្តទុកដាក់ជាទីបំផុត លើសុខភាពប្រជាជនទូទៅ ដែលធ្វើឱ្យប្រទេសកម្ពុជាមិនទាន់មានការចម្លងវីរុសកូវីដ-១៩ ចូលក្នុងសហគមន៍ និងមិនទាន់មានអ្នកស្លាប់ ដោយសារជំងឺមួយនេះ រហូតមកទល់ពេលនេះនៅឡើយ។ ព្រឹត្តិការណ៍នៃការវិលត្រឡប់របស់បងប្អូនពលករកម្ពុជា ចូលមកក្នុងប្រទេសនៅពេល ដែលកំពុងតែមានការរាតត្បាតខ្លាំង នៅបណ្ដាប្រទេសក្នុងតំបន់ និងនៅលើសាកលលោក ព្រឹត្តិការណ៍នាវាខ្នាតយក្ស MS Westerdam ចូលចតនៅកំពង់ផែខេត្តព្រះសីហនុ ការគ្រប់គ្រងអ្នកដំណើរមកពីក្រៅប្រទេស ក្នុងពេលដែលមានការគិតគូរ ដោយយកចិត្តទុកដាក់ក្នុងការ សម្រួលឱ្យបងប្អូនខ្មែរ ដែលជាប់គាំងនៅក្រៅប្រទេស អាចបានវិលត្រឡប់មកកាន់ផ្ទះរបស់ខ្លួនវិញ និងតម្រូវការនៃអ្នកដំណើរផ្សេងៗទៀត ចូលមកកាន់កម្ពុជា ព្រឹត្តិការណ៍៣វិច្ឆិកា កន្លងទៅនេះ។ ហេតុការណ៍ទាំងនេះ បានឆ្លុះបញ្ចាំងច្បាស់ណាស់ថា សម្ដេចតេជោ ហ៊ុន សែន ពិតជាកុលបុត្រខ្មែរដ៏ឆ្នើម និងពិតជាប្រមុខដឹកនាំដ៏ខ្លាំងក្លា ដែលមិនអាចខ្វះបានរបស់កម្ពុជាជារៀងរហូត ទោះជានៅក្នុងកាលៈទេសៈណាក៏ដោយ បើមានសម្ដេចតេជោ ហ៊ុន សែន គឺកម្ពុជាឈ្នះ និងជម្នះបាននូវអ្វីៗទាំងអស់ មិនថាសត្រូវអត់ស្រមោលវីរុសកូវីដ-១៩ ទឹកជំនន់ ឬក៏ឧបសគ្គធំប៉ុណ្ណាក៏ដោយ។ ជាក់ស្តែង នៅក្នុងបរិបទនៃការប្រយុទ្ធប្រឆាំងនឹងកូវីដ-១៩ នៅកម្ពុជា ជាពិសេសតាមរយៈការដោះស្រាយ នូវវិញ្ញាសាដ៏ស្មុគស្មាញទាំង៤ខាងលើ និយាយជាទូទៅ និងនិយាយដោយឡែក វិញ្ញាសា «នាវាខ្នាតយក្ស MS Westerdam ចូលចតនៅកម្ពុជា» និង «ព្រឹត្តិការណ៍ ៣វិច្ឆិកា» បានបង្ហាញយ៉ាងច្បាស់ថា ប្រទេសតូចតាចមួយនេះ ក្រោមកណ្ដាប់ដៃដែកថែបរបស់ សម្ដេចតេជោ ហ៊ុន សែន គឺពិតជាមានសមត្ថភាពពេញលេញ ក្នុងការគ្រប់គ្រងស្ថានភាពរាតត្បាតនៃជំងឺកូវីដ-១៩ ដ៏កាចសាហាវមួយនេះ បានទាន់ពេលវេលាប្រកប ដោយប្រសិទ្ធភាពល្អប្រសើរជាទីបំផុត ដែលធ្វើឱ្យប្រជាជនកម្ពុជា អាចចៀសផុតបាននូវការចម្លងក្នុងលក្ខណៈទ្រង់ទ្រាយធំ ហើយមិនត្រឹមតែសម្រាប់កម្ពុជាប៉ុណ្ណោះទេ តែបេះដូងមនុស្សធម៌ដ៏ពិតប្រាកដ បង្កប់ដោយអត្ថន័យគោរពសិទ្ធិមនុស្ស ក្នុងការជួយដល់អ្នកដំណើរជាប់គាំង ក្នុងនាវាខ្នាតយក្ស និងការផ្តល់ជាជំនួយសម្ភារៈ និងបរិក្ខាពេទ្យ ជួយដល់ប្រជាជនឡាវ សម្រាប់ប្រយុទ្ធនឹងជំងឺកូវីដ-១៩ កន្លងមកនេះ បានបង្ហាញដល់សាធារណមតិ បណ្ដាប្រទេសនានា និង ពិភពលោកទាំងមូលថា កម្រមានប្រទេសណា ដែលគ្រប់គ្រងស្ថានការណ៍បានរហ័ស លឿនទាន់ពេលវេលា និងកាត់ផ្តាច់បាននូវខ្សែចម្លងវីរុសកូវីដ-១៩ នៅក្នុង ប្រទេសបានឆាប់ និងល្អប្រសើរ ដូចមេដឹកនាំកម្ពុជា គឺសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា នោះទេ។ ប្រទេសកម្ពុជាតូចតាចពិតមែន តែចិត្តទូលាយ ដែលមនុស្សគ្រប់រូប និងគ្រប់ជាតិសាសន៍អាចជ្រកកោនរស់នៅ ក្រោមការដឹកនាំរបស់ សម្ដេចតេជោនាយករដ្ឋមន្ត្រី ហ៊ុន សែន ក្នុងសុខសន្តិភាព និងការអភិវឌ្ឍ។ ប្រជាជនកម្ពុជា សូមគោរពថ្លែងអំណរគុណយ៉ាងជ្រាលជ្រៅ ជាទីបំផុតជូនចំពោះ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានសង្គ្រោះប្រទេសជាតិ បានរួចចេញផុតពីសង្គ្រាមរ៉ាំរៃ និងពីសង្គ្រាមអត់សមោលនៃសត្រូវកូវីដ-១៩ ដែលធ្វើឱ្យប្រជាជនទូទៅ បានវិលត្រឡប់មករស់នៅសភាពធម្មតា តាមបែបគន្លងថ្មីនៃបរិបទបន្តប្រយុទ្ធប្រឆាំងនឹងវីរុសកូវីដ-១៩ ។ គុណបំណាច់ដ៏ធំធេងនេះ គឺប្រជាជនកម្ពុជាមិនអាចបំភ្លេចបានឡើយ និងសូមគោរពជូនពរ សម្ដេចតេជោ និងសម្ដេចកត្តិព្រឹទ្ធិបណ្ឌិត ព្រមទាំងក្រុមគ្រួសារ ចៅប្រុស ចៅស្រី ទាំងអស់មានសុខភាពល្អបរិបូណ៍ កម្លាំងមាំមួន ស្ថិតនៅក្នុងបេះដូងប្រជាជនកម្ពុជា និងជានាយករដ្ឋមន្ត្រីកម្ពុជា ជារៀតរហូតតទៅ ដើម្បីសន្តិភាព និងការអភិវឌ្ឍប្រទេសជាតិ។ ប្រជាជនកម្ពុជា ក៏សូមថ្លែងអំណរគុណដល់កងទ័ពអាវសទាំងអស់ ដែលបានលះបង់កម្លាំងកាយចិត្ត សម្រុកទៅមុខ ក្នុងការជួយពិនិត្យព្យាបាលជំងឺកូវីដ-១៩ និងការរុករកស្រាវជ្រាវរកអ្នកដែលប៉ះពាល់ រហូតទទួលបានលទ្ធផលល្អប្រសើរនេះផងដែរ ដែលជាការបង្ហាញថា កម្ពុជាមានមេដឹកនាំល្អ ពូកែ និងខ្លាំង ហើយក៏មានកូនទាហាន ប្រតិបត្តិល្អ រហ័ស និងប្រកបដោយសក្តានុពល វិជ្ជាជីវៈពិតប្រាកដ ក្នុងការប្រយុទ្ធជាមួយសត្រូវអត់ស្រមោលកូវីដ-១៩ នេះផងដែរ៕	2020-11-19T15:21:00+07:00	freshnewsasia.com	https://m.freshnewsasia.com/index.php/en/localnews/177450-2020-11-19-01-21-15.html
a69ff632-0109-40c2-85a2-e52505123278	TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីឆ្លងជំងឺកូវីដ១៩ ថ្មីនៅកម្ពុជាទេ ហើយអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅព្រឹកថ្ងៃទី១៩ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញករណីឆ្លងកូវីដ១៩ ថ្មីនៅកម្ពុជានោះទេ ហើយអ្នកជាសះស្បើយពីជំងឺនេះក៏គ្មានដែរ។ ជាមួយគ្នានេះ ក្រសួងសុខាភិបាលបញ្ជាក់ថា នៅថ្ងៃទី១៨ ខែវិច្ឆិកា ឆ្នាំ២០២០ ចំនួនអ្នកជំងឺកូវីដ-១៩ ដែលពាក់ព័ន្ធនឹងព្រឹត្តិការណ៍៣វិច្ឆិកា នៅ សល់ចំនួន៣នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រីឯអ្នកពាក់ព័ន្ធព្រឹត្តិការណ៍ ៣វិច្ឆិកា ផ្ទាល់ និងប្រយោល សរុបចំនួន ១៤២២នាក់ ទទួលបានលទ្ធផលតេស្តពីវិទ្យាស្ថានប៉ាស្ទ័រកម្ពុជា គឺ អវិជ្ជមានវីរុសកូវីដ-១៩ ទាំងអស់ សម្រាប់ការធ្វើតេស្តលើកទី៤ នាថ្ងៃទី១៨ ខែវិច្ឆិកា ឆ្នាំ២០២០។ នេះជាលទ្ធផលដ៏ល្អមួយសម្រាប់កម្ពុជា ដែលឈានទៅរកការបិទបញ្ចប់ព្រឹត្តិការណ៍៣វិច្ឆិកា ស្របតាមសេចក្ដីប្រកាស នៅក្នុងទំព័រហ្វេសបុករបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ប្រកបដោយការគិតគូរខ្ពស់បំផុតដល់សុខទុក្ខ និងការរស់នៅរបស់បងប្អូនប្រជាពលរដ្ឋ ហើយក៏សម្រាប់ការបានវិលត្រឡប់ ទៅរកការរស់នៅធម្មតាតាមបែបគន្លងថ្មីវិញផងដែរ ដែលសម្ដេចតេជោ បានកំណត់រួចហើយថា ព្រឹត្តិការណ៍៣វិច្ឆិកា នឹងត្រូវបិទបញ្ចប់ការធ្វើ ចត្តាឡីស័កតាមពេលវេលាដូចខាងក្រោម៖ * សម្រាប់ថ្ងៃទី១៩ ខែវិច្ឆិកា ឆ្នាំ២០២០ មានរាជធានីភ្នំពេញចំនួន១៥៦៩នាក់ (មានជនជាតិហុងគ្រីចំនួន៥នាក់) ដោយរាប់ទាំងអ្នកវិជ្ជមាន៤នាក់ ក្នុងនោះជាសះស្បើយ១នាក់ និង៣នាក់កំពុងព្យាបាលនៅមន្ទីរពេទ្យមិត្តភាពខ្មែរសូវៀត ដែលមានទាំងអគ្គរដ្ឋទូតហុងគ្រីម្នាក់ផង។ ខេត្តកណ្តាល ចំនួន៦៧នាក់ ខេត្តពោធិសាត់ ចំនួន៤០នាក់ ខេត្តព្រៃវែងចំនួន២៣នាក់ ខេត្តកំពង់ធំ ចំនួន៣នាក់។ * សម្រាប់ថ្ងៃទី២១ ខែវិច្ឆិកា ឆ្នាំ២០២០ គឺខេត្តកំពង់ឆ្នាំង ចំនួន១១នាក់។ * សម្រាប់ថ្ងៃទី២៣ ខែវិច្ឆិកា ឆ្នាំ២០២០ មានខេត្តកែប ចំនួន១៨នាក់ ខេត្តព្រះសីហនុ ៤០នាក់ ខេត្តកំពង់ចាមម្នាក់។ * សម្រប់ថ្ងៃទី២៥ ខេវិច្ឆិកា ឆ្នាំ២០២០ មានខេត្តព្រះវិហារ ចំនួន២០នាក់ និងរតនគិរី ចំនួន១០នាក់។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី១៩ ខែវិច្ឆិកា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប ៣០៤នាក់ (ស្ត្រី ៦២នាក់ និងបុរស ២៤២នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៩១នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ១២នាក់៕	2020-11-19T14:22:00+07:00	freshnewsasia.com	https://m.freshnewsasia.com/index.php/en/localnews/177448-2020-11-19-00-22-14.html
cf98ee25-2849-438b-95c4-b1d34a732b61	លោក ហ៊ុន សែន អះអាងថា លោកគ្មានជំងឺកូវីដ-១៩ ទេ ក្រោយធ្វើតេស្ត ៤លើក	មេដឹកនាំរបបក្រុងភ្នំពេញ លោក ហ៊ុន សែន អះអាងថា លោក និងភរិយា និងអ្នករស់នៅជាមួយ មិនមានជំងឺកូវីដ-១៩ ទេ។ មន្ត្រីបក្សប្រឆាំង និងអ្នកឃ្លាំមើលសង្គមថា ព្រឹត្តិការណ៍ ៣ វិច្ឆិកានេះ ជាមេរៀនមួយសម្រាប់លោក ហ៊ុន សែន និងមន្ត្រីរបស់លោក ឱ្យបញ្ឈប់ទង្វើប្រមាថ និងមើលស្រាលជំងឺឆ្លងដ៏កាចសាហាវកូវីដ-១៩។ លោកនាយករដ្ឋមន្ត្រី ហ៊ុន សែន ប្រកាសថា លោកនឹងចេញធ្វើការ និងហាត់ប្រាណនៅខាងក្រៅដូចធម្មតាវិញ នៅថ្ងៃទី១៩ វិច្ឆិកា បន្ទាប់ពីការធ្វើចត្តាឡីស័ករយៈពេល ១៤ថ្ងៃ។ ទោះជាយ៉ាងនេះក្តី លោកនឹងមិនទាន់អនុញ្ញាតឱ្យកូនចៅចូលសួរសុខទុក្ខនៅផ្ទះនោះទេ ដើម្បីធានាថា លោកពុំមានជំងឺឆ្លងដ៏កាចសាហាវនេះ ដែលអាចចម្លងដល់កូនចៅរបស់លោក។ លោកឱ្យដឹងនៅលើហ្វេសប៊ុកនៅថ្ងៃទី១៨ វិច្ឆិកាថា ការធ្វើចត្តាឡីស័កនៃព្រឹត្តិការណ៍ ៣ វិច្ឆិកា នឹងបិទបញ្ចប់ នៅថ្ងៃទី១៩ វិច្ឆិកា សម្រាប់រាជធានីភ្នំពេញ ចំណែកតាមបណ្ដាខេត្តនានា នឹងបិទបញ្ចប់បន្តបន្ទាប់គ្នា រហូតដល់ថ្ងៃទី២៥ វិច្ឆិកា។ លោក ហ៊ុន សែន ថ្លែងទៀតថា ប្រតិបត្តិការនៃព្រឹត្តិការណ៍ ៣ វិច្ឆិកា មានលក្ខណៈធំធេង និងស្មុគស្មាញ ប៉ុន្តែលោកសរសើរថា ដោយសារការដឹកនាំត្រឹមត្រូវ និងមានកិច្ចសហការល្អ ទើបអាជ្ញាធរអាចស្វែងរកគ្រប់អ្នកពាក់ព័ន្ធ ហើយទប់ស្កាត់ការឆ្លងជំងឺកូវីដ-១៩ ចូលក្នុងសហគមន៍។ ទោះជាយ៉ាងណា អតីតតំណាងរាស្ត្រគណបក្សសង្គ្រោះជាតិ មណ្ឌលសៀមរាប លោក អ៊ុំ សំអាន ឲ្យដឹងថា លោក ហ៊ុន សែន គួរព្រួយបារម្ភពីប្រជាពលរដ្ឋឲ្យដូចកូនចៅរបស់ខ្លួន ដែលបារម្ភខ្លាចឆ្លងនូវជំងឺកូវីដ-១៩។ លោករិះគន់ថា លោក ហ៊ុន សែន ប្រព្រឹត្តកំហុសដ៏ធ្ងន់ធ្ងរ ដោយធ្វេសប្រហែស និងប្រមាថការឆ្លងជំងឺកូវីដ-១៩ តាំងពីដើមដំបូង ទើបបណ្ដាលឲ្យមានហានិភ័យដល់កម្ពុជា។ លោកបន្តថា នេះពុំមែនជាការគ្រប់គ្រងល្អ ឬជាភាពជោគជ័យនោះទេ តែជាការទទួលខុសត្រូវ របស់លោកនាយករដ្ឋមន្ត្រី ហ៊ុន សែន ចំពោះប្រជាពលរដ្ឋ៖ ។ លោក ហ៊ុន សែន ក៏បានប្រកាសឲ្យក្រសួងអប់រំយុវជននិងកីឡា ក្រសួងការងារ និងបណ្ដុះបណ្ដាលវិជ្ជាជីវៈ រៀបចំបើកសាលារៀន និងសាលាបណ្ដុះបណ្ដាលវិជ្ជាជីវៈឡើងវិញ ហើយស្នើឲ្យគ្រប់ផ្នែកគ្រប់វិស័យទាំងអស់វិលទៅរកភាពប្រក្រតីដូចមុនថ្ងៃ៣វិច្ឆកាឡើងវិញ ដើម្បីបិទបញ្ចប់ព្រឹត្តិការណ៍នេះ។ ទោះជាយ៉ាងណា លោកនៅតែបន្តស្នើឲ្យប្រជាពលរដ្ឋទាំងអស់ បន្តអនុវត្តវិធានការអនាម័យដោយការពាក់ម៉ាស ការលាងដៃ ការរក្សាគម្លាតសុវត្ថិភាពជាដើម។ អ្នកវិភាគ និងជាអ្នកឃ្លាំមើលផ្នែកអភិវឌ្ឍសង្គម លោកបណ្ឌិត មាស នី មានប្រសាសន៍ថា ថ្នាក់ដឹកនាំរដ្ឋាភិបាលគួរកែប្រែទម្លាប់មើលស្រាលនូវការឆ្លងរីករាលដាលជំងឺកូវីដ-១៩ បន្ទាប់ពីព្រឹត្តិការណ៍ ៣ វិច្ឆិកានេះ៖ គិតពីថ្ងៃទី៤ ដល់ថ្ងៃទី១៨ វិច្ឆិកា ចំនួនអ្នកប៉ះពាល់ដោយផ្ទាល់ និងដោយប្រយោល ក្នុងព្រឹត្តិការណ៍ ៣ វិច្ឆិកា សរុបមានជិត ៤ពាន់ (៣.៩១៨) នា រីឯចំនួនអ្នកកើតកូវីដ-១៩ សរុបក្នុងប្រទេសកម្ពុជាមានចំនួន ៣០៣នាក់ ក្នុងនោះជាសះស្បើយចំនួន ២៩១នាក់ និងអ្នកកំពុងសម្រាកព្យាបាល ១២នាក់៕	2020-11-19T11:55:00+07:00	rfa.org	https://www.rfa.org/khmer/news/health/hun-sen-claims-he-tested-negative-for-covid-19-for-the-fourth-time-11182020235412.html
b8031685-d479-4078-a264-dfccf597bf9d	រាជរដ្ឋាភិបាលកម្ពុជានិងJICA ចុះកិច្ចព្រមព្រៀង លើឥណទានសម្បទានសម្រាប់កម្មវិធីគាំទ្របន្ទាន់ដើម្បីឆ្លើយតបទៅនឹងវិបត្តិនៃជំងឺកូវីដ-១៩	ភ្នំពេញ៖ លោក អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ចនិងហិរញ្ញវត្ថុ និងលោក Yuichi Sugano ប្រធានស្តីទីនៃទីភ្នាក់ងារសហប្រតិបត្តិការជប៉ុនប្រចាំកម្ពុជា បានចុះកិច្ចព្រមព្រៀងឥណទានសម្បទាន សម្រាប់កម្មវិធីគាំទ្របន្ទាន់ដើម្បីឆ្លើយតបទៅនឹងវិបត្តិនៃជំងឺកូវីដ-១៩ ដែលមានទឹកប្រាក់ ២៥ ប៊ីលានយ៉េន ប្រមាណ ២៣៤,៦ លានដុល្លារអាមេរិកនៅថ្ងៃទី១០ ខែវិច្ឆិកា ឆ្នាំ២០២០។ លោក អូន ព័ន្ធមុនីរ័ត្នបានថ្លែងថា រាជរដ្ឋាភិបាលជប៉ុន បានកំពុងផ្តល់ឥណទានសម្បទាន សម្រាប់កម្មវិធីគាំទ្របន្ទាន់ដើម្បីឆ្លើយតបទៅនឹងវិបត្តិនៃជំងឺកូវីដ-១៩ ដល់រាជរដ្ឋាភិបាលកម្ពុជា ក្នុងគោលបំណងលើកកម្ពស់ស្ថេរភាពសេដ្ឋកិច្ចនិងកិច្ចខិតខំប្រឹងប្រែងអភិវឌ្ឍន៍ផ្សេងៗរបស់របស់រដ្ឋាភិបាលកម្ពុជា រួមមាន ការពង្រឹងប្រព័ន្ធសុខាភិបាល កម្មវិធីជំនួយសង្គម បណ្តាញភស្តុភារកម្ម ហេដ្ឋារចនាសម្ព័ន្ធរូបវ័ន្ត ដែលបានរងផលប៉ះពាល់ពីវិបត្តិនៃជំងឺកូវីដ-១៩។ ដោយឡែក លោក Yuichi Sugano ប្រធានស្តីទីនៃទីភ្នាក់ងារសហប្រតិបត្តិការជប៉ុនប្រចាំកម្ពុជាថ្លែងថា ក្នុងនាមជាដៃគូរអភិវឌ្ឍន៏ JICA តែងតែប្រកាន់ភ្ជាប់នូវអភិក្រមរួម ដើម្បីគាំទ្ររដ្ឋាភិបាលកម្ពុជាក្នុងការដោះស្រាយបញ្ហាប្រឈមនានា និងបន្តរួមដៃជាមួយប្រទេសកម្ពុជាប្រយុទ្ធទៅនឹងជំងឺកូវីដ-១៩។ លោកថា ក្នុងបរិបទនេះ JICA បានកំពុងជួយគាំទ្រកែលម្អអគារមន្ទីរពេទ្យនិងបំពាក់បរិក្ខារពេទ្យថ្មីនៅមន្ទីរពេទ្យបង្អែកខេត្តបាត់ដំបងនិងមន្ទីរពេទ្យបង្អែកខេត្តសៀមរាប ផ្តល់សម្ភារៈអនាម័យដល់មជ្ឈមណ្ឌលសហប្រតិបត្តិការកម្ពុជា-ជប៉ុន បំពាក់ម៉ាស៊ីនទែម៉ូម៉ែត្រវាស់កម្តៅ និងផ្តល់សម្ភារៈមួយចំនួនដល់រថយន្តក្រុងក្នុងរាជធានីភ្នំពេញដើម្បីបង្ការការឆ្លងជំងឺ។ ទន្ទឹមនឹងនេះ JICA បានកំពុងអនុវត្តន៍គម្រោងកិច្ចសហប្រតិបត្តិការបច្ចេកទេស ដើម្បីពង្រឹងសមត្ថភាពមន្ត្រីដែលកំពុងបម្រើការក្នុងវិស័យសុខាភិបាល តាមរយៈការបញ្ជូនជំនាញការមកប្រទេសកម្ពុជា និងរៀបចំការបណ្តុះបណ្តាលដល់មន្ត្រី៕	2020-11-19T11:22:56+07:00	cen.com.kh	https://cen.com.kh/archives/266761.html
517c31e4-d794-445b-bc80-c830dd0b3bfe	អ្វីទៅជាជំងឺរន្ធនោមត្បៀតតូច(Rétrécissement de l’urétre)!	ជាធម្មតាបំពង់បង្ហូរទឹកនោមរបស់បុរស គឺជាបំពង់មូល ទន់ និងអាចរីករួមបានក្នុងកំឡុងពេលដែលយើងបត់ជើងតូច។ ការរួមត្បៀតតូចរបស់បំពង់ទឹកនោម គឺជាការរួមតូចទំហំនៃបំពង់បង្ហូរនោម។ ក) មូលហេតុ៖ – ការរួមត្បៀតតូចពីកំណើត(Sténoses congénitales) • ជាករណីកម្រ • ការបើកមិនពេញលេញនូវសន្ទះភ្នាស Uro-génitale – ការរួមត្បៀតតូចមកពីកំហុសបច្ចេកទេស • ជាករណីដែលច្រើនកើតឡើងជាញឹកញាប់ • កើតឡើងនៅក្រោយពេល ដាក់សុងទឹកនោម ឬការលូកចូលនូវឧបករណ៍ថតឆ្លុះ ដែលបណ្តាលឲ្យរហែកភ្នាសខាងក្នុងរបស់បំពង់បង្ហូរទឹកនោម – ការរួមត្បៀតក្រោយ ការប៉ះទង្គិចខ្លាំង ដែលបណ្តាលឲ្យរហែកបំពង់បង្ហូរទឹកនោម – ការរួមត្បៀតក្រោយមានការឆ្លង ជំងឺរលាកបំពង់បង្ហូរទឹកនោម ខ) រោគសញ្ញា៖ – សញ្ញាពាក់ព័ន្ធនឹងការស្ទះទឹកនោម • នោមពិបាក ទឹកនោមហូរយឺត ហូរដាច់ៗ ឬស្រក់តក់ៗ • ការពិបាកនោមអាចកើតឡើងភ្លាមៗ ឬ ដោយយឺតៗ រហូតដល់នោមលែងចេញ គ) ផលវិបាក៖ – ផលវិបាកបន្ទាប់ពីមានការឆ្លងរោគ • រលាកក្រពេញប្រូស្តាត • នោមលែងចេញ • រលាកបំពង់បង្ហូរទឹកនោម • ខ្សោយតម្រងនោម ឃ) ការធ្វើរោគវិនិច្ឆ័យ៖ – រកប្រវត្តិធ្លាប់កើតជំងឺរលាកបំពង់បង្ហូរទឹកនោម ធ្លាប់ដាក់សុងនោម ធ្លាប់ឆ្លុះប្លោកនោម ឬធ្លាប់ប៉ះទង្គិច – ការពិនិត្យមើលរន្ធនោមត្បៀតតូច ឬក្រិន – ពិនិត្យមើលពោះ រកស្ទះទឹកនោម ក្នុងប្លោកនោម – ពិនិត្យទឹកនោមរកមេរោគ – ការថតដោយចាក់ថ្នាំ ដើម្បីមើលទីតាំងដែលត្បៀត ង) ការព្យាបាល – ការព្យាបាល ដោយវះកាត់តាមផ្លូវធម្មជាតិ • ការពង្រីកបំពង់បង្ហូរទឹកនោម • ការកាត់កន្លែងត្បៀតតូច ដោយឡាស៊ែ(ម៉ាស៊ីនដង់ដូស្កូប) • ការដាក់ប្រូតែក្នុងបំពង់ទឹកនោម – ការព្យាបាលដោយវះកាត់ជួសជុល សូមបងប្អូន ដែលសង្ស័យថា ខ្លួនមានជំងឺខាងលើ អញ្ជើញមកពិគ្រោះជាមួយគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីស្វែងរករោគវិនិច្ឆ័យ និងពិភាក្សាអំពីវិធីសាស្ត្រនៃការបង្ការ និងព្យាបាលនៃជំងឺនេះ ឲ្យបានទាន់ពេលវេលាប្រកបដោយប្រសិទ្ធិភាព ជៀសវាងបង្កឲ្យមានគ្រោះថ្នាក់ដល់អាយុជីវិត៕	2020-11-19T10:07:00+07:00	kampucheathmey.com	https://www.kampucheathmey.com/health/14738
c04dd826-59b3-4541-a116-4423afdf7e93	ដំណឹងល្អ ! ជុំវិញករណីជំងឺកូវីដ-១៩ នៅថ្ងៃនេះ …	នៅព្រឹកថ្ងៃទី១៩ ខែវិច្ឆិកា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញករណីឆ្លងកូវីដ១៩ ថ្មីនៅកម្ពុជានោះទេ ហើយអ្នកជាសះស្បើយពីជំងឺនេះក៏គ្មានដែរ។ ក្នុងសេចក្តីប្រកាសរបស់ក្រសួងសុខាភិបាលបញ្ជាក់ថា នៅថ្ងៃទី១៨ ខែវិច្ឆិកា ឆ្នាំ២០២០ ចំនួនអ្នកជំងឺកូវីដ-១៩ ដែលពាក់ព័ន្ធនឹងព្រឹត្តិការណ៍៣វិច្ឆិកា នៅ សល់ចំនួន៣នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រីឯអ្នកពាក់ព័ន្ធព្រឹត្តិការណ៍ ៣វិច្ឆិកា ផ្ទាល់ និងប្រយោល សរុបចំនួន ១៤២២នាក់ ទទួលបានលទ្ធផលតេស្តពីវិទ្យាស្ថានប៉ាស្ទ័រកម្ពុជា គឺ អវិជ្ជមានវីរុសកូវីដ-១៩ ទាំងអស់ សម្រាប់ការធ្វើតេស្តលើកទី៤ នាថ្ងៃទី១៨ ខែវិច្ឆិកា ឆ្នាំ២០២០។ នេះជាលទ្ធផលដ៏ល្អមួយសម្រាប់កម្ពុជា ដែលឈានទៅរកការបិទបញ្ចប់ព្រឹត្តិការណ៍៣វិច្ឆិកា ស្របតាមសេចក្ដីប្រកាស នៅក្នុងទំព័រហ្វេសបុករបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ប្រកបដោយការគិតគូរខ្ពស់បំផុតដល់សុខទុក្ខ និងការរស់នៅរបស់បងប្អូនប្រជាពលរដ្ឋ ហើយក៏សម្រាប់ការបានវិលត្រឡប់ ទៅរកការរស់នៅធម្មតាតាមបែបគន្លងថ្មីវិញផងដែរ ដែលសម្ដេចតេជោ បានកំណត់រួចហើយថា ព្រឹត្តិការណ៍៣វិច្ឆិកា នឹងត្រូវបិទបញ្ចប់ការធ្វើ ចត្តាឡីស័កតាមពេលវេលាដូចខាងក្រោម៖ -សម្រាប់ថ្ងៃទី១៩ ខែវិច្ឆិកា ឆ្នាំ២០២០ មានរាជធានីភ្នំពេញចំនួន១៥៦៩នាក់ (មានជនជាតិហុងគ្រីចំនួន៥នាក់) ដោយរាប់ទាំងអ្នកវិជ្ជមាន៤នាក់ ក្នុងនោះជាសះស្បើយ១នាក់ និង៣នាក់កំពុងព្យាបាលនៅមន្ទីរពេទ្យមិត្តភាពខ្មែរសូវៀត ដែលមានទាំងអគ្គរដ្ឋទូតហុងគ្រីម្នាក់ផង។ ខេត្តកណ្តាល ចំនួន៦៧នាក់ ខេត្តពោធិសាត់ ចំនួន៤០នាក់ ខេត្តព្រៃវែងចំនួន២៣នាក់ ខេត្តកំពង់ធំ ចំនួន៣នាក់។ – សម្រាប់ថ្ងៃទី២១ ខែវិច្ឆិកា ឆ្នាំ២០២០ គឺខេត្តកំពង់ឆ្នាំង ចំនួន១១នាក់។ -សម្រាប់ថ្ងៃទី២៣ ខែវិច្ឆិកា ឆ្នាំ២០២០ មានខេត្តកែប ចំនួន១៨នាក់ ខេត្តព្រះសីហនុ ៤០នាក់ ខេត្តកំពង់ចាមម្នាក់។ – សម្រប់ថ្ងៃទី២៥ ខេវិច្ឆិកា ឆ្នាំ២០២០ មានខេត្តព្រះវិហារ ចំនួន២០នាក់ និងរតនគិរី ចំនួន១០នាក់៕	2020-11-19T08:50:42+07:00	kbnnews.com	https://kbn.news/archives/190581
2b079f5f-af03-45ff-bf8a-a6cadb66bc4f	តើអ្នកត្រូវយល់ដឹងអ្វីខ្លះអំពី ជំងឺរើម (herpes zoster/shingles)?	ជំងឺរើមជាជំងឺ បណ្តាលមកអំពីវីរុសឈ្មោះ វ៉ារីសេឡា ហ្សូស្ទ័រ (Varicella Zoster Virus) ដែលបង្ហាញសញ្ញាលើស្បែកជាពងទឹក មានតូចមានធំផ្តុំគ្នាជាកញ្ចុំឬជាផ្តាំងៗ។ ពេលឆ្លងវីរុស វ៉ារីសេឡា ហ្សូស្ទ័រ (Varicella Zoster Virus) ដំបូងវាបង្កជាជំងឺអុតស្វាយ (Varicella) ក្រោយពេលជាសះពីជំងឺអុតស្វាយ វីរុសនេះនៅសម្ងំក្នុងប្រព័ន្ធសរសៃប្រសាទ (sensory ganglia) នៅពេលណាមួយសុខភាពរបស់យើងចុះខ្សោយ វីរុសនេះនឹងរើឡើងសាជាថ្មី បង្កជាជំងឺរើម។ ក) កត្តាប្រឈម ទាក់ទងទៅនឹងស្ថានភាពសុខភាពរបស់បុគ្គល ម្នាក់ៗ ដែលកំណត់ដោយ៖ – កត្តាអាយុ (age-related immunosenescence)៖ អត្រាជំងឺកើនឡើង ករណីអាយុកាន់តែច្រើន – កត្តាជំងឺរ៉ាំរ៉ៃ ឬ ប្រព័ន្ធភាពសុំាចុះខ្សោយ ដោយយថាហេតុ (disease-related immunocompromise or iatrogenic immunosuppression)៖ HIV ថ្នាំពេទ្យ (immunosuppressive drugs) អ្នកជំងឺប្តូរសរីរាង្គ (transplant patients) ខ) រោគសញ្ញា៖ នៅរយៈពេល ៤ ទៅ ៥ ថ្ងៃ មុនពេលលេចចេញជំងឺនេះ អ្នកជំងឺមានអាការៈរាងអស់កម្លាំង ក្តៅខ្លួនស្ទិញៗ ស្រកៀរក្រហាយៗនៅលើស្បែកកន្លែង ដែលវាប្រុងនឹងលេចចេញ។ បន្ទាប់មកទើបវាចេញជាផ្ទាំងក្រហមកំណត់ ដោយពងទឹកមានតូចមានធំផ្តុំគ្នាជាកញ្ចុំឬជាផ្តាំងៗ។ វាអាចចេញគ្រប់ទីកន្លែង នៅលើទ្រូង លើមុខ នៅដៃ។ល។ ប៉ុន្តែវាចេញម្ខាង ឬដោយផ្នែក មិនដែលចេញទាំងសងខាង ឬព័ទ្ធជុំទេ។ ក្រោយចេញសញ្ញាលើស្បែកពី ៧ ទៅ ១០ថ្ងៃ ពងទឹកទាំងនោះ ក៏សះទៅជាក្រមរ និងបន្សល់ទុកនូវសំលាក ព្រមជាមួយការឈឺចាប់ក្រហាយ(acute neuritis) លើស្បែកកន្លែងចេញ។ រោគសញ្ញាឈឺចាប់ និង ក្រហាយលើស្បែកនេះ អាចតិចឬខ្លាំង អាចវិវត្តន៍ទៅជាឈឺចាប់សរសៃប្រសាទរ៉ាំរ៉ៃ (postherpetic neuralgia) ទៅតាមសុខភាពបុគ្គលផ្សេងៗគ្នា។ គ) វិធីព្យាបាល៖ អ្នកជំងឺត្រូវជួបពិគ្រោះជាមួយគ្រូពេទ្យឯកទេស ដើម្បីធ្វើរោគវិនិច្ឆ័យឲ្យបានត្រឹមត្រូវ និង ព្យាបាលដោយ acyclovir ឬ valacyclovir ឬ famciclovir។ ឃ) គោលបំណងនៃការព្យាបាល៖ – កាត់បន្ថយភាពធ្ងន់ធ្ងរ និង ការឈឺចាប់ (acute neuritis) – ឲ្យរបួសឆាប់ជាសះស្បើយ – ទប់ស្កាត់ការរីករាលដាលរបួសលើស្បែក – ទប់ស្កាត់ការចំលងវីរុស – ទប់ស្កាត់ការឈឺរលាកសរសៃប្រសាទរ៉ាំរ៉ៃ (postherpetic neuralgia) ង) ប្រការត្រូវយល់ដឹង៖ – ត្រូវងូតទឹកសំអាតខ្លួនប្រាណនឹងសាប៊ូជាប្រចាំ។ – ត្រូវបរិភោគអាហារបំប៉នសុខភាព មិនតមអាហារអ្វីទាំងអស់។ – មិនត្រូវស្តោះផ្លុំ ឬយកភ្លើងមកដុតលើស្បែក អ្នកជំងឺរើមទេ។ * ចំពោះអ្នកមិនទាន់កើតអុតស្វាយ ត្រូវចាក់ថ្នាំការពារជំងឺអុតស្វាយ។ សូមលោកអ្នកធ្វើអនាម័យខ្លួនប្រាណ និងការពារពីជំងឺអុតស្វាយ និង រើម ហើយប្រសិនបើមានករណីសង្ស័យជាជំងឺនេះ សូមមកពិគ្រោះជាមួយវេជ្ជបណ្ឌិតជំនាញសើស្បែកនៃមន្ទីរពេទ្យកាល់ម៉ែតឲ្យបានឆាប់បំផុត ដើម្បីទទួលការប្រឹក្សា និងព្យាបាលឲ្យមានប្រសិទ្ធភាព៕	2020-11-19T08:18:00+07:00	kampucheathmey.com	https://www.kampucheathmey.com/health/14649
d8928f57-cc32-4e5d-a4b1-60f6af0dbd2b	វិញ្ញាសា ៤យ៉ាងក្នុងបរិបទប្រយុទ្ធនឹងជំងឺកូវីដ-១៩ ស្ថិតនៅក្នុងកណ្តាប់ដៃវីរៈបុរសខ្មែរ សម្តេចតេជោ សែន	ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួង សុខាភិបាលនៃ ព្រះរាជាណាចក្រកម្ពុជា នៅថ្ងៃទី១៩ ខែវិច្ឆិកា ឆ្នាំ២០២០បានថ្លែងថា “កម្ពុជា ជាប្រទេសតូចតាច តែមានបេះដូងធំទូលាយ” គឺជាប្រសាសន៍ដ៏មានអត្ថន័យយ៉ាងជ្រាលជ្រៅជាទី បំផុតរបស់ សម្តេចអគ្គមហាសេនាបតីតេជោហ៊ុនសែននាយករដ្ឋមន្ត្រីនៃព្រះរាជាណាចក្រកម្ពុជាដែល កម្ពុជាកំពុងស្ថិតនៅក្នុងបរិបទនៃការប្រយុទ្ធប្រឆាំងនឹងជំងឺកូវីដ-១៩ ។ លោកជំទាវវេជ្ជបណ្ឌិត បានមានប្រសាសន៍ថា កម្ពុជា ពិតជាមានសំណាង ដ៏ធំធេង មិនអាចវាស់វែងបានឡើយ ដែលមានប្រមុខដឹកនាំប្រទេស ដែលមានសមត្ថភាពអច្ឆិរយៈ ប្រកបដោយបេះ ដូងមនុស្សធំមពិតៗ មានទស្សនវិស័យត្រឹមត្រូវ ភាពម៉ឺងម៉ាត់ប្រកបដោយគតិបណ្ឌិត និងភាពឈ្លាសវៃ ព្រមទាំងការគោរពស្រឡាញ់ និងការយកចិត្តទុកដាក់ជាទីបំផុតលើសុខភាពប្រជាជនទូទៅ ដែលធ្វើឲ្យ ប្រទេសកម្ពុជា មិនទាន់មានការចម្លងវីរុសកូវីដ-១៩ ចូលក្នុងសហគមន៍ និងមិនទាន់មានអ្នកស្លាប់ ដោយសារជំងឺមួយនេះ រហូតមកទល់ពេលនេះនៅឡើយ។ នៅក្នុងបរិបទនៃការប្រយុទ្ធប្រឆាំងជំងឺកូវីដ-១៩ កម្ពុជា បានឆ្លងកាត់នូវដំណាក់កាលស្មុគស្មាញដែលមានហានិភ័យខ្ពស់នៃការចម្លងវីរុសកូវីដ-១៩ប្រកបដោយការទទួលខុសត្រូវខ្ពស់ និងការគ្រប់គ្រងសភាពការណ៍បានល្អប្រសើរ ចំនួន៤ព្រឹត្តិការណ៍ធំៗ គឺ៖ ១ ) . ព្រឹត្តិការណ៍នៃការវិលត្រឡប់របស់បងប្អូនពលករកម្ពុ ជាចូលមកក្នុងប្រទេសនៅពេលដែលកំពុងតែមានការរាតត្បាតខ្លាំងនៅបណ្តាប្រទេសក្នុងតំបន់ និងនៅលើសកលលោក ៣)ព្រឹត្តិការណ៍នាវា MS Westerdamចូលចតនៅកំពង់ផែព្រះសីហនុ ៣). ការគ្រប់គ្រងអ្នកដំណើរមកពីក្រៅប្រទេស ក្នុងពេលដែលមានការគិតគូរដោយយកចិត្តទុកដាក់ក្នុងការសម្រួលឲ្យបងប្អូនខ្មែរដែលជាប់គាំងនៅក្រៅប្រទេស អាចបានវិលត្រឡប់មកកាន់ផ្ទះរបស់ខ្លួនវិញ និង តម្រូវការនៃអ្នកដំណើរផ្សេងៗទៀតចូលមកកាន់កម្ពុជា និង ៤). ព្រឹត្តិការណ៍៣វិច្ឆិកា កន្លងទៅនេះ។ ហេតុការណ៍ទាំងនេះ បានឆ្លុះបញ្ចាំងច្បាស់ណាស់ ថា សម្តេចតេជោ ហ៊ុន សែន ពិតជាកុលបុត្រខ្មែរដ៏ឆ្នើម និង ពិតជាប្រមុខដឹកនាំដ៏ខ្លាំងក្លាដែលមិនអាចខ្វះបានរបស់កម្ពុជាជារៀងរហូត ទោះជានៅក្នុងកាលៈទេសៈណាក៏ដោយ បើមានសម្តេចតេជោ ហ៊ុន សែន គឺកម្ពុជា ឈ្នះ និង ជំនះបាននូវអ្វីៗទាំងអស់ មិនថាសត្រូវអត់ស្រមោល វីរុសកូវីដ-១៩ ទឹកជំនន់ ឬក៏ឧបសគ្គធំប៉ុណ្ណាក៏ដោយ។ ជាក់ស្តែង នៅក្នុងបរិបទនៃការប្រយុទ្ធប្រឆាំងនឹងកូវីដ -១៩ នៅកម្ពុជា ជាពិសេសតាមរយៈការដោះស្រាយ នូវវិញ្ញាសាដ៏ស្មុគស្មាញទាំង៤ខាងលើនិយាយជាទូទៅ និងនិយាយដោយឡែក វិញ្ញាសា “នាវាខ្នាតយក្ស MS Westerdam ចូលចតនៅកម្ពុជា” និង “ព្រឹត្តិការណ៍ ៣វិច្ឆិកា បានបង្ហាញយ៉ាងច្បាស់ថា ប្រទេសតូចតាចមួយនេះ ក្រោមកណ្តាប់ដៃដែកថែបរបស់ សម្តេចតេជោ ហ៊ុន សែន គឺពិតជាមានសមត្ថភាពពេញលេញ ក្នុងការគ្រប់គ្រងស្ថានភាពរាតត្បាតនៃជំងឺកូវីដ -១៩ដ៏កាចសាហាវមួយនេះ បានទាន់ពេលវេលាប្រកបដោយប្រសិទ្ធភាពល្អប្រសើរជាទីបំផុត ដែលធ្វើឲ្យប្រជាជនកម្ពុជា អាចចៀសផុតបាននូវការចម្លងក្នុងលក្ខណៈទ្រង់ទ្រាយធំ ហើយមិនត្រឹមតែសម្រាប់កម្ពុជាប៉ុណ្ណោះទេ តែបេះដូងមនុស្សធម៌ដ៏ពិតប្រាកដ បង្កប់ដោយអត្ថន័យគោរពសិទ្ធិមនុស្ស ក្នុងការជួយដល់អ្នកដំណើរជាប់គាំងក្នុងនាវាខ្នាតយក្ស និងការផ្តល់ជាជំនួយសម្ភារៈ និងបរិក្ខារពេទ្យ ជួយដល់ប្រជាជនឡាវ សម្រាប់ប្រយុទ្ធនឹងជំងឺកូវីដ-១៩ កន្លងមកនេះ បានបង្ហាញដល់សាធារណមតិ បណ្តាប្រទេសនានា និង ពិភពលោកទាំងមូលថា កម្រមានប្រទេសណាដែល គ្រប់គ្រងស្ថានការណ៍បានរហ័ស លឿនទាន់ពេលវេលា និងកាត់ផ្តាច់បាននូវខ្សែចម្លងវីរុសកូវីដ-១៩ នៅក្នុង ប្រទេសបានឆាប់និងល្អប្រសើរ ដូចមេដឹកនាំកម្ពុជា គឺ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា នោះទេ។ ប្រទេសកម្ពុជាតូចតាចពិតមែន តែចិត្តទូលាយ ដែលមនុស្សគ្រប់រូប និង គ្រប់ជាតិសាសន៍អាចជ្រកកោនរស់នៅក្រោមការដឹកនាំរបស់ សម្តេចតេជោនាយករដ្ឋមន្ត្រី ហ៊ុន សែន ក្នុងសុខសន្តិភាព និងការអភិវឌ្ឍ។ ប្រជាជនកម្ពុជា សូមគោរពថ្លែងអំណរគុណយ៉ាងជ្រាលជ្រៅជាទីបំផុតជូនចំពោះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ដែលបានសង្គ្រោះប្រទេសជាតិ បានរួចចេញផុតពីសង្គ្រាមរ៉ាំរ៉ៃនិងពីសង្គ្រាមអត់សមោលនៃសត្រូវកូវីដ-១៩ ដែលធ្វើឲ្យប្រជាជនទូទៅ បានវិលត្រឡប់មករស់នៅសភាពធម្មតាតាមបែបគន្លងថ្មីនៃបរិបទបន្តប្រយុទ្ធប្រឆាំងនឹងវីរុសកូវីដ-១៩ ។ គុណបំណាច់ដ៏ធំធេងនេះ គឺប្រជាជនកម្ពុជាមិនអាចបំភ្លេចបានឡើយ និងសូមគោរពជូនពរ សម្តេចតេជោ និង សម្តេចកិត្តិព្រឹទ្ធបណ្ឌិត ព្រមទាំងក្រុមគ្រួសារ ចៅប្រុស ចៅស្រី ទាំងអស់ មានសុខភាពល្អបរិបូណ៍ កម្លាំង មាំមួន ស្ថិតនៅក្នុងបេះដូងប្រជាជនកម្ពុជា និងជានាយករដ្ឋមន្ត្រីកម្ពុជា ជារៀងរហូតតទៅ ដើម្បីសន្តិភាព និង ការអភិវឌ្ឍប្រទេសជាតិ។ ប្រជាជនកម្ពុជា ក៏សូមថ្លែងអំណរគុណដល់កងទ័ពអាវសទាំងអស់ ដែលបានលះបង់កម្លាំងកាយចិត្ត សម្រុកទៅមុខ ក្នុងការជួយពិនិត្យព្យាបាលជំងឺកូវីដ-១៩ និងការរុករកស្រាវជ្រាវរកអ្នកដែលប៉ះពាល់ រហូតទទួលបានលទ្ធផលល្អប្រសើរនេះផងដែរ ដែលជាការបង្ហាញថា កម្ពុជា មានមេដឹកនាំល្អ ពូកែ និងខ្លាំង ហើយក៏មានកូនទាហាន ប្រតិបត្តិល្អ រហ័ស និងប្រកបដោយសក្តានុពល វិជ្ជាជីវៈពិតប្រាកដ ក្នុងការប្រយុទ្ធ ជាមួយសត្រូវអត់ស្រមោល កូវីដ-១៩ នេះផងដែរ៕ ដោយ ៖បញ្ញាស័ក្តិ	2020-11-19T07:45:20+07:00	cen.com.kh	https://cen.com.kh/archives/266650.html
4da6f12c-aff0-4ccd-86b0-f7a8fa4a1505	លោក Biden ថា ការប្រយុទ្ធនឹងជំងឺកូវីដ១៩ គឺ «ដូចធ្វើសង្គ្រាមអញ្ចឹងដោយត្រូវការអគ្គមេបញ្ជាការ»	លោក Joe Biden ដែលត្រូវគេព្យាករណ៍ថាជាប្រធានាធិបតីជាប់ឆ្នោតរបស់សហរដ្ឋអាមេរិក បានប្រកាសកាលពីថ្ងៃពុធម្សិលមិញថា ការប្រយុទ្ធប្រឆាំងនឹងជំងឺកូវីដ១៩ «គឺដូចធ្វើសង្គ្រាមអញ្ចឹងដោយត្រូវការអគ្គមេបញ្ជាការ»។ លោក Biden ត្រូវគេរំពឹងថា នឹងស្បថចូលកាន់តំណែងជាប្រធានាធិបតីទី ៤៦ បន្តពីលោកប្រធានាធិបតី Donald Trump នៅថ្ងៃទី២០ ខែមករាខាងមុខ។ ក្នុងអំឡុងពេលនៃការពិភាក្សាតុមូលតាមអនឡាញជាមួយបុគ្គលិកសុខាភិបាលជួរមុខ ដែលលោកបានសរសើរថាជាវីរជនដែលកំពុងប្រយុទ្ធនឹងជំងឺកូវីដ១៩ លោក Biden បានទស្សន៍ទាយថា៖ «ខ្ញុំ អាចនឹងមានកំហុស។ ប៉ុន្តែ ខ្ញុំសន្យាជាមួយអ្នកថា ខ្ញុំនឹងទទួលស្គាល់កំហុសទាំងនោះ នៅពេលដែលខ្ញុំប្រព្រឹត្តខុស ហើយខ្ញុំនឹងទទួលខុសត្រូវ [ចំពោះអ្វីដែលខ្ញុំបានធ្វើ]»។ លោក Biden បាននិយាយថា នៅពេលដែលលោកចូលកាន់តំណែង លោកនឹងជំរុញឲ្យអភិបាលរដ្ឋនានាដាក់កំហិតឲ្យអនុវត្តការពាក់ម៉ាស់ ការធ្វើតេស្ត ការតាមដានរកអ្នកដែលប្រាស្រ័យទាក់ទងនឹងអ្នកឆ្លងជំងឺកូវីដ១៩ និងការរក្សាគម្លាតពីគ្នា។ លោក Biden បានបន្ថែមថា វាក៏សំខាន់ផងដែរនៅក្នុងការស្វែងរកមធ្យោបាយឲ្យសិស្សអាចត្រឡប់ទៅចូលរៀនដោយផ្ទាល់នៅក្នុងថ្នាក់ឡើងវិញ ដោយសារតែ «ពួកគេអាចនឹងមិនតាមទាន់ទំនោរបច្ចុប្បន្ន» ដោយពួកគេបាត់បង់ពេលរៀននៅក្នុងថ្នាក់ផ្ទាល់ជាច្រើន ដោយសារតែការឆ្លងរាតត្បាតនៃជំងឺកូវីដ១៩។ នៅក្នុងសហរដ្ឋអាមេរិក មកទល់នឹងពេលនេះ មានមនុស្សជាង ១១ លាន ៥ សែននាក់ បានធ្វើតេស្តឃើញថាឆ្លងជំងឺកូវីដ១៩ ហើយមនុស្សជាង ២៥០.០០០ នាក់ បានស្លាប់ដោយសារជំងឺនេះ។ ៕	2020-11-19T07:00:00+07:00	khmer.voanews.com	https://khmer.voanews.com/a/biden-says-battle-against-coronavirus-needs-a-commander-in-chief/5668660.html
8d527df1-67b8-45ec-a37e-a750698214ae	ពលរដ្ឋសាទរលទ្ធផលតេស្តចុងក្រោយមិនមានអ្នកឆ្លងជំងឺកូវីដ១៩បន្ថែមទៀត ពាក់ព័ន្ធរដ្ឋមន្រ្តីការបរទេសហុងគ្រី	ប្រជាពលរដ្ឋនិងម្ចាស់អាជីវកម្មមួយចំនួននៅរាជធានីភ្នំពេញ បានសាទរចំពោះលទ្ធផលអវិជ្ជមាននៃការធ្វើតេស្តលើកទី៤រកជំងឺកូវីដ១៩ ក្នុងចំណោមអ្នកធ្វើចត្តាឡីស័កដែលពាក់ព័ន្ធនឹងរដ្ឋមន្ត្រីការបរទេសហុងគ្រី។ រដ្ឋមន្ត្រីដែលបានមកបំពេញទស្សនកិច្ចនៅកម្ពុជាកាលពីថ្ងៃទី៣ ខែវិច្ឆិកា ត្រូវបានធ្វើតេស្តរកឃើញជំងឺកូវីដ១៩ក្នុងប្រទេសថៃ ក្រោយលោកបានចាកចេញពីរាជធានីភ្នំពេញ។ នៅថ្ងៃទី១៨ ខែវិច្ឆិកា អ្នកជាប់ពាក់ព័ន្ធប៉ះពាល់ដោយផ្ទាល់ និងប្រយោលជាមួយរដ្ឋមន្ត្រីការបរទេសហុងគ្រីចំនួន ១៤២២នាក់ បានធ្វើតេស្តរកមេរោគកូវីដ១៩ជាលើកទី៤ ជាលទ្ធផល គឺអវិជ្ជមានវីរុសកូវីដ១៩ទាំងអស់គ្នា។ នេះបើយោងតាមសេចក្តីប្រកាសរបស់ក្រសួងសុខាភិបាលដែលចេញផ្សាយនៅថ្ងៃព្រហស្បតិ៍។ លោកនាយករដ្ឋមន្ត្រី ហ៊ុន សែន កាលពីយប់ថ្ងៃពុធ ក៏បានប្រកាសឲ្យបើកដំណើរការសាលារៀនឡើងវិញនៅថ្ងៃទី២៣ ខែវិច្ឆិកា គឺចាប់ពីសប្តាហ៍ក្រោយទៅ។ ចំណែករោងភាពយន្ត ពហុកីឡាដ្ឋានជាតិអូឡាំពិក សារមន្ទីរ ពិធីរៀបការ ការជួបជុំប្រារព្ធពិធីសាសនា នឹងបើកដំណើរឡើងវិញជាធម្មតា។ លទ្ធផលធ្វើតេស្តលើកទី៤នេះ ដែលជាការតម្រូវរបស់ក្រសួងសុខាភិបាល ដើម្បីធានាថាមិនមានជំងឺកូវីដ១៩ គឺជាការទន្ទឹងរង់ចាំរបស់ប្រជាពលរដ្ឋខ្មែរដែលប្រកបរបរអាជីវកម្ម ដើម្បីពួកគេអាចរកស៊ីឡើងវិញ។ លោក ប៉ិច បូឡែន អគ្គនាយកក្រុមហ៊ុន Westline Education Group ដែលគ្រប់គ្រងសាលារៀន Westline មានប្រសាសន៍ថា នេះពិតជាដំណឹងគួរឲ្យរីករាយបំផុត ដែលលោកបានទន្ទឹងរង់ចាំទាំងព្រួយបារម្ភយ៉ាងខ្លាំងអស់រយៈពេលជាង១០ថ្ងៃកន្លងមកនេះ ។ លោកបន្តថា សាលារៀនរបស់លោក នឹងបើកឲ្យសិស្សចូលរៀនឡើងវិញតាមការគ្រោងទុកនៅថ្ងៃចន្ទសប្តាហ៍ក្រោយនេះ។ លោកមានប្រសាសន៍ថា៖ «ភ្លាមៗហាក់បីដូចជាទំហំនៃការចាប់ផ្តើមការបារម្ភចង់ធំជាងកាលពីខែ៣ [ខែមីនា] ផង។ តែឥឡូវ ធូរមែនទែន អាហ្នឹង គឺជាដំណឹងដែលល្អបំផុត ដែលយើងអាចដំណើរការបាននៃការសិក្សារបស់សិស្ស វាអាចត្រឡប់មកដូចដើមវិញ»។ កាលពីខែមីនា ឆ្នាំ២០២០ ក្រសួងអប់រំបានប្រកាសម្តងហើយឲ្យសាលាទាំងអស់នៅទូទាំងប្រទេសផ្អាកការសិក្សាមួយរយៈ ដើម្បីទប់ស្កាត់ការរីករាលដាលជំងឺកូវីដ១៩។ ក្រសួងអប់រំ ក៏បានចាប់ផ្តើមឲ្យសាលាបើកដំណើរការដំណាក់កាលដំបូងក្នុងខែសីហា ដោយបង្រៀនផ្ទាល់ខ្លះនិងតាមអនឡាញខ្លះ។ ការបើកដំណើរការសាលាទើបតែបានមួយរយៈ រដ្ឋាភិបាលក៏ប្រកាសឲ្យផ្អាកម្តងទៀតកាលពីថ្ងៃទី៨ ខែវិច្ឆិកា ក្រោយពេលដែលមានមនុស្សម្នាក់ត្រូវបានរកឃើញមានផ្ទុកមេរោគកូវីដ១៩ ក្រោយពីបានប៉ះពាល់ជាមួយរដ្ឋមន្ត្រីការបរទេសហុងគ្រី។ ក្នុងសន្និសីទសារព័ត៌មានដើម្បីប្រកាសបើកដំណើរការសាលារៀនឡើងវិញ នាព្រឹកថ្ងៃព្រហស្បតិ៍នេះ លោក ហង់ ជួន ណារ៉ុន រដ្ឋមន្ត្រីក្រសួងអប់រំ យុវជននិងកីឡា មានប្រសាសន៍ថា ទោះមានការបើកសាលារៀនឡើងវិញទាំងកូនសិស្ស ឪពុកម្តាយ ម្ចាស់គ្រឹះស្ថានអប់រំទាំងអស់ ត្រូវចូលរួមប្រកាន់ភ្ជាប់អនាម័យឲ្យបានត្រឹមត្រូវ តាមស្តង់ដារសុវត្ថិភាព ជាពិសេសសាលារៀនឯកជន ត្រូវដាក់សិស្សក្នុងមួយថ្នាក់ មិនឲ្យលើស២៥នាក់នោះទេ។ លោកមានប្រសាសន៍ថា៖ «ដូច្នេះ គឺថាទោះបីជាយើងបើកឲ្យដំណើរការគ្រឹះស្ថានសិក្សាឡើងវិញនៅទីក្រុងភ្នំពេញ និងខេត្តកណ្តាល ចាប់តាំងពីថ្ងៃទី២៣ វិច្ឆិកាក្តី ក៏យើងទាំងអស់គ្នាត្រូវចូលរួមជាមួយរាជរដ្ឋាភិបាលក្នុងការអនុវត្តឲ្យបានយ៉ាងខ្ជាប់ខ្ជួននូវស្តង់ដារសុវត្ថិភាពអនាម័យ ដែលក្រសួងអប់រំ យុវជន និងកីឡា និងក្រសួងសុខាភិបាល បានដាក់ចេញ»។ ជាមួយគ្នានេះដែរ កាលពីអំឡុងខែកុម្ភៈ ឆ្នាំ២០២០នេះ រដ្ឋាភិបាលក៏សម្រេចឲ្យផ្អាកបណ្តោះអាសន្នផងដែរនូវកន្លែងប្រមូលផ្តុំមួយចំនួន រួមមានការប្រគំតន្ត្រី កន្លែងច្រៀងកម្សាន្ត ខារ៉ាអូខេ ក្លឹបកម្សាន្ត បៀរហ្គាឌិន ក្លឹបហាត់ប្រាណ កាស៊ីណូ និងកន្លែងប្រារព្ធពិធីសាសនាជាដើម ។ ប៉ុន្តែនៅពាក់កណ្តាលខែសីហា រោងភាពយន្ត និងរោងសិល្បៈ ត្រូវបានអនុញ្ញាតឲ្យបើកឡើងវិញ។ ប៉ុន្តែកន្លែងទាំងនោះត្រូវបានឲ្យផ្អាកម្តងទៀត កាលពីថ្ងៃទី៨ ខែវិច្ឆិកានេះដែរ ដើម្បីទប់ស្កាត់ការរាលដាលជំងឺកូវីដ១៩នេះ។ លោក ជី សិលា ម្ចាស់រោងភាពយន្ត Major Cineplex និងជាម្ចាស់អាជីវកម្មលើមុខរបរមួយចំនួនទៀត មានប្រសាសន៍ថា រយៈពេលជាង១០ថ្ងៃនៃការផ្អាកលើកទីពីរនេះ ពិតជាមានហានិភ័យខ្ពស់បំផុត ជាពិសេសសម្រាប់អ្នកដែលមានអាជីវកម្មជាច្រើន។ លោកបន្តថាការអនុញ្ញាតឲ្យបើកដំណើរការរោងភាពយន្តឡើងវិញភ្លាមៗ និងកន្លែងមួយចំនួនទៀត គឺជាសញ្ញាល្អមួយសម្រាប់ការងើបឡើងរបស់សេដ្ឋកិច្ចកម្ពុជាផងដែរ។ លោកមានប្រសាសន៍ថា៖ «គាត់[រដ្ឋាភិបាល] ក៏យល់ពីស្ថានភាពសង្គម ហើយក៏គាត់យល់ពីស្ថានភាពសេដ្ឋកិច្ចដែរ។ វាជារឿងមួយដែលប្រពៃមែនទែន ពីព្រោះភ្លាមៗឡើង គឺខាងក្រសួងសុខាភិបាល ក៏បានចេញលិខិត១ភ្លាមៗដែរ ដែលប្រកាសឲ្យបើកដំណើរការរោងភាពយន្ត សារៈមន្ទីរឡើងវិញ។ ការងារមួយចំនួន គឺយើងត្រូវការសម្រេចចិត្តលឿនធ្វើឲ្យបានរហ័ស។ អ៊ីចឹង សេដ្ឋកិច្ចក៏ដូចគ្នាដែរឲ្យតែយើងចេះប្រែប្រួលទៅតាមស្ថានការណ៍»។ ការប្រកបរបររបស់ប្រជាពលរដ្ឋ ទើបតែចាប់ផ្តើមងើបឡើងវិញបានបន្តិច ក្រោយពីស្ងប់ស្ងាត់ជំងឺកូវីដ១៩នេះ អស់រយៈពេលជាច្រើនខែ។ ប៉ុន្តែវាបានធ្លាក់ចុះមកវិញយ៉ាងខ្លាំងម្តងទៀត បន្ទាប់ពីមានការផ្ទុះជំងឺកូវីដ១៩ កាលពីដើមខែវិច្ឆិកា។ កំពុងអង្គុយលើរម៉កកង់បី តាមចិញ្ចើមផ្លូវក្នុងទីក្រុងភ្នំពេញ លោក សឿន សុវណ្ណារ៉ា មានប្រសាសន៍ថា កាលពីមិនមានជំងឺកូវីដ១៩ លោកអាចរកចំណូលបាន៧ម៉ឺនរៀលក្នុងមួយថ្ងៃ។ ប៉ុន្តែពេលមានជំងឺកូវីដ១៩ ចំណូលរបស់លោក បានធ្លាក់មកត្រឹម៣ម៉ឺនរៀល បន្ទាប់មក ក៏បានកើនឡើង៥ម៉ឺនរៀលវិញ។ តែនៅក្នុងអំឡុងពេលផ្ទុះជំងឺនេះម្តងទៀត ចំណូលរបស់លោក ក៏បានធ្លាក់មកត្រឹម២ម៉ឺនរៀលវិញក្នុងមួយថ្ងៃ។ លោកបន្តថា លោកពិតជាព្រួយបារម្ភខ្លាំងចំពោះការធ្លាក់ចុះចំណូលម្តងទៀត ក៏ប៉ុន្តែ ពេលនេះស្ថានភាពល្អប្រសើរ ដូច្នេះលោកសង្ឃឹមថា ប្រាក់ចំណូលរបស់លោកនឹងកើនឡើងវិញ។ លោកថ្លែងប្រាប់VOAថា៖ «ក្នុងនាមខ្ញុំជាប្រជាពលរដ្ឋ ខ្ញុំអរ ដោយសារយើងអត់មានកំណើនការឆ្លងហ្នឹងច្រើន។ សង្ឈឹមថា សេដ្ឋកិច្ចយើង នឹងដើរ ហើយប្រជាពលរដ្ឋអាចរកស៊ីទទួលទានធ្វើតាមជំហានរបស់គាត់ ដើម្បីកាត់បន្ថយការលំបាកផ្សេងៗ»។ ចំណែកអ្នកស្រី សាត គន្ធណារី ជាអ្នកលក់ម្ជូរនៅតាមផ្លូវនៅទីក្រុងភ្នំពេញ ក៏បានបង្ហាញអារម្មណ៍អបអរយ៉ាងខ្លាំង នៅពេលដឹងថា មិនមានអ្នកឆ្លងថ្មី ដែលពាក់ព័ន្ធនឹងរដ្ឋមន្ត្រីការបរទេសហុងគ្រី។ អ្នកស្រីមានប្រសាសន៍ថា៖ «ខ្ញុំមានអារម្មណ៍អរណាស់ ហើយរីករាយទៀត ដោយសារវាអត់មានការឆ្លង។ អ៊ីចឹង សាលាបើកឡើងវិញ កូនខ្ញុំបានចូលរៀនត្រឹមត្រូវវិញ។ ចំណូលខ្ញុំ មួយថ្ងៃបាន៤ ទៅ៥ម៉ឺនដែរ។ ដល់ពេលផ្ទុះរយៈក្រោយនេះមក ធ្លាក់ដល់បាតដាលតែម្តង ស្ងាត់ឈឹង។ តាំងពីព្រឹករហូតដល់ស្មាននេះ ទើបតែបានលុយ៦ពាន់រៀលហើយ ស្ងាត់អ៊ីចឹងហើយបើយប់មិញទៅលក់ពោតលីងទៀត បានលុយតែ៣ពាន់រៀលគត់។ លើកមុនសៅរ៍ អាទិត្យអី ពួកខ្ញុំអាចរកចំណូលពី៥ ទៅ១០ម៉ឺន។ ហើយខ្ញុំបន់ឲ្យតែអាកូវីដចង្រៃហ្នឹង ឲ្យវាចប់ទៅ ឲ្យពួកខ្ញុំស្រួលរកស៊ីវិញ»។ កាលពីយប់ថ្ងៃពុធ លោកនាយករដ្ឋមន្ត្រី ហ៊ុន សែន បានប្រកាសឲ្យបើកដំណើរការអាជីវកម្មឡើងវិញ ដើម្បីជួយស្តារសេដ្ឋកិច្ច ប៉ុន្តែលោកអំពាវនាវឲ្យប្រជាពលរដ្ឋបន្តការពារខ្លួនពីជំងឺកូវីដ១៩។ លោកមានប្រសាសន៍ថា៖ «ប្រយ័ត្ននៅតែប្រយ័ត្ន ក៏ប៉ុន្តែយើងក៏មិនត្រូវបិទដង្ហើមសេដ្ឋកិច្ច និងចលនាសេដ្ឋកិច្ចសង្គមផ្សេងទៀតដែរទេ ត្រូវយកចិត្តទុកដាក់ដោះស្រាយបញ្ហាហ្នឹង។ ពិនិត្យមើលគ្រាន់តែជួយសម្រួល ដើម្បីឲ្យរម្លឹកបងប្អូនជានិច្ចជាកាលប្រុងប្រយ័ត្ន ដូចជាការវាស់កម្តៅ ការលាងដៃ គម្លាតសុវត្ថិភាពជាដើម»។ បើតាមក្រសួងសុខាភិបាល គិតត្រឹមព្រឹកថ្ងៃទី១៩ ខែវិច្ឆិកានេះ កម្ពុជាមានករណីឆ្លងជំងឺកូវីដ១៩ ចំនួន៣០៤នាក់ ក្នុងនោះអ្នកជាសះស្បើយចំនួន២៩១នាក់។ ក្រសួងសុខាភិបាលឲ្យដឹងទៀតថាការធ្វើតេស្តអ្នកប៉ះពាល់ជាមួយរដ្ឋមន្ត្រីការបរទេសហុងគ្រី ដោយផ្ទាល់និងប្រយោល មានប្រមាណជា១.៨០០នាក់ ដែលក្នុងនោះមនុស្ស៤នាក់ មានឆ្លងកូវីដ១៩ គឺជនជាតិខ្មែរ៣នាក់ និងបរទេសម្នាក់ ជាឯកអគ្គរដ្ឋទូតហុងគ្រីប្រចាំកម្ពុជា។ ក្នុងចំណោមអ្នកទាំង៤នោះ មានម្នាក់បានជាសះស្បើយហើយ៕	2020-11-19T07:00:00+07:00	khmer.voanews.com	https://khmer.voanews.com/a/phnom-penh-residents-welcome-negative-result-of-covid-91-in-new-outbreak-linked-with-hungarian-foreign-minister/5669013.html
aed3c645-52cd-40fc-b8b8-0369cecf55e3	អាជ្ញាធរកម្ពុជាប្រកាសជ័យជម្នះលើរលកថ្មីនៃជំងឺកូវីដ១៩	ក្រោយស្ថិតក្នុងភាពអាសន្នរយៈពេលពីរសប្ដាហ៍ រដ្ឋាភិបាលកម្ពុជាបានប្រកាសជ័យជម្នះលើរលកថ្មីនៃការរាលដាលជំងឺកូវីដ១៩ ដែលផ្ទុះឡើងក្រោយទស្សនកិច្ចរបស់ក្រុមប្រតិភូហុងគ្រី កាលពីដើមខែវិច្ឆិកា។ កាលពីល្ងាចថ្ងៃពុធ លោកនាយករដ្ឋមន្ត្រី ហ៊ុន សែន បានលើកឡើងថា រលកចម្លងថ្មី ដែលលោកប្រសិទ្ធនាមថា«ព្រឹត្តិការណ៍៣វិច្ឆិកា» បានបិទបញ្ចប់ ដោយសារលទ្ធផលតេស្តចុងក្រោយរកវីរុសកូរ៉ូណានេះ គឺអវិជ្ជមាន។ ក្នុងសារសំឡេងបទបញ្ជាបញ្ជូនទៅឱ្យមន្ត្រីក្រោមបង្គាប់របស់លោក និងដែលត្រូវបានចែកចាយនៅព្រលប់ថ្ងៃពុធ លោក ហ៊ុន សែន មានប្រសាសន៍ថា៖ «រយៈពេលកន្លងទៅហ្នឹង យើងមានការប្រុងប្រយ័ត្ន គឺជារឿងត្រឹមត្រូវហើយ ប៉ុន្តែឥឡូវនេះគឺសភាពការណ៍បានធូរស្រាល ដោយយើងប្រកាសបញ្ចប់ព្រឹត្តិការណ៍ ៣ វិច្ឆិកា»។ សាលារៀន បូជនីយដ្ឋានសាសនា សារមន្ទីរ រោងកុន និងរោងល្ខោន ដែលត្រូវបានបញ្ជាឱ្យបិទកាលពីពីរសប្ដាហ៍មុន ក៏ត្រូវប្រកាសឱ្យដំណើរការឡើងវិញ ក្នុងអ្វីដែលក្រសួងសុខាភិបាលហៅថាជា«ការរស់នៅធម្មតាតាមបែបគន្លងថ្មី»។ រលកកូវីដ១៩ថ្មីនេះកក្រើកឡើង ក្រោយទស្សនកិច្ចដ៏មមាញឹកនៅកម្ពុជានាថ្ងៃទី៣ ខែវិច្ឆិកា របស់លោក ភីធឺ ហ្សីចាតូ (Peter Szijjarto) រដ្ឋមន្ត្រីការបរទេសហុងគ្រី ដែលក្រោយមកត្រូវធ្វើតេស្ដឃើញវិជ្ជមានកូវីដ១៩ ក្រោយពីចេញពីប្រទេសកម្ពុជា។ អ្នកប៉ះពាល់ផ្ទាល់ជាមួយលោក សុទ្ធតែមន្ត្រីជាន់ខ្ពស់នៃគណៈរដ្ឋមន្ត្រី បូករួមទាំងលោក ហ៊ុន សែន ផងដែរ ដែលលោកស្ថិតក្នុងចត្តាឡីស័កពីរសប្ដាហ៍ និងទើបបញ្ចប់ការដាក់ឲ្យនៅដាច់ដោយឡែក នៅព្រឹកថ្ងៃព្រហស្បតិ៍នេះ។ អ្នកពាក់ព័ន្ធនឹងករណីរដ្ឋមន្ត្រីការបរទេសហុងគ្រីប្រមាណ១.៨០០នាក់ ត្រូវបានធ្វើតេស្តរកវីរុសកូរ៉ូណាដែលបង្កជាជំងឺកូវីដ១៩ នេះ។ នេះបើយោងតាមសេចក្តីប្រកាសរបស់ក្រសួងសុខាភិបាល។ បន្ទាប់ពីរយៈពេលពីរសប្ដាហ៍មានមនុស្ស៤នាក់ក្នុងការប៉ះពាល់ផ្ទាល់ជាមួយរដ្ឋមន្ត្រីការបរទេសហុងគ្រី ដែលមានតេស្ដវិជ្ជមានកូវីដ១៩ រួមមានលោក សួស យ៉ារ៉ា តំណាងរាស្ត្រគណបក្សប្រជាជនកម្ពុជា ដែលត្រូវបានប្រកាសថាជាសះស្បើយវិញកាលពីថ្ងៃច័ន្ទ លោក សរ ចិត្រា អគ្គលេខាធិការរងនៃក្រសួងកសិកម្ម លោកឯកអគ្គរដ្ឋទូតហុងគ្រី សាបា អូរី (Csaba Ory) និងកងការពារម្នាក់ជនជាតិកម្ពុជា។ កាលពីសប្ដាហ៍មុនលោក ថាម៉ាស់ មិនហ្សឺ (Tamas Menczer) រដ្ឋលេខាធិការក្រសួងការបរទេសហុងគ្រី បានលើកថា លោក Peter Szijjarto ត្រូវបានភាគីពិធីការម្ចាស់ផ្ទះកម្ពុជា ស្នើមិនឱ្យពាក់ម៉ាស់។ លោក Tamas Menczer បាននិយាយថា ខណៈលោក Szijjarto មានតេស្ដអវិជ្ជមានកូវីដ១៩មុនធ្វើដំណើរទៅកម្ពុជា«យើងមិនដឹងថានរណាចម្លងឱ្យនរណានោះទេ»។ ដើម្បីបញ្ចៀសភាពតានតឹង លោក ហ៊ុន សែន ដែលក្រសោបទីក្រុងប៊ុយដាប៉ែសជាសម្ព័ន្ធមិត្តនយោបាយយល់ចិត្តថ្លើមកម្ពុជានៅកណ្ដាលទ្វីបអឺរ៉ុប បានបង្គាប់ឱ្យគេហៅឧប្បទ្ទវហេតុសុខភាពសាធារណៈនេះថាជា«ព្រឹត្តិការណ៍៣ វិច្ឆិកា»។ កម្ពុជាស្ថិតក្នុងចំណោមប្រទេសដែលមានករណីជំងឺកូវីដ១៩ទាបបំផុត ដែលកត់ត្រាបាន៣០៤ករណី គិតត្រឹមថ្ងៃព្រហស្បតិ៍នេះ ខណៈទូទាំងពិភពលោកមានការឆ្លងជំងឺនេះជាង ៥៦ លានករណី។ នេះបើយោងតាមទិន្នន័យនៃសកលវិទ្យាល័យ John Hopkins ក្នុងសហរដ្ឋអាមេរិក។ វេជ្ជបណ្ឌិត លី អៃឡាន ( Li Ailan ) តំណាងអង្គការសុខភាពពិភពលោកប្រចាំប្រទេសកម្ពុជា និយាយថារលកនៃការរាលដាលថ្មីនេះអាចបង្ក្រាបបាន អាស្រ័យដោយការឆ្លើយតបរហ័សនិងដាច់ណាត់។ លោកស្រីវេជ្ជបណ្ឌិតរូបនេះ ប្រាប់ VOA តាមសារអេឡិចត្រូនិកថា៖ «ព្រឹត្តិការណ៍៣វិច្ឆិកាជាសារក្រើនរំឭកដាស់តឿនយើងថា ល្គឹកណាវីរុសនៅតែចម្លងគ្រប់កន្លែង មិនមានជនណា ឬប្រជាជាតិណាមានសុវត្ថិភាពពីវាឡើយ។ ស្របពេលដែលយើងទប់ទល់នឹងករណីនិងព្រឹត្តិការណ៍នៃការនាំចូលយើងត្រូវបន្តត្រៀមខ្លួនពេលមានការចម្លងទ្រង់ទ្រាយធំចូលសហគមន៍»។ លោកស្រី Li Ailan បន្តថាជាមេរៀនក្រោយរលកនៃការរាលដាលថ្មីនេះ កម្ពុជាត្រូវពង្រឹងការអនុវត្តនិងត្រួតពិនិត្យការធ្វើចត្តាឡីស័កឱ្យបានគត់មត់ និងត្រួតពិនិត្យឡើងវិញនូវប្រព័ន្ធតាមដាន។ តំណាងអង្គការសុខភាពពិភពលោករូបនេះ មិនបកស្រាយទេ ថាគណៈប្រតិភូជាន់ខ្ពស់របស់ប្រទេសហុងគ្រីនិងប្រតិភូបរទេសនានាចូលមកដល់កម្ពុជាគួរធ្វើតេស្ដនិងធ្វើចត្តាឡីស័កដូចពលរដ្ឋសាមញ្ញឬយ៉ាងណា។ នៅពេលរដ្ឋមន្ត្រីការបរទេសហុងគ្រីមកដល់កម្ពុជាភ្លាម លោកបានចូលរួមកិច្ចប្រជុំនានា ដោយមិនបានធ្វើតេស្តរកវីរុសកូរ៉ូណា ដូចអ្នកធ្វើដំណើរផ្សេងៗទៀត ដែលតម្រូវឲ្យយកវត្ថុសំណាកទៅធ្វើតេស្តហើយត្រូវរង់ចាំយ៉ាងតិច២៤ម៉ោង។ VOA មិនទាន់អាចសុំការអត្ថាធិប្បាយពីរដ្ឋមន្ត្រីក្រសួងសុខាភិបាល លោក ម៉ម ប៊ុនហេង និងអ្នកស្រី ឱ វណ្ណឌីន អ្នកនាំពាក្យក្រសួងសុខាភិបាលបានទេនៅថ្ងៃព្រហស្បតិ៍នេះ។ គួររំឭកថាលោក Peter Szijjarto ជាប្រតិភូបរទេសទីបីហើយដែលកម្ពុជាទទួលនាដំណាក់កាលនៃការរាតត្បាតជាសកលជំងឺកូវីដ១៩នេះ។ លោករដ្ឋមន្ត្រីការបរទេសជប៉ុន តូស៊ីមិតស៊ុ ម៉ូតិហ្គិ (Toshimitsu Motegi ) បានមកបំពេញទស្សនកិច្ចកាលពីខែសីហា ហើយក្រោយមកលោក វ៉ាង អ៊ី (Wang Yi) រដ្ឋមន្ត្រីការបរទេសចិន បានមកកម្ពុជាកាលពីខែតុលា៕	2020-11-19T07:00:00+07:00	khmer.voanews.com	https://khmer.voanews.com/a/cambodia-relaxes-pandemic-restrictions-after-two-weeks-of-covid-19-fear/5668824.html
7ee5decf-8daf-41ea-b3e4-48b8f81b7a02	ក្រុមហ៊ុន Pfizer ថាវ៉ាក់សាំងកូវីដ១៩របស់ខ្លួនមានប្រសិទ្ធភាព៩៥%	ក្រុមហ៊ុនឱសថឈ្មោះ Pfizer របស់សហរដ្ឋអាមេរិកបាននិយាយកាលពីថ្ងៃពុធថា វ៉ាក់សាំងការពារវីរុសកូរ៉ូណារបស់ខ្លួនមានប្រសិទ្ធភាព ៩៥% ហើយមិនបង្កផលប៉ះពាល់ធ្ងន់ធ្ងរអ្វីទេ ហើយក្រុមហ៊ុននេះគ្រោងដាក់ពាក្យសុំការយល់ព្រមពីរដ្ឋាភិបាលឲ្យអាចប្រើប្រាស់វ៉ាក់សាំងនេះក្នុងគ្រាបន្ទាន់។ ក្រុមហ៊ុន Pfizer បានបង្ហាញលទ្ធផលនេះបន្ទាប់ពីការវិភាគចុងក្រោយនៃការសាកល្បងដំណាក់កាលទី ៣ នៃវ៉ាក់សាំង ដែលបានបង្ហាញផងដែរថា វាការពារមនុស្សវ័យចំណាស់ដែលមានហានិភ័យខ្ពស់បំផុតពីការស្លាប់ពីជំងឺCOVID-19 ដែលជាជំងឺបង្កឡើងដោយវីរុសកូរ៉ូណា។ ការប្រកាសរបស់ក្រុមហ៊ុនផលិតឱសថអាមេរិកដ៏ធំមួយនេះបានកើតឡើងមួយសប្តាហ៍បន្ទាប់ពីក្រុមហ៊ុននេះបានបង្ហាញការរកឃើញបឋមប្រកបដោយក្តីសង្ឃឹម និងប៉ុន្មានថ្ងៃមុនពេលដែលក្រុមហ៊ុនគ្រោងស្នើសុំជាផ្លូវការឲ្យរដ្ឋាភិបាលសហព័ន្ធអនុម័តការចាក់វ៉ាក់សាំងនេះសម្រាប់ការប្រើប្រាស់គ្រាបន្ទាន់។ ក្រុមហ៊ុន Pfizer មិនទាន់បានបង្ហាញព័ត៌មានលម្អិតអំពីការសាកល្បងទេហើយលទ្ធផលក៏មិនទាន់ត្រូវបានពិនិត្យដោយអ្នកជំនាញឯករាជ្យដែរ។ ចំណែកក្រុមហ៊ុនជីវបច្ចេកវិទ្យាឈ្មោះ Moderna វិញបាននិយាយកាលពីដើមសប្តាហ៍នេះថា ការវិភាគបណ្តោះអាសន្ននៃការសិក្សាដំណាក់កាលចុងក្រោយរបស់ខ្លួនបានបង្ហាញថា វ៉ាក់សាំងពិសោធន៍របស់ខ្លួនហាក់មានប្រសិទ្ធភាព៩៤,៥%។ រដ្ឋាភិបាលសហរដ្ឋអាមេរិកបាននិយាយថា ខ្លួនសង្ឃឹមថា ក្រុមហ៊ុន Moderna និង ក្រុមហ៊ុនPfizer នឹងផលិតថ្នាំចំនួន២០លានដូសសម្រាប់ចែកចាយក្នុងខែធ្នូ ដោយថ្នាំដំបូងត្រូវបានផ្តល់ជូនប្រជាជនងាយរងគ្រោះដូចជាបុគ្គលិកថែទាំសុខភាពនិងអ្នកដែលមានបញ្ហាសុខភាពធ្ងន់ធ្ងរ៕	2020-11-19T07:00:00+07:00	khmer.voanews.com	https://khmer.voanews.com/a/pfizer-says-its-vaccines-effective-95/5667671.html
eeb8df47-7904-47fc-9bf6-6809a470d7ca	សម្តេចតេជោ ហ៊ុន សែន អនុញ្ញាតឱ្យរៀបអាពាហ៍ពិពាហ៍, បើកសាលារៀន, បើកស្តាតអូរឡាំពិក, បើកសារមន្ទីរ និងរោងភាពយន្ត តែត្រូវអនុវត្តន៍វិធានការពារជំងឺកូវីដ១៩ (Sound inside)	សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានអនុញ្ញាតឱ្យរៀបចំពិធីអាពាហ៍ពិពាហ៍, បើកសាលារៀន, បើកពហុកីឡដ្ឋានជាតិអូរឡាំពិក, បើកសារមន្ទីរ និងរោងភាពយន្តឡើងវិញហើយ តែត្រូវប្រកាន់ខ្ជាប់តាមវិធានណែនាំរបស់ក្រសួងសុខាភិបាលក្នុងការទប់ស្កាត់ការចម្លង និងរីករាលដាលជំងឺកូវីដ១៩។ ការអនុញ្ញាតរបស់សម្តេចតេជោ ហ៊ុន សែន បានធ្វើឡើងតាមរយៈសារសំឡេងពិសេសមួយនៅយប់ថ្ងៃទី១៨ ខែវិច្ឆិកា ឆ្នាំ២០២០នេះ បន្ទាប់ពីព្រឹត្តិការណ៍ «៣វិច្ឆិកា» ត្រូវបានបិទបញ្ចប់។ ការរៀបចំអាពាហ៍ពិពាហ៍, សាលារៀនក្នុងរាជធានីភ្នំពេញ និងខេត្តកណ្តាល, ពហុកីឡដ្ឋានជាតិអូឡាំពិក សកម្មភាពកីឡា, សារមន្ទីរ និងរោងភាពយន្ត ត្រូវបានរាជរដ្ឋាភិបាលសម្រេចផ្អាក និងរឹតត្បិតសកម្មភាព បន្ទាប់ពីកើតមានព្រឹត្តិការណ៍ «៣វិច្ឆិកា»។ តែមកដល់ថ្ងៃទី១៨ ខែវិច្ឆិកា ឆ្នា២០២០នេះ សម្តេចតេជោ ហ៊ុន សែន បានប្រកាសថា ព្រឹត្តិការណ៍ «៣វិច្ឆិកា» បានបិទបញ្ចប់ហើយ បន្ទាប់ពីអ្នកប៉ះពាល់ផ្ទាល់ និងប្រយោលប្រមាណ ១,៤២២នាក់ ត្រូវបានធ្វើតេស្តរកមេរោគកូវីដ១៩ ជាលើកទី៤ ហើយមិនមាននរណាកើតមានជំងឺនេះនោះឡើយ។ ក្នុងសារណែនាំពិសេសទៅកាន់អាជ្ញាធរពាក់ព័ន្ធ សម្តេចតេជោ ហ៊ុន សែន បានថ្លែងយ៉ាងដូច្នេះ «ខ្ញុំសូមស្នើឱ្យអាជ្ញាធរគ្រប់លំដាប់ថ្នាក់ គ្រប់ខេត្ត រាជធានី ស្រុក ឃុំ សង្កាត់ ដែលមានការរៀបអាពាហ៍ពិពាហ៍ គឺអនុញ្ញាតឱ្យបងប្អូនរៀបការទៅ។ ជាទម្លាប់ប្រពៃណីខ្មែររបស់យើងចាប់ពីខែនេះ រហូតដល់ចូលវស្សា ជាពិសេសរដូវរំហើយនេះ មានរៀបអាពាហ៍ពិពាហ៍។ ដូច្នេះសូមសម្រួលឱ្យមានការរៀបអាពាហ៍ពិពាហ៍ គ្រាន់តែឱ្យយកចិត្តទុកដាក់ទៅលើបញ្ហាទាក់ទងនឹងការអនាម័យ ទាក់ទងនឹងអ្វីជាតម្រូវការការណែនាំរបស់ក្រសួងសុខាភិបាលតែប៉ុណ្ណោះ»។ សម្តេចតេជោ បានបន្ថែមថា «ប្រយ័ត្ននៅតែប្រយ័ត្ន ក៏ប៉ុន្តែយើងមិនត្រូវបិទដង្ហើមសេដ្ឋកិច្ច និងចលនាសេដ្ឋកិច្ចសង្គមផ្សេងទៀតដែរទេ។ ត្រូវយកចិត្តទុកដាក់ដោះស្រាយបញ្ហាហ្នឹង ពិនិត្យមើលគ្រាន់តែជួយសម្រួល ដើម្បីរំលឹកឱ្យបងប្អូនជានិច្ចកាលឱ្យមានការប្រុងប្រយ័ត្ន ដូចជាការវាស់កម្តៅ ការលាងដៃ គម្លាតសុវត្ថិភាពជាដើម។ នេះជាតម្រូវការរបស់ប្រជាជនយើង ដែលត្រូវការរៀបការ»៕	2020-11-19T05:16:00+07:00	freshnewsasia.com	https://m.freshnewsasia.com/index.php/en/localnews/177444-2020-11-18-15-16-29.html
15303555-fa74-4484-996c-b5750431bd32	ទីក្រុងតូក្យូត្រៀមបង្កើនការប្រកាសអាសន្នសម្រាប់ការឆ្លងរាតត្បាតនៃជំងឺកូវីដ-១៩ ដល់កម្រិតខ្ពស់បំផុតវិញ (Video inside)	សារព័ត៌មានជប៉ុន Nikkei បានរាយការណ៍នៅថ្ងៃពុធនេះថា ទីក្រុងតូក្យូកំពុងត្រៀមបង្កើនកម្រិតប្រកាសអាសន្ន COVID-19 ឡើងដល់កម្រិតលេខ៤ ដែលជាកម្រិតខ្ពស់បំផុត ខណៈចំនួនករណីឆ្លងនៅរាជធានីនៃប្រទេសជប៉ុនបានកើនឡើងយ៉ាងគំហុក ក្នុងរយៈពេលប៉ុន្មានសប្ដាហ៍ចុងក្រោយនេះ។ នេះបើយោងតាមការចេញផ្សាយដោយសារព័ត៌មាន CNA នៅថ្ងៃពុធ ទី១៨ ខែវិច្ឆិកា ឆ្នាំ២០២០។ សារព័ត៌មានជប៉ុន Nikkei ដោយផ្អែកលើប្រភពមិនបញ្ចេញឈ្មោះមួយចំនួន បានឱ្យដឹងថា ជាផ្នែកមួយនៃគម្រោងខាងលើ អាជ្ញាធរទីក្រុងតូក្យូ ក៏កំពុងពិចារណាស្នើសុំឱ្យអាជីវកម្មមួយចំនួនកាត់បន្ថយពេលវេលាប្រតិបត្តិការរបស់ពួកគេ ជាថ្មីម្តងទៀតផងដែរ។ បើតាម Nikkei សេចក្ដីប្រកាសជាផ្លូវការនឹងធ្វើឡើងនៅថ្ងៃព្រហស្បតិ៍សប្ដាហ៍នេះ។ ទីក្រុងតូក្យូបានបន្ទាបកម្រិតប្រកាសអាសន្ន COVID-19 នៅត្រឹមកម្រិតខ្ពស់បំផុតទី២ កាលពីថ្ងៃទី១០ ខែកញ្ញាកន្លងទៅនេះ បន្ទាប់ពីចំនួនករណីឆ្លងប្រចាំថ្ងៃបានធ្លាក់ចុះពីកម្រិតកំពូល ដែលមានករណីឆ្លងជាង៤០០ករណី កាលពីរដូវក្តៅ។ តែទោះជាយ៉ាងណា ចាប់តាំងពីដើមខែវិច្ឆិកានេះ ករណីឆ្លង COVID-19 ប្រចាំថ្ងៃនៅប្រទេសជប៉ុន បានកើនឡើងវិញខ្ពស់បំផុតក្នុងរយៈពេល ៣ខែកន្លងទៅនេះ ដែលបានកត់ត្រានូវករណីឆ្លងថ្មី រហូតដល់៣៩៣ករណីកាលពីសប្តាហ៍មុន ហើយនៅថ្ងៃពុធនេះគឺករណីឆ្លងប្រចាំថ្ងៃកើនដល់៤៩៣ករណី។ គួរបញ្ជាក់ថា បើសារព័ត៌មានជប៉ុន Nikkei ទីក្រុងតូក្យូនឹងរក្សាកម្រិតប្រកាសអាសន្នរបស់ខ្លួន សម្រាប់ការត្រៀមលក្ខណៈខាងផ្នែកវេជ្ជសាស្ត្រនៅកម្រិតខ្ពស់បំផុតទី២ ដែលបង្ហាញពីតម្រូវការនៃការបង្កើនសមត្ថភាពទទួលថែទាំអ្នកជំងឺ ប៉ុន្តែមិនទាន់ដល់ស្ថានភាពតឹងរ៉ឺងខ្លាំងនៅឡើយទេ។ យោងតាមគេហទំព័ររបស់ទីក្រុងតូក្យូបានឱ្យដឹងថា បច្ចុប្បន្ននេះ អ្នកជំងឺ COVID-19 ចំនួន ១,២៨១នាក់ កំពុងសម្រាកព្យាបាលនៅតាមមន្ទីរពេទ្យ ដែលមានចំនួនគ្រែសរុបត្រឹមតែ២,៦៦០គ្រែ។ រហូតមកទល់ពេលនេះ ប្រទេសជប៉ុន មានករណីឆ្លង COVID-19 សរុបនៅទូទាំងប្រទេសខ្ទង់ ១២១,០០០ករណី ក្នុងនោះមានអ្នកស្លាប់ ១,៩២០នាក់ និងជាសះស្បើយជាង ១០៤,៦០០នាក់៕	2020-11-18T22:57:00+07:00	freshnewsasia.com	https://m.freshnewsasia.com/index.php/en/internationalnews/177413-2020-11-18-08-57-14.html
703289b9-d9c5-407b-8cfd-a2bda52328b9	ឯកអគ្គរដ្ឋទូតអង់គ្លេស កោតសរសើររាជរដ្ឋាភិបាលកម្ពុជា ចាត់វិធានការយ៉ាងល្អប្រសើរ ក្នុងការបង្ការ និងទប់ស្កាត់ការរីករាលដាលនៃជំងឺកូវីដ-១៩ (Video inside)	អគ្គបណ្ឌិតសភាចារ្យ ឧបនាយករដ្ឋមន្រ្តី អូន ព័ន្ធមុនីរ័ត្ន រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ នៅថ្ងៃទី១៧ ខែវិច្ឆិកា ឆ្នាំ២០២០ បានទទួលជួបសម្តែងការគួរសម និងពិភាក្សាការងារជាមួយលោកស្រីTina Redshaw ឯកអគ្គរដ្ឋទូតវិសាមញ្ញ និងពេញសមត្ថភាពរបស់ចក្រភពអង់គ្លេស ប្រចាំកម្ពុជា ។ អគ្គបណ្ឌិតសភាចារ្យ ឧបនាយករដ្ឋមន្រ្តី អូន ព័ន្ធមុនីរ័ត្ន បានសម្តែងនូវក្តីសោមនស្សរីករាយ និងស្វាគមន៍យ៉ាងកក់ក្តៅ ចំពោះវត្តមានលោកស្រី Tina Redshaw ដែលទើបទទួលបានភារកិច្ចបំពេញ បេសកកម្មការទូតនៅកម្ពុជា ។ ជាមួយគ្នានេះ, អគ្គបណ្ឌិតសភាចារ្យ ឧបនាយករដ្ឋមន្រ្តី ក៏បាន ថ្លែងអំណរគុណយ៉ាងជ្រាលជ្រៅផងដែរ ចំពោះរដ្ឋាភិបាលនៃចក្រភពអង់គ្លេស ដែលតែងតែជួយឧបត្ថម្ភ គាំទ្រចូលរួមចំណែកជាមួយនឹងបណ្តាដៃគូអភិវឌ្ឍន៍នានា ផ្តល់នូវជំនួយបច្ចេកទេស និងហិរញ្ញប្បទានឥតសំណងជា បន្តបន្ទាប់ដល់ការអភិវឌ្ឍសេដ្ឋកិច្ច និងសង្គមនៅកម្ពុជា ពិសេសការអភិវឌ្ឍវិស័យអប់រំ តាមរយៈការផ្តល់នូវអាហារូបករណ៍ថ្នាក់ឧត្តមសិក្សា, ថ្នាក់ក្រោយឧត្តមសិក្សា, និងវគ្គបណ្តុះបណ្តាលដល់មន្រ្តីរាជការ និងនិស្សិតកម្ពុជាឱ្យទៅសិក្សានៅចក្រភពអង់គ្លេស ជាដើម ។ លោកស្រី Tina Redshaw ឯកអគ្គរដ្ឋទូតវិសាមញ្ញ និងពេញសមត្ថភាពនៃចក្រភពអង់គ្លេស បានសម្តែងនូវសេចក្តីសោមនស្សរីករាយ ដែលបានមកបំពេញបេសកកម្មការទូតនៅកម្ពុជា និងសូមសម្តែងនូវការកោតសរសើរ ដល់កិច្ចខិតខំប្រឹងប្រែងរបស់រាជរដ្ឋាភិបាលកម្ពុជា ដែលសម្រេចបាននូវសមិទ្ធផលផ្លែផ្កាជាច្រើន ជាពិសេស ការចាត់វិធានការយ៉ាងល្អប្រសើរក្នុងការបង្ការ និងទប់ស្កាត់ការរីករាលដាល នៃជំងឺកូវីដ-១៩ ។ លោកស្រីឯកអគ្គរដ្ឋទូត បានគូសបញ្ជាក់ថា ក្នុងអាណិត្តបំពេញភារកិច្ចការទូតនេះ លោកស្រីនឹងបន្តខិតខំពង្រឹង និងពង្រីកកិច្ចសហប្រតិបត្តិការ លើគ្រប់វិស័យអាទិភាពរបស់រាជរដ្ឋាភិបាលកម្ពុជា ជាពិសេស នឹងបន្តជំរុញការអភិវឌ្ឍវិស័យឯកជន និងសកម្មភាពពាណិជ្ជកម្មនានា ឲ្យកាន់តែរីកចំរើនបន្ថែមទៀត ។ បន្ថែមលើកិច្ចពិភាក្សាលើការជំរុញកិច្ចសហប្រតិបត្តិការទ្វភាគី, ភាគីទាំងពីរ ក៏បានពិភាក្សា ផ្លាស់ប្តូរ ទស្សនៈទានលើឥទ្ធិពលនៃការប្រែប្រួលអាកាសធាតុ, លទ្ធផលនៃកិច្ចប្រជុំកំពូលអាស៊ានលើកទី ៣៧ និងកិច្ច ប្រជុំកំពូលពាក់ព័ន្ធកាលពីសប្តាហ៍កន្លងមក ជាដើម និងប្តេជ្ញា នឹងបន្តជំរុញលើកកម្ពស់កិច្ចសហប្រតិបត្តិការ សកម្មភាពពាណិជ្ជកម្ម និងជំរុញការទាក់ទាញអ្នកវិនិយោគិន ទៅវិញទៅមកឲ្យបានច្រើនបន្ថែមទៀត ។ អគ្គបណ្ឌិតសភាចារ្យ ឧបនាយករដ្ឋមន្រ្តី បានថ្លែងអំណរគុណចំពោះ កិច្ចខិតខំរបស់លោកស្រីឯកអគ្គរដ្ឋទូត និងបានសង្កត់ធ្ងន់ថា បើទោះជាពិភពលោកកំពុងស្ថិតក្នុងស្ថានភាពប្រឈមទៅនឹងជំងឺ Covid-19 ដែលប៉ះពាល់យ៉ាងធ្ងន់ធ្ងរដល់អាយុជីវិត, រំខានដល់សកម្មភាពសេដ្ឋកិច្ច-ពាណិជ្ជកម្ម និងជីវភាព រស់នៅ, រាជរដ្ឋាភិបាលកម្ពុជា ខិតខំ និងត្រៀមលក្ខណៈ ក្នុងការផ្តល់កិច្ចសហការគំាទ្រ បន្តពង្រីកកិច្ច សហប្រតិបត្តិការនានាបន្ថែមទៀត ដើម្បីសម្រេចបាននូវសមិទ្ធផលកិច្ច សហប្រតិបត្តិការល្អប្រសើរ ទាំងក្នុង វិស័យសាធារណៈ និងវិស័យឯកជន ។ អគ្គបណ្ឌិតសភាចារ្យ ឧបនាយករដ្ឋមន្រ្តី អូន ព័ន្ធមុនីរ័ត្ន ក៏សូមជូនពរលោកស្រី Tina Redshaw ឯកអគ្គរដ្ឋទូតវិសាមញ្ញ និងពេញសមត្ថភាពនៃចក្រភពអង់គ្លេស ព្រមទាំងសហការីទាំងអស់ សូមទទួលបាននូវជោគជ័យគ្រប់ភារកិច្ច៕	2020-11-18T18:10:00+07:00	freshnewsasia.com	https://m.freshnewsasia.com/index.php/en/localnews/177380-2020-11-18-04-10-04.html
dd914709-da91-4a4a-8697-2ec44abbf6a0	អាជ្ញាធរជាតិប្រយុទ្ធនឹងជំងឺអេដស៍ «បើកកិច្ចប្រជុំពេញអង្គលើកទី២ ឆ្នាំ២០២០» តាមរយៈវីដេអូខនហ្វឺរេន ដោយសារតែការគម្រាមកំហែងពីជំងឺកូវីដ-១៩	អាជ្ញាធរជាតិប្រយុទ្ធនឹងជំងឺអេដស៍ បានបើកកិច្ចប្រជុំពេញអង្គលើកទី២ ឆ្នាំ២០២០ តាមរយៈវីដេអូខនហ្វឺរេនដោយសារតែការគម្រាមកំហែងពីជំងឺកូវីដ-១៩ នៅព្រឹកថ្ងៃទី១៨ ខែវិច្ឆិកា ឆ្នាំ២០២០នេះ ក្រោមអធិបតីភាពលោក ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធ នឹងជំងឺអេដស៍ និងថ្នាក់ដឹកនាំអាជ្ញាធរជាតិប្រយុទ្ធនឹងជំងឺអេដស៍ជាច្រើននាក់ ព្រមទាំង ប្រធានគណៈកម្មាធិការប្រយុទ្ធនឹង ជំងឺ អេដស៍ តាមក្រសួង រដ្ឋលេខាធិការដ្ឋានរាជធានី-ខេត្ត និងមន្រ្តីកាកបាទក្រហមកម្ពុជាផងដែរ។ «កិច្ចប្រជុំពេញអង្គអាជ្ញាធរជាតិប្រយុទ្ធនឹងជំងឺអេដស៍លើកទី២ ឆ្នាំ២០២០» តាមរយៈវីដេអូខនហ្វឺរេនជាលើកទី២ ដោយសារតែការគម្រាមកំហែងពីជំងឺកូវីដ-១៩ នៅតែបន្ត ហើយបង្ក ផលប៉ះពាល់ធ្ងន់ធ្ងរ ដល់ស្ថានភាពសុខភាព នយោបាយ សេដ្ឋកិច្ច ក្នុងទូទាំងតំបន់ និងពិភពលោកទាំងមូល ដែលមកទល់ពេលនេះស្ថានភាពនៃការរាតត្បាតជំងឺកូវីដ-១៩ នៅតែប៉ះពាល់ធ្ងន់ធ្ងរ ជាសកលនៅឡើយ ដែលត្រូវមានការចូលរួមទប់ស្កាត់ការចម្លងទាំងអស់គ្នា តាមរយៈសេចក្តីណែនាំកម្មវិធីបង្ការរបស់ក្រសួងសុខាភិបាល។ ទេសរដ្ឋមន្រ្តី អៀង មូលី បានថ្លែងនៅក្នុងកិច្ចប្រជុំនេះថា យោងតាមគម្រោងផែនការសកម្មភាពឆ្នាំ២០២០ កិច្ចប្រជុំពេញអង្គ អាជ្ញាធរជាតិប្រយុទ្ធនឹងជំងឺអេដស៍ ត្រូវប្រារព្ធឡើងរៀងរាល់៦ខែម្តង។ ដូច្នេះកិច្ចប្រជុំនៅថ្ងៃនេះ គឺជាកិច្ចប្រជុំលើកទី២ ក្នុងឆ្នាំ២០២០ ដើម្បីពិនិត្យមើលរួមគ្នានូវវឌ្ឍនភាព សមិទ្ធផល និងប្រសិទ្ធភាពក្នុងការប្រយុទ្ធនឹងជំងឺអេដស៍ សម្រាប់រយៈពេល៦ខែចុងឆ្នាំ២០២០ នេះ។ ជាមួយគ្នានេះ យើងនឹងធ្វើការពិភាក្សាលើចំណុចខ្វះខាតមួយចំនួន ដែលទាមទារនូវដំណោះស្រាយ តាមរយៈការចូលរួមរបស់លោក លោកស្រី នាងកញ្ញា ដែលមានវត្តមានក្នុងពេលនេះ។ តាមរបៀបវារៈកិច្ចប្រជុំ យើងនឹងមានបទបង្ហាញចំនួន២ ដែលរៀបចំដោយអគ្គលេខាធិការដ្ឋាន អាជ្ញាធរជាតិប្រយុទ្ធនឹងជំងឺអេដស៍។ ប្រធានអាជ្ញាធរជាតិប្រយុទ្ធ នឹងជំងឺអេដស៍រូបនេះ បានបន្ថែមថា រាជរដ្ឋាភិបាលកម្ពុជាបានសម្រេចជាគោលការណ៍ ប្រកបដោយការប្តេជ្ញាចិត្តខ្ពស់ក្នុងការលុបបំបាត់ជំងឺអេដស៍ តាមរយៈការកំណត់ យ៉ាងច្បាស់លាស់ នូវគោលដៅសូន្យបី គឺ «គ្មានការឆ្លងមេរោគអេដស៍ថ្មី», «គ្មានការរើសអើងចំពោះអ្នកផ្ទុកមេរោគអេដស៍» និង «គ្មានការស្លាប់ដោយសារជំងឺអេដស៍» នៅត្រឹមឆ្នាំ២០២៥។ យើងក៏បាននិងកំពុងតែធ្វើដំណើររួមគ្នាប្រកបដោយ ទស្សនវិស័យច្បាស់លាស់ក្នុងក្តីសង្ឃឹមពិតប្រាកដ ឆ្ពោះទៅរកការលុបបំបាត់ជំងឺអេដស៍។ នេះក៏ដោយសារតែប្រទេសកម្ពុជាយើង មាននូវកត្តាចាំបាច់ដ៏មានប្រសិទ្ធភាពខ្ពស់រួចទៅហើយ គឺការប្តេជ្ញាចិត្តគាំទ្រជានយោបាយរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ រួមជាមួយគ្នានេះ យើងមានចីរភាព នៃការចូលរួមជាពហុវិស័យឆ្លើយតបទៅនឹងមេរោគអេដស៍ និងជំងឺអេដស៍ ពីគ្រប់ស្ថាប័នជាតិ អន្តរជាតិ ដៃគូអភិវឌ្ឍន៍ សង្គមស៊ីវិល វិស័យឯកជន និងជាពិសេសបណ្តាញអ្នកផ្ទុកមេរោគអេដស៍ មានស្ថាប័នដឹកនាំ គ្រប់គ្រង និងសម្របសម្រួលតែមួយ ទាំងនៅថ្នាក់ជាតិ និងថ្នាក់ក្រោមជាតិហើយជាពិសេស យើងមានផែនការយុទ្ធសាស្រ្តជាតិតែមួយ មានប្រព័ន្ធតាមដាន និងវាយតម្លៃជាតិតែមួយ ប្រកបដោយប្រសិទ្ធភាពខ្ពស់។ លើសពីនេះទៀត យើងបាន និងកំពុងបញ្ចូលសកម្មភាពឆ្លើយតបនឹងមេរោគអេដស៍ និងជំងឺអេដស៍ ទៅក្នុងគោលនយោបាយភូមិឃុំមានសុវត្ថិភាព នៅថ្នាក់ក្រោមជាតិ ដែលអាចឈានឆ្ពោះសម្រេចគោលដៅ ៩៥-៩៥-៩៥ នៃការឆ្លើយតបនឹងមេរោគអេដស៍ និងជំងឺអេដស៍ ក្នុងរយៈពេល៥ឆ្នាំខាងមុខ តាមការកំណត់របស់រាជរដ្ឋាភិបាល។ លទ្ធផលដែលទទួលបានពីកិច្ចប្រជុំនេះ ពិតជាមានសារៈសំខាន់ ដែលនឹងផ្តល់ទៅដល់ក្រុមការងារបច្ចេកទេស អាចយកទៅប្រើប្រាស់ក្នុងការបន្តការអនុវត្តការងារឆ្លើយតប ទៅនឹងការរាលដាលមេរោគអេដស៍ និងជំងឺអេដស៍ នៅក្នុងឆ្នាំ២០២១ ខាងមុខ ទៅតាមអនុសាសន៍ដែលនឹងផ្តល់ជូន ក្នុងសម័យប្រជុំពេញអង្គនាពេលនេះ៕	2020-11-18T17:51:00+07:00	freshnewsasia.com	https://m.freshnewsasia.com/index.php/en/localnews/177378-2020-11-18-03-51-20.html
95f39552-e3c6-4efe-ae99-ab0a892c16e9	BREAKING: អ្នកជំងឺកូវីដ-១៩ជាង ១,៦០០នាក់ទៀតស្លាប់ ក្នុងពេលតែ១ថ្ងៃនៅសហរដ្ឋអាមេរិក ខណៈអ្នកឆ្លងថ្មីៗជាង ១៥ម៉ឺននាក់ត្រូវបានរាយការណ៍! (Video inside)	សហរដ្ឋអាមេរិកទើបតែបានរាយការណ៍ អំពីករណីឆ្លង COVID-19 រហូតដល់ទៅ ១៥៧,២៦១ករណីថ្មីៗទៀត ដែលត្រូវបានរកឃើញតែក្នុងរយៈពេល ២៤ម៉ោងកន្លងទៅនេះប៉ុណ្ណោះ ខណៈអ្នកជំងឺ ១,៦១៥នាក់ទៀតបានបាត់បង់ជីវិត នៅក្នុងកំឡុងពេលដូចគ្នានេះ។ នេះបើតាមការដកស្រង់ទិន្នន័យពីគេហទំព័រ Worldometer នាព្រឹកថ្ងៃពុធ ទី១៨ ខែវិច្ឆិកា ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១១,៦៩៥,៧១១ករណី ក្នុងនោះអ្នកស្លាប់សរុបមាន ២៥៤,២៥៥នាក់ និងជាសះស្បើយឡើងវិញជាង ៧លាននាក់។ សន្ទុះនៃការឆ្លង COVID-19 ប្រចាំថ្ងៃរបស់អាមេរិកនេះ គឺខ្ពស់ជាងឥណ្ឌារហូតដល់ទៅ ៤ដង ខណៈអាជ្ញាធរឥណ្ឌាទើបតែបានប្រកាសថា អត្រាឆ្លងរបស់ខ្លួនបាននិងកំពុងធ្លាក់ចុះ មកនៅកម្រិតទាបវិញ ដែលមិនធ្លាប់មានគិតចាប់តាំងពីខែកក្កដា។ គួរបញ្ជាក់ថា ចំពោះមុខស្ថានការណ៍អាសន្ន ប្រធានាធិបតីជាប់ឆ្នោតលោក ចូ បៃដិន ដែលនឹងត្រូវរាប់រងបន្ទុកដ៏ធ្ងន់ធ្ងរបំផុតនេះ នៅពេលឡើងកាន់អំណាចជាផ្លូវការ នៅដើមឆ្នាំ២០២១ បានអំពាវនាវឲ្យប្រធានាធិបតីជិតផុតអាណត្តិលោក ដូណាល់ ត្រាំ ឈប់បង្កការរាំងស្ទះដល់ដំណើរការផ្ទេរអំណាច បើមិនដូច្នោះទេប្រជាជនអាមេរិក កាន់តែច្រើនថែមទៀត នឹងត្រូវបាត់បង់ជីវិតដោយ COVID-19។ សហរដ្ឋអាមេរិកដែលមានវ៉ាក់សាំង COVID-19 ប្រកបដោយសក្តានុពលចំនួនពីរនៅក្នុងដៃ ពេលនេះកំពុងប្រឹងប្រែងរៀបចំ ស្នើសុំការអនុញ្ញាតឲ្យប្រើប្រាស់វ៉ាក់សាំងនេះ ក្នុងករណីបន្ទាន់នៅដើមឆ្នាំ២០២១៕	2020-11-18T17:48:00+07:00	freshnewsasia.com	https://m.freshnewsasia.com/index.php/en/internationalnews/177377-2020-11-18-03-48-38.html
9aaddf88-d117-4047-b065-a99e1ba4cfd3	អាជ្ញាធរថៃ ចាប់បញ្ជូនពលករខ្មែរ ឆ្លងដែនខុសច្បាប់៩នាក់ មកកម្ពុជាវិញ	ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី១៦ ខែវិច្ឆិកា ឆ្នាំ២០២០ វេលាម៉ោង ១៦និង១៥នាទី បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន៩នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕	2020-11-18T14:12:58+07:00	kbnnews.com	https://kbn.news/archives/190475
b08b2db7-c179-4b1c-a601-af706f097330	ថាហានិភ័យមែនៗ! ធ្វើជាអ្នកស្ម័គ្រចិត្តជិះម៉ូតូសុំផ្លូវឲ្យរថយន្តសង្គ្រោះបន្ទាន់ដឹកអ្នកជំងឺទៅមន្ទីរពេទ្យ យុវជនម្នាក់ត្រូវជួបគ្រោះអកុសលខ្លួនឯងបណ្តាលឲ្យ….	ភ្នំពេញ៖ យុវជនម្នាក់ជាអ្នកស្ម័គ្រចិត្តម្នាក់ ខណៈកំពុងជិះម៉ូតូសុំផ្លូវដើម្បីជួយសម្រួល ចរាចរណ៍ឲ្យរថយន្តសង្គ្រោះបន្ទាន់ ដឹកអ្នកជំងឺទៅកាន់មន្ទីរពេទ្យ ស្រាប់តែទាក់ដៃចង្កូតនឹងរថយន្តហាយឡេឌ័រ១គ្រឿង បណ្តាលឲ្យដួលបោកក្បាលរងរបួសធ្ងន់ធ្ងរ ហើយស្លាប់ ខណៈបញ្ជូនដល់មន្ទីរពេទ្យ។ ហេតុការណ៍នេះបានកើតឡើងកាលវេលា ម៉ោងប្រមាណ ៥ ល្ងាច ថ្ងៃទី១៦ ខែវិច្ឆិកា ឆ្នាំ២០២០ នៅចំណុចផ្លូវជាតិលេខ១ ស្ថិតនៅភូមិទួលតាចាន់ សង្កាត់ព្រែកឯង ខណ្ឌច្បារអំពៅ រាជធានីភ្នំពេញ។ បើតាមមិត្តភក្តិម្នាក់របស់សពយុវជនរងគ្រោះ បានប្រាប់ឲ្យដឹងថា មិត្តភក្តិរបស់ខ្លួនឈ្មោះ ចក់ ទី អាយុ ២១ឆ្នាំ មុខរបរសន្តិសុខឯកជន បានជិះម៉ូតូយ៉ាងលឿន ដើម្បីជួយសម្រួលចរាចរណ៍រថយន្តសង្គ្រោះ មកពីខេត្តចូលរាជធានីភ្នំពេញ ក៏ស្រាប់តែទាក់ដៃចង្កូតនឹងរថយន្តឡាយឡិនឌ័រពណ៌ខ្មៅ១គ្រឿង បណ្តាលឲ្យដួលម៉ូតូខ្ទាតជាច្រើនម៉ែត្រ និងបានស្លាប់ក្រោយបញ្ជូនទៅដល់មន្ទីរពេទ្យបង្អែក។ ទាក់ទងនឹងការបើកម៉ូតូនាំផ្លូវរថយន្តសង្គ្រោះបន្ទាន់នេះផងដែរ មិត្តភក្តិជនរងគ្រោះជាក្រុមស្ម័គ្រចិត្ត ក៏បានប្រាប់ឲ្យដឹងថា ឱ្យតែឃើញរថយន្តសង្គ្រោះមិនថាមកពីខេត្ត ឬក្នុងក្រុងនោះទេ ក៏ទំនាក់ទូរស័ព្ទហៅគ្នា ដើម្បីជិះម៉ូតូនៅពីមុខរថយន្តសង្គ្រោះ ដើម្បីសម្រួលចរាចរណ៍ដោយមិនគិតពីថវិកានោះទេ ជាទឹកចិត្តប៉ុណ្ណោះ។ តែយ៉ាងណា ទង្វើរបស់ពួកគេ ក៏ត្រូវបានប៉ូលិសប្រចាំគោលដៅចរាចរណ៍ ហៅឃាត់សួរនាំផងដែរ ព្រោះម៉ូតូស៊ីផ្លេឮខ្លាំងៗបង្កការរំខានដល់អ្នកដំណើរ។ ប៉ុន្តែនៅពេលរកឃើញថា ពុំមែនជាសាច់ញាតិគ្រួសារអ្នកជំងឺ សមត្ថកិច្ចក៏បានណែនាំថា ធ្វើបែបនេះគឺខុសហើយ ព្រោះថាពុំត្រឹមតែប្រឈមនឹងហានិភ័យគ្រោះថ្នាក់ខ្លួនឯងប៉ុណ្ណោះទេ តែក៏បង្កគ្រោះថ្នាក់ដល់អ្នកដទៃផងដែរ ខណៈឡានម៉ូតូបើកឆ្លងកាត់ចរាចរណ៍ដែលកំពុងស្ថិតក្នុងភ្លើងខៀវ។ ពិតមែនហើយ ការបង្កការភ្ញាក់ផ្អើលម្តងៗរបស់ក្រុមយុវជនស្ម័គ្រចិត្តទាំងនោះ ក៏បានធ្វើឲ្យអ្នកដំណើរស្រៀវបុកពោះជំនួសជាខ្លាំង ព្រោះថាយុវជនខ្លះ ជិះម្នាក់ឯង ដៃម្ខាងលើកសុំផ្លូវ ដៃម្ខាងកាន់ចង្កូត និងសូម្បីពុំមានភ្លើងសញ្ញាសម្គាល់អ្វីមួយ ទាំងផ្លូវកន្លែងខ្លះចរាចរណ៍ចង្អៀតឆ្លងកាត់លឿនៗ ដែលប្រឈមនឹងគ្រោះថ្នាក់បំផុត។ ហើយបើយើងឃើញការបើកបររបស់ពួកគាត់នៅក្នុងវីដេអូវិញ គឺរឹតតែស្រៀវខ្លាំងណាស់៕	2020-11-18T13:59:11+07:00	cen.com.kh	https://cen.com.kh/archives/266475.html
c2569c97-7dfc-4b78-afc9-540ceb7982a4	សម្តេចតេជោ និងសម្តេចកិត្តិព្រឹទ្ធបណ្ឌិត ព្រមទាំងអ្នកនៅជាមួយ ពុំមានឆ្លងជំងឺកូវីដ-១៩ ទេ, ចាប់ពីថ្ងៃស្អែក ១៩វិច្ឆិកា សម្តេចនឹងចេញទៅធ្វើការវិញ និងបើកសាលារៀនឡើងវិញ	ភ្នំពេញ៖ លទ្ធផលនៃការធ្វើតេស្តលើកទី៤ ដែលជាលើកចុងក្រោយ គឺល្អណាស់សម្រាប់ សម្តេចតេជោ និងសម្តេចកិត្តិព្រឹទ្ធបណ្ឌិត ព្រមទាំងអ្នកនៅជាមួយ ដែលបានបង្ហាញច្បាស់ថា អវិជ្ជមានកូវីដ-១៩ ពោលគឺពុំមានឆ្លងជំងឺដ៏កាចសាហាវនេះទេ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងសារលើហ្វេសប៊ុកផ្លូវការ នាព្រឹកថ្ងៃទី១៨ ខែវិច្ឆិកា ឆ្នាំ២០២០នេះថា “បងប្អូនជនរួមជាតិជាទីគោរពស្រឡាញ់ ! លទ្ធផលនៃការធ្វើតេស្តលើកទី៤ ដែលជាលើកចុងក្រោយគឺល្អណាស់សម្រាប់ខ្ញុំនិងភរិយាព្រមទាំងអ្នកនៅជាមួយដែលបានបង្ហាញច្បាស់ថាអវិជ្ជមានកូវីដ-១៩ ពោលគឺពុំមានឆ្លងជម្ងឺដ៏កាចសាហាវនេះទេ”។ សម្តេចតេជោ បានថ្លែងថា “ដូចនេះចាប់ពីថ្ងៃស្អែក១៩វិច្ឆិកា២០២០ ខ្ញុំនឹងចេញទៅធ្វើការឬហាត់ប្រាណនៅខាងក្រៅដូចមុនថ្ងៃទី៤ វិច្ឆិកាឡើងវិញតែខ្ញុំនៅតែមិនទាន់ឱ្យកូននិងចៅរបស់ខ្ញុំមកផ្ទះរបស់ខ្ញុំមួយរយៈទៀតដើម្បីធានាឱ្យប្រាកដថាខ្ញុំគ្មានមេរោគចម្លងទៅកូននិងចៅរបស់ខ្ញុំនោះឡើយ។ នេះជាក្តីស្រឡាញ់ដែលឪពុកនិងជីតាផ្តល់ឱ្យកូនៗនិងចៅៗគឺសុវត្ថិភាព របស់កូនៗនិងចៅៗជាទីស្រឡាញ់។ ក្នុងពេលរង់ចាំការធ្វើតេស្តចំពោះបងប្អូនផ្សេងទៀត ខ្ញុំអាចប្រកាសជូនជ្រាបថា ព្រឹត្តិការណ៍៣វិច្ឆិកា នឹងត្រូវបិទបញ្ចប់ការធ្វើចត្តាឡីស័កតាមពេលវេលាដូចខាងក្រោម៖ ១.សម្រាប់ថ្ងៃ១៩ វិច្ឆិកា ២០២០ មានរាជធានីភ្នំពេញចំនួន១៥៦៩នាក់ (មានជនជាតិហុងគ្រីចំនួន៥នាក់)ដោយរាប់ទាំងអ្នកវិជ្ជមាន៤នាក់ ក្នុងនោះជាសះស្បើយ១នាក់ និង៣នាក់កំពុងព្យាបាលនៅមន្ទីរពេទ្យមិត្តភាពខ្មែរ.សូវៀតដែលមានទាំងអគ្គរដ្ឋទូតហុងគ្រីម្នាក់ផង។ ខេត្តកណ្តាលចំនួន៦៧នាក់ ខេត្តពោធិសាត់ចំនួន៤០នាក់ ខេត្តព្រៃវែងចំនួន២៣ នាក់ ខេត្តកំពង់ធំចំនួន៣នាក់។ ២.សម្រាប់ថ្ងៃ២១វិច្ឆិកា២០២០ គឺខេត្តកំពង់ឆ្នាំងចំនួន១១នាក់។ ៣.សម្រាប់ថ្ងៃ២៣វិច្ឆិកា មានខេត្តកែប ចំនួន១៨នាក់ ខេត្តព្រះសីហនុចំនួន ៤០នាក់ ខេត្តកំពង់ចាមចំនួន១នាក់។ ៤.សម្រាប់ថ្ងៃ ២៥វិច្ឆិកា ២០២០មានខេត្ត ព្រះវិហារចំនួន២០នាក់ ខេត្តរតនគិរីចំនួន១០នាក់។ សូមរំលឹកចំពោះអាជ្ញាធរមូលដ្ឋាន ដែលមានបងប្អូនកំពុងធ្វើចត្តាឡីស័ក ដែលមិនទាន់ដល់ថ្ងៃ ត្រូវបញ្ចប់ត្រូវណែនាំឱ្យបងប្អូនបន្តធ្វើចត្តាឡីស័ក ឱ្យបានត្រឹមត្រូវ បើមិនដូច្នេះទេ នឹងត្រូវប្រឈមនឹងការតម្រូវឱ្យធ្វើចត្តាឡីស័ក១៤ថ្ងៃឡើងវិញ ព្រោះផ្នែកសុខាភិបាលកំណត់រយៈពេល១៤ថ្ងៃ គឺចាប់ពីថ្ងៃយកសំណាកដំបូងមកធ្វើតេស្ត។ ការដែលយើងអាចប្រកាសបិទបញ្ចប់បាន គឺនៅត្រង់យើងគ្រប់គ្រងបានចំនួនមនុស្សរហូត១៨០២នាក់នៅតាមរាជធានី ខេត្តចំនួន១១ ដែលមានការពាក់ព័ន្ធការធ្វើតេស្តនិងការធ្វើចត្តាឡីស័កបានត្រឹមត្រូវរយៈពេល១៤ថ្ងៃ ដែលបញ្ហានេះខ្ញុំបានពិភាក្សាយ៉ាងហ្មត់ចត់ជាមួយរដ្ឋមន្ត្រី និងថ្នាក់ដឹកនាំនៃក្រសួងសុខាភិបាល។ ប្រតិបត្តិការនៃព្រឹត្តិការណ៍៣វិច្ឆិកាពិតជាធំធេងនឹងស្មុគស្មាញ ក្នុងការស្វែងរកអ្នកជាប់ពាក់ព័ន្ធ ព្រោះវាទាក់ទងដល់មនុស្សច្រើននឹងរាជធានីខេត្ត ស្រុក ខណ្ឌ ក្រុង ឃុំ សង្កាត់ និងភូមិជាច្រើនដែលលំបាកដល់ការស្វែងរក។ ប៉ុន្តែដោយការដឹកនាំត្រឹមត្រូវ មានការខិតខំ មានសាមគ្គីភាពនិងសហការល្អ យើងអាចធ្វើបានដោយរកឃើញគ្រប់មនុស្សពាក់ព័ន្ធមិនឱ្យបាត់ដាន ដែលជាមូលហេតុឆ្លងចូលសហគមន៍ បង្កជាគ្រោះមហន្តរាយសម្រាប់ប្រជាជនយើង។ បទពិសោធន៍ជោគជ័យរបស់យើងនៅពេលនេះ ក៏ដូចជាពេលកន្លងមក គឺស្ថិតនៅលើល្បឿននៃការគ្រប់គ្រងសភាពការណ៍ទាន់ពេល នឹងមានកិច្ចសហការពីគ្រប់តួអង្គពាក់ព័ន្ធ ដើម្បីស្វែងរកមុខសញ្ញាដែលមានការពាក់ព័ន្ធទាំងផ្ទាល់ ទាំងប្រយោលយកសំណាកមកធ្វើតេស្ត និងធ្វើចត្តាឡីស័ករយៈពេល១៤ថ្ងៃ។ ប្រមុខរាជរដ្ឋាភិបាល បានលើកឡើងថា “ឆ្លៀតយកឱកាសនេះ ខ្ញុំសូមថ្លែងអំណរគុណយ៉ាងជ្រាលជ្រៅចំពោះតួអង្គពាក់ព័ន្ធ ពិសេសក្រុមគ្រូពេទ្យជួរមុខដែលហ៊ានប្រឈមចំពោះជំងឺឆ្លងដ៏កាចសាហាវ ធ្វើការទាំងយប់ទាំងថ្ងៃដោយមិនខ្លាចនឿយហត់។ ខ្ញុំសូមផ្ញើជូននូវការគោរពនិងថ្លែងអំណរគុណចំពោះវិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ ដែលបានខិតខំជួយទៅលើការធ្វើតេស្ត ដោយភាពហ្មត់ចត់នឹងការទទួលខុសត្រូវខ្ពស់។ ខ្ញុំក៏សូមអរគុណផងដែរដល់បងប្អូនដែលជាប់ពាក់ព័ន្ធទាំងដោយផ្ទាល់ និងដោយប្រយោលដែលបានអត់ធ្មត់រស់នៅដាច់ ដោយឡែករយៈពេល១៤ថ្ងៃតាមលក្ខខណ្ឌតម្រូវនៃការធ្វើចត្តាឡីស័ក”។ បងប្អូនជនរួមជាតិជាទីគោរព! ការប្រកាសបិទបញ្ចប់ព្រឹត្តិការណ៍៣វិច្ឆិកា មិនមែនមានន័យថា យើងបញ្ចប់ការខិតខំដើម្បីប្រយុទ្ធជាមួយកូវីដ១៩នោះទេ ផ្ទុយទៅវិញយើងត្រូវខិតខំច្រើនជាងមុន ដើម្បីទប់ស្កាត់ឃាដករលាក់មុខ ដែលយើងមើលមិនឃើញតាមរយៈការពាក់ម៉ាស ការលាងដៃ ការរក្សាគម្លាតសុវត្ថិភាព។ល។ តាមការណែនាំរបស់ក្រសួងសុខាភិបាល។ ត្រូវចងចាំថា ប្រជាជនក្នុងលោកនិយាយជារួម នឹងប្រជាជនកម្ពុជានិយាយដោយឡែកស្អប់កូវីដ១៩ខ្លាំងណាស់ តែកូវីដ១៩មិនត្រឹមតែមិនស្អប់យើងវិញនោះទេ តែវាថែមទាំងស្រឡាញ់យើងទៀតផង ដែលការស្រឡាញ់របស់វាមកលើយើងនឹងធ្វើឱ្យយើងស្លាប់ ឬខូចខាតសុខភាពតែប៉ុណ្ណោះ។ ត្រូវចងចាំថាការដែលកម្ពុជា មានមនុស្សឆ្លងតិចនឹងមិនមានមនុស្សស្លាប់មិនមែនមកពីយើងមានឈាមជាខ្មែរអង្គរ ដែលមានឈាមក្រហម ពិសេសអាចប្រឆាំងជាមួយកូវីដ១៩ បានដូចមនុស្សខ្លះបានអះអាងនោះទេ (ខ្ញុំសង្ឃឹមថាអ្នកអះអាងបែបនេះ នឹងមានសេចក្តីក្លាហានពិតប្រាកដចូលទៅបម្រើអ្នកកើតកូវីដ១៩ ដោយមិនមានសម្ភារការពារខ្លួន តើឆ្លងឬមិនឆ្លង? ដើម្បីបានជាប្រយោជន៍សម្រាប់ការស្រាវជ្រាវវិទ្យាស្ត្រផង នឹងដើម្បីកូនខ្មែរដែលមានឈាមក្រហម ពិសេសមិនបាច់ការពារខ្លួនដូចសព្វថ្ងៃផង។ ប្រសិនជាអាចធ្វើបានមែនអង្គការសុខភាពពិភពលោក ប្រាកដជាប្រកាសទទួលស្គាល់អ្នកថា ជាអ្នកវិទ្យាសាស្ត្រដ៏កំពូលគ្មានពីរក្នុងលោក) ។ ឬបានមកពីការកត្តាអាកាសធាតុដែលធ្វើឱ្យកូវីដ១៩ មិនអាចឆ្លងចូលបាននោះដែរ។ ជោគជ័យរបស់យើងបានមកពីការខិតខំរួមគ្នាទាំងស្ថាប័នព្រះមហាក្សត្រ ស្ថាប័ននីតិប្បញ្ញត្តិស្ថាប័ននីតិប្រតិបត្តិ ដែលមានក្រសួងសុខាភិបាល ពិសេសក្រុមគ្រូពេទ្យជាប្រតិបត្តិករ ដ៏មានប្រសិទ្ធភាពនឹងសំខាន់ជាងនេះទៀត គឺប្រជាជនកម្ពុជាគ្រប់រូបចូលរួមអនុវត្តនូវវិធានការ ដែលដាក់ចេញដោយរាជរដ្ឋាភិបាល ដោយក្រសួងសុខាភិបាល ដោយអាជ្ញាធរថ្នាក់ក្រោមជាតិគ្រប់លំដាប់ថ្នាក់ ដែលខ្ញុំសុំយកឱកាសនេះសំដែងនូវអំណរគុណចំពោះជនរួមជាតិគ្រប់រូប នឹងថ្លែងអំណរព្រះគុណចំពោះព្រះសង្ឃគ្រប់ព្រះអង្គ ព្រមទាំងសប្បុរសជនដែលបានចូលរួមជួយជាថវិកាសម្ភារ ដើម្បីប្រយុទ្ធជាមួយជំងឺដ៏កាចសាហាវនេះ។ បើតាមសម្តេចតេជោ យើងបិទបញ្ចប់ព្រឹត្តិការណ៍៣វិច្ឆិកា សំដៅឱ្យក្រសួងអប់រំយុវជន និងកីឡា ក្រសួងការងារនិងបណ្តុះបណ្តាលវិជ្ជាជីវៈ រៀបចំបើកសាលារៀន និងសាលាបណ្តុះបណ្តាលវិជ្ជាជីវៈឡើងវិញ ព្រមទាំងធ្វើឱ្យសភាពការណ៍គ្រប់ផ្នែកគ្រប់វិស័យ វិលទៅរកភាពប្រក្រតីដូចមុនថ្ងៃ៣វិច្ឆកាឡើងវិញ តែការប្រយុទ្ធជាមួយកូវីដ-១៩ នៅតែជាអាទិភាពនៃការងាររបស់យើងទាំងអស់គ្នាដដែល។ ព្រឹត្តិការណ៍៣វិច្ឆកាបានបង្រៀនយើងបានរំលឹកយើង បានដាស់តឿនយើងនិងបានណែនាំយើងឱ្យមានការប្រុងប្រយ័ត្នជានិច្ច ទើបអាចយកឈ្នះលើកូវីដ១៩បាន។ ត្រូវម្ចាស់ការទប់ស្កាត់ជាមុនតាមវិធីការពារប្រសើរជាងការ ព្យាបាល។ សូមជូនពរបងប្អូនជនរួមជាតិជួបតែសេចក្តីសុខសេចក្តីចម្រើន៕	2020-11-18T11:55:06+07:00	cen.com.kh	https://cen.com.kh/archives/266434.html
f9453af3-b52b-4236-8726-f20493e1daf8	សូមប្រុងប្រយ័ត្ន ជំងឺខាន់លឿងលើស្បែក និងភ្នែក (Ictère) អាចជាជំងឺមហារីកលំពែងបាន!	ក) អ្វីជាមហារីកលំពែង? មហារីកលំពែង ជាជំងឺកម្រ (rare) តែកាចសាហាវ (agressif) ហើយភាគច្រើនកើតលើមនុស្សប្រុសអាយុចាប់ពី ៤០ឆ្នាំឡើងទៅ។ ៨០%នៃជំងឺនេះ ភាគច្រើនកើតនៅក្បាលលំពែងជាងខ្លួន និងកន្ទុយលំពែង។ ខ) មូលហេតុ និងកត្តារួមផ្សំ (Causes et facteur de risque) គេនៅមិនទាន់រកឃើញ អំពីមូលហេតុពិតប្រាកដ នៃជំងឺមហារីកលំពែងនេះ នៅឡើយទេ ប៉ុន្តែមានកត្តារួមផ្សំមួយចំនួន ដែលអាចបង្កឲ្យមានជំងឺមហារីកនេះ៖ – ទឹកនោមផ្អែម – រលាកលំពែងរ៉ាំរ៉ៃ – ស្រា និងបារី – អាហារសំបូរទៅដោយខ្លាញ់ និងសាច់សត្វ – និងកត្តាតំណពូជផ្សេងៗទៀត គ) រោគសញ្ញា – គេពិបាកនឹងឃើញរោគសញ្ញាជាក់លាក់ណាស់ វាកើតឡើងដោយស្ងៀមស្ងាត់ ហើយអ្នកជំងឺអាចឈឺនៅចុងដង្ហើម ដែលធ្វើឲ្យអ្នកជំងឺមិនសូវឃ្លាន ឬថយចំណង់អាហារ។ – អាចរាគមួល – មានទឹកនោមផ្អែម – ឡើងលឿង នៅលើស្បែក និងភ្នែក – ស្រកទម្ងន់ ឃ) ការព្យាបាល ការព្យាបាល គឺអាស្រ័យទៅលើទីតាំងរបស់ដុំមហារីក ដោយពឹងផ្អែកទៅលើវិធីវះកាត់។ គ្រូពេទ្យវះកាត់ នឹងកាត់យកបំណែកណាមួយនៃលំពែង ដែលមានដុំមហារីក។ ក្រោយវះកាត់រួច អ្នកជំងឺអាចត្រូវព្យាបាលបន្ថែមដោយថ្នាំគីមី ឬបាញ់កាំរស្មី។ សូមលោក លោកស្រីមកទទួលប្រឹក្សាជាមួយក្រុមការងារវេជ្ជបណ្ឌិតឯកទេសជំនាញមហារីក វះកាត់មហារីកនៃមន្ទីរពេទ្យកាល់ម៉ែត អំពីវិធីសាស្ត្រព្យាបាលជំងឺមហារីក ឲ្យបានទាន់ពេល និងទទួលបានប្រសិទ្ធភាពខ្ពស់៕	2020-11-18T09:57:00+07:00	kampucheathmey.com	https://www.kampucheathmey.com/health/14219
56e194d1-963f-468d-b063-c4e81dc6bef1	តើធ្វើដូចម្តេចទើបដឹងថា អ្នកមានជំងឺបេះដូងខ្សោយ?	១) ដូចម្ដេចដែលហៅថាជំងឺខ្សោយបេះដូង ឬជំងឺបេះដូងខ្សោយ (Heart Failure)? ជំងឺខ្សោយបេះដូង ឬជំងឺបេះដូងខ្សោយមិនមានន័យថា បេះដូងរបស់យើងឈប់ដើរនោះទេ។ ជំងឺខ្សោយបេះដូង ឬជំងឺបេះដូងខ្សោយ គឺជាការចុះខ្សោយនូវសមត្ថភាពរបស់បេះដូង ក្នុងការច្របាច់បញ្ជូនឈាមឲ្យបានគ្រប់គ្រាន់ដល់សរីរាង្គផ្សេងៗក្នុងខ្លួនយើង។ ជំងឺនេះ អាចកើតមានលើមនុស្សគ្រប់អាយុ គ្រប់វ័យ ប៉ុន្តែជាទូទៅជំងឺនេះច្រើនកើតលើមនុស្ស ដែលមានវ័យចំណាស់។ ២) តើជំងឺខ្សោយបេះដូង ឬជំងឺបេះដូងខ្សោយមានរោគសញ្ញាដូចម្តេចខ្លះ? ជំងឺខ្សោយបេះដូង ឬជំងឺបេះដូងខ្សោយ មានរោគសញ្ញាចម្បងដូចជា៖ – ហត់ដង្ហក់ ពិបាកដកដង្ហើមពេលធ្វើចលនា ពេលនៅស្ងៀម ឬពេលគេងផ្ងារ – អស់កម្លាំង ល្ហិតល្ហៃជារឿយៗ – ហើមជើងទាំងសងខាង – ញ័រទ្រូង ឬចង្វាក់បេះដូងលោតញាប់ជាងធម្មតា – ក្អកជាប្រចាំ ឬដកដង្ហើមឮសូរ “ងឺៗ” ហើយមានកំហាកពណ៌ស ឬពណ៌ផ្កាឈូក លាយឈាម រោគសញ្ញាទាំងនេះអាចកើតមានភ្លាមៗយ៉ាងស្រួចស្រាវ ឬកើតមានបន្តិចម្តងៗ អាស្រ័យទៅតាមមូលហេតុ និងស្ថានភាពនៃជំងឺ។ ៣) តើមូលហេតុអ្វីខ្លះ ដែលបណ្ដាលឲ្យកើតជំងឺខ្សោយបេះដូង ឬជំងឺបេះដូងខ្សោយ? មូលហេតុ ដែលបណ្តាលឲ្យកើតជំងឺខ្សោយបេះដូង ឬជំងឺបេះដូងខ្សោយមានដូចជា៖ – ជំងឺស្ទះសរសៃឈាមបេះដូង និងស្លោកសាច់បេះដូង (Ischemic Heart Disease and Heart Attack) – ជំងឺលើសឈាម ឬលើសសម្ពាធឈាម (Hypertension) – ជំងឺខូចប្រើសបេះដូង (Valvular Heart Disease) – ជំងឺវិបត្តិសាច់ដុំបេះដូង (Cardiomyopathy) និងរលាកសាច់ដុំបេះដូង (Myocarditis) – ជំងឺវិបត្តិចង្វាក់បេះដូង (Arrhythmia) ដូចជា ជំងឺបេះដូងដើរលឿនខុសចង្វាក់ (Atrial Fibrillation) – ជំងឺបេះដូងពីកំណើត (Congenital Heart Disease) ដូចជា ជំងឺបេះដូងចំហ ថតខាងលើ (Atrial Septal Defect) – ជំងឺរ៉ាំរ៉ៃមួយចំនួន ដូចជាជំងឺទឹកនោមផ្អែម ជំងឺអេដស៍ ជំងឺពកក។ល។ ៤) បើអ្នកសង្ស័យថា មានជំងឺខ្សោយបេះដូង ឬជំងឺបេះដូងខ្សោយ តើអ្នកគួរធ្វើដូចម្តេច? កាលបើ អ្នកមានរោគសញ្ញាណាមួយ ដូចដែលបានរៀបរាប់ខាងលើ អ្នកគប្បីទៅជួបពិភាក្សាជាមួយគ្រូពេទ្យ។ គ្រូពេទ្យនឹងធ្វើការសួរនាំយ៉ាងល្អិតល្អន់ និងពិនិត្យរាងកាយជូនអ្នក ហើយព្រមទាំងអាចស្នើសុំការពិនិត្យអមវេជ្ជសាស្ត្រ មួយចំនួនទៀត ដើម្បីធ្វើរោគវិនិច្ឆ័យ ថាតើ អ្នកមានជំងឺខ្សោយបេះដូង ឬជំងឺបេះដូងខ្សោយឬទេ។ ការពិនិត្យអមវេជ្ជសាស្ត្រទាំងនោះរួមមាន៖ – ការថតសួត (Chest X-ray) – ការពិនិត្យវាស់ចង្វាក់បេះដូង (ECG) – ការពិនិត្យ អេកូបេះដូង (Echocardiography) – ការពិនិត្យឈាម (Standard Blood Test) – ការពិនិត្យអមវេជ្ជសាស្ត្រមួយចំនួនផ្សេងទៀត ៥) តើត្រូវព្យាបាលជំងឺខ្សោយបេះដូង ឬជំងឺបេះដូងខ្សោយតាមវិធីណាខ្លះ? បើសិនជាអ្នក ត្រូវបានគ្រូពេទ្យរកឃើញថា អ្នកមានជំងឺខ្សោយបេះដូង ឬជំងឺបេះដូងខ្សោយ គ្រូពេទ្យនឹងចេញវេជ្ជបញ្ជាឲ្យថ្នាំមួយចំនួនដល់អ្នក ក្នុងគោលបំណងព្យាបាលបន្ថយរោគសញ្ញារំខាន។ អ្វីដែលសំខាន់ជាងនេះទៅទៀត គ្រូពេទ្យនឹងស្វែងរកមូលហេតុ ដែលធ្វើឲ្យអ្នកកើតមានជំងឺខ្សោយបេះដូង ឬជំងឺបេះដូងខ្សោយ ហើយគាត់នឹងព្យាបាលបំបាត់មូលហេតុនេះទៅតាមតថភាពជាក់ស្តែងរួមមាន ការប្រើប្រាស់ថ្នាំ ការឆ្លុះសរសៃឈាម ការវះកាត់ជាដើម។ ៦) តើមានវិធានការអ្វីខ្លះ ដើម្បីបង្ការជំងឺខ្សោយបេះដូង ឬជំងឺបេះដូងខ្សោយ? គន្លឹះដ៏សំខាន់ ក្នុងការបង្ការកុំឲ្យកើតមាន ជំងឺខ្សោយបេះដូង ឬជំងឺបេះដូងខ្សោយ គឺត្រូវធ្វើយ៉ាងណាកាត់បន្ថយហនិភ័យផ្សេងៗដែលនាំឲ្យកើតមានជំងឺនេះ។ ការកាត់បន្ថយហនិភ័យទាំងនេះតម្រូវឲ្យយើងមានទម្លាប់រស់នៅ ដែលនាំឲ្យមានសុខភាពល្អ និងការព្យាបាលបង្ការជំងឺ ដែលជាដើមហេតុនៃជំងឺខ្សោយបេះដូង ឬជំងឺបេះដូងខ្សោយ។ ទម្លាប់រស់នៅ ដែលនាំឲ្យមានសុខភាពល្អ ដើម្បីបង្ការជំងឺខ្សោយបេះដូង ឬជំងឺបេះដូងខ្សោយមានដូចជា៖ – ឈប់ពិសាបារី និងគ្រឿងស្រវឹង – ព្យាបាលជំងឺរ៉ាំរ៉ៃមួយចំនួន ដូចជាជំងឺទឹកនោមផ្អែម ជំងឺលើសឈាម ឬលើស សម្ពាធឈាមឲ្យ បានត្រឹមត្រូវ និងជាប់លាប់បំផុត – ធ្វើលំហាត់ប្រាណឲ្យបានខ្ជាប់ខ្ជួន – បរិភោគអាហារ ដែលនាំឲ្យមានសុខភាពល្អ ដូចជា បន្លែ និងត្រី – រក្សាទម្ងន់ឲ្យសមស្រប តាមការណែនាំនៃវេជ្ជសាស្ត្រ – កាត់បន្ថយភាពស្ត្រេសតានតឹងអារម្មណ៍ ៧) អ្វីដែលគួរធ្វើ និងអ្វីដែលមិនគួរធ្វើសម្រាប់អ្នកជំងឺខ្សោយបេះដូង ឬជំងឺបេះដូងខ្សោយ អ្វីដែលគួរធ្វើមានដូចជា៖ – ត្រូវទទួលទានថ្នាំឲ្យបានទៀងទាត់ និងត្រឹមត្រូវតាមវេជ្ជបញ្ជា – ត្រូវរក្សាទម្ងន់ឲ្យបានសមស្រប – ត្រូវកាត់បន្ថយការបរិភោគអំបិល ជាតិប្រៃ និងបន្ថយការហូបជាតិទឹក តាមការណែនាំនៃគ្រូពេទ្យ – ត្រូវស្វែងរកណាត់ជួបគ្រូពេទ្យ បើមានជារោគសញ្ញាមិនធម្មតា ឬធ្ងន់ធ្ងរកើតមានឡើង អ្វីដែលមិនគួរធ្វើមានដូចជា៖ – មិនត្រូវ ភ្លេចការទទួលទានថ្នាំឡើយ – មិនត្រូវ ពិសាបារី និងសេពគ្រឿងស្រវឹងឡើយ – មិនត្រូវ បញ្ឈប់ថ្នាំព្យាបាលតាមចិត្តខ្លួនឯងឡើយ បើលោកអ្នកមានរោគសញ្ញាណាមួយ ដូចដែលបានរៀបរាប់ខាងលើ សូមមេត្តាអញ្ជើញមកជួបពិភាក្សា ពិគ្រោះយោបល់ជាមួយក្រុមគ្រូពេទ្យឯកទេស ជំនាញបេះដូងនៃមន្ទីរពេទ្យកាល់ម៉ែត ដើម្បីទទួលបានរោគវិនិច្ឆ័យជាក់លាក់មួយ ជាមួយមធ្យោបាយពិនិត្យអមគ្លីនិកស៊ីជម្រៅ ឈានដល់ការផ្តល់ជូនវិធីសាស្ត្រព្យាបាល ប្រកបដោយសុវត្ថិភាព និងប្រសិទ្ធិភាព ក្នុងទំនុកចិត្តខ្ពស់៕	2020-11-18T08:54:00+07:00	kampucheathmey.com	https://www.kampucheathmey.com/health/14168
cd8a9134-dc13-477e-a5ac-e7814b1ddaa8	ថ្ងៃនេះតេស្តលើកទី ៤ ចុងក្រោយ បើអវិជ្ជមាន កម្ពុជានឹងឆ្លងផុតថ្ងៃ ០៣ វិច្ឆិកា	ថ្ងៃ ១៨ វិច្ឆិកានេះ ជាការតេស្តលើកទី ៤ សម្រាប់អ្នកពាក់ព័ន្ធព្រឹត្តិការណ៍ ៣ វិច្ឆិកា ដែលអាចបញ្ជាក់ស្ថានភាពការចម្លងមេរោគកូវីដ ១៩ ចំពោះបុគ្គលដែលមានលទ្ធភាពតេស្តអវិជ្ជមានកូវីដ ១៩ កន្លងមក។ គិតមកដល់ថ្ងៃនេះ រកឃើញអ្នកដែលពាក់ព័ន្ធ ៤ នាក់ប៉ុណ្ណោះ ដែលបានឆ្លងកូវីដ ១៩ ពីព្រឹត្តិការណ៍ ៣ វិច្ឆិកា និងបានជាសះស្បើយ ០១ នាក់ និង ០៣ នាក់ទៀតកំពុងបន្តសម្រាកព្យាបាល។ ក្រសួងសុខាភិបាលបានជូនដំណឹងសម្រាប់ អ្នកដែលពាក់ព័ន្ធថ្ងៃ ០៣ វិច្ឆិកាទាំងអស់ សូមមកធ្វើតេស្តលើកទី ៤ នេះ ឲ្យបានគ្រប់គ្នា ដែលប្រព្រឹត្តិទៅនៅទីស្តីការគណៈរដ្ឋមន្រ្តី។ ការតេស្តចុងក្រោយបើលទ្ធផលអវិជ្ជមាន អ្នកដែលជាប់ពាក់ព័ន្ធព្រឹត្តិការណ៍ ០៣ វិច្ឆិកា អាចបន្តជីវភាពរស់នៅធម្មតា និងអាចវិលត្រឡប់ទៅគេហដ្ឋានវិញ៕	2020-11-18T07:37:00+07:00	kampucheathmey.com	https://www.kampucheathmey.com/local-news/14115
87127f10-337d-49cf-9909-2ff47177b063	អភិបាលរដ្ឋនិងក្រុងរបស់អាមេរិកបង្កើនវិធានការរឹតត្បិតទប់ស្កាត់កូវីដ១៩ នៅមុនថ្ងៃបុណ្យដឹងគុណ Thanksgiving	តាំងពីរដ្ឋ California រហូតដល់រដ្ឋ Pennsylvania អភិបាលរដ្ឋនិងអភិបាលក្រុងនានានៅទូទាំងសហរដ្ឋអាមេរិកកំពុងបង្កើនវិធានការរឹតត្បិតទប់ស្កាត់ការឆ្លងជំងឺកូវីដ១៩ ចំពេលមានការផ្ទុះឆ្លងរាតត្បាតជាថ្មីនូវវីរុសនេះ ដែលកាន់តែធ្ងន់ធ្ងរ ដោយសារការធ្វើដំណើរនិងគ្រួសារជួបជុំគ្នាក្នុងអំឡុងពេលបុណ្យដឹងគុណ ឬ Thanksgiving នៅថ្ងៃទី២៦ ខែវិច្ឆិកា ខាងមុខនេះ។ នេះបើយោងតាមទីភ្នាក់ងារព័ត៌មាន AP។ អភិបាលនានាកំពុងបិទអាជីវកម្មឬកាត់បន្ថយម៉ោងបើកហាងនិងប្រតិបត្តិការផ្សេងៗ ហើយពួកគេកំពុងដាក់កំហិតមិនឱ្យប្រជាជនចេញពីផ្ទះ និងរក្សាគម្លាតពីគ្នាដើម្បីជួយទប់ស្កាត់ការកើនឡើងនៃការឆ្លងដែលគំរាមកំហែងដល់ប្រព័ន្ធសុខាភិបាល។ លោក Phil Murphy អភិបាលរដ្ឋ New Jersey បាននិយាយកាលពីថ្ងៃច័ន្ទថា៖ «ខ្ញុំត្រូវតែរឹតបន្តឹងម្តងទៀត» ខណៈពេលលោកប្រកាសបន្ថយចំនួនមនុស្សជួបជុំគ្នានៅក្នុងផ្ទះពី២៥នាក់មកនៅត្រឹម១០នាក់នោះ។ លោកថ្លែងទៀតថា៖ «ខ្ញុំមិនសប្បាយចិត្តទេដែលត្រូវសម្រេចអ៊ីចឹងនោះទេ»។ អភិបាលរដ្ឋ California លោក Gavin Newsom បានប្រកាសថា លោកនឹងត្រូវទប់ស្កាត់បន្ទាន់កិច្ចប្រឹងប្រែងបើកសេដ្ឋកិច្ចឡើងវិញ ដោយនិយាយថា រដ្ឋនេះកំពុងមានការឆ្លងលឿនបំផុត ហើយបើមិនបានត្រួតពិនិត្យទេ វានឹងនាំឱ្យមាន «មហន្តរាយ»។ វិធានការនេះបិទអាជីវកម្មជាច្រើនដែលមិនចាំបាច់និងតម្រូវឱ្យពាក់ម៉ាស់នៅខាងក្រៅផ្ទះ ដោយមានករណីលើកលែងតិចតួច។ នៅពេលនេះ សហរដ្ឋអាមេរិកមានអ្នកស្លាប់ជាមធ្យមជាង១.១០០នាក់ក្នុងមួយថ្ងៃពីជំងឺកូវីដ១៩ ដែលចំនួននេះជាការកើនឡើង៥០%លើសតួលេខពីដើមខែតុលាមក ហើយជំងឺនេះបានសម្លាប់មនុស្សសរុបជាង២៤៦.០០០នាក់ និងឆ្លងដល់ប្រជាជនអាមេរិកជាង១១លាននាក់៕	2020-11-18T07:00:00+07:00	khmer.voanews.com	https://khmer.voanews.com/a/us-restritcs-ahead-of-thanksgiving/5666206.html
fbae4daa-6362-4fea-a747-6625196e771a	ផែនការចាក់វ៉ាក់សាំងទ្រង់ទ្រាយធំរបស់ឥណ្ឌូណេស៊ីត្រូវពន្យារពេល ព្រោះមិនអាចផ្តល់ការអនុញ្ញាតទាន់ពេល	ទីភ្នាក់ងារព័ត៌មាន Reuters បានរាយការណ៍នៅថ្ងៃអង្គារនេះថា ការជំរុញរបស់ប្រធានាធិបតីឥណ្ឌូណេស៊ីលោក Joko Widodo ក្នុងការចាក់វ៉ាក់សាំងដល់មហាជននៅក្នុងខែធ្នូត្រូវពន្យារពេលបន្ទាប់ពីទីភ្នាក់ងារស្បៀងអាហារនិងឱសថរបស់ប្រទេសនេះបានព្រមានថា ខ្លួននឹងមិនអាចផ្តល់ការអនុញ្ញាតជាបន្ទាន់ទេ រហូតដល់ចុងខែមករា ដោយសារទិន្នន័យមិនពេញលេញ។ នៅក្នុងបទសម្ភាសន៍មួយកាលពីសប្តាហ៍មុន ប្រធានាធិបតីរូបនេះបានប្រាប់ Reuters ថា ប្រទេសឥណ្ឌូណេស៊ីមានបំណងចាប់ផ្តើមចាក់វ៉ាក់សាំងទ្រង់ទ្រាយធំ ដំបូងសម្រាប់បុគ្គលិកពេទ្យនិងបុគ្គលិកជួរមុខផ្សេងទៀតនៅ ខែក្រោយ ក្នុងគោលបំណងទប់ស្កាត់ការកើនឡើងការឆ្លងនៃជំងឺកូវីដ១៩និងទ្រទ្រង់សេដ្ឋកិច្ចដែលចុះខ្សោយ។ ផែនការនេះគឺប្រើវ៉ាក់សាំងមួយចំនួនរួមទាំងវ៉ាក់សាំងរបស់ក្រុមហ៊ុន Sinovac របស់ចិន ដែលកំពុងធ្វើការសាកល្បងប្រើនៅប្រទេសឥណ្ឌូណេស៊ី។ ការសាកល្បងនេះក៏កំពុងធ្វើឡើងផងដែរនៅក្នុងប្រទេសប្រេស៊ីល។ អ្នកស្រី Penny K. Lukito ប្រធានទីភ្នាក់ងារស្បៀងអាហារនិងឱសថរបស់ឥណ្ឌូណេស៊ីបានប្រាប់សភាកាលពីថ្ងៃអង្គារថា ពេលកំណត់នៅខែធ្នូមិនអាចទៅរួចទេ ព្រោះថា ទិន្នន័យពីប្រទេសប្រេស៊ីលនិងក្រុមហ៊ុន Sinovac នឹងមិនទទួលបានទាន់ពេលទេ។ លោក Budi Gunadi Sadikin ប្រធានគណៈកម្មាធិការស្តារសេដ្ឋកិច្ចជាតិរបស់រដ្ឋាភិបាលបានប្រាប់សភាថា ប្រទេសឥណ្ឌូណេស៊ីនឹងត្រូវការវ៉ាក់សាំងចំនួន២៤៦លានដូសសម្រាប់ប្រជាជនចំនួន២៧០ លាននាក់។ ឥណ្ឌូណេស៊ីជាប្រទេសមានប្រជាជនច្រើនជាងគេទីបួនក្នុងពិភពលោក ហើយដែលមានចំនួនអ្នកឆ្លងកូវីដ១៩ ច្រើនបំផុតនៅអាស៊ីអាគ្នេយ៍នោះ បានរាយការណ៍ពីការកើនឡើងជាថ្មីនៃការឆ្លង វីរុស បន្ទាប់ពីសញ្ញានៃការឆ្លងបានធ្លាក់ចុះ។ មកទល់ពេលនេះ ឥណ្ឌូណេស៊ីមានអ្នកស្លាប់ចំនួន១៥.៣៩០នាក់ ពីជំងឺកូវីដ១៩ មានអ្នកឆ្លងចំនួន៤៧៤.៤០០នាក់ ហើយអ្នកជំនាញសុខភាពខ្លះព្រមានថា អត្រាការធ្វើតេស្តទាបបិទបាំងទំហំពិតប្រាកដនៃការឆ្លងនៃជំងឺរាតត្បាតនេះ៕	2020-11-18T07:00:00+07:00	khmer.voanews.com	https://khmer.voanews.com/a/covid-indonesia-vaccines/5666238.html
e2ac0f68-a9fd-451d-be33-558a88147b47	កម្ពុជារកឃើញករណីឆ្លងថ្មីលើអ្នកដំណើរពីអាមេរិកម្នាក់ ដោយធ្វើឲ្យករណីឆ្លងកូវីដសរុបឡើងដល់៣០៤	ស្ត្រីខ្មែរដែលជាអ្នកដំណើរម្នាក់ ត្រូវបានធ្វើតេស្តឃើញវិជ្ជមានកូវីដ១៩ បន្ទាប់ពីបានវិលត្រឡប់មកពីសហរដ្ឋអាមេរិកវិញកាលពីថ្ងៃច័ន្ទ ដោយធ្វើឲ្យករណីឆ្លងសរុបទូទាំងប្រទេសកើនដល់៣០៤ គិតត្រឹមថ្ងៃពុធនេះ។ សេចក្តីជូនដំណឹងរបស់ក្រសួងសុខាភិបាលកម្ពុជា បានឲ្យដឹងនៅថ្ងៃទី១៨ខែវិច្ឆិកាថា ស្រ្តីខ្មែរដែលបានឆ្លងកូវីដ១៩ចុងក្រោយបំផុតនេះ បានមកដល់កម្ពុជានៅថ្ងៃទី១៦ ខែវិច្ឆិកា បន្ទាប់ពីបានបន្តជើងហោះហើររបស់ខ្លួននៅប្រទេសកូរ៉េខាងត្បូង។ បច្ចុប្បន្នស្ត្រីវ័យ៤៩ឆ្នាំរូបនេះ ដែលរស់នៅក្នុងសង្កាត់បឹងកេងកង៣ ខណ្ឌបឹងកេងកង រាជធានីភ្នំពេញ ត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែក្នុងទីក្រុងភ្នំពេញ។ អ្នកដំណើរតាមជើងយន្តហោះតែមួយជាមួយស្ត្រីរូបនេះចំនួន១២៣នាក់ផ្សេងទៀត ដែលត្រូវបានធ្វើតេស្តអវិជ្ជមានកូវីដ១៩ ត្រូវបានដាក់ឲ្យធ្វើចត្តាឡីស័កចំនួន១៤ថ្ងៃនៅតាមទីកន្លែងផ្សេងៗក្នុងរាជធានីភ្នំពេញ រួមទាំងម្នាក់នៅក្នុងស្ថានទូតជប៉ុនប្រចាំកម្ពុជាផង។ នេះបើយោងតាមសេចក្តីជូនដំណឹងក្រសួងសុខាភិបាលដដែលនោះ។ ក្រៅពីអ្នកឆ្លងចុងក្រោយគេបង្អស់នេះ មានអ្នកឆ្លងជំងឺកូវីដ១៩ចំនួន១២នាក់ទៀត រួមទាំងអ្នកជំងឺនៅសល់៣នាក់ដែលពាក់ព័ន្ធ«ព្រឹត្តិការណ៍៣វិច្ឆិកា»ផង កំពុងសម្រាកព្យាបាលក្នុងមន្ទីរពេទ្យមិត្តភាពខ្មែរ-សូវៀតក្នុងទីក្រុងភ្នំពេញ គិតត្រឹមថ្ងៃទី១៨ ខែវិច្ឆិកា៕	2020-11-18T07:00:00+07:00	khmer.voanews.com	https://khmer.voanews.com/a/new-covid-case-found-in-cambodia/5667464.html
b1c33fb7-02df-416e-9fb8-eff313b66641	ដើរត្រឹមតែ ១៥ នាទីរាល់ថ្ងៃ រាងរៅសមសួនហួសស្មាន	ការហាត់ប្រាណតាមពិត វាត្រូវធ្វើជាប្រចាំ តែមិនត្រូវការពេលវេលាច្រើនទេ។ ចំពោះការដើរវិញ ក៏មិនហត់នឿយអ្វី ថែមទំាងអាចផ្លាស់ប្តូរទម្រង់រាងកាយ និងបំប៉នសុខភាពរបស់យើងយ៉ាងមានប្រសិទ្ធិភាពដោយអាចកាត់បន្ថយសម្ពាធឈាម ការពារជំងឺសរសៃឈាម និងបេះដូង ។ល។ ការដើរមួយថ្ងៃ ១៥ នាទីជាលំហាត់ប្រាណដ៏សាមញ្ញបំផុត ដែលមនុស្សគ្រប់រូបអាចធ្វើបាន ហើយផលរបស់វាគឺធំជាងអ្វីដែលយើងធ្លាប់ដឹង។ ការដើររាល់ថ្ងៃនឹងបំបាត់ការឈឺចាប់នានាបាន ប្រសិនបើមិនមែនជាលក្ខណៈជំងឺរ៉ាំរ៉ៃ។ មិនតែប៉ុណ្ណោះដើរ ១៥ នាទីរាល់ថ្ងៃនឹងធ្វើឱ្យប្រសើរឡើងនូវចលនានៃសន្លាក់ឆ្អឹងរបស់យើងបាន។ ជំនួសឱ្យការលេបថ្នាំ ការដើររយៈពេល ១៥ នាទីពីរបីដងក្នុងមួយថ្ងៃ គួរតែគ្រប់គ្រាន់ដើម្បីបន្ថយបញ្ហាសម្ពាធឈាម ហើយក៏ជួយធ្វើឱ្យប្រសើរឡើងនូវការពង្រឹងឆ្អឹង ធ្វើឱ្យឆ្អឹងរឹងមាំ កាត់បន្ថយចុះនូវហានិភ័យនៃជំងឺពុកឆ្អឹង ក៏ដូចជាជំងឺមួយចំនួនទៀតដែលទាក់ទងនឹងឆ្អឹង។ នៅឆ្នាំ ២០១៦ ក្រុមអ្នកវិទ្យាសាស្ត្រមួយក្រុមបានធ្វើការសិក្សាលើផលប្រយោជន៍នៃការដើរមកលើអារម្មណ៍របស់យើង។ លទ្ធផលគឺការដើរ បាន ១៥ នាទីជារៀងរាល់ថ្ងៃជួយបំបាត់ឬកាត់ចោលភាពតានតឹង ហើយជាទូទៅធ្វើឱ្យអារម្មណ៍របស់យើងប្រសើរឡើងភ្លាមៗ ដែលជួយបង្ការឬបន្ថយបញ្ហាធ្លាក់ទឹកចិត្ត។ របៀបនៃដើរដែលត្រឹមត្រូវ ទាមទារស្បែកជើងមានផាសុកភាពនិងទន់។ កុំដើរនៅក្រោមពន្លឺក្តៅខ្លាំងហួស ហើយត្រូវហូបទឹកគ្រប់គ្រាន់។ អ្នកថ្មើរជើង គួរចេះជ្រើសសម្លៀកបំពាក់ស្រាលៗ មិនក្តៅហប់ ហើយការដាក់កាសស្តាប់អាចជួយមិនឱ្យមានអារម្មណ៍ធុញទ្រាន់បាន។ បើមានមិត្តភក្តិដើរជាមួយគ្នា ជជែកលេងកាន់តែប្រសើរ៕ ចុចអាន៖ ចុចអាន៖	2020-11-17T15:57:00+07:00	kampucheathmey.com	https://www.kampucheathmey.com/health/13959
e2fe6d03-db0b-4c4a-bc76-f39831c121ee	TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ថ្មីម្នាក់ ជាអ្នកដំណើរមកពីអាមេរិក ខណៈអ្នកជាសះស្បើយ២នាក់, ម្នាក់ជាលោក សួស យ៉ារ៉ា (Video inside)	ក្រសួងសុខាភិបាល នៅព្រឹកថ្ងៃទី១៧ ខែវិច្ឆិកា ឆ្នាំ២០២០នេះ បានចេញសេចក្ដីប្រកាសព័ត៌មាន ស្តីពីករណីវិជ្ជមានវីរុសកូរីដ-១៩ ថ្មីចំនួន០១នាក់ និងមានករណីជាសះស្បើយចំនួន០២នាក់។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទើបទទួលបាននៅមុននេះបន្តិចបានបញ្ជាក់ថា អ្នកឆ្លងថ្មីម្នាក់ គឺជាបុរសជនជាតិខ្មែរ-អាមេរិក អាយុ ៥៦ឆ្នាំ ស្នាក់បុរីមួយកន្លែងក្នុងរាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី១៥ ខែ វិច្ឆិកា ឆ្នាំ២០២០។ លទ្ធផលធ្វើតេស្តវត្ថុសំណាករបស់បុរសខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាក ព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១៦៥នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯ អ្នកដំណើរចំនួន ១៦៤នាក់ ដែលមានលទ្ធ ផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅអនុវិទ្យាល័យបុរី ១០០ខ្នង និងសណ្ឋាគារមួយចំនួនក្នុងរាជធានីភ្នំពេញ។ ដោយឡែកអ្នកជាសះស្បើយពីជំងឺកូវីដ១៩ មានចំនួន០២នាក់ ក្នុងនោះមាន លោក សួស យ៉ារ៉ា អាយុ៤៧ឆ្នាំ សមាជិករដ្ឋសភា មានអាសយដ្ឋាននៅរាជធានីភ្នំពេញ ជាអ្នកពាក់ព័ន្ធនឹងព្រឹត្តិការណ៍ ០៣វិច្ឆិកា កន្លងមក និងស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅស្រុកចិត្តបុរី ខេត្តក្រចេះ បានធ្វើដំណើរ មកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១៩ ខែតុលា ឆ្នាំ ២០២០។ ពួកគាត់ទាំងពីរនាក់ខាងលើ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ ក្រសួងសុខាភិបាលបន្តថា នៅថ្ងៃទី១៦ ខែវិច្ឆិកា ឆ្នាំ២០២០ មិនមានធ្វើតេស្តអ្នកប៉ះពាល់ក្នុងព្រឹត្តិការណ៍០៣វិច្ឆិកា ប៉ុន្តែមានអ្នកជាសះស្បើយ ០១នាក់ (ដូចបានជម្រាបជូនខាងលើ) ដែលចំនួនអ្នកជំងឺកូវីដ-១៩ ដែលពាក់ព័ន្ធនឹងព្រឹត្តិការណ៍ ០៣វិច្ឆិកា នៅសល់ចំនួន ០៣នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាព ខ្មែរ-សូវៀត។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី១៧ ខែវិច្ឆិកា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា អ្នកមានវីរុសកូវីដ-១៩ ចំនួនសរុប ៣០៣នាក់ (ស្ត្រី ៦១នាក់ និងបុរស ២៤២នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៩១នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ១២នាក់៕	2020-11-17T14:24:00+07:00	freshnewsasia.com	https://m.freshnewsasia.com/index.php/en/localnews/177275-2020-11-17-00-24-02.html
172180f8-cbbc-4b20-aca8-7d5377ed49a6	តែ៨ថ្ងៃប៉ុណ្ណោះ! លោកតំណាងរាស្រ្ត សួស យ៉ារ៉ា បានជាសះស្បើយពីជំងឺកូវីដ១៩	នៅថ្ងៃទី១៧ វិច្ឆិកានេះ ក្រសួងសុខាភិបាលបានប្រកាសថា លោកតំណាងរាស្រ្ត សួស យ៉ារ៉ា និងជាអ្នកនាំពាក្យគណបក្សប្រជាជនកម្ពជា ដែលបានឆ្លងជំងឺកូវីដ១៩ក្នុងព្រឹត្តិការណ៍៣វិច្ឆិកា កន្លងទៅថ្មីៗនេះ បានជាសះស្បើយហើយ។នេះបើតាមក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១៧ ខែវិច្ឆិកា ឆ្នាំ២០២០នេះ ។ លោកសួស យ៉ារ៉ា ត្រូវបានរកឃើញថា វិជ្ជមានកូវីដ១៩ នៅថ្ងៃទី៩ខែវិច្ឆិកា។ ដូច្នេះក្នុងរយៈពេល៨ថ្ងៃប៉ុណ្ណោះ តំណាងរាស្រ្តវ័យ៤៧ឆ្នាំរូបនេះ ត្រូវបានគ្រូពេទ្យកម្ពុជា ព្យាបាលជាសះស្បើយកូវីដ១៩ ក្រោយសម្រាកព្យាបាលនៅមន្ទីរពេទ្យខ្មែរមិត្តភាព-សូវៀត ។ គិតត្រឹមព្រឹកថ្ងៃទី១៧ ខែវិច្ឆិកា ឆ្នាំ២០២០នេះ កម្ពុជាបានរករកឃើញករណីជំងឺកូវីដ-១៩សរុបចំនួន៣០៣នាក់ និងបានព្យាបាលជាសះស្បើយចំនួន២៩១នាក់ នៅសល់តែ១២នាក់ប៉ុណ្ណោះដែលកំពុងសម្រាកព្យាបាលនៅមន្ទីរពេទ្យ។ កម្ពុជាមិនមានអ្នកស្លាប់ដោយជំងឺកូវីដ១៩នេះឡើយ។ សូមជម្រាបថាព្រឹត្តិការណ៍៣វិច្ឆិកា កម្ពុជា បានរកឃើញករណីវិជ្ជមានចំនួន៤នាក់។ ក្រៅពីលោក សួស យ៉ារ៉ា អ្នកផ្សេងទៀតកំពុងបន្តសម្រាកព្យាបាលនៅមន្ទីរពេទ្យឡើយ។ ក្រសួងសុខាភិបាល បានឱ្យដឹងថា នៅថ្ងៃនេះ មានអ្នកជាសះស្បើយចំនួនពីរនាក់។ ក្រៅពីលោកសួស យ៉ារ៉ា គឺស្រ្តីខ្មែរអាយុ៣១ឆ្នាំ មានស្រុកកំណើតនៅខេត្តក្រចេះ គាត់បានធ្វើដំណើរពីប្រទេសជប៉ុន ចូលមកកម្ពុជា កាលពីថ្ងៃទី១៩តុលា កន្លងមកនេះ។ ករណីព្រឹត្តិការណ៍៣វិចិ្ឆកាបានធ្វើឲ្យកម្ពុជាមានហានិភ័យខ្ពស់ក្នុងការឆ្លងជំងឺកូវីដ១៩ ចូលទៅសហគមន៍ ក្រោយពីលោករដ្ឋមន្រ្តីការបរទេសប្រទេសហុងគ្រី ត្រូវបានរកឃើញមានជំងឺនេះ ក្រោយលោកបានជួបពិភាក្សាការងារ និងប្រាស្រ័យទាក់ទងជាថ្នាក់ដឹកនាំ មន្រ្តីរជាន់ខ្ពស់ កម្ពុជាជាច្រើនរូបក្នុងដំណើរទស្សនកិច្ចរបស់លោកនៅភ្នំពេញ។ជំនួបរបស់លោកប្រមុខការទូតហុងគ្រី និងមន្រ្តីកម្ពុជាភាគច្រើនមិនបានពាក់ម៉ាស និងរក្សាគម្លាតសុវត្ថិភាពឡើយ៕	2020-11-17T10:19:49+07:00	kbnnews.com	https://kbn.news/archives/190236
8d4eeb60-b442-4c89-9ea8-563f85cd54bf	លោក សួស យ៉ារ៉ា សមាជិករដ្ឋសភា ជាសះស្បើយពីជំងឺកូវីដ១៩	ភ្នំពេញ៖ ក្រសួងសុខាភិបាល នៅព្រឹកថ្ងៃទី១៧ ខែវិច្ឆិកា ឆ្នាំ២០២០នេះ បានចេញសេចក្ ដីប្រកាសព័ត៌មាន ស្តីពីករណីវិជ្ជមានវីរុសកូរីដ-១៩ ថ្មីចំនួន០១នាក់ និងមានករណីជាសះស្បើយចំនួន០២នាក់ ក្នុងនោះមាន លោក សួស យ៉ារ៉ា អាយុ៤៧ឆ្នាំ សមាជិករដ្ឋសភា មានអាសយដ្ឋាននៅរាជធានីភ្នំពេញ ជាអ្នកពាក់ព័ន្ធនឹងព្រឹត្តិការណ៍ ០៣វិច្ឆិកា ។ ក្រសួងសុខាភិបាល បានបញ្ជាក់ថា គិតត្រឹមម៉ោង ០៧និង០០ព្រឹកថ្ងៃទី១៧ ខែវិច្ឆិកា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា អ្នកមានវីរុសកូវីដ-១៩ ចំនួនសរុប ៣០៣នាក់ (ស្ត្រី ៦១នាក់ និងបុរស ២៤២នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៩១នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ១២នាក់។ សេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា អ្នកឆ្លងថ្មីម្នាក់ គឺជាបុរសជនជាតិខ្មែរ-អាមេរិក អាយុ ៥៦ឆ្នាំ ស្នាក់បុរីមួយកន្លែងក្នុងរាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី១៥ ខែ វិច្ឆិកា ឆ្នាំ២០២០។ លទ្ធផលធ្វើតេស្តវត្ថុសំណាករបស់បុរសខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាក ព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១៦៥នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯ អ្នកដំណើរចំនួន ១៦៤នាក់ ដែលមានលទ្ធ ផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅអនុវិទ្យាល័យបុរី ១០០ខ្នង និងសណ្ឋាគារមួយចំនួនក្នុងរាជធានីភ្នំពេញ។ ដោយឡែកអ្នកជាសះស្បើយពីជំងឺកូវីដ១៩ មានចំនួន០២នាក់ ក្នុងនោះមាន លោក សួស យ៉ារ៉ា អាយុ៤៧ឆ្នាំ សមាជិករដ្ឋសភា មានអាសយដ្ឋាននៅរាជធានីភ្នំពេញ ជាអ្នកពាក់ព័ន្ធនឹងព្រឹត្តិការណ៍ ០៣វិច្ឆិកា កន្លងមក និងស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅស្រុកចិត្តបុរី ខេត្តក្រចេះ បានធ្វើដំណើរ មកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១៩ ខែតុលា ឆ្នាំ ២០២០។ ពួកគាត់ទាំងពីរនាក់ខាងលើ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២លើក ត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ នៅថ្ងៃទី១៦ ខែវិច្ឆិកា ឆ្នាំ២០២០ មិនមានធ្វើតេស្តអ្នកប៉ះពាល់ក្នុងព្រឹត្តិការណ៍០៣វិច្ឆិកា ប៉ុន្តែមានអ្នកជាសះស្បើយ ០១នាក់ (ដូចបានជម្រាបជូនខាងលើ) ដែលចំនួនអ្នកជំងឺកូវីដ-១៩ ដែលពាក់ព័ន្ធនឹងព្រឹត្តិការណ៍ ០៣វិច្ឆិកា នៅសល់ចំនួន ០៣នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាព ខ្មែរ-សូវៀត៕	2020-11-17T09:23:20+07:00	cen.com.kh	https://cen.com.kh/archives/266032.html
faaa1ac9-8f8e-4f4e-82bb-4473e3e2dd7f	ថ្ងៃនេះ នៅកម្ពុជាមានអ្នកឆ្លងថ្មី ខណៈពិភពលោកបន្ដឆ្លងកូវីដកើនជាង៥៥លាននាក់	រាជធានីភ្នំពេញ៖ ក្រសួងសុខាភិបាលកម្ពុជា នៅព្រឹក ថ្ងៃទី១៧ ខែវិច្ឆិកា ឆ្នាំ២០២០ បានចេញសេចក្តីជូនព័ត៌មានប្រកាសរបស់ខ្លួនថា នៅថ្ងៃនេះ ក្រសួងរកឃើញមានករណីឆ្លងថ្មី នៃជំងឺកូវីដ-១៩ ចំនួនម្នាក់ នៅក្នុងប្រទេសកម្ពុជា ហើយមានអ្នកត្រូវព្យាបាលជាសះស្បើយថ្មី ចំនួន២នាក់ ផងដែរ។ បើគិតត្រឹមវេលាម៉ោង៧ព្រឹក ថ្ងៃទី១៧ ខែវិច្ឆិកា ឆ្នាំ២០២០ ស្ថានភាពជំងឺកូវីដ-១៩ នៅក្នុងប្រទេសកម្ពុជា អ្នកឆ្លងកូវីដ-១៩ សរុប៣០៣នាក់ (ស្ត្រី ៦១នាក់ និងបុរស ២៤២នាក់)។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ សរុបនៅទូទាំងប្រទេស ចំនួន២៩១នាក់។ រីឯអ្នកជំងឺចំនួន១២នាក់ផ្សេងទៀត កំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត នារាជធានីភ្នំពេញ។ ដោយឡែកនៅលើពិភពលោកវិញ បើតាមគេហទំព័រ Worldometer បានចេញផ្សាយ កាលពីវេលាម៉ោង៧ព្រឹក ថ្ងៃទី១៧ ខែវិច្ឆិកា ឆ្នាំ២០២០ បានឲ្យដឹងថា ចំនួនអ្នកឆ្លងកូវីដ-១៩ សរុបនៅទូទាំងពិភពលោក កើនដល់ ៥៥ ៣៣៥ ០១២នាក់ (ឆ្លងថ្មី ៤៩៨ ៨៩៩នាក់) ស្លាប់ ១ ៣៣១ ៦៩៧នាក់ (ស្លាប់ថ្មី 7 260នាក់) និងជាសះស្បើយ 38 481 766 នាក់។ រហូតមកដល់ពេលនេះ សហរដ្ឋអាមេរិក ជាប្រទេសមានអ្នកស្លាប់ និងឆ្លងកូវីដ-១៩ច្រើនជាងគេ ដោយមានអ្នកឆ្លងបន្ដកើតឡើង ដល់ជាង១១,៥លាននាក់ ស្លាប់ ជាង២៥ម៉ឺននាក់ និងជាសះស្បើយជាង៦,៩លាននាក់។ រីឯប្រទេសដែលមានអ្នកឆ្លងច្រើន បន្ទាប់ពីអាមេរិក មានឥណ្ឌា ប្រេស៊ីល និងបារាំង…ជាដើម។ អាស៊ី ជាតំបន់មានអ្នកឆ្លងកូវីដ-១៩ ច្រើនជាងគេបំផុត នៅលើពិភពលោក ដោយមានអ្នកឆ្លងសរុប កើនដល់ 15 161 563នាក់ (ឆ្លងថ្មី 80 503នាក់) ស្លាប់ 267 715នាក់ (ស្លាប់ថ្មី ១ ៤៦១នាក់) និងជាសះស្បើយ 13 537 591 នាក់។ រីឯប្រទេសដែលមានអ្នកឆ្លងច្រើនជាងគេ នៅតំបន់អាស៊ី រួមមាន ឥណ្ឌា (ប្រទេសនេះឆ្លងច្រើនលំដាប់លេខ២នៅលើពិភពលោក បន្ទាប់ពីអាមេរិក) អ៊ីរ៉ង់ អ៊ីរ៉ាក់ ឥណ្ឌូនេស៊ី បង់ក្លាដែស តួកគី និងហ្វីលីពីន …ជាដើម។ អឺរ៉ុប ជាតំបន់មានអ្នកឆ្លងជំងឺកូវីដ-១៩លំដាប់លេខ២ នៅលើពិភពលោក ដោយមានអ្នកឆ្លងសរុបសរុប កើនដល់ 14 166 657 នាក់ (ឆ្លងថ្មី 206 070នាក់) ស្លាប់ 326 260នាក់ (ស្លាប់ថ្មី 3 553នាក់) និងជាសះស្បើយ 5 284 444នាក់។ ប្រទេសមានអ្នកឆ្លងច្រើន នៅក្នុងតំបន់អឺរ៉ុប រួមមាន បារាំង រុស្ស៊ី អេស្ប៉ាញ អង់គ្លេស អ៊ីតាលី និងអាល្លឺម៉ង់…ជាដើម។ អាមេរិកខាងជើង ជាតំបន់មានអ្នកឆ្លងច្រើនលំដាប់លេខ៣ នៅលើពិភពលោក ដោយមានអ្នកឆ្លងសរុប កើនដល់ 13 575 642នាក់ (ឆ្លងថ្មី 169 752នាក់) ស្លាប់ 378 131នាក់ (ស្លាប់ថ្មី ១ ១0៥នាក់) និងជាសះស្បើយ 8 553 150 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន សហរដ្ឋអាមេរិក ម៉ិកស៊ីក កាណាដា …ជាដើម។ អាមេរិកខាងត្បូង ជាតំបន់មានអ្នកឆ្លងច្រើនលំដាប់លេខ៤ នៅលើពិភពលោក ដោយមានអ្នកឆ្លងសរុប កើនដល់ 10 389 750នាក់ (ឆ្លងថ្មី 31 748នាក់) ស្លាប់ 310 860នាក់ (ស្លាប់ថ្មី ៨៥៧នាក់) និងជាសះស្បើយ ៩ ៣៣៨ ៣៤0 នាក់។ ប្រទេស មានអ្នកឆ្លងច្រើន នៅក្នុងតំបន់នេះ រួមមាន ប្រេស៊ីល អាហ្សង់ទីន កូឡុំប៊ី ប៉េរូ និងឈីលី …ជាដើម។ អាហ្វ្រិក ជាតំបន់មានអ្នកឆ្លងច្រើន លំដាប់លេខ៥ នៅលើពិភពលោក ដោយមានអ្នកឆ្លងសរុប កើនដល់ 1 998 121នាក់ (ឆ្លងថ្មី 10 389នាក់) ស្លាប់ 47 719នាក់ (ស្លាប់ថ្មី ២៨១នាក់) និងជាសះស្បើយ 1 680 971 នាក់។ ប្រទេសមានអ្នកឆ្លងច្រើន នៅក្នុងតំបន់នេះ រួមមាន អាហ្វ្រិកខាងត្បូង ម៉ូរ៉ុកកូ និងអេហ្ស៊ីប…ជាដើម។ អាសេអានី ជាតំបន់មានការឆ្លងតិចជាងគេបំផុត នៅលើពិភពលោក ដោយមានអ្នកឆ្លងសរុប 42 558នាក់ (ឆ្លងថ្មី៤៣៧នាក់) ស្លាប់៩៩៧នាក់ (ស្លាប់ថ្មី៣នាក់) និងជាសះស្បើយ ៣២ ៩១១នាក់។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019 = Covid-19) នេះ បានផ្ទុះឡើងជាលើកដំបូង នៅក្នុងទីក្រុងវូហាន (ចិនអាន៖ អ៊ូហាន) ខេត្តហ៊ូប៉ី នាភាគកណ្ដាល នៃប្រទេសចិន កាលពីអំឡុងខែធ្នូ ឆ្នាំ២០១៩។ រហូតមកដល់ពេល វីរុសនេះ កំពុងតែរាតត្បាលពាសពេញពិភលោក ដោយមានប្រទេស និងដែនដីចំនួន២១៨ កំពុងចម្លងមេរោគនេះ៕ សូមអានខ្លឹមសារ នៃសេចក្ដីជូនព័ត៌មានរបស់ក្រសួងសុខាភិបាលកម្ពុជា ដូចខាងក្រោម៖	2020-11-17T09:00:26+07:00	kbnnews.com	https://kbn.news/archives/190179
6ee884e8-ffd0-4b0e-9bfd-e2e78cd8af6e	សូមស្វែងយល់ អំពីជំងឺរលាកក្រពេញប្រូស្តាតស្រួចស្រាវ!	ប្រូស្តាត ជាក្រពេញភេទបុរស ស្ថិតនៅផ្នែកខាងក្រោមជាប់នឹងប្លោកនោម ហើយព័ទ្ធជុំវិញបំពង់នោមប្រដាប់ភេទ។ រលាកក្រពេញប្រូស្តាតស្រួចស្រាវជាញឹកញាប់ បណ្ដាលពីមេរោគបាក់តេរី ហើយអាចកើតលើមនុស្សប្រុសក្រោយពេញវ័យបន្តពូជ។ ក) មូលហេតុនៃការរលាក៖ – បង្កពីមេរោគនៅផ្លូវភេទ – បង្កពីមេរោគនៅផ្លូវនោម – បង្កពីមេរោគ នៅក្នុងឈាម ខ) រោគវិនិច្ឆ័យ៖ – បណ្ដុំរោគសញ្ញាគ្រុនក្ដៅ • ក្ដៅខ្លួនលើសពី ៣៨អង្សាសេ • រងាញាក់ Frisson • ឈឺក្បាល • ចុករោយដងខ្លួន – រោគសញ្ញា ផ្លូវនោម • នោមក្ដៅក្រហាយផ្សា • នោមញឹក • នោមទាស់ • ស្ទះនោម – បច្ចេកទេសលូកគូថនឹងចង្អុលដៃ (Toucher rectal) ទទួលដឹងថា ប្រូស្ដាតឡើងទំហំតឹង និងមានការឈឺចាប់ខ្លាំង គ) ការពិនិត្យអមគ្លីនិក ៖ – បន្ទះជ្រលក់ទឹកនោមដើម្បីរកវត្តមានមេរោគ (Bandelette urinaire) – ការពិនិត្យទឹកនោម ECBU – បណ្ដុះមេរោគក្នុងឈាម Hémoculture – ការពិនិត្យឈាមបន្ថែម NFS, CRP ឃ) ផលវិបាកភ្លាមៗ ៖ – Septicémie à BGN – ស្ទះនោម – កខ្ទុះនៅនឹងក្រពេញប្រូស្ដាត Abrès de la prostate – រលាយពងស្វាស Orchi-épididymite ង) ការព្យាបាល – បំបាត់រោគសញ្ញាផ្លូវនោម – ព្យាបាលការបង្ករោគ ច) សន្និដ្ឋានរួម – ជាប្រភេទជំងឺកើតមានញឹកញាប់ – ងាយស្រួលធ្វើរោគវិនិច្ឆ័យ – ត្រូវការចាំបាច់ការព្យាបាលទាន់ពេល សូមបងប្អូនបុរសៗ ដែលមានអាយុចាប់ពីក្រោយពេញវ័យឡើងទៅ មេត្តាមកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីស្វែងរករោគវិនិច្ឆ័យនៃជំងឺនេះ និងចូលរួមពិភាក្សាអំពីវិធីសាស្ត្រនៃការបង្ការ និងការព្យាបាលឲ្យទាន់ពេលវេលា ប្រកបដោយប្រសិទ្ធភាព ជៀសវាងបង្ក ឲ្យគ្រោះថ្នាក់ដល់អាយុជីវិត៕	2020-11-17T09:00:00+07:00	kampucheathmey.com	https://www.kampucheathmey.com/health/13665
1eb3b379-2cb5-4c0f-8e36-dabb100b2077	បណ្ដេញជនជាតិវៀតណាម ៥នាក់ចេញពីកម្ពុជា ករណីឆ្លងដែនចូលធ្វើការ និងស្នាក់នៅខុសច្បាប់	ដោយមានការឯកភាពពី ប្រធាននាយកដ្ឋាន ប៉ុស្តិ៍នគរបាលច្រកទ្វារព្រំដែនអន្តរជាតិបាវិត កាលពីថ្ងៃទី១៦ ខែវិច្ឆិកា ឆ្នាំ២០២០ វេលាម៉ោង ១០និង៣០នាទី បានធ្វើការទទួលជនជាតិវៀតណាមចំនួន៥នាក់ ស្រី ២នាក់ ពាក់ព័ន្ធនឹងបទឆ្លងដែនចូលធ្វើការ និងស្នាក់នៅខុសច្បាប់ នៅព្រះរាជាណាចក្រកម្ពុជា ពីនាយកដ្ឋានស៊ើបអង្កេត និងអនុវត្តនីតិវិធី។ បន្ទាប់មកប៉ុស្តិ៍បានយកទៅប្រគល់ជូន ប៉ុស្តិ៍កងទ័ពការពារព្រំដែនអន្តរជាតិម៉ុកបាយ ប្រទេសវៀតណាម រួចរាល់នៅវេលាម៉ោង ១១និង២០នាទី ថ្ងៃខែឆ្នាំដដែល៕	2020-11-17T08:55:04+07:00	kbnnews.com	https://kbn.news/archives/190197
365c80d8-beb9-4f88-900c-cd128fd827e5	ថែមទៀតហើយ ! ថ្ងៃនេះ រកឃើញអ្នកឆ្លងជំងឺកូវីដ-១៩ ថ្មីម្នាក់	នៅព្រឹកថ្ងៃទី១៧ ខែវិច្ឆិកា ឆ្នាំ២០២០នេះ ក្រសួងសុខាភិបាល បានចេញសេចក្ដីប្រកាសព័ត៌មាន ស្តីពីករណីវិជ្ជមានវីរុសកូរីដ-១៩ ថ្មីចំនួន១នាក់ និងមានករណីជាសះស្បើយចំនួន០២នាក់។ សេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា អ្នកឆ្លងថ្មីម្នាក់ គឺជាបុរសជនជាតិខ្មែរ-អាមេរិក អាយុ ៥៦ឆ្នាំ ស្នាក់បុរីមួយកន្លែងក្នុងរាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី១៥ ខែ វិច្ឆិកា ឆ្នាំ២០២០។ លទ្ធផលធ្វើតេស្តវត្ថុសំណាករបស់បុរសខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាក ព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមបញ្ជាក់ថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១៦៥នាក់ ដែលនៅក្នុងចំនួននេះ មានបុគ្គលខាងលើនេះផងដែរ។ រីឯ អ្នកដំណើរចំនួន ១៦៤នាក់ ដែលមានលទ្ធ ផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅអនុវិទ្យាល័យបុរី ១០០ខ្នង និងសណ្ឋាគារមួយចំនួនក្នុងរាជធានីភ្នំពេញ។ ដោយឡែកអ្នកជាសះស្បើយពីជំងឺកូវីដ១៩ មានចំនួន០២នាក់ ក្នុងនោះមាន លោក សួស យ៉ារ៉ា អាយុ៤៧ឆ្នាំ សមាជិករដ្ឋសភា មានអាសយដ្ឋាននៅរាជធានីភ្នំពេញ ជាអ្នកពាក់ព័ន្ធនឹងព្រឹត្តិការណ៍ ០៣វិច្ឆិកា កន្លងមក និងស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅស្រុកចិត្តបុរី ខេត្តក្រចេះ បានធ្វើដំណើរ មកពីប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១៩ ខែតុលា ឆ្នាំ ២០២០។ ពួកគាត់ទាំងពីរនាក់ខាងលើ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ២លើក ត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត៕	2020-11-17T08:18:42+07:00	kbnnews.com	https://kbn.news/archives/190181
ba43e878-6d01-42f5-8bb2-2596cd03c667	ហេតុអ្វីបានជាកើតជំងឺស្ទះសរសៃឈាមបេះដូង? (Heart attack)	១) អ្វីជាជំងឺស្ទះសរសៃឈាមបេះដូង? – គឺជាការខូច ឬស្លោកសាច់ដុំបេះដូងស្រួចស្រាវ បណ្តាលមកពីសរសៃឈាម ដែលទៅចិញ្ចឹមបេះដូង (Coronary artery)។ – ជាជំងឺ ដែលមានគ្រោះថ្នាក់ធ្ងន់ធ្ងរដល់អាយុជីវិត, ត្រូវការការព្យាបាលពិសេស និងបន្ទាន់ (Absolute medical emergency) ដើម្បីកាត់បន្ថយអត្រាមរណភាព។ ២) មូលហេតុ ភាគច្រើន (លើសពី៩០%) បណ្តាលមកពីការកកជាតិខ្លាញ់តាមសរសៃឈាមបេះដូង (Atherosclerosis)។ ៣) ក្រុមមនុស្ស ដែលប្រឈមមុខ – វ័យចំណាស់ (ប្រុស >៤៥ឆ្នាំ, ស្រី >៥៥ឆ្នាំ) – លើសទម្ងន់ – មានជំងឺលើសឈាម – មានជំងឺលើសជាតិស្ករ/ទឹកនោមផ្អែម – មានជំងឺលើសជាតិខ្លាញ់ (High cholesterol) – ពិសាបារី – ពិសាស្រាច្រើន – ប្រវត្តិក្រុមគ្រួសារ មានជំងឺស្ទះសរសៃឈាមបេះដូង។ ៤) រោគសញ្ញា – ឈឺទ្រូងផ្នែកខាងមុខខ្លាំងរយៈពេលយូរ (លើសពី៣០នាទី) ហើយអាចសាយភាយទៅ ក, ដើមដៃ, ស្មា, ឬថ្គាម – សញ្ញារួមផ្សំ • បែកញើស • ឡេះឡះ • ថប់ដង្ហើម ឬហត់។ ៥) ផលវិបាក – វិបត្តិ ចង្វាក់បេះដូងធ្ងន់ធ្ងរ (Arrhythmia) – ខ្សោយបេះដូង ( Heart failure) – ចុះសម្ពាធឈាមធ្ងន់ធ្ងរ (Shock) – គាំងបេះដូង ស្លាប់ (Sudden death) ៦) រោគវិនិច្ឆ័យ – ការវាស់ចង្វាក់បេះដូង (EKG) – ការពិនិត្យឈាម អង់ស៊ីមបេះដូង (Troponin) – អេកូបេះដូង (Heart ultrasound) – ការថតឆ្លុះសរសៃឈាមបេះដូង (Angiography) ៧) ការព្យាបាល – ការឆ្លុះសរសៃឈាម និង ពង្រីកដោយរ៉ឺស័រ ជាជម្រើសដ៏ល្អ និងបច្ចេកវិទ្យាទំនើបចុងក្រោយគេបង្អស់ ចំពោះការព្យាបាល ដើម្បីទទួលបានប្រសិទ្ធភាពខ្ពស់ (Angioplasty with stent)។ – ការព្យាបាល ដោយថ្នាំឲ្យបានទៀងទាត់តាមវេជ្ជបញ្ជាត្រឹមត្រូវ។ ៨) វិធីការពារ – ហាត់ប្រាណឲ្យបានទៀងទាត់ ៣០នាទីក្នុង១ថ្ងៃ, ៥ថ្ងៃក្នុង១សប្តាហ៍ – ឈប់ពិសាបារី – កាត់បន្ថយគ្រឿងស្រវឹងឲ្យបានច្រើនបំផុត – ជៀសវាងអាហារប្រៃហួសប្រមាណ – កាត់បន្ថយអាហារសំបូរជាតិខ្លាញ់, សាច់ – កាត់បន្ថយស្ថានភាពតានតឹងអារម្មណ៍ (Stress) – គ្រប់គ្រងសម្ពាធឈាមឲ្យបានល្អ ប្រសិនបើលើសឈាម – គ្រប់គ្រងជាតិស្ករឲ្យបានត្រឹមត្រូវ ប្រសិនបើលើសជាតិស្ករ ទៅតាមបទបញ្ជារបស់គ្រូពេទ្យ – រក្សាទម្ងន់ឲ្យបានសមស្រប កុំឲ្យលើសទម្ងន់ – ជួបពិគ្រោះជាមួយគ្រូពេទ្យឯកទេស ឲ្យបានទៀងទាត់។ ដូច្នេះប្រសិនបើបងប្អូនប្រជាពលរដ្ឋមានអាការៈ និងរោគសញ្ញាដូចបានជម្រាបជូនខាងលើ សូមអញ្ជើញមកពិគ្រោះជាមួយគ្រូពេទ្យជំនាញឯកទេសបេះដូង នៅមន្ទីរពេទ្យកាល់ម៉ែត ដើម្បីស្វែងរករោគវិនិច្ឆ័យ និងការព្យាបាលជំងឺនេះ ឲ្យបានទាន់ពេលវេលា ដោយបច្ចេកវិទ្យាទំនើប ប្រកបដោយប្រសិទ្ធភាពខ្ពស់។ “ក្រុមគ្រូពេទ្យជំនាញឯកទេសបេះដូងនៃមន្ទីរពេទ្យកាល់ម៉ែតរង់ចាំស្វាគមន៍ រាល់ការពិគ្រោះយោបល់ និងផ្តល់ជូននូវការព្យាបាលគ្រប់ករណីជំងឺបេះដូង និងសរសៃឈាម”៕	2020-11-17T08:17:00+07:00	kampucheathmey.com	https://www.kampucheathmey.com/health/13619
aba2f844-0d85-4d65-b443-d2a3ed6a583e	លោក សួស យ៉ារ៉ា បានជាសះស្បើយពីកូវីដ ១៩ ចាកចេញពីមន្ទីរពេទ្យ	លោកសួស យ៉ារ៉ា សមាជិករដ្ឋសភា អ្នកតំណាងរាស្ត្រមណ្ឌលព្រះវិហារជាអ្នកពាក់ព័ន្ធព្រឹត្តិការណ៍ថ្ងៃ ០៣ វិច្ឆិកា ត្រូវបានក្រសួងសុខាភិបាលប្រកាសថា ការតេស្តលើកទីពីរ ទទួលលទ្ធផលអវិជ្ជមាន ត្រូវបានអនុញ្ញាតិឲ្យចាកចេញពីមន្ទីរពេទ្យ។ ជាមួយគ្នានេះ ស្រ្តីខ្មែរ ០១ នាក់ទៀត ដែលធ្វើដំណើរមកពីប្រទេសជប៉ុន ក៏បានជាសះស្បើយក្រោយតេស្តពីរដងអវិជ្ជមាននិងត្រូវបានគ្រូពេទ្យអនុញ្ញាតិឲ្យត្រឡប់ទៅកាន់ទីលំនៅវិញ។ លោក សួស យ៉ារ៉ា ស្ថិតក្នុងចំណោមមនុស្ស ០៤ នាក់ ដែលបានឆ្លងកូវីដ ១៩ ជាប់ពាក់ព័ន្ធព្រឹត្តិការណ៍ ០៣ វិច្ឆិកា ដែលរួមមានអង្គរក្សផ្ទាល់គណៈប្រតិភូហុងគ្រី លោក សួស យ៉ារ៉ា, លោក សរ ចិត្រា និងឯកអគ្គរដ្ឋទូតហុងគ្រី៕	2020-11-17T07:34:00+07:00	kampucheathmey.com	https://www.kampucheathmey.com/local-news/13587
d4cc2fab-c993-4558-adcb-c143e82356ce	កម្ពុជារកឃើអ្នកឆ្លងកូវីដ ០១ នាក់ទៀត នៅព្រឹកនេះ	ក្រោយក្រសួងសុខាភិបាលប្រកាសអ្នកជាសះស្បើយ ០២ នាក់ រួមមានសមាជិករដ្ឋសភា លោក សួស យ៉ារ៉ា ក្រសួងក៏ប្រកាសរកឃើញអ្នកឆ្លងថែម ០១ នាក់ទៀតនៅព្រឹកនេះ។ បុរសអាយុ ៥៦ ឆ្នាំ ជនជាតិខ្មែរ-អាមេរិក ស្នាក់នៅបុរីមួយកន្លែង បានធ្វើដំណើរដោយឆ្លងកាត់កោះតៃវ៉ាន់ រួមទាំងអ្នកដំណើរ ១៦៤ នាក់ទៀតនៅលើយន្តហោះ។ បុរសរូបនេះបានធ្វើដំណើរពីអាមេរិក ដោយឆ្លងកាត់កោះតៃវ៉ាន់ មកដល់កម្ពុជានៅថ្ងៃ ១៥ វិច្ឆិកា តេស្តឃើញវិជ្ជមានកូវីដ ១៩។ បច្ចុប្បន្ន បុរសរូបនេះកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ចំណែកអ្នកដំណើរជាមួយបុរសរូបនេះ ត្រូវធ្វើចត្តាឡីស័កនៅតាមសណ្ឋាគារ និងទីតាំងដែលបានរៀបចំទុក៕	2020-11-17T07:31:00+07:00	kampucheathmey.com	https://www.kampucheathmey.com/local-news/13603
d7c8537a-0f23-4777-9f2e-2f376bbb9fff	EU ចុះកិច្ចព្រមព្រៀងត្រៀមទិញវ៉ាក់សំាងកូវីដ១៩ របស់ក្រុមហ៊ុន CureVac ចំនួន ៤០៥ ពាន់លានដូស	គណ:កម្មាការអឺរ៉ុប ដែលជាផ្នែកប្រតិបត្តិរបស់សហភាពអឺរ៉ុប បានប្រកាសកាលពីថ្ងៃចន្ទម្សិលមិញ អំពីគម្រោងនៃការទិញវ៉ាក់សំាងចំនួន ៤០៥ ពាន់លានដូស ពីក្រុមហ៊ុនជីវបច្ចេកវិទ្យារបស់អាល្លឺម៉ង់ ដែលមានឈ្មោះថា CureVac [ប្រសិនបើក្រុមហ៊ុននេះ ផលិតវ៉ាក់សាំងនេះបានសម្រេច]។ ការប្រកាសដូចនេះ បានធ្វើឡើងក្នុងពេលប៉ុន្មានថ្ងៃក្រោយមក បន្ទាប់ពីមន្ត្រីរបស់សហភាពអឺរ៉ុប បានប្រកាសអំពីកិច្ចព្រមព្រៀងស្រដៀងគ្នានេះដែរជាមួយក្រុមហ៊ុន BioNTech របស់អាល្លឺម៉ង់ និងក្រុមហ៊ុន Pfizer របស់សហរដ្ឋអាមេរិក លើការទិញវ៉ាក់សំាងជំហានដំបូងចំនួន ៣០០ លានដូស ដែលកំពុងផលិតរួមគ្នាដោយក្រុមហ៊ុនទាំងពីរនេះ។ ក្រុមហ៊ុនទាំងពីរនេះបញ្ជាក់ថា វ៉ាក់សាំងរបស់ខ្លួនមានប្រសិទ្ធភាព ៩០% ប្រឆាំងនឹងជំងឺកូវីដ១៩ នៅក្នុងការសាកល្បងជំហានចុងក្រោយ។ ប្រធានគណ:កម្មាការអឺរ៉ុប អ្នកស្រី Ursula von der Leyen បានប្រាប់អ្នកសារព័ត៌មានថា កិច្ចព្រមព្រៀងជាមួយក្រុមហ៊ុន CureVac គឺនឹងធ្វើឡើងក្នុងលក្ខខណ្ឌថា វ៉ាក់សាំងដែលពួកគេផ្ដល់ជូន គឺមានសុវត្ថិភាពនិងប្រសិទ្ធភាព។ អ្នកស្រី Von der Leyen បាននិយាយថា ក្រុមហ៊ុន CureVac គឺជាក្រុមហ៊ុនទី ៥ ដែលគណៈកម្មការអឺរ៉ុប បានចុះកិច្ចសន្យាជាមួយដើម្បីទិញវ៉ាក់សាំងកូវីដ១៩។ អ្នកស្រីបានបន្ថែមថា គណៈកម្មការអឺរ៉ុប ក៏កំពុងធ្វើការផងដែរលើកិច្ចព្រមព្រៀងជាមួយក្រុមហ៊ុនផលិតឱសថ Moderna របស់សហរដ្ឋអាមេរិក ដែលជាក្រុមហ៊ុនទី ៦។ កាលពីថ្ងៃចន្ទម្សិលមិញ ក្រុមហ៊ុន Moderna បានប្រកាសថា ការសាកល្បងបានបង្ហាញថា វ៉ាក់សាំងរបស់ខ្លួនមានប្រសិទ្ធភាពលើសពី ៩០%៕	2020-11-17T07:00:00+07:00	khmer.voanews.com	https://khmer.voanews.com/a/eu-signs-deal-for-405-billion-doses-of-potential-german-covid-vaccine/5665771.html
33eb06d0-1ed1-4736-9a11-9bdeac735497	Moderna ជាក្រុមហ៊ុនអាមេរិកទី២ ដែលប្រកាសពីប្រសិទ្ធភាពជាង៩០% នៃវ៉ាក់សាំងសាកល្បងកូវីដ១៩ របស់ខ្លួន	កិច្ចប្រឹងប្រែងជាសាកលក្នុងការផលិតវ៉ាក់សាំងការពារជំងឺកូវីដ១៩ កំពុងទទួលបានការលើកទឹកចិត្តបន្ថែម ជាមួយនឹងព័ត៌មាននៃវ៉ាក់សាំងដែលមានប្រសិទ្ធភាពមួយទៀត។ ក្រុមហ៊ុនផលិតឱសថ Moderna ដែលមានមូលដ្ឋានក្នុងសហរដ្ឋអាមេរិក បានប្រកាសកាលពីថ្ងៃចន្ទថា វ៉ាក់សាំងសាងល្បងការពារជំងឺកូវីដ១៩របស់ខ្លួន មានប្រសិទ្ធភាពចំនួន៩៤,៥% ប្រឆាំងនឹងការឆ្លងនៃវីរុសកូរ៉ូណា នេះបើផ្អែកលើលទ្ធផលបឋមនៃការសាកល្បងដំណាក់កាលចុងក្រោយនៃវ៉ាក់សាំងរបស់ខ្លួននោះ។ មហាក្រុមហ៊ុនផលិតឱសថដែលមានមូលដ្ឋានក្នុងរដ្ឋ Massachusetts មួយនេះ បានផលិតវ៉ាក់សាំងនេះ ដោយសហការជាមួយអ្នកស្រាវជ្រាវនៃវិទ្យាស្ថានជំងឺឆ្លងនិងអាឡែកស៊ីជាតិរបស់រដ្ឋាភិបាលអាមេរិក។ ពេលនេះ ក្រុមហ៊ុន Moderna ជាក្រុមហ៊ុនទី២ ដែលបានផលិតវ៉ាក់សាំងកូវីដ១៩ ប្រកបដោយសក្តានុពល ដែលអាចទទួលបាននូវជោគជ័យក្នុងអត្រាមានប្រសិទ្ធភាពរហូតជាង៩០%។ ការប្រកាសនេះ ត្រូវបានធ្វើឡើងមួយសប្តាហ៍ បន្ទាប់ពីក្រុមហ៊ុនផលិតឱសថអាមេរិក Pfizer និងក្រុមហ៊ុនឱសថ អាល្លឺម៉ង់ BioNTech ជាក្រុមហ៊ុនដំបូងដែលបានប្រកាសពីប្រសិទ្ធភាពលើស៩០%នេះ។ ក្រុមហ៊ុនឱសថធំមួយទៀតរបស់អាមេរិកឈ្មោះ Johnson & Johnson កំពុងធ្វើការសាកល្បងវ៉ាក់សាំងកូវីដ១៩ដែលប្រើតែមួយដូសរបស់ខ្លួន ក្នុងដំណាក់កាលទី៣ដែរ ក្នុងប្រទេសអាហ្សង់ទីន ប្រេស៊ីល ម៉ិកស៊ិក អាហ្វ្រិកខាងត្បូង និងសហរដ្ឋអាមេរិក។ ក្រុមហ៊ុននេះបានផ្អាកការសាកល្បងកាលពីខែតុលា បន្ទាប់អ្នកសាកល្បងម្នាក់ធ្លាក់ខ្លួនឈឺដោយមិនដឹងមូលហេតុ។ តាមសាកលវិទ្យាល័យ Johns Hopkins បានឲ្យដឹងថាគិតត្រឹមថ្ងៃចន្ទ អ្នកឆ្លងជំងឺកូវីដ១៩ នៅជុំវិញពិភពលោកមានចំនួនជាង៥៤,៤លាននាក់ ហើយមនុស្សជាង ១,៣លាននាក់ បានស្លាប់ដោយសារជំងឺនេះ។ ដែលឡែក នៅសហរដ្ឋអាមេរិក ករណីឆ្លងជំងឺកូវីដ១៩កើនលើស១១លាននាក់ ហើយអភិបាលរដ្ឋជាច្រើនបានដាក់ចេញនូវវិធានការរឹតបន្តឹងថ្មីៗបន្ថែមទៀត ដើម្បីទប់ស្កាត់ការឆ្លងវីរុសកូរ៉ូណា។ អភិបាលរដ្ឋMichiganលោកស្រី Gretchen Whitmer បានប្រកាសពីការដាក់បម្រាមដល់ការហូបអាហារជុំគ្នាពេលល្ងាចនៅតាមភោជនីយដ្ឋាន ការសិក្សាក្នុងថ្នាក់រៀននៅតាមវិទ្យាល័យនិងមហាវិទ្យាល័យនានា ក៏ដូចហាមព្រឹត្តិការណ៍សាធារណៈមួយចំនួន នៅតាមកាស៊ីណូនិងរោងកុងផងដែរ។ ការជួបជុំគ្នានៅផ្ទះ ត្រូវបានកំណត់មិនឲ្យលើសពីចំនួន១០នាក់នោះទេ។ លោកស្រីថ្លែងប្រាប់អ្នកកាសែតថា៖ «នៅពេលនេះ យើងកំពុងស្ថិតនៅក្នុងដំណាក់កាលដ៏អាក្រក់បំផុតនៃជំងឺរាតត្បាតនេះ»។ ស្ថានភាពនៃការឆ្លងជំងឺកូវីដ១៩ មិនដែលមានសភាពអាក្រក់ខ្លាំងដូចពេលនេះទេ។ យើងកំពុងស្ថិតក្នុងស្ថានភាពអន្តរាយ ដូចនេះ យើងចាំបាច់ត្រូវតែចាត់វិធានការមួយចំនួន»។ នៅក្នុងរដ្ឋវ៉ាស៊ីនតោនភាគពាយ័ព្យប្រទេសអាមេរិកវិញ អភិបាលរដ្ឋលោក Jay Inslee ក៏បានដាក់បម្រាមការហូបអាហារជុំគ្នានៅក្នុងភោជនីយដ្ឋាន ហើយបានបញ្ជាឲ្យហាងទំនិញទាំងអស់ ត្រូវទទួលភ្ញៀវចូលម្តងត្រឹមចំនួន២៥% ប៉ុណ្ណោះ។ ការជួបជុំគ្នានៅខាងក្រៅ ត្រូវបានអនុញ្ញាតត្រឹមចំនួន៥នាក់ប៉ុណ្ណោះ ខណៈការជួបជុំគ្នាក្នុងផ្ទះក្រៅពីសមាជិកក្រុមគ្រួសារផ្ទាល់ ត្រូវបានហាមឃាត់។ ក្នុងពេលមួយសប្តាហ៍កន្លងទៅនេះ សហរដ្ឋអាមេរិកបានរកឃើញអ្នកឆ្លងជំងឺកូវីដ១៩ថ្មីជាមធ្យមជិត ១៥០.០០០នាក់ ក្នុងមួយថ្ងៃ ហើយនៅបណ្តារដ្ឋជាច្រើនមានការឆ្លងហក់ឡើងយ៉ាងខ្លាំង។ នេះបើតាមតួលេខរបស់សាកលវិទ្យាល័យ Johns Hopkins ដដែល។ រហូតមកដល់ពេលនេះ មនុស្សជាង២៤៦.០០០នាក់ បានស្លាប់ដោយសារជំងឺកូវីដ១៩ ក្នុងសហរដ្ឋអាមេរិក៕	2020-11-17T07:00:00+07:00	khmer.voanews.com	https://khmer.voanews.com/a/moderna-shows-90-percent-effectiveness/5664704.html
d66728fa-af3b-443b-b7af-1e0c7c49ca5a	ប្រធានអង្គការសុខភាពពិភពលោកសម្ដែង «ការព្រួយបារម្ភយ៉ាងខ្លាំង» អំពីការកើនឡើងនៃករណីឆ្លងជំងឺកូវីដ១៩	ប្រធានអង្គការសុខភាពពិភពលោក លោក Tedros Adhanom Ghebreyesus បាននិយាយថា អង្គការសុខភាពពិភពលោកមាន «ការព្រួយបារម្ភយ៉ាងខ្លាំង» អំពីការកើនឡើងនៃករណីឆ្លងជំងឺកូវីដ១៩ ជាពិសេសនៅក្នុងទ្វីបអឺរ៉ុប និងអាមេរិកខាងជើង។ លោក Tedros បានប្រាប់អ្នកសារព័ត៌មាននៅក្នុងសន្និសីទកាសែតមួយក្នុងទីក្រុងហ្សឺណែវ ប្រទេសស្វីស កាលពីថ្ងៃចន្ទថា ការកើនឡើងនៃករណីឆ្លងជំងឺកូវីដ១៩ កំពុងធ្វើឲ្យបុគ្គលិកសុខាភិបាលឈានដល់ស្ថានការណ៍មួយដែលពិបាកគ្រប់គ្រង។ លោកTedros បានត្រឡប់ទៅកាន់ទីស្នាក់ការកណ្ដាលរបស់អង្គការសុខភាពពិភពលោកវិញជាលើកដំបូង កាលពីថ្ងៃចន្ទ ចាប់តំាងពីលោកបានធ្វើចត្តាឡីស័កដោយខ្លួនឯងអស់រយ:ពេល ១៤ ថ្ងៃមក បន្ទាប់ពីបានប្រាស្រ័យទាក់ទងជាមួយមនុស្សម្នាក់ ដែលគេរកឃើញថា បានឆ្លងជំងឺកូវីដ១៩។ លោក Tedros ក៏បានអបអរផងដែរចំពោះ «ដំណឹងល្អ» អំពីវ៉ាក់សំាងជំងឺកូវីដ១៩ ប៉ុន្តែ បានរំឮកប្រជាពលរដ្ឋទូទៅមិនឲ្យត្រូវឈប់ខ្វាយខ្វល់នោះទេ ក្រោយពីមានការប្រកាសរបស់ក្រុមហ៊ុនផលិតឱសថ Moderna របស់សហរដ្ឋអាមេរិក កាលពីថ្ងៃចន្ទមក។ ក្រុមហ៊ុននេះ បានឲ្យដឹងថា វ៉ាក់សាំងពិសោធន៍របស់ខ្លួនមានប្រសិទ្ធភាព ៩៤,៥% ប្រឆាំងនឹងការឆ្លងជំងឺកូវីដ១៩ ផ្អែកលើលទ្ធផលបឋមនៃការសាកល្បងដំណាក់កាលទី ៣ ដែលជាដំណាក់កាលចុងក្រោយរបស់ខ្លួន។ ប្រធានអ្នកវិទ្យាសាស្ត្រប្រចាំអង្គការសុខភាពពិភពលោក អ្នកស្រី Soumya Swaminathan បាននិយាយកាលពីថ្ងៃចន្ទថា អ្នកស្រីរំពឹងថា វ៉ាក់សំាងកូវីដ១៩ អាចមានក្នុងចំនួន «តិចតួចបំផុត» នៅក្នុងឆមាសទីមួយនៃឆ្នាំ ២០២១ សម្រាប់ផែនការចែកចាយវ៉ាក់សាំងជាសកលរបស់អង្គការសុខភាពពិភពលោក៕	2020-11-17T07:00:00+07:00	khmer.voanews.com	https://khmer.voanews.com/a/who-head-extremely-concerned-by-increase-in-coronavirus-cases/5665757.html
723e7710-ffa7-4a9b-ae27-67b0e63bc612	បុគ្គលិកនៅឥណ្ឌាបោះបង់ចោលទីក្រុងដែលមានជំងឺរាតត្បាត ទៅធ្វើការពីក្រុងតូចៗដែលមានទេសភាពស្រស់ស្អាត	ដើរនៅលើភ្នំហិម៉ាឡៃជាមួយនឹងមិត្តភក្ដិនៅចុងសប្តាហ៍ ឬមុនពេលធ្វើការគឺជារឿងធម្មតាសម្រាប់លោក Divyen Jain ដែលជាអ្នកជំនាញបច្ចេកវិទ្យាព័ត៌មាន។ លោក Jain និយាយថា នេះគឺជាការផ្លាស់ប្តូរគួរឲ្យកត់សម្គាល់មួយក្នុងជីវិតរបស់លោកនៅ Bengaluru ចាប់តាំងពីជំងឺកូវីដ១៩ រាតត្បាតមក។ លោក Jain ថ្លែងថា៖ «គ្មានមិត្តភក្តិ និងមិនអាចចេញក្រៅផ្ទះបាន ដូច្នេះវាជះឥទ្ធិពលដល់សុខភាពផ្លូវចិត្ដផ្ទាល់ និងដល់ការងាររបស់ខ្ញុំ»។ នៅពេលអាចធ្វើដំណើរវិញបាន លោក Jain បានធ្វើដំណើរទៅកាន់តំបន់ជួរភ្នំនៃរដ្ឋ Himachal Pradesh ដែលស្ថិតនៅភាគខាងជើងប្រទេសឥណ្ឌា ដើម្បីធ្វើការពីកន្លែងដែលមានបរិយាកាសលំហែអារម្មណ៍។ លោក Jain ថ្លែងថា៖ «ខ្ញុំមិនអាចពន្យល់បានទេ។ ខ្ញុំមានអារម្មណ៍សប្បាយរីករាយ។ ប្រសិទ្ធភាពការងារកើនឡើងច្រើនជាងមុន។ សូម្បីតែនៅចុងបញ្ចប់នៃថ្ងៃធ្វើការ ក៏ខ្ញុំមិនមានអារម្មណ៍តានតឹងអ្វីទាំងអស់»។ មនុស្សជាច្រើនដូចជាលោក Jain កំពុងធ្វើដំណើរទៅកាន់ទីប្រជុំជនតូចៗនៅតំបន់ភ្នំដែលមិនត្រូវបានប៉ះពាល់ដោយសារជំងឺកូវីដ១៩ ខណៈស្ថានភាពការងារធ្វើពីផ្ទះនៅតែបន្តនៅក្នុងទីក្រុងដែលមានជំងឺនេះរាតត្បាតនៅឥណ្ឌា។ បុគ្គលិកមួយក្រុមមកពីក្រុមហ៊ុន I-T បានចាកចេញពីជាយក្រុងញូវដេលីទៅធ្វើការអស់រយៈពេលជាច្រើនសប្តាហ៍ពីទីក្រុង Bir ដែលសេវាបណ្តាញអ៊ីនធឺណិតល្អដូចនៅទីក្រុង។ ក្រុមគ្រួសាររបស់ពួកគេបានអមដំណើរពួកគេ។ លោក Gajender Nagar នាយកប្រតិបត្តិនៃក្រុមហ៊ុន Sophos IT Services មានប្រសាសន៍ថា ការសម្រេចចិត្តនេះងាយស្រួលណាស់។ លោក Gajender Nagar ថ្លែងថា៖ «ប្រសិនបើអ្នកមានសេវាអ៊ីនធឺណិតគ្រប់ទីកន្លែងនៅលើភពផែនដី ហើយប្រសិនបើអ្នកត្រូវធ្វើការពីចម្ងាយ ហេតុអ្វីអ្នកមិនទៅកន្លែងដែលអ្នកអាចដើរចេញក្រៅបាន ហើយមិនរស់នៅប្រៀបដូចជាត្រូវគេចាក់សោរទុកនៅមួយកន្លែង ដែលអាចត្រឹមតែចេញពីបន្ទប់មួយទៅបន្ទប់មួយទៀតតែប៉ុណ្ណោះ»។ នៅក្រុង Bir កុមារអាចលេងនៅខាងក្រៅផ្ទះបាន។ ក្រុមការងារនេះអាចទៅលេងឬធ្វើការនៅក្នុងហាងកាហ្វេបាន។ ពួកគេបានចំណាយពេលចុងសប្តាហ៍ដំបូងរបស់ពួកគេនៅក្នុងភូមិក្បែរនោះ ដោយមើលគេធ្វើគ្រឿងកុម្ភការ។ លោក Shailender Singh ដែលជាសមាជិកម្នាក់នៃក្រុមការងារនេះនិយាយថា បទពិសោធន៍នេះកំពុងធ្វើឲ្យលោកមានអារម្មណ៍ស្រឡះ។ «ដូចចេញពីទ្រុងអ៊ីចឹង ...។ ខ្ញុំកំពុងអង្គុយនៅទីនេះដោយមិនចាំបាច់ពាក់ម៉ាស់ទេ»។ ក្រុងតូចៗនៅតាមបណ្ដោយជួរភ្នំហិម៉ាឡៃដែលប្រឈមការធ្លាក់ចុះអាជីវកម្ម បន្ទាប់ពីការរាតត្បាតនៃជំងឺកូវីដ១៩ នោះ កំពុងជំរុញនិន្នាការថ្មីនៃ«កន្លែងធ្វើការបែបលំហែ» គឺធ្វើការផងលំហែផង។ លោក Ankush Rana ដែលជាម្ចាស់អាជីវកម្មសណ្ឋាគារ Zostel ក្នុងក្រុង Bir កំពុងទទួលសំណើជាច្រើន។ «មានការផ្លាស់ប្តូរផ្នត់គំនិត។អាជីវកម្មអចលនៈទ្រព្យនៅGurgaonនៅ Bangaloreនិងនៅ Mumbai កំពុងមានអគារទំនេរជាច្រើនសម្រាប់ជួលនិងមានកន្លែងសម្រាប់ធ្វើការរួមនិងការិយាល័យជាច្រើនដែលមិនសូវមមាញឹកនោះទេ។ដូច្នេះខ្ញុំជឿជាក់ថាប្រជាជននឹងផ្លាស់ទៅទីក្រុងដែលកំពុងអភិវឌ្ឍន៍ឬទីក្រុងដែលមានប្រជាជនមិនសូវកកកុញហើយចំណូលចិត្តខ្លាំងបំផុតរបស់ពួកគេអាចជាតំបន់មាត់សមុទ្រនៅរដូវរងាឬក៏ជាភូមិដ៏ស្រស់ស្អាតនៅភ្នំហិម៉ាឡៃ»។ លោក Singh និយាយថា ជីវិតនៅតាមទីប្រជុំជនតូចៗក៏ជួយជម្នះការផ្តាច់ទំនាក់ទំនងសង្គម ដែលកំពុងមាននៅក្នុងទីក្រុងធំៗដោយសារតែជំងឺកូវីដ១៩ ផងដែរ។ «ប្រសិនបើខ្ញុំចង់ដើរចេញ ហើយយកកុំព្យូទ័រយួរដៃរបស់ខ្ញុំទៅជាមួយ រួចអង្គុយធ្វើការក្រោមពន្លឺថ្ងៃ ពេលនោះខ្ញុំនឹងឃើញមនុស្សប្លែកៗចូលមកសួរនាំ ហើយនិយាយថា សួស្តី»។ និយោជកខ្លះដូចជាលោក Nagar មានឆន្ទៈក្នុងការលើកទឹកចិត្តបុគ្គលិកឱ្យផ្លាស់ទីលំនៅទៅទីក្រុងតូចៗ។ លោក Gajender Nagar ថ្លែងថា៖ «ពួកគេអាចមានជីវិតល្អណាស់។ ពេលរស់នៅជិតធម្មជាតិ មានអាហារល្អៗ បរិស្ថានបរិសុទ្ធ និងមានខ្យល់មិនសូវកខ្វក់»។ គេនៅមិនទាន់ដឹងទេ ថាតើនិន្នាការនេះនៅតែមានឬក៏យ៉ាងណា។ ប្រសិនបើនៅតែបន្ត វាអាចផ្លាស់ប្តូរលំហូរចូលទៅក្នុងទីក្រុងធំៗ ដែលជាយូរមកហើយ គឺជាកន្លែងសម្រាប់អ្នករកការងារធ្វើ៕	2020-11-17T07:00:00+07:00	khmer.voanews.com	https://khmer.voanews.com/a/indian-professionals-abandon-pandemic-scarred-cities-to-work-from-scenic-hill-towns/5664914.html
58f87de7-98b5-4199-b0d3-95c0b699ba10	លោក បៃដិន ថា ការណ៍ដែលលោក ត្រាំ មិនសហការលើរឿងជំងឺកូវីដ១៩ នឹងមានផលអាក្រក់	លោក ចូ បៃដិន (Joe Biden) ដែលត្រូវបានគេព្យាករណ៍ថា ឈ្នះការបោះឆ្នោតប្រធានាធិបតី បានព្រមានថា ការបដិសេធរបស់លោកប្រធានាធិបតី ដូណាល់ ត្រាំ (Donald Trump) នៅក្នុងការមិនទទួលស្គាល់ការផ្ទេរអំណាចមុនថ្ងៃទី ២០ ខែមករា អាចបង្កឲ្យមានផលអាក្រក់ ក្នុងអំឡុងពេលនៃការឆ្លងរាតត្បាតជំងឺកូវីដ១៩។ លោក បៃដិន បានឆ្លើយតបសំណួររបស់អ្នកសារព័ត៌មាន កាលពីថ្ងៃចន្ទ នៅក្នុងទីក្រុង Wilmington រដ្ឋ Delaware ថា៖ «មនុស្សជាច្រើននាក់ទៀតអាចនឹងស្លាប់ ប្រសិនបើយើងមិនសម្របសម្រួល»។ លោក បៃដិន ជាថ្មីម្ដងទៀត បានព្រមានអំពីការមកដល់នៃ «រដូវរងារដ៏គ្រោះថ្នាក់» ដោយបានអំពាវនាវឲ្យសភាអនុម័តសំណើច្បាប់ HEROES Act ឲ្យបានឆាប់រហ័ស។ សំណើច្បាប់ HEROES Act នេះ ស្នើឲ្យមានថវិកាចំនួន ៣ លានលានដុល្លារ ដើម្បីឆ្លើយតបទៅនឹងផលប៉ះពាល់សេដ្ឋកិច្ច ដែលបណ្ដាលមកពីវិបត្តិជំងឺកូវីដ១៩។ លោក បៃដិន បាននិយាយថា៖ «ការណ៍ដែលលោកប្រធានាធិបតីនៅលេងកីឡាវាយកូនហ្គោល ហើយមិនធ្វើអ្វីទាំងអស់ គឺវាហួសពីការយល់ឃើញរបស់ខ្ញុំទៅទៀត»។ លោកបានបន្ថែមថា៖ «យ៉ាងហោចណាស់ លោក [ត្រាំ] គួរចាកចេញទៅដោយបន្សល់ទុកនូវភាពវិជ្ជមាន»។ លោក បៃដិន បានបញ្ជាក់ថា ពលរដ្ឋជិតលែងទទួលបានថវិកាឧបត្ថម្ភពេលគ្មានការងារធ្វើហើយ ហើយពលរដ្ឋ ២០ លាននាក់ កំពុងប្រឈមនឹងការបាត់បង់ផ្ទះសម្បែង ដោយសារតែមិនអាចបង់ថ្លៃផ្ទះជំពាក់ធនាគារ ហើយជាងនេះទៀត «ពលរដ្ឋជាច្រើនកំពុងត្រូវបានគេបណ្ដេញចេញពីផ្ទះ ដោយសារតែមិនអាចបង់ថ្លៃជួលបាន»។ លោក បៃដិន ថ្លែងដូច្នេះ បន្ទាប់ពីលោក និងអ្នកស្រី ខាម៉ាឡា ហារីស (Kamala Harris) ដែលត្រូវគេព្យាករណ៍ថាជាប់ឆ្នោតជាអនុប្រធានាធិបតី ធ្វើសន្និសីទកាសែតអំពីស្ថានភាពសេដ្ឋកិច្ចសហរដ្ឋអាមេរិក ដែលកំពុងប្រឈមនឹងបញ្ហាដោយសារការកើនឡើងខ្លាំងនៃករណីឆ្លងជំងឺកូវីដ១៩៕	2020-11-17T07:00:00+07:00	khmer.voanews.com	https://khmer.voanews.com/a/biden-warns-of-lethal-consequences-if-trump-wont-coordinate-on-coronavirus-response/5665741.html
8654b513-a01c-4d97-b72f-5d9a9b76fe17	ចំណេះដឹងទូទៅ៖ ជំងឺផ្តាសាយដែលផ្តាច់ជីវិតមនុស្សចន្លោះ ២០-៥០ លាននាក់កាលពីមួយសតវត្សរ៍មុន	ការរាតត្បាតជាសកលនៃជំងឺផ្តាសាយអេស៉្បាញដ៏កាចសាហាវកាលពីឆ្នាំ១៩១៨-១៩២០ បានឆ្លងដល់មនុស្សប្រហែល ៥០០ លាននាក់នៅជុំវិញពិភពលោក គឺប្រមាណជាមួយភាគបីនៃចំនួនប្រជាជនសរុបនៅលើផែនដីនាពេលនោះ។ វាបានឆក់យកជីវិតជនរងគ្រោះចន្លោះ ២០-៥០ លាននាក់។ ក្នុងដំណាក់កាលដំបូង ជំងឺផ្តាសាយអេស៉្បាញបានលុកលុយនៅអឺរ៉ុប សហរដ្ឋអាមេរិក និងផ្នែកខ្លះនៃទ្វីបអាស៉ី មុនពេលរីករាតត្បាតយ៉ាងឆាប់រហ័សពាសពេញពិភពលោក។ ខណៈនោះពុំមានថ្នាំ ឬវ៉ាក់សាំងមួយសម្រាប់ព្យាបាលប្រភេទជំងឺផ្តាសាយនេះឡើយ។ មនុស្សម្នាត្រូវបានបង្គាប់ឱ្យពាក់ម៉ាស ហើយសាលារៀន រោងភាពយន្ត និងអាជីវកម្មត្រូវបិទទ្វារ ស្របពេលដែលសាកសពនៅកកស្ទះពេញកន្លែងផ្ទុកសាកសព មុនពេលដែលជំងឺនេះបានសាបរលាបបាត់ទៅវិញដោយខ្លួនវា។ រលកឆ្លងរាលដាលដំបូងនៃជំងឺផ្តាសាយអេស៉្បាញបានចាប់ផ្តើមនៅដើមឆ្នាំ១៩១៨ តែហាក់មិនទាន់សូវមានសភាពធ្ងន់ធ្ងរខ្លាំងនោះទេ។ អ្នកដែលឆ្លងភាគច្រើនគ្រាន់តែចេញរោគសញ្ញាផ្តាសាយស្រាលៗធម្មតា ដូចជាគ្រុនរងា ក្តៅខ្លួន និងអស់កម្លាំង ហើយក៏ធូរស្បើយវិញនៅប៉ុន្មានថ្ងៃក្រោយ ខណៈតួលេខអ្នកបាត់បង់ជីវិតមានចំនួនយ៉ាងទាប។ យ៉ាងណាមិញ ពេលមកដល់ខែសីហា ឆ្នាំដដែល រលកឆ្លងរាលដាលជាលើកទីពីរ (Second Wave) នៃជំងឺផ្តាសាយអេស៉្បាញបានវិវត្តទៅជាមានលក្ខណៈកាចសាហាវជាខ្លាំង។ អ្នកដែលឆ្លងក្នុងរលកទីពីរនេះបានបង់ជីវិតក្នុងពេលត្រឹមប៉ុន្មានម៉ោង ឬប៉ុន្មានថ្ងៃតែប៉ុណ្ណោះ ក្រោយពីចេញរោគសញ្ញា ដោយស្បែករបស់ពួកគេបានប្រែពណ៌ទៅជាខៀវ ហើយសួតពោរពេញដោយទឹកដែលធ្វើឱ្យអ្នកជំងឺទាំងនោះពិបាកដកដង្ហើម។ បើតាមក្រុមអ្នកជំនាញ មូលហេតុដែលបណ្តាលឱ្យជំងឺផ្តាសាយអេស៉្បាញផ្តាច់ជីវិតមនុស្សយ៉ាងរង្គាល គឺដោយសារតែវិស័យសុខាភិបាល សម័យនោះនៅមានភាពទន់ខ្សោយខ្លាំង ដោយគ្មានឧបករណ៍ជួយការដកដង្ហើម ឬមធ្យោបាយដើម្បីអភិវឌ្ឍវ៉ាក់សាំងឡើយ។ បន្ថែមពីលើនេះ វិធានការធ្វើចត្តាឡីស័កក៏មិនសូវមាន ហើយការផ្សព្វផ្សាយព័ត៌មានអំពីការរាតត្បាតនៃជំងឺនេះ ក៏ពុំសូវទូលំទូលាយថែមទៀត បូករួមទាំងការដែលវាកើតឡើងចំពេលសង្រ្គាមលោកលើកទី១។ រលកឆ្លងរាលដាលលើកទីពីរនេះបានសម្លាប់មនុស្សច្រើនជាងគេ ដោយចាប់ផ្តើមពីខែសីហា ដល់ចុងឆ្នាំ១៩១៨។ ជំងឺផ្តាសាយអេស៉្បាញបានអូសបន្លាយដល់ជិតពាក់កណ្តាលឆ្នាំ១៩២០ ជាមួយរលកឆ្លងរាលដាលលើកទី៣ និងលើកទី៤ មុនពេលវាសាបរលាបបាត់ទៅវិញ។ សរុបរយៈពេលនៃការរាតត្បាតចាប់ពីឆ្នាំ១៩១៨-១៩២០ ជំងឺផ្តាសាយនេះបានសម្លាប់មនុស្សចន្លោះ ២០-៥០ លាននាក់ ក្នុងចំណោមអ្នកឆ្លងប្រហែល ៥០០ លាននាក់។ តួលេខនេះ គឺជាការប៉ាន់ស្មាន ព្រោះកាលនោះមិនមានការកត់ត្រាទិន្នន័យច្បាស់លាស់ប៉ុន្មានទេ។ ជំងឺផ្តាសាយអេស៉្បាញមិនមែនមានប្រភពចេញពីប្រទេសអេស៉្បាញឡើយ ប៉ុន្តែការផ្សព្វផ្សាយព័ត៌មានអំពីជំងឺនេះ គឺចេញមកពីអេស៉្បាញ។ កំលុងសង្រ្គាមលោកលើកទី១ អេស៉្បាញ គឺជាប្រទេសអព្យាក្រឹត្យដែលប្រព័ន្ធសារព័ត៌មានដំណើរការដោយសេរីភាព មិនដូចនៅតាមបណ្តាប្រទេសអឺរ៉ុបដទៃទៀតឡើយ។ ប្រទេសដែលពាក់ព័ន្ធក្នុងសង្រ្គាមបានដាក់ការរឹតត្បិតលើប្រព័ន្ធផ្សព្វផ្សាយ ដើម្បីកុំឱ្យមានការផ្សាយដែលប៉ះពាល់ដល់ស្មារតីកងទ័ព។ ដោយសារតែបណ្តាព័ត៌មាននៅអេស៉្បាញបានចុះផ្សាយយ៉ាងសកម្មអំពីជំងឺផ្តាសាយថ្មីខាងលើ មនុស្សភាគច្រើនក៏បានជឿថាវាមានប្រភពចេញពីទីនោះតែម្តងទៅ។ មកទល់សម័យបច្ចុប្បន្ននេះ អ្នកវិទ្យាសាស្រ្តនៅតែមិនអាចដឹងច្បាស់នោះឡើយអំពីប្រភពដើមរបស់ជំងឺផ្តាសាយអេស៉្បាញ ដោយមានត្រឹមទ្រឹស្តី និងការសង្ស័យដែលចង្អុលទៅកាន់បារាំង ចិន ចក្រភពអង់គ្លេស ឬមួយក៏សហរដ្ឋអាមេរិកប៉ុណ្ណោះ។ ការរាតត្បាតនៃជំងឺផ្តាសាយអេស៉្បាញបានផុតរលត់ទៅវិញនៅជិតពាក់កណ្តាលឆ្នាំ១៩២០ ដោយសារតែលែងមានការឆ្លងរាលដាលខ្លាំងតទៅទៀតដោយឯកឯង ហើយប្រហែលអ្នកឆ្លងភាគច្រើនបានអភិវឌ្ឍអង់ទីគ័រការពារខ្លួនពីជំងឺនេះ។ គួរជម្រាបថា ចាប់តាំងពីពេលនោះមក ក៏មានជំងឺផ្តាសាយមួយចំនួនទៀតដែលឆ្លងរាតត្បាតជាសកលផងដែរ ក៏ប៉ុន្តែមិនសាហាវដល់ជំងឺផ្តាសាយអេស៉្បាញទេ។ ក្នុងនោះការរាលដាលនៃជំងឺផ្តាសាយមួយចាប់ពីឆ្នាំ១៩៥៧-១៩៥៨ បានផ្តាច់ជីវិតមនុស្សខ្ទង់ ២ លាននាក់ជុំវិញពិភពលោក និងមួយទៀតពីឆ្នាំ១៩៦៨-១៩៦៩ បានសម្លាប់មនុស្សប្រហែល ១ លាននាក់។ បច្ចុប្បន្ននេះ មនុស្សលើភពផែនដីយើងកំពុងតែប្រឈមការរាតត្បាតនៃជំងឺរំលាកសួតថ្មីមួយដែលឆ្លងរាតត្បាតជាសកល ហៅថា COVID-19៕	2020-11-17T02:57:00+07:00	freshnewsasia.com	https://m.freshnewsasia.com/index.php/en/knowledge/177267-2020-11-16-12-57-20.html
7c285273-dd93-4a4a-a2ab-fac1e28a886b	សម្តេចតេជោ ហ៊ុន សែន ថ្លែងអំណរគុណក្រុមហ៊ុនអាកាសចរណ៍ «ឡានម៉ី អ៊ែរឡាញ» ដែលឧបត្ថម្ភការដឹកជញ្ជូនសម្ភារការពារជំងឺកូវីដ-១៩ ទៅប្រទេសឡាវ ដោយឥតគិតថ្លៃ (Video inside)	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងអំណរគុណ និងកោតសសើរស្មោះចំពោះលោកបណ្ឌិត លី យុន (Dr. Li Khun) អគ្គនាយកក្រុមហ៊ុនអាកាសចរណ៍ ឡានម៉ី អ៊ែរឡាញ (Lanmei Airlines) ដែលបានឧបត្ថម្ភការហោះហើរ ជាមនុស្សធម៌ចំនួន ០២ជើង ដើម្បីដឹកជញ្ជូនម៉ាសចំនួន ២លាន ១សែន និងបរិក្ខាពេទ្យសរុបចំនួន ១២មុខ សម្រាប់ប្រយុទ្ធប្រឆាំងជំងឺកូវីដ-១៩ ជាអំណោយរបស់រាជរដ្ឋាភិបាលកម្ពុជា យកទៅជូនរដ្ឋាភិបាលនៃសាធារណរដ្ឋប្រជាធិបតេយ្យប្រជាមានិតឡាវ នៅថ្ងៃទី១៦ ខែវិច្ឆិកា ឆ្នាំ២០២០នេះ។ ក្នុងលិខិតថ្លែងអំណរគុណសម្តេចតេជោ ហ៊ុន សែន បានឱ្យដឹងយ៉ាងដូច្នេះថា៖ ។ សូមបញ្ជាក់ថា នៅព្រឹកលថ្ងៃទី១៦ ខែវិច្ឆិកានេះ សម្តេចពិជ័យសេនា ទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការពារជាតិ អមដំណើរដោយលោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល បានដឹកនាំគណៈប្រតិភូនាំម៉ាសចំនួន២លាន ១សែន និងបរិក្ខារពេទ្យសរុបចំនួន១២មុខ ជូនដល់រដ្ឋាភិបាលឡាវ។ អំណោយរបស់រាជរដ្ឋាភិបាលកម្ពុជា ជូនរដ្ឋាភិបាលឡាវ រួមមានម៉ាសចំនួន២លាន១សែន និងបរិក្ខារពេទ្យសរុបចំនួន១២មុខ ដែលដឹកនាំដោយ សម្តេចពិជ័យសេនា ទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការពារជាតិ តំណាងសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ត្រូវបានប្រគល់ជូន លោក ថនលូន ស៊ីសូលីត នាយករដ្ឋមន្ត្រីឡាវរួចហើយ នាព្រឹកថ្ងៃទី១៦ ខែវិច្ឆិកា ឆ្នាំ២០២០នេះ។ អំណោយទាំងនេះ ត្រូវបានដឹកតាមយន្តហោះពីប្រទេសកម្ពុជា ទៅកាន់ទីក្រុងវៀងច័ន្ទ ប្រទេសឡាវ ដើម្បីចូលរួមជួយដល់ប្រទេសឡាវ ក្នុងការប្រយុទ្ធប្រឆាំងនឹងជំងឺកូវីដ១៩។ អំណោយរបស់រាជរដ្ឋាភិបាលកម្ពុជា ជូនរដ្ឋាភិបាលឡាវរួមមាន៖ ម៉ាស ចំនួន២លាន, ម៉ាសក្រណាត់ចំនួន ២០ម៉ឺន, ម៉ាស N95 ចំនួន២ម៉ឺន, វែនតាសុវត្ថិភាព ចំនួន២ម៉ឺន, សំលៀកបំពាក់សុវត្ថិភាព សម្រាប់មន្ត្រីសុខាភិបាល (ជាឈុត) ចំនួន២ម៉ឺនឈុត, ម៉ាស៊ីនវាស់កំដៅ ចំនួន៥០០, របាំងមុខចំនួន២ម៉ឺន, ឧបករណ៍ជំនួយការដកដង្ហើម សម្រាប់ប្រយោធនកម្ម ចំនួន២០, ទូរទស្សន៍តាមដានសុខភាពអ្នកជំងឺ និងសម្ភារបន្ទាប់បន្សំម៉ូឌែល Vista 120 ចំនួន២០, ម្សៅថ្នាំក្លរ៉ាមីនប្រភេទB ៥០០កេស, ស្បែកជើងក៏វែងសុវត្ថិភាព ១ពាន់គូ និងសាប៊ូលាងដៃ ២ពាន់គូផងដែរ៕	2020-11-16T23:45:00+07:00	freshnewsasia.com	https://m.freshnewsasia.com/index.php/en/localnews/177253-2020-11-16-09-45-08.html
7e8ba979-7b32-48ef-90aa-c46e9b6f18a3	មន្ត្រីជំនាញពេទ្យសត្វ និងអាជ្ញាធរ ចុះពិនិត្យចាក់ថ្នាំព្យាបាលជំងឺសត្វគោ ជូនប្រជាពលរដ្ឋ នៅក្នុងភូមិត្នោតជុំ ឃុំសំបួរ ស្រុកទាំង ខេត្តតាកែវ	មន្ត្រីជំនាញរបស់អគ្គនាយកដ្ឋានសុខភាពសត្វ និងផលិតកម្មសត្វ សហការជាមួយការិយាល័យផលិតកម្ម បសុព្យាបាលខេត្តតាកែវ និងមានការចូលរួមពីលោក ឈួន ផាន់នី អភិបាលស្រុកទ្រាំង ខេត្តតាកែវ នៅព្រឹកថ្ងៃទី១៦ ខែវិច្ឆិកា ឆ្នាំ២០២០នេះ ចុះពិនិត្យស្ថានភាពជំងឺសត្វគោ និងចាក់ថ្នាំព្យាបាលសត្វគោ ជូនប្រជាពលរដ្ឋ នៅក្នុងភូមិត្នោតជុំ ឃុំសំបួរ ស្រុកទ្រាំង ខេត្តតាកែវ បន្ទាប់ពីគោរបស់ប្រជាពលរដ្ឋជាច្រើនគ្រួសារ បានឈឺ និងងាប់ដោយសារជំងឺ។ របាយការណ៍របស់អាជ្ញាធរស្រុកបានបញ្ជាក់ថា ក្នុងការចុះពិនិត្យ និងព្យាបាលជំងឺសត្វគោរបស់ប្រជាពលរដ្ឋនេះ ក្រុមការងារពិនិត្យលើសត្វគោសរុប ៤១៦ក្បាល ចាក់ថ្នាំការពារ និងព្យាបាលបានចំនួន២៤០ក្បាល ហើយបានផ្តល់ថ្នាំប្លឺមេទីឡែន ទុកព្យាបាលរបួសចំនួន៦០ដប ស្មើ៣០០លីត្រផងដែរ។ ក្នុងឱកាសនោះប្រជាពលរដ្ឋក្នុងភូមិត្នោតជុំ ឃុំសំបួរ ស្រុកទ្រាំង ខេត្តតាកែវ បានថ្លែងអំណរគុណដល់អគ្គនាយកដ្ឋានសុខភាពសត្វ និងផលិតកម្មសត្វ និងការិយាល័យផលិតកម្មបសុព្យាបាលខេត្តតាកែវ រួមទាំងអាជ្ញាធរទាំងអស់ ដែលបានយកចិត្តទុកដាក់ចុះជួយពិនិត្យ ព្យាបាលជំងឺគោរបស់ប្រជាពលរដ្ឋនៅពេលនេះ៕	2020-11-16T23:33:00+07:00	freshnewsasia.com	https://m.freshnewsasia.com/index.php/en/localnews/177251-2020-11-16-09-33-23.html
64c2947e-6c10-4496-9c02-89a7410ee633	នាយករដ្ឋមន្ដ្រីឡាវ ផ្ញើលិខិតថ្លែងអំណរគុណសម្ដេចតេជោ ហ៊ុន សែន ចំពោះការផ្ដល់ជំនួយសប្បុរធម៌ម៉ាស និងបរិក្ខាពេទ្យសម្រាប់ប្រឆាំងជំងឺកូវីដ-១៩ (Video inside)	លោក ថងលួន ស៉ីសូលីត នាយករដ្ឋមន្ដ្រី នៃសាធារណរដ្ឋប្រជាធិបតេយ្យប្រជាមានិតឡាវ នៅថ្ងៃទី១៥ ខែវិច្ឆិកា ឆ្នាំ២០២០នេះ បានផ្ញើលិខិតផ្លូវការមួយ ថ្លែងអំណរគុណយ៉ាងជ្រាលជ្រៅចំពោះសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ដែលបានផ្ដល់ជំនួយសប្បុរធម៌ នូវម៉ាសចំនួន២លាន និងបរិក្ខាពេទ្យសំខាន់ជាច្រើនទៀត ដើម្បីប្រយុទ្ធប្រឆាំងជំងឺកូវីដ-១៩។ លិខិតថ្លែងអំណរគុណដែលបណ្ដាញព័ត៌មាន Fresh News ទទួលបាននៅមុននេះបន្ដិច នាយករដ្ឋមន្ដ្រីឡាវ បានបញ្ជាក់ថា នេះជាកាយវិការឆ្លុះបញ្ចាំងអំពី ចំណងមិត្ដភាពដ៏ជិតស្និទ្ធ និងជាប្រពៃណី ពីសាមគ្គីភាព និងកិច្ចសហប្រតិបត្តិការ ក្នុងនាមជាអ្នកជិតខាងល្អ ក៏ដូចជាភាពជាដៃគូយុទ្ធសាស្ដ្រគ្រប់ជ្រុងជ្រោយ និងយូរអង្វែង រវាងប្រទេសទាំងពីរដែលកាន់តែស៉ីជម្រៅ និងប្រកបដោយផ្លែផ្លា ក្នុងរយៈពេលប៉ុន្មានឆ្នាំចុងក្រោយនេះ។ សូមជម្រាបថា អំណោយរបស់រាជរដ្ឋាភិបាលកម្ពុជា ជូនរដ្ឋាភិបាលឡាវ រួមមានម៉ាសចំនួន២លាន១សែន និងបរិក្ខារពេទ្យសរុបចំនួន១២មុខ ដែលដឹកនាំដោយ សម្តេចពិជ័យសេនា ទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការពារជាតិ តំណាងសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ត្រូវបានប្រគល់ជូន លោក ថនលូន ស៊ីសូលីត នាយករដ្ឋមន្ត្រីឡាវរួចហើយ នាព្រឹកថ្ងៃទី១៦ ខែវិច្ឆិកា ឆ្នាំ២០២០នេះ។ អំណោយទាំងនេះ ត្រូវបានដឹកតាមយន្តហោះពីប្រទេសកម្ពុជា ទៅកាន់ទីក្រុងវៀងច័ន្ទ ប្រទេសឡាវ ដើម្បីចូលរួមជួយដល់ប្រទេសឡាវ ក្នុងការប្រយុទ្ធប្រឆាំងនឹងជំងឺកូវីដ១៩។	2020-11-16T23:31:00+07:00	freshnewsasia.com	https://m.freshnewsasia.com/index.php/en/localnews/177250-2020-11-16-09-31-18.html
e03f09b7-87ed-4656-adad-ef51ece717a7	នាយករដ្ឋមន្ត្រីឡាវ៖ ម៉ាស់ និងបរិក្ខារប្រយុទ្ធប្រឆាំងជំងឺកូវីដ១៩ របស់កម្ពុជា ជាអំណោយដ៏ថ្លៃថ្លាសម្រាប់ប្រជាជនឡាវ (Video inside)	លោក ថងលូន ស៊ីសូលីត នាយករដ្ឋមន្ត្រីឡាវ បានចាត់ទុកម៉ាស់ និងបរិក្ខារសម្រាប់ប្រយុទ្ធប្រឆាំងជំងឺកូវីដ១៩ ដែលជាអំណោយរបស់រាជរដ្ឋាភិបាលកម្ពុជា គឺជាអំណោយដ៏ថ្លៃថ្លាបំផុតសម្រាប់រដ្ឋាភិបាល និងប្រជាពលរដ្ឋឡាវ ក្នុងពេលជួបការលំបាកដោយសារជំងឺកូវីដ១៩។ សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា បានសម្រេចផ្តល់ម៉ាស់ចំនួន ២លាន ១០ម៉ឺន និងបរិក្ខារសម្រាប់ប្រយុទ្ធប្រឆាំងជំងឺកូវីដ១៩ សរុប ១២មុខ ដល់រាជរដ្ឋាភិបាល ដើម្បីចូលរួមប្រយុទ្ធប្រឆាំងនឹងជំងឺកូវីដ១៩នៅក្នុងប្រទេសឡាវ។ ម៉ាស់ និងបរិក្ខារទាំងអស់នេះ ត្រូវបានសម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ ដឹកតាមយន្តហោះពិសេសទៅប្រគល់ជូនរដ្ឋាភិបាលឡាវនៅព្រឹកថ្ងៃទី១៦ ខែវិច្ឆិកា ឆ្នាំ២០២០នេះ។ លោក ថងលូន ស៊ីសូលីត និងមន្ត្រីជាន់ខ្ពស់រដ្ឋាភិបាលឡាវជាច្រើនរូបទៀត បានចេញមកទទួលម៉ាស់ និងបរិក្ខារទាំងនេះដោយផ្ទាល់នៅព្រលានយន្តហោះ នាទីក្រុងវៀងច័ន្ទ ប្រទេសឡាវ។ ថ្លែងក្នុងពិធីទទួលនោះ លោកនាយករដ្ឋមន្ត្រីឡាវ បានថ្លែងអំណរគុណសម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា ក៏ដូចជាប្រជាពលរដ្ឋកម្ពុជា ដែលបានផ្តល់អំណោយជាម៉ាស់ និងបរិក្ខារសម្រាប់ប្រយុទ្ធប្រឆាំងជំងឺកូវីដ១៩នាពេលនេះ។ លោកបានចាត់ទុកអំណោយនេះ ជាអំណោយដ៏ថ្លៃថ្លាសម្រាប់រដ្ឋាភិបាល និងប្រជាពលរដ្ឋឡាវ។ លោក ថងលូន ស៊ីសូលីត បានថ្លែងបញ្ជាក់យ៉ាងដូច្នេះ ។ លោកនាយករដ្ឋមន្ត្រីបន្តថា ។ ប្រមុខរដ្ឋាភិបាលឡាវរូបនេះ ក៏បានចាត់ទុកនូវអំណោយទាំងនេះ ជាការបានឆ្លុះបញ្ចាំងឱ្យឃើញយ៉ាងច្បាស់នូវទំនាក់ទំនងមិត្តភាព សាមគ្គីភាព និងកិច្ចសហប្រតិបត្តិការដ៏ជិតស្និទ្ធរវាងកម្ពុជា និងឡាវ។ ក្នុងឱកាសនោះលោក ថងលូន ស៊ីសូលីត បានគូសរំលេចផងដែរថា ក្នុងនាមជាប្រទេសភូមិផង ជាបងប្អូន កម្ពុជា និងឡាវ គឺមានទំនាក់ទំនងដ៏ល្អ ហើយតែងជួយឧបត្ថម្ភគ្នាតាំងពីយូរលង់ណាស់មកហើយ។ ជាពិសេសតាំងពីដំណាក់កាលតស៊ូរំដោះជាតិពីអាណានិគម ដោយបានកៀកស្មាគ្នា និងជួយឧបត្ថម្ភគាំទ្រគ្នាទៅវិញទៅមក ដែលមិនអាចបំបែកចេញពីគ្នាបាន ដើម្បីតស៊ូជាមួយសត្រូវតែមួយ។ លោកនាយករដ្ឋមន្ត្រីឡាវ ក៏បានរំលឹកពីការជួយយកចិត្តទុកដាក់របស់រាជរដ្ឋាភិបាល និងប្រជាពលរដ្ឋកម្ពុជា នៅពេលខ្លួនជួបប្រទះគ្រោះមហន្តរាយបាក់ទំនប់វារីអគ្គិសនីនៅឆ្នាំ២០១៨ផងដែរ។ លោកនាយករដ្ឋមន្ត្រីឡាវ បានប្តេជ្ញានៅចំពោះមុខសម្តេចពិជ័យសេនា ទៀ បាញ់ ថា នឹងយកម៉ាស់ និងបរិក្ខារទាំងអស់នេះ ទៅប្រើជាប្រយោជន៍សម្រាប់ប្រជាពលរដ្ឋឡាវ។ លោកនាយករដ្ឋមន្ត្រី ក៏បានឆ្លៀតជូនពរសម្តេចតេជោ ហ៊ុន សែន និងរាជរដ្ឋាភិបាលកម្ពុជា ឱ្យទទួលបានជោគជ័យក្នុងការប្រយុទ្ធប្រឆាំងជំងឺកូវីដ១៩ផងដែរ។ សូមបញ្ជាក់ថា អំណោយបរិក្ខារសម្រាប់ប្រយុទ្ធប្រឆាំងនឹងជំងឺកូវីដ១៩ ដែលកម្ពុជាផ្តល់ជូនរដ្ឋាភិបាលឡាវនាព្រឹកមិញនេះ រួមមាន៖ ម៉ាស ចំនួន២លាន, ម៉ាសក្រណាត់ចំនួន ២០ម៉ឺន, ម៉ាស N95 ចំនួន២ម៉ឺន, វែនតាសុវត្ថិភាព ចំនួន២ម៉ឺន, សំលៀកបំពាក់សុវត្ថិភាព សម្រាប់មន្ត្រីសុខាភិបាល (ជាឈុត) ចំនួន២ម៉ឺនឈុត, ម៉ាស៊ីនវាស់កំដៅ ចំនួន៥០០, របាំងមុខចំនួន២ម៉ឺន, ឧបករណ៍ជំនួយការដកដង្ហើម សម្រាប់ប្រយោធនកម្ម ចំនួន២០, ទូរទស្សន៍តាមដានសុខភាពអ្នកជំងឺ និងសម្ភារបន្ទាប់បន្សំម៉ូឌែល Vista 120 ចំនួន២០, ម្សៅថ្នាំក្លរ៉ាមីនប្រភេទB ៥០០កេស, ស្បែកជើងក៏វែងសុវត្ថិភាព ១ពាន់គូ និងសាប៊ូលាងដៃ ២ពាន់គូផងដែរ។ សម្តេចពិជ័យសេនា ទៀ បាញ់ បានគូសបញ្ជាក់ថា អំណោយទាំងនេះ គឺជាកាយវិការបង្ហាញនូវមនោសញ្ចេតនាជាបងប្អូន និងសាមគ្គីភាព របស់ប្រជាជនកម្ពុជាជាមួយប្រជាជនឡាវ នៅក្នុងកាលៈទេសៈដែលពិភពលោកទាំងមូលកំពុងជួបនឹងបញ្ហាប្រឈមដែលមិនធ្លាប់មានពីមុនមក លើសុវត្ថិភាពនៃសុខភាព និងសន្តិសុខមនុស្សជាតិ៕	2020-11-16T20:17:00+07:00	freshnewsasia.com	https://m.freshnewsasia.com/index.php/en/localnews/177220-2020-11-16-06-17-43.html
6420a490-c501-49fd-9f82-15abecdb8e47	TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានរកឃើញអ្នកឆ្លងជំងឺកូវីដ១៩ ថ្មីនោះទេ ហើយអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅព្រឹកថ្ងៃទី១៦ ខែវិច្ឆិកា ឆ្នាំ២០២០នេះ បានចេញសេចក្តីជូនព័ត៌មានប្រកាសមិនមានរកឃើញករណីឆ្លងជំងឺកូវីដ១៩ ថ្មីនោះទេ ហើយអ្នកជាសះស្បើយក៏គ្មានដែរ។ ជាមួយគ្នានេះ នៅថ្ងៃទី១៥ ខែវិច្ឆិកា ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះពាល់ក្នុងព្រឹត្តិការណ៍ ០៣វិច្ឆិកា បានចំនួន ២៨សំណាក់បន្ថែមទៀត ដែលវិទ្យាស្ថានប៉ាស្ទ័រកម្ពុជាបានវិភាគ និងទទួលបានលទ្ធផល អវិជ្ជមានវីរុសកូវីដ-១៩ ទាំងអស់។ វត្ថុសំណាកវិភាគសរុបលើកទី៣ ដែលមានចំនួន ១៣៥២ គឺ អវិជ្ជមានវីរុសកូវីដ-១៩ ទាំងអស់។ គិតពីថ្ងៃទី០៤ ដល់ថ្ងៃទី១៥ ខែវិច្ឆិកា ឆ្នាំ២០២០ សរុបចំនួនតេស្តដែលបានធ្វើវិភាគមាន ៣៩១៨ វត្ថុសំណាក (ក្នុងចំនួននេះ មានអ្នកដែលបានធ្វើតេស្តលើកទី១ចំនួន ១៧៤១នាក់ និងលើកទី២បាន ចំនួន ៨២៥នាក់ និងតេស្តលើកទី៣ បានចំនួន ១៣៥២សំណាក) ដោយលទ្ធផលពីវិទ្យាស្ថានប៉ាស្ទ័រ កម្ពុជាបានបង្ហាញថា មានអ្នកវិជ្ជមានវីរុសកូវីដ-១៩ ចំនួន០៤នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្រសួងសុខាភិបាល សូមធ្វើការក្រើនរំលឹក និងអំពាវនាវសាជាថ្មីជូនដល់អ្នកដែលពាក់ព័ន្ធនឹង ព្រឹត្តិការ០៣វិច្ឆិកា ទាំងអស់ថា៖ សូមបន្តការធ្វើចត្តាឡីស័កឱ្យបានគ្រប់ចំនួន ១៤ថ្ងៃដោយត្រីមត្រូវ ហ្មត់ចត់ជាទីបំផុត និងធ្វើតេស្តលើកទី៤ឡើងវិញឱ្យបានគ្រប់គ្នា ទៅតាមការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងរបស់ក្រសួងសុខាភិបាល ដើម្បីរួមគ្នាទប់ស្កាត់ ការចម្លងវីរុសកូវីដ១៩ ចូលក្នុងសហគមន៍ជាយថាហេតុ។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី១៦ ខែវិច្ឆិកា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា អ្នកមានវីរុសកូវីដ-១៩ មានចំនួនសរុប ៣០២នាក់ (ស្រី ៦១នាក់ និងបុរស ២៤១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៩នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ១៣នាក់ (ស្រី ០២នាក់ និងបុរស ១១នាក់)៕	2020-11-16T14:11:00+07:00	freshnewsasia.com	https://m.freshnewsasia.com/index.php/en/localnews/177194-2020-11-16-00-11-40.html
846c204b-0acb-44c1-9904-21b0a4c89099	ពីរថ្ងៃទៀត បើឆ្លងផុត ពលរដ្ឋទូទាំងប្រទេសនឹងធូរស្រាលក្នុងចិត្ត	ភ្នំពេញ៖ លោកស្រី វេជ្ជបណ្ឌិត ឱ វណ្ណឌីន រដ្ឋលេខាធិការនិងជាអ្នកនាំពាក្យក្រសួងសុខាភិបាលបានមានប្រសាសន៍ថាការធ្វើតេស្តជាលើកទី៤ចំពោះអ្នកដែលមានជាប់ពាក់ព័ន្ធជាមួយនឹងព្រឹត្តិការណ៍ថ្ងៃទី០៣វិច្ឆិកាដែលជាការធ្វើតេស្តចុងបញ្ចប់គឺជាដំណាក់កាលដ៏សំខាន់ចាំ បាច់ជាទីបំផុតក្នុងការវាយតម្លៃថាអ្នកទាំងនោះមានឆ្លងឬមិនមានឆ្លងជំងឺកូវីដ១៩។ លោកស្រីបានបន្តថា«ការធ្វើតេស្តលើកចុងក្រោយនេះគឺជាការសំខាន់មែនទែនសម្រាប់ព្រឹត្តិការណ៍០៣វិច្ឆិកាហើយការសន្និដ្ឋានចុងបញ្ចប់នៃការចម្លងឬមិនចម្លងវីរុសកូវីដ១៩នៅក្នុងប្រទេសកម្ពុជាក៏ដូចជាព្រឹត្តិការណ៍០៣វិច្ឆិកានឹងអាចវាយតម្លៃទៅបានលុះត្រាលទ្ធផលបង្ហាញនូវថ្ងៃទី១៨ខែវិច្ឆិកាខាងមុខនេះ»។ លោកស្រីបានបន្ថែមថា«ប្រសិនបើពេលនោះលទ្ធផលតេស្តបង្ហាញថាអវិជ្ជមានទាំងអស់នោះយើងនឹងមានការវាយតម្លៃនិងការសន្និដ្ឋានថាការចម្លងវីរុស១៩ក្នុងព្រឹត្តិការណ៍០៣វិច្ឆិកានោះគឺមានតែ៤នាក់ទេដែលមានសុខភាពធម្មតាមិនមានបញ្ហាសុខភាពធ្ងន់ធ្ងរជាការព្រួយបារម្ភនោះទេ ហើយដែលអ្នកទាំង៤នាក់នោះកំពុងមានសម្រាកព្យាបាលនៅមន្ទីរពេទ្យមិត្តភាពខ្មែរសូវៀត»។ លោកស្រីបានបញ្ជាក់ថា«ក្នុងនាមក្រសួងសុខាភិបាលក៏ដូចជាខ្លួនខ្ញុំផ្ទាល់សូមអំពាវនាវដល់ឯកឧត្តមលោកជំទាវលោកលោកស្រីនិងបងប្អូនអ្នកសារព័ត៍មានក៏ដូចជាលោកអ្នកដែលជាប់បាក់ព័ន្ធព្រឹត្តិការណ៍០៣វិច្ឆិកានេះមេត្តាព្យាយាមអត់ធ្មត់បន្តធ្វើចត្តាឡីស័ករបស់ខ្លួនឲ្យបានគ្រប់ចំនួនថ្ងៃនិងអញ្ជើញមកធ្វើតេស្តលើកទី៤នៅថ្ងៃទី១៨ខែវិច្ឆិកាឲ្យបានគ្រប់ៗគ្នា»។ លោកស្រីបានបន្តទៀតថាការធ្វើចត្តាឡីស័កឲ្យបានត្រឹមត្រូវនេះមានសារសំខាន់ណាស់ក្នុងដំណាក់កាលនេះដែលយើងទាំងអស់គ្នាបានរួមចំណែកក្នុងការទប់ស្កាត់កុំឲ្យមានការចម្លងវីរុស១៩នេះចូលទៅក្នុងសហគមន៍ជាយថាហេតុព្រោះថាបើទោះបីជា លទ្ធផលនៃការធ្វើតេស្តលើកទី៣បង្ហាញថាអ្នកដែលជាប់ពាក់ព័ន្ធព្រឹត្តិ ការណ៍០៣វិច្ឆិកាបង្ហាញថាលទ្ធផលអវិជ្ជមានដែលជាលទ្ធផលមួយល្អប្រសើរសម្រាប់ប្រទេសកម្ពុជាក៏ពិតមែន តែយើងក៏កំពុងស្ថិតនៅក្នុងស្ថានភាពមួយត្រូវមានការប្រុងប្រយ័ត្នខ្ពស់ជាប់ជានិច្ចផងដែរ។ គួរបញ្ជាក់ថាគិតចាប់ពីថ្ងៃទី០៤ ដល់ថ្ងៃទី១៤ ខែវិច្ឆិកា ឆ្នាំ២០២០ក្រសួងបានធ្វើតេស្តអ្នកជាប់ពាក់ព័ន្ធព្រឹត្តិការណ៍០៣វិច្ឆិសរុបចំនួនតេស្ត៣៧៦២ វត្ថុ សំណាក (ក្នុងចំនួននេះ មានអ្នកដែលបានធ្វើតេស្តលើកទី១ ចំនួន ១៧៤១នាក់ និងលើកទី២ បានចំនួន ៨២៥នាក់ និងតេស្តលើកទី៣ បានចំនួន ១១៩៥សំណាក) ដោយលទ្ធផលពីវិទ្យាស្ថានប៉ាស្ទ័រកម្ពុជា បានបង្ហាញថា មានអ្នកវិជ្ជមានវីរុសកូវីដ-១៩ ចំនួន ០៤នាក់ ដែលកំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត៕ អត្ថបទ៖ សំអឿន	2020-11-16T07:38:00+07:00	kampucheathmey.com	https://www.kampucheathmey.com/local-news/12856
2306e451-3f96-4a49-bbd2-db7a94b1bd1e	រដ្ឋមន្ត្រីសុខាភិបាល បកស្រាយចម្ងល់អំពីសារសំខាន់នៃការលាងដៃស្អាត ដើម្បីការការពារខ្លួនអ្នក និងមនុស្សជាទីស្រលាញ់ពីកូវីដ១៩ និងជំងឺផ្សេងទៀត	ហេតុអ្វីការលាងដៃឱ្យបានស្អាត មានសារៈសំខាន់ក្នុងការការពារខ្លួនអ្នក និងមនុស្សជាទីស្រលាញ់របស់អ្នកពីជំងឺកូវីដ១៩? ចម្ងល់នេះត្រូវបានលោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ចេញមកបកស្រាយយ៉ាងលម្អិត ជូនសាធារណជន ពីសារសំខាន់នៃការលាងដៃស្អាតនេះ។ ថ្លែងប្រាប់បណ្តាញព័ត៌មាន Fresh News នៅថ្ងៃទី១៥ ខែវិច្ឆិកា ឆ្នាំ២០២០នេះ លោករដ្ឋមន្ត្រីក្រសួងសុខាភិបាល បានពន្យល់យ៉ាងដូច្នេះថា ការថែរក្សាសំអាតដៃឱ្យបានស្អាត គឺជាជំហ៊ានដ៏សំខាន់បំផុត ដែលយើងអាចធ្វើបាន ដើម្បីចៀសវាងជំងឺផ្សេងៗ និងចំលងជំងឺទៅអ្នកដទៃ។ មានជំងឺជាច្រើន អាចរីករាលដាល ដោយសារការមិនបានលាងដៃជាមួយសាប៊ូ និងទឹកស្អាត ឬជាមួយអាល់កុល ឱ្យបានត្រឹមត្រូវ។ លោករដ្ឋមន្ត្រីបន្តថា ការលាងដៃជាមួយសាប៊ូ និងទឹកស្អាត ឬការលាងដៃជាមួយនឹងទឹកអាល់កុល ឬជែល នឹងជួយសំលាប់មេរោគចេញពីដៃ។ ការលាងដៃជាមួយអាល់កុល ឬជែល ត្រូវប្រើសូលុយស្យុង ដែលមានជាតិអាល់កុលយ៉ាងតិច៦០%។ ការលាងដៃត្រូវធ្វើឡើងឱ្យបានត្រឹមត្រូវ និងមានរយៈពេលយ៉ាងតិច ២០ ទៅ៣០វិនាទី។ តើហេតុអ្វីការលាងដៃបែបនេះ នឹងជួយការពារជំងឺកូវីដ១៩? លោករដ្ឋមន្ត្រីពន្យល់ពីហេតុផលសំខាន់ៗចំនួន៣ គឺ៖ ១៖ ជាទូទៅមនុស្សតែងតែប៉ះពាល់ភ្នែក ច្រមុះ និងមាត់របស់ខ្លួនដោយមិនបានដឹងខ្លូនទេ។ មេរោគអាចនឹងចូលទៅក្នុងខ្លួន តាមរយៈភ្នែក ច្រមុះ និង មាត់ ហើយធ្វើឱ្យយើងឈឺ។ ២៖ មេរោគដែលនៅជាប់នឹងដៃ ដែលមិនបានលាងសម្អាត អាចតោងនៅលើរបស់របរផ្សេងៗ ហើយចំលងទៅដៃរបស់មនុស្សផ្សេងទៀត។ ៣៖ មេរោគនេះមានភ្នាសពទ្ធ័ជុំវិញដុំសេនេទិករបស់វា។ ភ្នាសព័ទ្ធជុំវិញនោះ គឺជាភ្នាសខ្លាញ់។ ហើយភ្នាសខ្លាញ់នោះងាយ និងរំលាយដោយសាប៊ូ។ ដូច្នេះការលាងដៃនឹងសាប៊ូ នឹងបំផ្លាញនូវភា្នសខ្លាញ់នោះ ដែលនឹងធ្វើឱ្យដុំសេនេទិកនៃមេរោគក៏ត្រូវខូចខាត និងមិនអាចកកើតកូនចៅបានឡើយ។ លោករដ្ឋមន្ត្រីបញ្ជាក់ទៀតថា ការសំលាប់មេរោគតាមរយៈការលាងដៃ ឱ្យបានត្រឹមត្រូវមិនត្រឹមតែអាចជួយការពារ នូវការឆ្លងជំងឺកូវីដ១៩ប៉ុណ្ណោះទេ លើសពីនេះទៀតក៏អាចការពារការឆ្លង នូវជំងឺផ្លូវដង្ហើមផ្សេងទៀត និងជំងឺដទៃទៀតដូចជា ជំងឺរាគរូស ជំងឺភ្នែក និងជំងឺស្បែកជាដើម។ នេះជាផ្នែកមួយនៃវិធានការការពារជំងឺឆ្លងជាពិសេស COVID-19 ដែលសាធារណជនគួរយល់ដឹង និងប្រតិបត្តិឱ្យបានញឹកញាប់ និងត្រឹមត្រូវ៕	2020-11-16T05:07:00+07:00	freshnewsasia.com	https://m.freshnewsasia.com/index.php/en/localnews/177191-2020-11-15-15-07-44.html
87b92156-a07f-495d-913c-5537219278e7	ម៉ិចស៉ីកូក្លាយជាប្រទេសទី១១ ដែលមានអ្នកឆ្លងជំងឺកូវីដ-១៩ ខ្ទង់លាននាក់ (Video inside)	ក្រសួងសុខាភិបាលម៉ិចស៉ីកូនាថ្ងៃសៅរ៍សប្តាហ៍នេះ បានរាយការណ៍ពីករណីឆ្លងថ្មីៗនៃជំងឺ COVID-19 ចំនួន៥,៨៦០នាក់ថែមទៀត ដែលនាំឱ្យចំនួនករណីឆ្លងសរុបនៅក្នុងប្រទេសនេះកើនលើស ១លាននាក់។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នៅថ្ងៃអាទិត្យ ទី១៥ ខែវិច្ឆិកា ឆ្នាំ២០២០។ សរុបមកទល់ពេលនេះ ម៉ិចស៉ីកូបានរកឃើញអ្នកឆ្លង COVID-19 សរុប ១,០០៣,២៥៣នាក់។ ក្រៅពីករណីឆ្លងថ្មីៗ ក្រសួងសុខាភិបាលម៉ិចស៉ីកូ ក៏បានរាយការណ៍ពីករណីស្លាប់ថ្មីៗនៃ COVID-19 ផងដែរ គឺ៦៣៥នាក់ ធ្វើឱ្យចំនួនករណីស្លាប់សរុបកើនដល់ ៩៨,២៥៩នាក់។ ដោយឡែក បើតាមវែបសាយ Worldometers ម៉ិចស៉ីកូមានអ្នកជាសះស្បើយពី COVID-19 សរុបចំនួន ៧៤៥,៣៦១នាក់។ គួរបញ្ជាក់ថា សម្រាប់ប្រទេស១០ផ្សេងទៀត ដែលមានអ្នកឆ្លង COVID-19 ខ្ទង់លាននាក់ដែរនោះ គឺសហរដ្ឋអាមេរិក ឥណ្ឌា ប្រេស៉ីល បារាំង រុស្ស៉ី អេស៉្បាញ ចក្រភពអង់គ្លេស អាហ្សង់ទីន កូឡុំប៊ី និងអ៉ីតាលី៕	2020-11-15T21:07:00+07:00	freshnewsasia.com	https://m.freshnewsasia.com/index.php/en/internationalnews/177169-2020-11-15-07-07-08.html
1c338899-d750-462a-9ea6-1f07712644b7	កិច្ចប្រជុំកំពូលអាស៊ីបូព៌ា លើកទី១៥ ផ្តោតលើការពង្រឹងស្មារតីសាមគ្គីភាព និងកិច្ចសហប្រតិបត្តិការអន្តរជាតិ ដោះស្រាយបញ្ហាបណ្តាលមកពី វិបត្តិនៃជំងឺកូវីដ-១៩ និងការស្តារសង្គម-សេដ្ឋកិច្ចឡើងវិញ	កិច្ចប្រជុំកំពូលអាស៊ីបូព៌ា លើកទី ១៥ ត្រូវបានធ្វើឡើងនៅល្ងាចថ្ងៃទី ១៤ ខែ វិច្ឆិកា ឆ្នាំ ២០២០ ដឹកនាំដោយលោក ង្វៀន សួន ហ៊្វុក (Nguyen Xuan Phuc) នាយករដ្ឋមន្រ្តីនៃវៀតណាម។ ក្នុងនាមជាតំណាងរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា, អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ បានដឹកនាំគណៈប្រតិភូជាន់ខ្ពស់បន្តចូលរួមកិច្ចប្រជុំកំពូលអាស៊ីបូព៌ា លើកទី ១៥ តាមប្រព័ន្ធវីដេអូ នៅទីស្ដីការក្រសួងសេដ្ឋកិច្ច និងហិរញ្ញវត្ថុ ។ កិច្ចប្រជុំកំពូលអាស៊ីបូព៌ា លើកទី១៥ បានផ្តោតការពិភាក្សាទៅលើការពង្រឹងស្មារតីសាមគ្គីភាព និង កិច្ចសហប្រតិបត្តិការអន្តរជាតិ រវាងប្រទេសនៅក្នុងតំបន់អាស៊ីបូព៌ា និងភាគីពាក់ព័ន្ធដទៃទៀត ក្នុងការដោះស្រាយបញ្ហានានា ដែលបណ្តាលមកពីវិបត្តិនៃជំងឺកូវីដ-១៩, ការស្តារសង្គម-សេដ្ឋកិច្ចឡើងវិញ តាមរយៈការប្រកាន់ជំហរពាណិជ្ជកម្ម សេរី និងការតភ្ជាប់ឡើងវិញនូវខ្សែច្រវាក់ផ្គត់ផ្គង់ និងផលិតកម្ម ក៏ដូចជា រំហូរវិនិយោគនៅក្នុងតំបន់ ។ ថ្នាក់ដឹកនាំអាស៊ីបូព៌ា បានធ្វើការវាយតម្លៃខ្ពស់ ចំពោះវឌ្ឍនភាពនៃការអនុវត្តយន្តការ នៅក្នុងតំបន់ដែលមានស្រាប់ដូចជា និងគាំទ្រចំពោះគំនិតផ្តួចផ្តើមថ្មីៗដូចជា ការបង្កើតប្រព័ន្ធនៃការព្រមានទុកជាមុន (Early Warning System) ចំពោះការប្រយុទ្ធប្រឆាំងនឹងជំងឺរាតត្បាត, កិច្ចសហប្រតិបត្តិការទប់ទល់នឹងការប្រែប្រួលអាកាសធាតុ និងការគ្រប់គ្រងគ្រោះមហន្តរាយធម្មជាតិ, និងការបង្កើនវប្បធម៌ ចែករំលែកនៅក្នុងតំបន់ចំពោះបច្ចេកវិទ្យា, ចំណេះដឹង និងជំនាញក្នុងការប្រយុទ្ធប្រឆាំងនឹងជំងឺរាតត្បាត ក៏ដូចជា ការស្តារសង្គម-សេដ្ឋកិច្ច ឡើងវិញ ។ ថ្នាក់ដឹកនាំនៃប្រទេសអាស៊ីបូព៌ាបានសម្ដែងនូវការគាំទ្រ និងប្តេជ្ញាចិត្តខ្ពស់ក្នុងការកសាងអនាគតមួយប្រកប ដោយសន្តិភាព, វិបុលភាព, ស្ថេរភាព, ចីរភាព និងបរិយាប័ន្ន ដោយប្រកាន់ខ្ជាប់នូវស្មារតីពហុភាគីនិយម និងការដោះស្រាយបញ្ហាសកល ដោយសន្តិវិធី ស្របតាមគោលការណ៍នៃច្បាប់អន្តរជាតិ។ ក្នុងស្មារតីនេះ, ថ្នាក់ដឹកនាំអាស៊ីបូព៌ាបានគាំទ្រនូវការរក្សាសុខសន្តិភាព និងដំណោះស្រាយដោយសន្តិវិធីនៅក្នុងឧបទ្វីបកូរ៉េ និងសមុទ្រចិនខាងត្បូង ក៏ដូចជានៅតំបន់វិវាទដទៃទៀត ។ ជាមួយគ្នានេះ, ថ្នាក់ដឹកនាំអាស៊ីបូព៌ាបានគូសបញ្ជាក់ពីសារសំខាន់នៃការស្រាវជ្រាវ និងផលិតវ៉ាក់សាំងនៃជំងឺកូវីដ-១៩ ក៏ដូចជាការកំណត់ថាវ៉ាក់សាំងនេះនឹងក្លាយជា «ទំនិញសាធារណៈសកល (Global Public Goods)» ដែលនឹងត្រូវបានចែកចាយដោយសមធម៌ និងក្នុងតម្លៃសមរម្យ។ ថ្នាក់ដឹកនាំអាស៊ីបូព៌ាក៏បានសម្តែងនូវឆន្ទៈមោះមុត ក្នុងការបម្លែងវិបត្តិនេះ ឱ្យក្លាយទៅជាឱកាសនៃការបង្កើនកិច្ចសហប្រតិបត្តិការអន្តរជាតិ ក្នុងបរិបទនៃការស្តារសង្គម-សេដ្ឋកិច្ចឱ្យកាន់តែប្រសើរ និងរឹងមាំ ។ ១៖ សេចក្តីថ្លែងការណ៍ទីក្រុងហាណូយ ស្តីពីខួបអនុស្សាវរីយ៍លើកទី ១៥ នៃកិច្ចប្រជុំកំពូលអាស៊ីបូព៌ា, ២៖ សេចក្តីប្រកាសរបស់ថ្នាក់ដឹកនាំកិច្ចប្រជុំកំពូល អាស៊ីបូព៌ាស្តីពីចីរភាពសមុទ្រ, ៣៖ សេចក្តីប្រកាសរបស់ថ្នាក់ដឹកនាំ នៃកិច្ចប្រជុំកំពូលអាស៊ីបូព៌ា ស្តីពីការពង្រឹងសមត្ថភាពរួម ក្នុងការបង្ការ និង ការឆ្លើយតបចំពោះជំងឺរាតត្បាត, ៤៖ សេចក្តីប្រកាសរបស់ថ្នាក់ដឹកនាំនៃកិច្ចប្រជុំកំពូលអាស៊ីបូព៌ា ស្តីពីសហប្រតិបត្តិការក្នុងការបង្កើនកំណើននៃសេដ្ឋកិច្ចក្នុងតំបន់ប្រកបដោយស្ថិរភាព, ៥៖ សេចក្ដីប្រកាសរបស់ថ្នាក់ដឹកនាំនៃកិច្ចប្រជុំកំពូលអាស៊ីបូព៌ា ស្ដីពីស្រ្តី, សន្តិភាព និសន្តិសុខ៕	2020-11-15T17:04:00+07:00	freshnewsasia.com	https://m.freshnewsasia.com/index.php/en/localnews/177156-2020-11-15-03-04-02.html
2ec8d2f5-8a46-4572-b1f7-46229c5ac6a0	BREAKING: អត្រាឆ្លងជំងឺកូវីដ១៩នៅតែសាហាវក្នុងទឹកដីអាមេរិក រយៈពេល២៤ម៉ោង មានអ្នកឆ្លងជាង១៥ម៉ឺននាក់ និងស្លាប់១២៦០នាក់ (Video inside)	អត្រាឆ្លង COVID-19 ប្រចាំថ្ងៃនៅទូទាំងសហរដ្ឋអាមេរិក បានឈានដល់កម្រិតខ្ពស់ណាស់នោះគឺមនុស្សសរុបរហូតដល់ ១៥៧,០៨១នាក់ទៀតបានឆ្លងជំងឺនេះ ក្នុងរយៈពេលតែ២៤ម៉ោងប៉ុណ្ណោះ ខណៈអ្នកស្លាប់វិញមានចំនួន ១២៦០នាក់ នៅក្នុងរយៈពេលដូចគ្នា។ នេះបើតាមការដកស្រង់ពីគេហទំព័រ worldometer នាព្រឹកថ្ងៃអាទិត្យទី១៥ ខែវិច្ឆិកា ឆ្នាំ២០២០។ ក្រោយការបូកសរុបទិន្នន័យថ្មីៗបន្ថែមទៀត នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិក កើនឡើងដល់ ១១,២២៦,០៣៨ករណី ក្នុងនោះអ្នកស្លាប់សរុបមាន ២៥១,២៥៦នាក់។ ពីដំបូងឡើយក្រុមអ្នកព្យាករណ៍បានលើកឡើងថា ឥណ្ឌាអាចនឹងវ៉ាដាច់សហរដ្ឋអាមេរិក នៅក្នុងចំនួនករណីឆ្លង COVID-19 ប៉ុន្តែស្ថានការណ៍បានដើរបញ្ច្រាសពីការព្យាករណ៍វិញ ដោយអត្រាឆ្លងប្រចាំថ្ងៃនៅឥណ្ឌា បានធ្លាក់មកនៅកម្រិតទាប ខណៈសហរដ្ឋអាមេរិកវិញ បែរជាកើនឡើងកាន់តែខ្ពស់បន្ថែមទៀត៕	2020-11-15T16:14:00+07:00	freshnewsasia.com	https://m.freshnewsasia.com/index.php/en/internationalnews/177150-2020-11-15-02-14-58.html
e011bfb5-4154-421d-b2c3-2133e4fd2d19	TOP NEWS: ថ្ងៃនេះក្រសួងសុខាភិបាលប្រកាសថាមិនមានអ្នកឆ្លងជំងឺកូវីដ១៩ ថ្មីនោះទេ ហើយអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅព្រឹកថ្ងៃទី១៥ ខែវិច្ឆិកា ឆ្នាំ២០២០នេះ បានចេញសេចក្ដីប្រកាសព័ត៌មានបញ្ជាក់ថា មិនមានរកឃើញករណីវិជ្ជមានវីរុសកូវីដ-១៩ ថ្មី និងមិនមានករណីជាសះស្បើយនោះទេ។ ដោយឡែកនៅថ្ងៃទី១៤ ខែវិច្ឆិកា ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះពាល់ក្នុងព្រឹត្តិការណ៍ ០៣វិច្ឆិកា បានចំនួន ១៣០០សំណាក ដែលវិទ្យាស្ថានប៉ាស្ទ័រកម្ពុជាបានពិនិត្យធ្វើតេស្តចំនួន ១១៩៥ ដែលលទ្ធផលបង្ហាញថា អវិជ្ជមានវីរុសកូវីដ-១៩ ទាំងអស់។ ចំណែកវត្ថុសំណាកវិភាគចំនួន ១០៥ ដែលនៅសល់ វិទ្យាស្ថានប៉ាស្ទ័រកម្ពុជា នឹងបន្តពិនិត្យនៅថ្ងៃទី១៥ ខែវិច្ឆិកា ឆ្នាំ២០២០បន្តទៀត។ គិតពីថ្ងៃទី០៤ ដល់ថ្ងៃទី១៤ ខែវិច្ឆិកា ឆ្នាំ២០២០ សរុបចំនួនតេស្តដែលបានធ្វើវិភាគមាន ៣៧៦២ វត្ថុ សំណាក (ក្នុងចំនួននេះ មានអ្នកដែលបានធ្វើតេស្តលើកទី១ ចំនួន ១៧៤១នាក់ និងលើកទី២ បានចំនួន ៨២៥នាក់ និងតេស្តលើកទី៣ បានចំនួន ១១៩៥សំណាក) ដោយលទ្ធផលពីវិទ្យាស្ថានប៉ាស្ទ័រកម្ពុជា បានបង្ហាញថា មានអ្នកវិជ្ជមានវីរុសកូវីដ-១៩ ចំនួន ០៤នាក់ ដែលកំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី១៥ ខែវិច្ឆិកា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា អ្នកមានវីរុសកូវីដ-១៩ មានចំនួនសរុប ៣០២នាក់ (ស្ត្រី ៦១នាក់ និងបុរស ២៤១នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ២៨៩នាក់ និងអ្នកសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន១៣នាក់ (ស្រី០២នាក់ និងបុរស ១១នាក់)៕	2020-11-15T14:22:00+07:00	freshnewsasia.com	https://m.freshnewsasia.com/index.php/en/localnews/177146-2020-11-15-00-22-54.html
ddb2fc0b-1908-4993-86e0-b210da87dfc0	ស្វែងយល់ពី ជំងឺគ្រុនឈាមទាំងអស់គ្នា!	ជំងឺគ្រុនឈាមជាទូទៅតែងតែកើតមាននៅលើកុមារ តែក៏មានករណីជំងឺនេះ កើតមាននៅលើមនុស្សពេញវ័យដូចគ្នា។ យើងសង្កេតឃើញថា ជំងឺនេះច្រើនកើតឡើងនៅរដូវវស្សា ដោយហេតុថារដូវភ្លៀងជាអំណោយផលដល់ការកកើតពពួកមូសខ្លា ដែលជាភ្នាក់ងារចម្លងរោគ។ ក) រោគសញ្ញា៖ ខ) ការវិវត្តន៍នៃជំងឺ និងផលវិបាក៖ ១) ជាទូទៅរយៈពេលពី ៣ ទៅ ៤ថ្ងៃបន្ទាប់ពីមានរោគសញ្ញាដំបូង អ្នកជំងឺអាចស្តែងចេញនៅរោគសញ្ញាផ្សេងៗដូចជា៖ ២) ជំងឺគ្រុនឈាមមួយចំនួនអាចវិវត្តន៍ទៅរកសភាពធ្ងន់ធ្ងរ ដែលបណ្ដាលមកពីការហូរឈាមតាមសរីរាង្គនានា(ប្រព័ន្ធរំលាយ អាហារ ស្បែក និងក្នុងខួរក្បាល) ហើយដែលអាចបង្កអោយមានគ្រោះថ្នាក់ដល់អាយុជីវិត។ គ) ការកំណត់រោគវិនិច្ឆ័យ៖ ឃ) ការព្យាបាល៖ មកទល់ពេលបច្ចុប្បន្ននេះ យើងនៅមិនទាន់មានការព្យាបាលចំពោះជំងឺគ្រុនឈាមនេះនៅឡើយទេ។ ការព្យាបាល គឺត្រូវបានធ្វើឡើងដើម្បីកាត់បន្ថយ និងទប់ស្កាត់ជំងឺនេះ កុំឲ្យវិវត្តន៍ទៅរកសភាពធ្ងន់ធ្ងរ ដែលអាចប៉ះពាល់ដល់អាយុជីវិតរបស់អ្នកជំងឺ។ ការប្រើប្រាស់ថ្នាំប្រភេទ Aspirine ដើម្បីបញ្ចុះកំដៅ ត្រូវបានហាមឃាត់ព្រោះអាចបណ្តាលឲ្យមានការហូរឈាមខ្លាំងក្នុងករណីអ្នកជំងឺមានផ្ទុកមេរោគគ្រុនឈាម។ ង) វិធីបង្ការ៖ យើងអាចការពារពីការឆ្លងជំងឺនេះដោយៈ	2020-11-15T08:37:00+07:00	kampucheathmey.com	https://www.kampucheathmey.com/health/12695
1373bd35-e154-4624-903d-bde7acf16eff	មេបញ្ជាការអាវុធហត្ថខេត្តកណ្ដាលចែកអាវរងាដល់កម្លាំងក្រោមឱវាទ និងប្រាប់ឲ្យប្រយ័ត្ននិងផ្សព្វផ្សាយពីជំងឺកូវីដ-១៩ដល់សហគមន៍	លោកឧត្តមសេនីយ៍ត្រី សំ តុលា មេបញ្ជាការកងរាជអាវុធហត្ថខេត្តកណ្ដាល នៅថ្ងៃទី១២ ខែវិច្ឆិកា ឆ្នាំ២០២០នេះ បានចែកអាវរងាដល់កម្លាំងទូទាំងខេត្តកណ្ដាល ដោយបានផ្ដាំផ្ញើឲ្យអនុវត្តតាមវិធានការណ៍ តាមការណែនាំរបស់ក្រសួងសុខាភិបាល ព្រមទាំងឲ្យចូលរួមផ្សព្វផ្សាយនៅតាមមូលដ្ឋានរបស់ខ្លួនជាប្រចាំ ដើម្បីធ្វើយ៉ាងជួយទប់ស្កាត់ជំងឺនេះ កុំឱ្យឆ្លងជាសហគមន៍ជាដាច់ខាត ។ អាវរងាទាំងនេះជាអំណោយរបស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា និងសម្តេចកិត្តិព្រឹទ្ធបណ្ឌិត ប៊ុនរ៉ានី ហ៊ុនសែន ជូនដល់លោក លោកស្រី មេបញ្ជាការរង នាយរងសេនាធិការ ប្រធានមន្ទីរ អនុប្រធានមន្ទីរ នាយការិយាល័យ មេបញ្ជាការ មេបញ្ជាការរងក្រុង-ស្រុកទាំង១១ កងវរអន្តរាគមន៍ និងនាយទាហាន នាយទាហានរងទាំងអស់ ចំណុះបញ្ជាការដ្ឋានកងរាជអាវុធហត្ថខេត្ត ។ ឆ្លៀតក្នុងឱកាសនោះដែរ លោកឧត្តមសេនីយ៍មេបញ្ជាការ បានមានប្រសាសន៍ថា ដំណាក់កាលនេះ រាជរដ្ឋាភិបាលកម្ពុជា បានប្រឹងប្រែងទប់ស្កាត់ខ្លាំងណាស់ ហើយកម្លាំងយើងទាំងអស់ ក៍ត្រូវប្ដេជ្ញាចូលរួមអនុវត្តឲ្យបានល្អបំផុត ពិសេសត្រូវផ្សព្វផ្សាយដល់ពលរដ្ឋតាមមូលដ្ឋានជាប្រចាំ ដើម្បីជូនដំណឹងពួកគាត់ឲ្យការពារខ្លួនទាំងអស់គ្នា ។ ស្ថិតក្នុងឱកាសនេះ លោក-លោកស្រីកម្លាំងអាវុធហត្ថទាំងអស់បានលើកដៃម្រាមដៃ១០ អរគុណប្រមុខដឹកនាំដែលបានគិតគូរយកចិត្តទកដាក់មកដល់កងកម្លាំងអាវុធហត្ថខេត្តកណ្ដាល ព្រមទាំងបានប្ដេជ្ញាថានឹងការពារខ្លួនតាមវិធានការណ៍របស់ក្រសួងសុខាភិបាល ពិសេសចូលរួមផ្សព្វផ្សាយជូនពលរដ្ឋតាមមូលដ្ឋានរៀងៗខ្លួនជាប្រចាំតបតាមការអំពាវនាវរបស់សម្ដេចប្រមុខដឹកនាំប្រទេស៕	2020-11-15T03:37:00+07:00	freshnewsasia.com	https://m.freshnewsasia.com/index.php/en/localnews/177134-2020-11-14-13-37-01.html
22de46e3-c331-4881-806e-b4143f27e887	TOP NEWS: សម្តេចតេជោ ហ៊ុន សែន ផ្តល់ជំនួយម៉ាស់ចំនួន២លាន និងបរិក្ខាពេទ្យមួយចំនួន ជូននាយករដ្ឋមន្រ្តីឡាវ ដើម្បីចូលរួមប្រយុទ្ធប្រឆាំងជាមួយជំងឺកូវីដ១៩ (Video inside)	សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា នៅរសៀលថ្ងៃទី១៤ ខែវិច្ឆិកា ឆ្នាំ២០២០នេះ បានប្រកាសផ្តល់ជំនួយម៉ាស់ចំនួន២លាន និងបរិក្ខាពេទ្យមួយចំនួន ជូននាយករដ្ឋមន្រ្តីឡាវ ដើម្បីចូលរួមប្រយុទ្ធប្រឆាំងជាមួយជំងឺកូវីដ១៩ នេះបើតាមប្រសាសន៍របស់សម្តេចតេជោ ថ្លែងប្រាប់លោក លឹម ជាវុត្ថា នាយកប្រតិបត្តិអង្គភាពព័ត៌មាន Fresh News នៅមុននេះបន្តិច។ ការប្រកាសផ្តល់ជំនួយម៉ាស់ចំនួន២លាន និងបរិក្ខាពេទ្យមួយចំនួនរបស់សម្តេចនៅពេលនេះ ធ្វើឡើងខណៈលោក ថងលូន ស៊ីស៊ូលីត នាយករដ្ឋមន្រ្តីប្រទេសឡាវ បានទូរស័ព្ទដោយផ្ទាល់សាកសួរសុខទុក្ខអំពីស្ថានភាពសុខភាពរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ដែលកំពុងធ្វើចត្តាឡីស័កនៅគេហដ្ឋាន នារសៀលថ្ងៃទី១៤ ខែវិច្ឆិកា ឆ្នាំ២០២០នេះ។ សម្តេចតេជោ ហ៊ុន សែន បានមានប្រសាសន៍បញ្ជាក់ថា លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល នឹងនាំយកម៉ាស់ និងបរិក្ខាពេទ្យដែលសម្រាប់បម្រើការងារលើការប្រយុទ្ធប្រឆាំងជំងឺកូវីដ១៩ទាំងអស់ ដឹកតាមយន្តហោះទៅកាន់ប្រទេសឡាវនៅព្រឹកថ្ងៃច័ន្ទ សប្តាហ៍ក្រោយ កិច្ចសន្ទនាពិសេសរវាងសម្តេចតេជោ ហ៊ុន សែន និងនាយករដ្ឋមន្រ្តីឡាវ ក៏បានពិភាក្សាគ្នាអំពីកិច្ចសហប្រតិបត្តិការ និងយកចិត្តទុកដាក់ប្រយុទ្ធប្រឆាំងជាមួយ ជំងឺកូវីដ១៩ផងដែរ។ សម្តេចតេជោ ក៏បានថ្លែងអំណរគុណចំពោះការសាកសួរសុខទុក្ខរបស់នាយករដ្ឋមន្រ្តីឡាវ ខណៈសម្តេចកំពុងធ្វើចត្តាឡីស័ក។ ការផ្តល់ជំនួយនេះបានបង្ហាញពីទឹកចិត្តដ៏ធំធេងរបស់កម្ពុជានៅកាលៈទេសៈពេលនេះ ដែលពិភពលោកកំពុងរួមគ្នាប្រយុទ្ធប្រឆាំងជាមួយជំងឺកូវីដ១៩។ សូមជំរាបថា លទ្ធផលធ្វើតេស្តរកមេរោគកូវីដ១៩ របស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងអ្នកនៅជុំវិញ សម្តេចទាំងអស់ នាថ្ងៃទី១៤ ខែវិច្ឆិកា ឆ្នាំ២០២០ទទួលបានលទ្ធផល «អវិជ្ជមាន»។ សម្តេចតេជោបានបញ្ជាក់ដូច្នេះថា៖ «នៅព្រឹកថ្ងៃទី១៤ វិច្ឆិកា ឆ្នាំ២០២០នេះ ក្រុមគ្រូពេទ្យបានយកសំណាកទៅធ្វើតេស្តជាលើកទី៣។ ជាលទ្ធផលទាំងខ្ញុំ និងភរិយា ក៏ដូចជាបងប្អូននៅជុំវិញគឺអវិជ្ជមានកូវីដ-១៩ទាំងអស់»៕	2020-11-15T01:08:00+07:00	freshnewsasia.com	https://m.freshnewsasia.com/index.php/en/localnews/177129-2020-11-14-11-08-47.html
67655e40-242f-496b-bea3-e80aa79d010f	ក្រសួងសុខាភិបាល៖ មនុស្សជិត ១.២០០នាក់ ធ្វើតេស្តលើកទី៣ រកមិនឃើញមានជំងឺ covide-19 ទេ	លោកនាយករដ្ឋមន្ត្រី ហ៊ុន សែន អះអាងនៅថ្ងៃទី១៤ វិច្ឆិកាថា លោក និងក្រុមគ្រួសារ ធ្វើតេស្តលើកទី៣ ប៉ុន្តែក្រុមគ្រូពេទ្យរកមិនឃើញ លោកមានជំងឺកូវីដ-១៩ (Covid-19) នោះទេ។ លោកថា ទោះបីជាលោក និងភរិយា រួមទាំងអ្នកនៅជុំវិញលោកគ្មានជំងឺ កូវីដ១៩ នៅពេលនេះក្តី ប៉ុន្តែ លោកនឹងបន្តធ្វើចត្តាឡីស័ករហូតដល់ថ្ងៃទី១៨ ជាថ្ងៃដែលលោកត្រូវធ្វើតេស្តលើកទី៤ និងជាលើកចុងក្រោយ ដើម្បីបញ្ជាក់ថា លោកមាន ឬគ្មានជំងឺកូវីដ-១៩។ ស្របពេលដែលលោក ហ៊ុន សែន អះអាងដូច្នោះ ក្រសួងសុខាភិបាលក៏អះអាងថា មនុស្សជិត ១.១៩៥នាក់ ក៏បានធ្វើតេស្តលើកទី៣ ហើយក៏រកមិនឃើញមានជំងឺកូវីដ-១៩ ដែរ។ ក្រសួងនឹងបន្តពិនិត្យសំណាកនៅសល់ចំនួន ១០៥ទៀត ថ្ងៃនៅអាទិត្យទី១៥ ខែវិច្ឆិកានេះ។ ចាប់តាំងពី រដ្ឋមន្ត្រីក្រសួងការបរទេស និងពាណិជ្ជកម្ម ប្រទេសហុងគ្រី លោក ភីធើ ស៊ីចាតូ (Péter Szijjártó) មកទស្សនកិច្ចនៅកម្ពុជាកាលពីថ្ងៃទី៣ វិច្ឆិកាមក មានមន្ត្រី តំណាងរាស្ត្រ និងអង្គរក្ស ចំនួន ៤នាក់ ដែលប៉ះពាល់ផ្ទាល់នឹង លោក ភីធើស៊ីចាតូ បានកើតជំងឺកូវីដ-១៩។ ពលរដ្ឋ និងគណបក្សប្រឆាំង បានរិះគន់របបលោក ហ៊ុន សែន ដែលបានស្នើគណៈប្រតិភូបរទេស កុំពាក់ម៉ាស់ ក្នុងពេលមកទស្សនកិច្ចនៅកម្ពុជា ទើបបណ្ដាលឲ្យ កើតជំងឺនេះនៅកម្ពុជា។ ទោះបីជាយ៉ាងណា ក្រសួងការបរទេសហុងគ្រីថា គ្មាននរណាអាចបញ្ជាក់បានថា អ្នកណាចម្លងជំងឺកូវីដ១៩ នេះ ពីអ្នកណាឲ្យប្រាកដនោះទេ។ នៅថ្ងៃទី១៤ វិច្ឆិកា ក្រសួងសុខាភិបាល ក៏បានធ្វើតេស្តរកឃើញ បុរសជនជាតិអាមេរិក ម្នាក់អាយុ ៦៩ឆ្នាំ ផ្ទុកជំងឺកូវីដ-១៩ ហើយកំពុងដាក់ឲ្យសម្រាកព្យាបាលក្នុងមន្ទីរពេទ្យរុស្ស៊ី។ បុរសរូបនេះ គឺជាអ្នកដំណើរមកពីអាមេរិក ហើយមកដល់កម្ពុជាថ្ងៃទី១៣ វិច្ឆិកា។ ចំណែកអ្នករួមដំណើរចំនួន ៧០នាក់ផ្សេងទៀត ធ្វើតេស្តមិនមានជំងឺកូវីដ១៩ ទេ ហើយក្រសួងកំពុងដាក់ពួកគេ ឲ្យធ្វើចត្តាឡីស័ក នៅក្នុងសណ្ឋាគារ ២៣កន្លែង និងនៅមណ្ឌលទ័ពអាកាស។ គិតត្រឹមថ្ងៃទី១៤ វិច្ឆិកានេះ កម្ពុជារកឃើញអ្នកផ្ទុកជំងឺកូវីដ១៩កើនដល់ ៣០២នាក់ ក្នុងនោះ ព្យាបាលជាសះស្បើយចំនួន ២៨៩នាក់ និងកំពុងសម្រាកព្យាបាលក្នុងមន្ទីរពេទ្យមិត្តភាពខ្មែរសូវៀត ចំនួន ១៣នាក់ ហើយមិនទាន់មានករណីស្លាប់នៅឡើយទេ៕	2020-11-14T22:35:00+07:00	rfa.org	https://www.rfa.org/khmer/news/health/third-covid-19-test-shows-more-than-1-thousand-people-tested-negative-11142020103351.html
bc368367-97d7-4a76-9ba9-3f9e2c7e5330	អាជ្ញាធរបន្ដយុទ្ធនាការផ្សព្វផ្សាយវិធានការការពារជំងឺកូវីដ-១៩ ដល់ប្រជាពលរដ្ឋក្នុងមូលដ្ឋានខណ្ឌបឹងកេងកង	នៅព្រឹកថ្ងៃទី១៤ ខែវិច្ឆិកា ឆ្នាំ២០២០នេះ រដ្ឋបាលខណ្ឌបឹងកេងកង ដឹកនាំដោយលោក ធឹម សំអាន អភិបាលខណ្ឌបឹងកេងកង និងលោកស្រី ស៉ិន រតនា អភិបាលរង ព្រមទាំងមន្រ្តីរាជការទូទាំងសាលាខណ្ឌបឹងកេងកង និងអាជ្ញាធរសង្កាត់ទាំង៧ ដោយបានបន្តចុះផ្សព្វផ្សាយយុទ្ធនាការ ជាលក្ខណៈទ្រុងទ្រាយធំនៅលើកទី២ ផ្សព្វផ្សាយវិធានការការពារជំងឺកូវីដ-១៩ជូនប្រជាពលរដ្ឋ។ ក្បួនធ្វើដំណើរតាមមធ្យោបាយនានា តាមដងវិថី និងតាមដងផ្លូវនានាក្នុងមូលដ្ឋាន ស្តីពីវិធានបង្ការទប់ស្កាត់ដោយការពារ នៃការឆ្លងរាលដាលនូវជំងឺកូវីដ-១៩ នៅតាមសង្កាត់ទាំង៧ ក្នុងមូលដ្ឋានខណ្ឌបឹងកេងកង គឺដើម្បីចូលរួមបង្ការទប់ស្កាត់ នៃការឆ្លងរាលដាលជំងឺកូវីដ-១៩ នេះ ហើយការងារនេះដោយមានការចូលរួម ពីសំណាក់លោក-លោកស្រី អភិបាលរងខណ្ឌ នាយក-នាយករង ប្រធាន និងអនុប្រធានការិយាល័យ លោក-លោកស្រីចៅសង្កាត់ទាំង៧ ព្រមទាំងមន្ត្រីក្រោមឱវាទជាច្រើនរយនាក់ តាមមធ្យោបាយនានាយ៉ាងច្រើនកុះករផងដែរ។ ក្នុងនោះ ក៏មានបិទស្ទិកគ័រ ផ្ទាំងរូបភាព រួមទាំងចាក់ផ្សាយតាមមេក្រូ ក្នុងគោលបំណងបញ្ជ្រាបឲ្យកាន់តែច្បាស់ ពីការការពារថែទាំ និងកាត់បន្ថយហានិភ័យ ពីការឆ្លងជំងឺកូវីដ-១៩ ដែលមាន៦ចំណុច ដូចខាងក្រោម៖ * ទី១៖ លាងដៃញឹកញាប់ជាមួយសាប៊ូ និងទឹកស្អាត ឬទឹកអាល់កុលលាងដៃ ឬអាល់កុលជែល * ទី២៖ ខ្ទប់មាត់ និងច្រមុះ នៅពេលក្អក ឬកណ្ដាស់ ដោយប្រើកែងដៃ ឬក្រដាស់អនាម័យ រួចបោះចោលក្នុងធុងសម្រាមឲ្យបានត្រឹមត្រូវ * ទី៣៖ ជៀសវាងប៉ះពាល់ ជិតស្និទ្ធជាមួយអ្នកដែលមានគ្រុនក្ដៅ ក្អក ឬផ្ដាសាយ * ទី៤៖ ជៀសវាងប៉ះពាល់ភ្នែក ច្រមុះ ឬមាត់ * ទី៥៖ បរិភោគអាហារដែលចម្អិនបានឆ្អិនល្អ * ទី៦៖ ស្វាគមន៍ដោយសំពះ ជំនួសការចាប់ដៃ។ ជាមួយគ្នានេះ រដ្ឋបាលខណ្ឌបឹងកេងកង សូមជូនពរទៅដល់ប្រជាជនដែលរស់នៅក្នុងមូលដ្ឋានខណ្ឌបឹងកេងកង ដែលមានចំនួន០៧សង្កាត់ សូមជៀសឆ្ងាយពីជំងឺកូវីដ-១៩ ទាំងអស់គ្នា ដោយធ្វើតាមការណែនាំរបស់ក្រសួងសុខាភិបាលផងដែរ៕	2020-11-14T21:14:00+07:00	freshnewsasia.com	https://m.freshnewsasia.com/index.php/en/localnews/177107-2020-11-14-07-14-28.html
e05a6f5b-59a0-4097-a9c9-b3361a4dbbd8	ថ្នាក់ដឹកនាំនៃប្រទេសក្នុងតំបន់មេគង្គ គាំទ្រការប្តេជ្ញាចិត្តរបស់ប្រធានាធិបតីកូរ៉េខាងត្បូង ក្នុងការពង្រឹងសហប្រតិបត្តិការផ្នែកធនធានមនុស្ស តាមរយៈការបណ្តុះបណ្តាលជំនាញវិជ្ជាជីវៈ និងការទប់ស្កាត់ជំងឺឆ្លង	នៅក្នុងកិច្ចប្រជុំកំពូលមេគង្គ-សាធារណរដ្ឋកូរ៉េ លើកទី២ ថ្នាក់ដឹកនាំនៃប្រទេសក្នុងតំបន់មេគង្គ ក៏បានសម្តែងនូវការពេញចិត្ត និងគាំទ្រចំពោះការប្តេជ្ញាចិត្តរបស់លោក ម៉ូន ចេ អ៊ីន ប្រធានាធិបតីនៃសាធារណរដ្ឋកូរ៉េ ក្នុងការពង្រឹងសហប្រតិបត្តិការផ្នែកធនធានមនុស្ស តាមរយៈការបណ្តុះបណ្តាលជំនាញវិជ្ជាជីវៈ ជាពិសេស ពាក់ព័ន្ធនឹងការទប់ស្កាត់នឹងជំងឺឆ្លង។ ជាមួយគ្នានេះ ថ្នាក់ដឹកនាំនៃប្រទេសក្នុងតំបន់មេគង្គ ក៏បានគាំទ្រនៅការប្តេជ្ញាចិត្តរបស់លោក ម៉ូន ចេ អ៊ីន លើការពង្រឹងការតភ្ជាប់ប្រទេសក្នុងតំបន់ តាមរយៈការអភិវឌ្ឍ វិស័យគមនាគមន៍, ហេដ្ឋារចនាសម្ព័ន្ធទំនើបៗ (ដូចជា ទីក្រុងឆ្លាតវៃ, កសិដ្ឋានឆ្លាតវៃ និងវិស័យផ្សេងទៀត ជាដើម និង ធ្វើជាដៃគូជាមួយប្រទេសក្នុងតំបន់មេគង្គក្នុងការធានាការអភិវឌ្ឍសេដ្ឋ-កិច្ច និងសង្គមប្រកបដោយចីរភាព ជាពិសេស ពាក់ព័ន្ធនឹងធនធានទឹក ថាមពល និងសន្តិសុខស្បៀងផងដែរ។ កិច្ចប្រជុំកំពូលមេគង្គ-សាធារណរដ្ឋកូរ៉េ លើកទី២ ត្រូវបានរៀបចំឡើងនៅថ្ងៃទី ១៣ ខែ វិច្ឆិកា ឆ្នាំ២០២០ ដែលដឹកនាំដោយសហប្រធានលោក ង្វៀន សួន ហ៊្វុក (Nguyen Xuan Phuc) នាយករដ្ឋមន្រ្តីវៀតណាម និងលោក ម៉ូន ចេ អ៊ីន (Moon Jae-In) ប្រធានាធិបតីនៃសាធារណរដ្ឋកូរ៉េ។ ក្នុងនាមជាតំណាងរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា, អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ បានដឹកនាំគណៈប្រតិភូជាន់ខ្ពស់ចូលរួមកិច្ចប្រជុំកំពូល «មេគង្គ-សាធារណរដ្ឋកូរ៉េ លើកទី ២» តាមប្រព័ន្ធវីដេអូ នៅទីស្ដីការក្រសួងសេដ្ឋកិច្ច និងហិរញ្ញវត្ថុ។ លើប្រធានបទ «ការពិនិត្យឡើងវិញលើវឌ្ឍនភាព នៃកិច្ចសហប្រតិបត្តិការមេគង្គ-សាធារណរដ្ឋកូរ៉េ និង ទិសដៅអនាគត», ថ្នាក់ដឹកនាំនៃប្រទេសក្នុងតំបន់មេគង្គ ពិភាក្សាលើកិច្ចសហប្រតិបត្តិការ រវាងប្រទេសក្នុងតំបន់មេគង្គ និងសាធារណរដ្ឋកូរ៉េ ក្នុងរយៈពេលមួយទសវត្សរ៍ចុងក្រោយនេះ ដោយសម្រេចបាននូវសមិទ្ធផល និងវឌ្ឍនភាពជាសារវ័ន្ត ជាច្រើន ដូចជា «សេចក្តីប្រកាសស្តីពីទន្លេមេគង្គ-ហាន ដើម្បីបង្កើតភាពជាដៃគូសម្រាប់ប្រជាជន វិបុលភាព និងសន្តិភាព», «ផែនការសកម្មភាពមេគង្គ-សាធារណរដ្ឋកូរ៉េ ២០១៧ - ២០២០», កិច្ចសហប្រតិបត្តិការពាក់ព័ន្ធនឹងការទប់ស្កាត់ជំងឺឆ្លង និងគ្រោះធម្មជាតិ, និងគំនិតផ្តួចផ្តើមផ្សេងទៀតក្នុងតំបន់មេគង្គជាដើម។ ថ្នាក់ដឹកនាំនៃប្រទេសក្នុងតំបន់មេគង្គ បានស្វាគមន៍ចំពោះការអនុម័ត «ផែនការសកម្មភាពមេគង្គ-សាធារណរដ្ឋ កូរ៉េថ្មី ២០២១ -២០២៥» និងលើកកម្ពស់ «គោលនយោបាយឆ្ពោះទៅទិសខាងត្បូងថ្មី» ទៅជា «គោលនយោបាយឆ្ពោះទៅទិសខាងត្បូងថ្មីបូក»។ ដោយឈរលើស្មារតីសាមគ្គីភាព និងសហប្រតិបត្តិការខ្ពស់រវាងប្រទេសក្នុងតំបន់មេគង្គ និងសាធារណរដ្ឋកូរ៉េ, ថ្នាក់ដឹកនាំទាំងអស់ បានសម្តែងនូវការប្តេជ្ញាចិត្តខ្ពស់ ក្នុងការបង្កើនកិច្ចសហប្រតិបត្តិការឱ្យកាន់តែជិតស្និទ្ធបន្ថែមទៀត តាមរយៈការសម្រេចអនុម័ត «សេចក្តីប្រកាសរួមស្តីពីកិច្ចប្រជុំកំពូលមេគង្គ-អាស៊ាន លើកទី ២» និងការជំរុញលើកកម្ពស់ «ភាពជាដៃគូមេគង្គ-សាធារណរដ្ឋកូរ៉េ» ឱ្យក្លាយជា “ភាពជាដៃគូដែលមានកម្រិតជាយុទ្ធសាស្ត្រ ៕	2020-11-14T18:30:00+07:00	freshnewsasia.com	https://m.freshnewsasia.com/index.php/en/localnews/177089-2020-11-14-04-30-49.html
c877c344-9203-4875-ae2c-d7ebf067816d	UPDATE: តុលាការសម្រេចឲ្យសមត្ថកិច្ចប្រគល់លោកស្រី ទ្រី សុផានិត ទៅក្រុមគ្រួសារវិញដើម្បីព្យាបាលជំងឺ រង់ចាំបន្ដនីតិវិធីនៅពេលក្រោយ	សាលាដំបូងរាជធានីភ្នំពេញ បានសម្រេចយល់ព្រមឲ្យកម្លាំងនាយកដ្ឋាននគរបាលព្រហ្មទណ្ឌ ប្រគល់លោកស្រី ទ្រី សុផានិត ដែលជាអ្នកលក់ផលិតផលអនឡាញម្នាក់ ទៅក្រុមគ្រួសារវិញដើម្បីពិនិត្យព្យាបាលជំងឺ ទើបបន្ដនីតិវិធីរបស់តុលាការនៅពេលក្រោយ បន្ទាប់ពីលោកស្រីជាសះស្បើយ។ លោកឧត្តមសេនីយ៍ទោ ជាវ វិបុល អនុប្រធាននាយកដ្ឋាននគរបាលព្រហ្មទណ្ឌ បានប្រាប់បណ្ដាញព័ត៌មាន Fresh News ឲ្យដឹងនៅព្រឹកថ្ងៃទី១៤ ខែវិច្ឆិកា ឆ្នាំ២០២០នេះថា ដោយមានការយល់ព្រមពីលោក តាំង ស៊ុនឡាយ ប្រធានសាលាដំបូងរាជធានីភ្នំពេញ និងលោក ហម ម៉េងសែ ចៅក្រមស៉ើបសួរ នៃសាលាដំបូងរាជធានីភ្នំពេញ កម្លាំងនគរបាលបានប្រគល់ឈ្មោះ ទ្រី សុផានិត ទៅឲ្យក្រុមគ្រួសារវិញ នៅល្ងាចថ្ងៃទី១៣ ខែវិច្ឆិកា ឆ្នាំ២០២០ ដើម្បីពិនិត្យព្យាបាលជំងឺ ក្រោយដួលសន្លប់ពេលបញ្ជូនដល់ក្លោងទ្វារសាលាដំបូងរាជធានីភ្នំពេញ។ លោកឧត្តមសេនីយ៍ទោ ជាវ វិបុល បានគូសបញ្ជាក់ថា ដោយអនុវត្តតាមដីកាបង្គាប់ឲ្យនាំខ្លួនរបស់ចៅក្រមស៉ើបសួរ លោក ហម ម៉េងសែ លោកបានបញ្ជាកម្លាំងការិយាល័យព្រហ្មទណ្ឌកម្រិតធ្ងន់ ដឹកនាំដោយលោកវរសេនីយ៍ឯក ហែម បូណា នាយការិយាល័យ ចុះអនុវត្តដីកានេះ និងឈានការឃាត់ខ្លួនឈ្មោះ ទ្រី សុផានិត ស្ថិតនៅតាមផ្លូវ១៨២ ក្នុងសង្កាត់ទឹកល្អក់ទី២ ខណ្ឌទួលគោក រាជធានីភ្នំពេញ នៅព្រឹកថ្ងៃទី១៣ ខែវិច្ឆិកា ឆ្នាំ២០២០។ លោកបានបន្ដថា ក្រោយឃាត់ខ្លួនកម្លាំងជំនាញបានបញ្ជូនឈ្មោះ ទ្រី សុផានិត ទៅនាយកដ្ឋាននគរបាលព្រហ្មទណ្ឌ ប៉ុន្ដែពេលបញ្ជូនទៅនាយកដ្ឋានជនសង្ស័យ មានសុខភាពល្អធម្មតា និងបានឡាយវីដេអូក្នុងរថយន្ដថែមទៀតថា។ លុះពេលរសៀល បញ្ជូនទៅដល់ក្លោងទ្វារសាលាដំបូងរាជធានីភ្នំពេញ ស្រាប់តែឈ្មោះ ទ្រី សុផានិត មានអាការៈមិនស្រួលខ្លួន និងដួលសន្លប់តែម្ដង។ ភ្លាមៗ កម្លាំងសមត្ថកិច្ច និងក្រុមគ្រួសារបានបញ្ជូនទៅសង្គ្រោះនៅមន្ទីរពេទ្យផងដែរ។ រហូតមកដល់ពេលនេះ នគរបាលមិនទាន់អាចបញ្ជាក់បានថា តើលោកស្រី ទ្រី សុផានិត មានជំងឺអ្វីឲ្យប្រាដកនោះទេ? ពោលគ្រាន់តែដឹងថា កាលពីម្សិលមិញនេះ លោកស្រីត្រូវបានបញ្ជូនពីពេទ្យមួយ ទៅពេទ្យមួយ ដើម្បីពិនិត្យជំងឺ និងចុងក្រោយបានបញ្ជូនទៅមន្ទីរពេទ្យសាន់រ៉ៃ។ ប៉ុន្ដែគេដឹងថា លោកស្រី ទ្រី សុផានិត ទើបសម្រាលកូនបានប្រមាណ៣ខែ។ ដោយឃើញស្ថានភាពបែបនេះ តុលាការបានយល់ព្រមឲ្យសមត្ថកិច្ច ធ្វើកំណត់ហេតុប្រគល់លោកស្រី ទ្រី សុផានិត ទៅក្រុមគ្រួសារ ដើម្បីពិនិត្យព្យាបាលរហូតជាសះស្បើយ ទើបបន្ដនីតិវិធី។ គួរជម្រាបថា តាមដីកាបង្គាប់ឲ្យចាប់ខ្លួន ដែលបណ្តាញព័ត៌មាន Fresh News ទទួលបាននៅពេលឃាត់ខ្លួន កម្លាំងនគរបាលបានបង្ហាញថា ឈ្មោះ ទ្រី សុផានិត ត្រូវបានចោទប្រកាន់ពីបទ ៕	2020-11-14T16:34:00+07:00	freshnewsasia.com	https://m.freshnewsasia.com/index.php/en/localnews/177077-2020-11-14-02-34-21.html
0dcb8e9e-6808-41af-831c-73294194b133	មន្ត្រីការបរទេសហុងគ្រី ថារឿងមិនពាក់ម៉ាស់ គឺនាំអាទិ៍មកពីខាងភាគីកម្ពុជា	មន្ត្រីការបរទេស និងពាណិជ្ជកម្មនៃប្រទេសហុងគ្រី ថា ខាងមន្ត្រីរដ្ឋាភិបាលកម្ពុជា គឺជាអ្នកផ្ដួចផ្ដើមស្នើសុំមិនឲ្យពាក់ម៉ាស់ ក្នុងជំនួបផ្លូវការកាលពីថ្ងៃទី៣ ខែ វិច្ឆិកា។ ការធ្វេសប្រហែសនេះបណ្ដាលឲ្យខ្មែរបួននាក់បានឆ្លងជំងឺកូវីដ ១៩ និងមនុស្សជិតពីរពាន់នាក់ ១៦៧៥ ត្រូវក្រសួងសុខាភិបាលដាក់ឲ្យធ្វើចត្តាឡឺស័ករយៈពេល ១៤ ថ្ងៃ។ មន្ត្រីឃ្លាំមើលសង្គម ថាខាងរដ្ឋាភិបាលកម្ពុជា ប្រហែលចង់បង្ហាញការដឹងគុណប្រទេសហុងគ្រី ដែលជំទាស់ការផ្តាច់ប្រព័ន្ធអនុគ្រោះពន្ធ ទើបទទួលស្វាគមន៍យ៉ាងស្និទ្ធស្នាល រហូតភ្លេចខ្លួនបែបនេះ។ អង្គភាពអ្នកនាំពាក្យក្រសួងការបរទេស និងពាណិជ្ជកម្មនៃប្រទេសហុងគ្រី ឲ្យអាស៊ីសេរី ដឹងតាមសារអេឡិចត្រូនិក កាលពីថ្ងៃទី១៣ ខែ វិច្ឆិកា ថា មូលហេតុដែលរដ្ឋមន្ត្រីការបរទេសហុងគ្រីលោក ភីតធើរ ហ្ស៊ីយ៉ាតូ មិនពាក់ម៉ាស់ក្នុងពេលជួបមន្ត្រីជាន់ខ្ពស់នៃរដ្ឋាភិបាលកម្ពុជា កាលពីក្នុងដំណើរទស្សនកិច្ចផ្លូវការនោះ គឺដោយសារមានសំណើច្បាស់លាស់ពីខាងភាគីម្ចាស់ផ្ទះ ថាមិនចាំបាច់ពាក់ម៉ាស់ ព្រោះខាងកម្ពុជាក៏គ្រោងមិនពាក់ម៉ាស់ដែរ។ អង្គភាពអ្នកនាំពាក្យក្រសួងការបរទេសហុងគ្រី អះអាងថា រដ្ឋមន្ត្រីការបរទេសហុងគ្រី និងគណៈប្រតិភូ ប្រកាន់ខ្ជាប់ខ្ជួនតាមក្បួនបង្ការជំងឺកូវីដ ១៩នេះ និងធ្វើអ្វីតាមតែសំណូមពររបស់ប្រទេសម្ចាស់ផ្ទះ ដូចជាការបង្ហាញលិខិតពេទ្យ បញ្ជាក់ថា ពួកគាត់គ្មានជំងឺនេះ នៅមុនធ្វើដំណើរទៅដល់ប្រទេសកម្ពុជា។ ទោះជាមានសំបុត្រពេទ្យបញ្ជាក់ ៧២ ម៉ោងមុនការធ្វើដំណើរទៅកម្ពុជា រកមិនឃើញថា មន្ត្រីហុងគ្រីមានផ្ទុកជំងឺកូវីដ ១៩នេះមែន ប៉ុន្តែមួយថ្ងៃក្រោយមក គឺថ្ងៃទី៤ ខែ វិច្ឆិកា ពេលដែលមន្ត្រីទាំងនេះ ទៅដល់ប្រទេសថៃ អាជ្ញាធរសុខាភិបាលថៃ រកឃើញថា លោករដ្ឋមន្ត្រីរូបនេះ មានផ្ទុកជំងឺកូវីដ ១៩ និងបានចម្លងទៅមន្ត្រីទូតហុងគ្រីប្រចាំប្រទេសថៃ ក្រោយចម្លងជំងឺនេះទៅមន្ត្រីទូតហុងគ្រីប្រចាំប្រទេសកម្ពុជា និងមន្ត្រីខ្មែរពីរនាក់ និងមន្ត្រីនគរបាលខ្មែរ ដែលជាអង្គរក្សការពារប្រតិភូហុងគ្រីនោះ ម្នាក់ផង។ ទោះជាយ៉ាងនេះក្តី រដ្ឋលេខាធិការក្រសួងការបរទេសហុងគ្រីលោក តាម៉ាស់ ម៉ិនស៊ើរ ថាដោយសារតែសំបុត្រពេទ្យបញ្ជាក់ថា រដ្ឋមន្ត្រីការបរទេសហុងគ្រីគ្មានជំងឺនេះ មុនគាត់ធ្វើដំណើរទៅកម្ពុជា និងប្រទេសថៃ គ្មាននរណាម្នាក់អាចអះអាងថា លោករដ្ឋមន្ត្រីរូបនោះ ជាអ្នកចម្លងជំងឺនេះទៅដល់មនុស្សនៅស្រុកខ្មែរ ឬស្រុកថៃនោះទេ។ លោកថា យើងមិនដឹងថា នរណាចម្លងនរណាឲ្យប្រាកដ។ បើតាមការណែនាំរបស់អង្គការសុខភាពពិភពលោក មេរោគនៃជំងឺកូវីដ ១៩ អាចនៅសម្ងំក្នុងខ្លួនមនុស្សរហូតដល់ ១៤ ថ្ងៃទើបចេញរោគសញ្ញា។ អ្នកផ្ទុកជំងឺនេះ ភាគច្រើនលើសលប់ មិនបង្ហាញរោគសញ្ញាឲ្យដឹងមុននោះឡើយ។ នៅក្នុងដំណើរទស្សនកិច្ចកាលពីថ្ងៃទី៣ ខែ វិច្ឆិកានោះ លោករដ្ឋមន្ត្រីការបរទេសហុងគ្រីរូបនេះ បានជួបប្រាស្រ័យទាក់ទងជាមួយមន្ត្រីជាន់ខ្ពស់រដ្ឋាភិបាលកម្ពុជាជាច្រើនរូប និងច្រើនស្ថាប័ន រួមទាំងផ្ដល់បទសម្ភាសន៍ជាមួយអ្នកសារព័ត៌មានផង ដោយលោកមិនពាក់ម៉ាស់ និងក្អកជាញឹកញាប់។ បើតាមគោលការណ៍ណែនាំរបស់ក្រសួងសុខាភិបាលកម្ពុជា និងអង្គការសុខភាពពិភពលោក ការមិនពាក់ម៉ាស់ មិនរក្សាគម្លាតឆ្ងាយពីគ្នា និងចាប់ដៃគ្នា ជាជាងសំពះបែបនេះ គឺផ្ទុយពីវិធានការបង្ការជំងឺកូវីដ ១៩។ ជាងនេះទៅទៀត គោលការណ៍សុវត្ថិភាពនេះ រឹតតែគួរត្រូវបានគោរពឲ្យបានកាន់តែតឹងរ៉ឹង ពេលជួបប្រាស្រ័យទាក់ទងជាអ្នកដែលធ្វើដំណើរពីក្រៅប្រទេស។ គ្រាន់តែមួយថ្ងៃ ចំថ្ងៃដែលគណៈប្រតិភូហុងគ្រី ទៅបំពេញទស្សនកិច្ចនៅកម្ពុជានោះ នៅប្រទេសហុងគ្រីឯណោះ មានអ្នកឆ្លងជំងឺកូវីដ ១៩នេះថ្មី ដល់ទៅជិត ៤ពាន់នាក់ ៣ ៩៨៩ ។ ប្រទេសហុងគ្រី មានអ្នកកើតជំងឺនេះជាង ១សែន ៣ម៉ឺននាក់ ១៣១ ៨៨៧ និងស្លាប់ជិត ៣ពាន់នាក់ ២ ៨៨៣ ។ ឥឡូវនេះ ដោយសារវិបត្តិនេះ ប្រទេសហុងគ្រី កំពុងប្រកាសបិទផ្នែកខ្លះ នៃប្រទេសនេះ។ ទោះជាហានិភ័យនៃការចម្លងជំងឺកូវីដ ១៩ ធ្វើឲ្យពិភពលោកទាំងមូល ជួបវិបត្តិសេដ្ឋកិច្ច និងវិបត្តិសុខភាពសាធារណៈធ្ងន់ធ្ងរ និងរដ្ឋាភិបាលជាច្រើន បានរិះរកវិធានការទប់ស្កាត់ជំងឺនេះយ៉ាងណាក្ដី ក៏មន្ត្រីជាន់ខ្ពស់នៃរដ្ឋាភិបាលកម្ពុជា បានធ្វេសប្រហែស និងបំពានគោលការណ៍ណែនាំរបស់ក្រសួងសុខាភិបាល ក្នុងជំនួបជាមួយគណៈប្រតិភូហុងគ្រីនោះ។ ការណ៍ដែលមន្ត្រីជាន់ខ្ពស់រដ្ឋាភិបាលកម្ពុជា ប្រថុយប្រថានគ្រោះថ្នាក់ ហ៊ានបំពាន រហូតថ្លោះធ្លោយ បណ្ដាលឲ្យឆ្លងជំងឺនេះទៅមន្ត្រីខ្មែរបីនាក់ និងមន្ត្រីទូតបរទេសហុងគ្រីប្រចាំនៅកម្ពុជាម្នាក់ និងពលរដ្ឋខ្មែរជិត ២ពាន់នាក់ ត្រូវដាក់ឲ្យធ្វើចត្តាឡឺស័ក ដើម្បីតាមដានរកជំងឺបែបនេះ អ្នកឃ្លាំមើលសង្គមលោកបណ្ឌិត សេង សារី ថា អាចមកពីកម្ពុជា ចង់បានមុខមាត់ផ្នែកទំនាក់ទំនងការទូតបរទេស ទើបធ្វើបែបហ៊ឹកហ៊ាក់ ប៉ុន្តែភ្លាត់ស្នៀត៖ ។ ប្រទេសហុងគ្រី ជាប្រទេសមួយនៅភាគកណ្ដាលនៃទ្វីបអឺរ៉ុប ដែលរងការរិះគន់ ថាដឹកនាំបែបផ្ដាច់ការ និងជាប្រទេសតែមួយគត់ ដែលលេចធ្លោជាងគេ ក្នុងការប្រឆាំងសហភាពអឺរ៉ុប រឿងដកប្រព័ន្ធការអនុគ្រោះពន្ធ ពីកម្ពុជា ដោយសារការរំលោភសិទ្ធិមនុស្ស និងបំផ្លាញប្រជាធិបតេយ្យធ្ងន់ធ្ងរ។ អាស៊ីសេរី បានទាក់ទងសុំការបំភ្លឺរឿងនេះ ពីមន្ត្រីនាំពាក្យរបបក្រុងភ្នំពេញលោក ផៃ ស៊ីផាន ដែរ ប៉ុន្តែលោកស្នើឲ្យទាក់ទងទៅខាងក្រសួងការបរទេសវិញ៖ ។ អាស៊ីសេរី មិនអាចសុំការបំភ្លឺពីមន្ត្រីនាំពាក្យក្រសួងការបរទេសលោក កុយ គួង បានទេ កាលពីថ្ងៃទី ១៣ ខែ វិច្ឆិកា ដោយសារទូរស័ព្ទចូលច្រើនលើក គ្មានអ្នកទទួល។ ទោះជាយ៉ាងនេះក្តី រដ្ឋមន្ត្រីការបរទេសលោក ប្រាក់ សុខុន បានសរសេរសារនៅលើគណនីហ្វេសប៊ុករបស់លោក ថាឧប្បត្តិហេតុនៃការចម្លងជំងឺកូវីដ ១៩នេះ មិនអាចធ្វើឱ្យប៉ះពាល់ដល់ទំនាក់ទំនង ដែលលោកហៅថាជាមិត្តភាពជ្រាលជ្រៅ នៃដំណើរទស្សនកិច្ចរបស់រដ្ឋមន្ត្រីការបរទេសហុងគ្រីនោះទេ ព្រោះថាទស្សនកិច្ចនោះ នាំមកនូវផលចំណេញដល់ទំនាក់ទំនងទ្វេភាគីរបស់ប្រទេសទាំងពីរ។ ទោះបីជាមន្ត្រីការបរទេសកម្ពុជារូបនេះ អះអាងថា ដំណើរទស្សនកិច្ចរបស់រដ្ឋមន្ត្រីការបរទេសហុងគ្រី នាំមកនូវផលចំណេញទ្វេភាគីក៏ដោយ ក៏ពេលនេះភាគីដែលខាតបង់ធំ គឺខាងកម្ពុជា ដោយសារតែមានមនុស្សជាច្រើន បានពាក់ព័ន្ធដោយផ្ទាល់ និងប្រយោលទៅនឹងគណៈប្រតិភូហុងគ្រី។ ជាងនេះទៅទៀត គ្រឹះស្ថានសិក្សាសាធារណៈ និងឯកជន ជាច្រើន ត្រូវបិទទ្វារសាជាថ្មី។ រីឯសេវាក្លឹបកម្សាន្ត និងមុខរបរជាច្រើនទៀត ត្រូវបិទ ដោយសារតែព្រឹត្តិការណ៍ ០៣ វិច្ឆិកានោះ។ មិនតែប៉ុណ្ណោះ ប្រជាពលរដ្ឋខ្មែរនៅទូទៅប្រទេស ព្រួយបារម្ភ និងភ័យខ្លាចកាន់តែខ្លាំង ខ្លាចជំងឺនេះឆ្លងរាលដាលដល់សហគមន៍។ មន្ត្រីអង្គការសង្គមស៊ីវិល យល់ថា នេះជាបន្ទុកបន្ថែមមួយទៀត ដល់ប្រជាពលរដ្ឋខ្មែរ ដែលកំពុងជួបការលំបាកស្រាប់ទៅហើយ។ ប្រធានអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ ថា នេះជាមេរៀនដ៏សំខាន់និងភ្ញាក់ផ្អើលមួយ ដែលតម្រូវឲ្យថ្នាក់ដឹកនាំរដ្ឋាភិបាល គិតគូរឲ្យបានល្អិតល្អន់ជាងនេះ និងមិនត្រូវធ្វេសប្រហែសជាដាច់ខាត ចំពោះហានិភ័យនៃការចម្លងជំងឺរាលដាលជាសកលនេះ៕	2020-11-14T16:05:00+07:00	rfa.org	https://www.rfa.org/khmer/news/health/Hungary-blamed-Cambodia-for-breaking-health-guideline-11142020040306.html
4f6f6d0e-9bd1-43a3-8986-ca0ddaf95c19	TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ថ្មីម្នាក់ ដែលទើបធ្វើដំណើរមកពីអាមេរិក ខណៈអ្នកជាសះស្បើយមិនមានទេ (Video inside)	ក្រសួងសុខាភិបាល នៅព្រឹកថ្ងៃទី១៤ ខែវិច្ឆិកា ឆ្នាំ២០២០នេះ បានចេញសេចក្តីប្រកាសព័ត៌មាន ប្រកាសពីការរកឃើញអ្នកឆ្លងជំងឺកូវីដ១៩ថ្មី ម្នាក់ ដែលជាជនជាតិអាមេរិក ទើបធ្វើដំណើរមកពីសហរដ្ឋអាមេរិកចូលកម្ពុជា។ សេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបាននៅមុននេះបន្តិចបានបញ្ជាក់ថា បុរសជនជាតិអាមេរិក ដែលឆ្លងកូវីដ១៩នេះ មានអាយុ៦៩ឆ្នាំ ស្នាក់នៅ Apartment មួយក្នុងរាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិនតៃវ៉ាន់ មកដល់កម្ពុជា នៅថ្ងៃទី១៣ ខែវិច្ឆិកា ឆ្នាំ២០២០។ លទ្ធផលធ្វើតេស្តវត្ថុសំណាករបស់គាត់ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើនេះ មានចំនួនសរុប ៧១នាក់ ដែលក្នុងចំនួននេះមានបុរសខាងលើនេះផងដែរ។ រីឯអ្នកដំណើរ៧០នាក់ ដែលមានលទ្ធផលតេស្ត អវិជ្ជមានវីរុសកូដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅមណ្ឌលទ័ពអាកាស និងសណ្ឋាគារមួយចំនួន ក្នុងរាជធានីភ្នំពេញ។ ដោយឡែកនៅថ្ងៃទី១៣ ខែវិច្ឆិកា ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះពាល់ក្នុងព្រឹត្តិការណ៍ ០៣វិច្ឆិកា បានចំនួន ១៤នាក់ ដែលលទ្ធផលបង្ហាញថា អវិជ្ជមានវីរុសកូវីដ-១៩ ទាំងអស់។ គិតពីថ្ងៃទី០៤ ដល់ថ្ងៃទី១៣ ខែវិច្ឆិកា ឆ្នាំ២០២០ សរុបចំនួនតេស្តដែលបានធ្វើវិភាគមាន ២៥៦៧ វត្ថុសំណាក (ក្នុងចំនួននេះ មានអ្នកដែលបានធ្វើតេស្តលើកទី១ចំនួន ១៧៤១នាក់ និងលើកទី២ចំនួន៨២៦នាក់) ដោយលទ្ធផលពីវិទ្យាស្ថានប៉ាស្ទ័រកម្ពុជាបានបង្ហាញថា មានអ្នកវិជ្ជមានវីរុសកូវីដ១៩ ៤នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី១៤ ខែវិច្ឆិកា ឆ្នាំ២០២០ កម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ៣០២នាក់ (ស្ត្រី ៦១នាក់ និងបុរស ២៤១នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៩នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន១៣នាក់៕	2020-11-14T14:31:00+07:00	freshnewsasia.com	https://m.freshnewsasia.com/index.php/en/localnews/177066-2020-11-14-00-31-56.html
d6087c2f-7c12-45a2-80dd-5b3067e127a3	រដ្ឋមន្រ្តីក្រសួងសុខាភិបាលពន្យល់ពីប្រវត្តិ និងភាពចាំបាច់នៃការធ្វើចត្តាឡីស័ក ដើម្បីការពារជំងឺឆ្លងដ៏កាចសាហាវ (Video inside)	នៅគ្រាដែលពិភពលោក រួមទាំងកម្ពុជា កំពុងរួមគ្នាប្រយុទ្ធប្រឆាំងនឹងជំងឺកូវីដ-១៩ (COVID-19) វិធានការនៃការធ្វើចត្តាឡីស័ក គឺជាភាពចាំបាច់បំផុត ត្រូវបានអនុវត្តន៍ដើម្បីការពារការរីករាលដាល នៃជំងឺឆ្លងដ៏កាចសាហាវនេះ។ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាលកម្ពុជា តាមរយៈបណ្តាញព័ត៌មាន Fresh News បានពន្យល់ពីប្រវត្តិ និងភាពចាំបាច់នៃការធ្វើចត្តាឡីស័ក ដើម្បីការពារជំងឺឆ្លងដ៏កាចសាហាវនានា។ ខាងក្រោមនេះការពន្យល់របស់លោករដ្ឋមន្ត្រី ម៉ម ប៊ុនហេង៖ ការធ្វើចត្តាឡីស័ក គឺជាការដាក់កំរិតលើការចល័ត ដល់ប្រជាជន និងទំនិញផ្សេងៗដើម្បីការពារការរីករាលដាលនៃជំងឺ។ គេប្រើប្រាស់វិធីសាស្រ្តនេះ ដើម្បីបង្ការការចល័តបុគ្គលទាំងឡាយណា ដែលបានប៉ះពាល់ជាមួយជំងឺឆ្លង ប៉ុន្តែមិនទាន់មានរោគវិនិច្ឆ័យវេជ្ជសាស្រ្តបញ្ជាក់ថាមានជំងឺ។ គេត្រូវបែងចែក ការធ្វើចត្តាឡីស័ក (quarantine) ពីការដាក់នៅដោយឡែកបែបវេជ្ជសាស្រ្ត (MedicalIsolation) ដែលធ្វើឡើងសំរាប់អ្នក ដែលមានរោគវិនិច្ឆ័យបញ្ជាក់ថា មានជំងឺឆ្លងណាមួយ ហើយត្រូវដាក់នៅឲ្យដាច់ដោយឡែកពីក្រុមប្រជាជន ដែលមានសុខភាពល្អ។ ពាក្យថា ការធ្វើចត្តាឡីស័ក អាចមានការប្រើបា្រស់លាយឡំជាមួយនឹងពាក្យថា ខ្សែពទ័្ធសុខភាព (Cordon Sanitaire) ដែលសំដៅទៅលើការដាក់កំរិត លើការចល័តដល់ប្រជាជនមិនឲ្យចេញពី ឬចូលក្នុងតំបន់ភូមិសាស្រ្តកំណត់ណាមួយ ដើម្បីការពារកុំឲ្យមានការចំលងជំងឺ។ គោលគំនិតនៃការដាក់អ្នកជំងឺឲ្យនៅដោយឡែក ដើម្បីការពារការចំលងរោគ គឺមានតាំងពីបរមបូរាណកាលមកម្ល៉េះ។ ពាក្យថាចត្តាឡីស័ក (quarantine) កើតចេញពីពាក្យ quarantena ដែលមានន័យថា ៤០ថ្ងៃ ដែលគេប្រើប្រាស់ក្នុងចន្លោះសតវត្សទី១៤ -១៥ សំរាប់សំគាល់រយៈពេលដែលត្រូវដាក់នាវា ទាំងឡាយឲ្យនៅដាច់ដោយឡែក មុននឹងអនុញ្ញាតិឲ្យអ្នកដំណើរ និងនាវិកនៅលើនាវានោះ អាចចុះមកលើដីគោក ក្នុងពេលមានការរាតត្បាតជំងឺប៉ែស្ត ដែលគេបានប៉ាន់ស្មានថា រយៈពេលចាប់ពីពេលឆ្លងរហូតដល់ស្លាប់ របស់ជំងឺប៉ែស្ត គឺមានរយៈ៣៧ថ្ងៃ។ មុននឹងក្រោយការរាតត្បាតនៃជំងឺប៉ែស្តក៏មានការប្រើប្រាស់ នូវិធីសាស្រ្តចត្តាឡីស័កសំរាប់បង្កាការចំលង ជំងឺផ្សេងៗទៀតដូចជា៖ ជំងឺឃ្លង់ (leprosy) ជំងឺគ្រុនលឿង (Yellow fever) ជំងឺស្វាយ (syphillis) ជំងឺអាសន្នរោគ (cholera) ជំងឺអុតស្វាយ (smallpox) ជំងឺផ្តាសាយធំ (Influenza) ជាដើម។ ក្នុងសតវត្សទី២១នេះ ក៏មានការអនុវត្តវិធានចត្តាឡីស័ក លើមនុស្សមួយចំនួនដែលត្រូវបានគេសង្ស័យថា មានផ្ទុកជំងឺឆ្លងដូចជា៖ ជំងឺអេបូឡា (Ebola) ជំងឺរបេងដែលស៊ាំថ្នាំច្រើនមុខ (multi-drug-resistant tuberculosis) ជំងឺសា (SARS) និងថ្មីៗនេះ គឺជំងឺកូវីដ១៩ (COVID-19)។ ចាប់តាំងពីពាក់កណ្តាលខែកុម្ភៈឆ្នាំ២០២០ នៅពេលដែលការរីករាលដាលនៃជំងឺកូវីដ១៩ កើតមាន ខ្លាំងនៅទីក្រុងវូហាន នៃប្រទេសចិន អ្នកជំនាញនៃអង្គការសុខភាពពិភពលោក និងចិន បានខិតខំសិក្សាស្រាវជ្រាវជាមួយគ្នា ដើម្បីស្វែងរកនូវវិធានទប់ស្កាត់ ការរីករាលដាលនៃមេរោគនេះ។ របាយការណ៍របស់អង្គការសុខភាពពិភពលោក និងចិន បានបញ្ជាក់ថា រយៈពេលរង់ចាំមុនចេញ រោគសញ្ញាមធ្យមសំរាប់ជំងឺកូវីដ១៩ គឺ៥ទៅ៦ថ្ងៃ ប៉ុន្តែវាអាចមានរហូតដល់១៤ថ្ងៃ។ នេះបានសេចក្តី ថាចាប់ពីពេលដែលមនុស្សម្នាក់ប៉ះពាល់ជាមួយវីរុសនេះ រហូតដល់ពេលមានចេញជារោគសញ្ញា នៃជំងឺគឺអាចមានរយៈពេលរហូតដល់១៤ថ្ងៃ។ ហេតុនេះហើយទើបប្រទេសជុំវិញ ពិភពលោកបានកំណត់យកតួរលេខ១៤ថ្ងៃនេះ សំរាប់ធ្វើចត្តាឡីស័កសំរាប់ជំងឺកូវីដ១៩៕	2020-11-14T13:30:00+07:00	freshnewsasia.com	https://m.freshnewsasia.com/index.php/en/localnews/176763-2020-11-10-23-49-25.html
a044a645-0e1f-4aba-8b80-35adf678d434	ផ្ទុះប្រតិកម្មខ្លាំង ! រថយន្តយក្ស បើកឆ្លងកាត់ស្ពានបុរាណខ្មែរបែបនេះ…	មហាជនផ្ទុះប្រតិកម្មយ៉ាងខ្លាំង ពេលឃើញរថយន្តដឹកទំនិញ បើកឆ្លងកាន់ស្ពានបុរាណ( (ស្ពានតាអោង) ដែលបុព្វបុរសខ្មែរបានបន្សល់ទុក ដោយម្ចាស់រថយន្តនោះ ហាក់បីដូចជាមិនឈឺក្បាលវិលមុខ ឬខ្លាចប៉ះពារខូចខាតដល់ស្ពានឡើយ ។ យោងតាមគណនីហ្វេសប៊ុកផេក Veacha Anet ដែលបង្ហោះរូបថតខាងលើ កាលពី១៣ម៉ោងមុន ភ្ជាប់ជាមួយនឹងសំណេរថា « មិនគួរណាមកប្រថុយបែបនេះទេ នេះសបញ្ជាក់ថា គ្មាននរណាមកបំផ្លាញយើង ក្រៅពីខ្លួនយើងទេ បើមិនបានថែរក្សា សូមកុំបំផ្លាញអី (ស្ពានតាអោង)»។ ក្រោយពីម្ចាស់ហ្វេសប៊ុកផេកខាងលើ បង្ហោះរូបភាព និងសំណេរបែបនេះ ធ្វើឲ្យអ្នកប្រើប្រាស់បណ្តាញសង្គមផ្ទុះប្រតិកម្មយ៉ាងខ្លាំង ដោយចូលខមមិនសម្តែងការមិនពេញចិត្ត និងស្តីបន្ទោសដល់ម្ចាស់រថយន្តខាងលើ រួមទាំងអាជ្ញាធរមូលដ្ឋានយ៉ាងចាស់ដៃផងដែរ។ ចង់ជ្រាបកាន់ច្បាស់ សូមប្រិយមិត្តអានខមមិនរបស់អ្នកប្រើប្រាស់បណ្តាញសង្គមហ្វេសប៊ុកដូចខាងក្រោ៖	2020-11-14T11:19:06+07:00	kbnnews.com	https://kbn.news/archives/189988
7e4f6b76-7674-4d54-bed8-aef29e456e1c	ក្រសួងមហាផ្ទៃ ណែនាំគណៈអភិបាលរាជធានី -ខេត្ត ស្តីពីការពង្រឹងវិធានការការពារ ការរីករាលដាលនៃវីរុសកូវីដ-១៩	ភ្នំពេញ៖ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បាន ជម្រាបមកឯកឧត្តម លោកជំទាវ អភិបាល នៃគណៈអភិបាលរាជធានី ខេត្ត ស្តីពីការពង្រឹងវិធានការការពារការរីករាលដាលនៃជំងឺកូវីដ-១៩។ សម្តេចក្រឡាហោម បានលើកឡើងថា ស្ថានភាពនៃជំងឺកូវីដ-១៩ នៅតាមបណ្តាប្រទេសនានាក្នុងតំបន់ និងសកលលោកនៅតែបន្តរីករាលដាលគួរឲ្យបារម្ភ ។ ដោយឡែកនៅកម្ពុជា ក្រសួងសុខាភិបាលនៅតែបន្ត រកឃើញករណីឆ្លងថ្មីនៃជំងឺកូវីដ-១៩ ជាបន្តបន្ទាប់។ ហេតុនេះ ដើម្បីបង្ការទប់ស្កាត់ការផ្ទុះឡើងនូវជំងឺកូដ-១៩ នៅក្នុងសហគមន៍ ចាំបាច់ត្រូវបន្តបង្កើនការប្រុងប្រយ័ត្ន និងយកចិត្តទុកដាក់ខ្ពស់ក្នុងការចាត់វិធានការបង្ការ ទប់ស្កាត់ការរីករាលដាលនៃជំងឺកូវីដ-១៩ ឲ្យមានប្រសិទ្ធភាពខ្ពស់។ ក្នុងស្មារតីនេះ ផ្អែកតាមអនុសាសន៍ណែនាំ ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងគោលការណ៍ណែនាំនានារបស់ក្រសួងសុខាភិបាល ក្រសួងមហាផ្ទៃសូមធ្វើការណែនាំ ឯកឧត្តម លោកជំទាវ អភិបាល នៃគណៈអភិបាលរាជធានី ខេត្ត ត្រូវបន្តពង្រឹងវិធានការការពារជំងឺកូវីដ-១៩ នៅតាមទីកន្លែងបំពេញ ការងារនៅរដ្ឋបាលថ្នាក់ក្រោមជាតិ និងនៅតាមសហគមន៍មូលដ្ឋាន ដោយយកចិត្តទុកដាក់អនុវត្តកិច្ចការចាំបាច់ មួយចំនួនដូចខាងក្រោម៖ បន្តជំរុញការអប់រំណែនាំ និងផ្សព្វផ្សាយដល់មន្ត្រីរាជការ និងប្រជាពលរដ្ឋនៅក្នុងមូលដ្ឋានរបស់ខ្លួន ឱ្យបង្កើនការប្រុងប្រយ័ត្នការពារខ្លួនតាមការណែនាំរបស់ក្រសួងសុខាភិបាល សំដៅការពារ កុំឲ្យមានវីរុសកូវីដ-១៩ ឆ្លងមកលើបុគ្គល និងសហគមន៍មូលដ្ឋាន ដោយគោរពឲ្យបានជាប់ជា ប្រចាំនូវទម្លាប់រស់នៅ ដូចខាងក្រោម៖ សម្អាតដៃនឹងសាប៊ូ ឬអាល់កុល ឬដែលឲ្យបានញឹកញាប់ ពាក់ម៉ាស ឬប្រើក្រមា កន្សែង ក្រដាសខ្ទប់មាត់នៅពេលបរិភោគតែម្ហូបអាហារដែលចំអិនបានល្អ ក្អក ឬកណ្តាស់ ត្រូវពង្រឹងការអនុវត្តគម្លាតសុវត្ថិភាពសង្គម និងគម្លាតសុវត្ថិភាពបុគ្គល ដើម្បីការពារ បង្ការ និងទប់ស្កាត់ ការចម្លងជំងឺកូវីដ-១៩ តាមការណែនាំរបស់ក្រសួងសុខាភិបាល ជាដើម៕	2020-11-14T10:42:30+07:00	cen.com.kh	https://cen.com.kh/archives/265148.html
b572a816-9401-4c24-a2b3-4a452cb947ca	សូមប្រយ័ត្នខ្ពស់ ! ព្រឹកនេះ រកឃើញអ្នកឆ្លងជំងឺកូវីដ-១៩ថ្មីម្នាក់	នៅព្រឹកថ្ងៃទី១៤ ខែវិច្ឆិកា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មានប្រកាសពីការរកឃើញអ្នកឆ្លងជំងឺកូវីដ-១៩ថ្មី ម្នាក់ ជាជនជាតិអាមេរិក ដែលទើបធ្វើដំណើរមកពីសហរដ្ឋអាមេរិកចូលកម្ពុជា។ សេចក្តីប្រកាសព័ត៌មាន បានបញ្ជាក់ថា បុរសជនជាតិអាមេរិក ដែលឆ្លងកូវីដ១៩នេះ មានអាយុ៦៩ឆ្នាំ ស្នាក់នៅ Apartment មួយក្នុងរាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិនតៃវ៉ាន់ មកដល់កម្ពុជា នៅថ្ងៃទី១៣ ខែវិច្ឆិកា ឆ្នាំ២០២០។ លទ្ធផលធ្វើតេស្តវត្ថុសំណាករបស់គាត់ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺវិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមបញ្ជាក់ថា អ្នកដំណើរតាមយន្តហោះជាមួយអ្នកជំងឺខាងលើនេះ មានចំនួនសរុប ៧១នាក់ ដែលក្នុងចំនួននេះមានបុរសខាងលើនេះផងដែរ។ រីឯអ្នកដំណើរ៧០នាក់ ដែលមានលទ្ធផលតេស្ត អវិជ្ជមានវីរុសកូដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅមណ្ឌលទ័ពអាកាស និងសណ្ឋាគារមួយចំនួន ក្នុងរាជធានីភ្នំពេញ។ ដោយឡែកនៅថ្ងៃទី១៣ ខែវិច្ឆិកា ឆ្នាំ២០២០ ក្រសួងសុខាភិបាល បានធ្វើតេស្តអ្នកប៉ះពាល់ក្នុងព្រឹត្តិការណ៍ ០៣វិច្ឆិកា បានចំនួន ១៤នាក់ ដែលលទ្ធផលបង្ហាញថា អវិជ្ជមានវីរុសកូវីដ-១៩ ទាំងអស់ និងបើគិតពីថ្ងៃទី០៤ ដល់ថ្ងៃទី១៣ ខែវិច្ឆិកា ឆ្នាំ២០២០ សរុបចំនួនតេស្តដែលបានធ្វើវិភាគមាន ២៥៦៧ វត្ថុសំណាក (ក្នុងចំនួននេះ មានអ្នកដែលបានធ្វើតេស្តលើកទី១ចំនួន ១៧៤១នាក់ និងលើកទី២ចំនួន៨២៦នាក់) ដោយលទ្ធផលពីវិទ្យាស្ថានប៉ាស្ទ័រកម្ពុជាបានបង្ហាញថា មានអ្នកវិជ្ជមានវីរុសកូវីដ១៩ ៤នាក់ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត៕	2020-11-14T09:05:27+07:00	kbnnews.com	https://kbn.news/archives/189955
86cfd8de-5480-48a1-94b3-831d38162571	ក្រសួងសុខាភិបាលប្រកាសរកឃើញអ្នកឆ្លងកូវីដ-១៩ ១នាក់ទៀត	No Content	2020-11-14T08:24:00+07:00	kampucheathmey.com	https://www.kampucheathmey.com/health/12328
eaf88e3c-58bd-40c6-acaf-2a624336f4f9	កូរ៉េខាងត្បូង នឹងចាប់ពិន័យអ្នកមិនពាក់ម៉ាស់ក្រោយការឆ្លងកូវីដ១៩ប្រចាំថ្ងៃ កើនឡើងគំហុកវិញ	ប្រទេសកូរ៉េខាងត្បូង បានរាយការណ៍ពីការកើនឡើងករណីឆ្លងជំងឺកូវីដ១៩ប្រចាំថ្ងៃដ៏ច្រើនបំផុតក្នុងរយៈពេល៧០ថ្ងៃ ខណៈរដ្ឋាភិបាលនិយាយថា ខ្លួននឹងធ្វើការពិន័យចំពោះមនុស្សដែលមិនពាក់ម៉ាស់នៅទីសាធារណៈ។ ទីភ្នាក់ងារត្រួតពិនិត្យ និងការពារជំងឺរបស់កូរ៉េបានរាយការណ៍ថា មាន១៩១ករណីទៀតបន្ថែមលើករណីឆ្លងសរុបរបស់ប្រទេសនៅថ្ងៃសុក្រ ដែលជាការកើនឡើងប្រចាំថ្ងៃខ្ពស់បំផុតចាប់តាំងពីថ្ងៃទី៤ ខែកញ្ញាមក។ រដ្ឋាភិបាលបានប្រកាសថា ខ្លួននឹងចាប់ផ្តើមផាកពិន័យដល់៩០ដុល្លារ ប្រសិនបើប្រជាពលរដ្ឋមិនពាក់ម៉ាស់នៅកន្លែងធ្វើដំណើរសាធារណៈ នៅពេលធ្វើបាតុកម្ម និងនៅតាមមន្ទីរពេទ្យ កន្លែងសាសនា និងកន្លែងថែទាំសុខភាព។ អ្នកគ្រប់គ្រងអគារ និងអាជីវកម្មដែលមិនពង្រឹងការពាក់ម៉ាស់ នឹងត្រូវពិន័យរហូតដល់២.៧០០ដុល្លារ។ ទីភ្នាក់ងារត្រួតពិនិត្យ និងការពារជំងឺរបស់កូរ៉េនេះបានកំណត់ថា ការកើនឡើងនៃការឆ្លងវីរុសនេះ គឺមកពីការជួបជុំគ្នាក្រៅផ្លូវការនៅទូទាំងប្រទេស។ នៅទូទាំងពិភពលោកគិតត្រឹមថ្ងៃសុក្រ មានអ្នកឆ្លងជំងឺកូវីដ១៩ ជិត៥៣លាននាក់និងអ្នកស្លាប់ដោយសារជំងឺនេះ ជាង១,២៩ លាននាក់ ហើយសហរដ្ឋអាមេរិក បន្តមានអ្នកឆ្លង និងអ្នកស្លាប់ច្រើនជាងគេ៕	2020-11-14T07:00:00+07:00	khmer.voanews.com	https://khmer.voanews.com/a/government-to-impose-fines-for-failure-to-wear-a-mask/5659928.html
26bb6704-50a7-42c4-b0f6-c65e4cacde6f	អត្រាឆ្លងជំងឺកូវីដ១៩ នៅអូស្រ្តាលីថយចុះ ប៉ុន្តែអាជ្ញាធរនៅរក្សាការប្រុងប្រយ័ត្នខ្ពស់	ថ្ងៃទី១០ ខែវិច្ឆិកា គឺជាថ្ងៃមួយទៀតដែលប្រទេសអូស្ត្រាលីពុំបានរកឃើញករណីអ្នកឆ្លងវីរុសកូរ៉ូណាថ្មីក្នុងស្រុក។ អាជ្ញាធរសុខាភិបាល បានឲ្យដឹងថា បច្ចុប្បន្ននេះប្រទេសអូស្ត្រាលីទាំងមូល មានករណីអ្នកឆ្លងជំងឺកូវីដ១៩ តិចជាង ៩០ នាក់ ដែលកំពុងសម្រាកព្យាបាល។ ក្នុងរយៈពេលបីថ្ងៃជាប់ៗគ្នាកន្លងទៅនេះ ប្រទេសអូស្ត្រាលីពុំបានរកឃើញអ្នកឆ្លងជំងឺកូវីដ១៩ ថ្មីៗនៅក្នុងសហគមន៍នោះទេ ដែលនេះជាលទ្ធផលនៃការប្រយុទ្ធប្រឆាំងជំងឺកូវីដ១៩ ដ៏ខ្លាំងរបស់ខ្លួន។ រដ្ឋ Victoria ដែលទទួលរងការប៉ះពាល់ខ្លាំងដោយរលកឆ្លងជាលើកទី ២ នៃជំងឺកូវីដ១៩ បានរាយការណ៍ថា ពុំបានរកឃើញករណីអ្នកឆ្លងថ្មីៗ ឬអ្នកស្លាប់ដោយសារជំងឺកូវីដ១៩ ក្នុងរយៈពេល ១១ ថ្ងៃជាប់ៗគ្នានេះទេ។ ការត្រួតពិនិត្យរិតបន្តឹងខ្លាំងត្រូវបានបន្ធូរបន្ថយនៅក្នុងទីក្រុង Melbourne ដែលជារដ្ឋធានីរបស់រដ្ឋ Victoria ខណៈការបិទសកម្មភាពដែលមានរយៈពេលវែងជាងគេបង្អស់ នៅក្នុងពិភពលោករបស់ទីក្រុងនេះ ដោយសារវីរុសកូរ៉ូណាបានមកដល់ទីបញ្ចប់ហើយ។ ទោះបីជាយ៉ាងនេះក្តី ការរឹតបន្តឹងមួយចំនួននៅរក្សាដដែល។ ការពាក់ម៉ាស់ការពារនៅតែជាការតម្រូវឲ្យធ្វើដដែលក្នុងរដ្ឋ Victoria ហើយអាជ្ញាធរនិយាយថា ការប្រារព្ធទិវាចងចាំនៃការបញ្ចប់សង្គ្រាមលោកលើកទី ១ នៅថ្ងៃទី១១ ខែវិច្ឆិកានោះ ត្រូវបានលុបចោល ដោយសារការកំហិតនៃការជួបជុំគ្នានេះ។ ការប្រមូលផ្តុំគ្នាក្នុងទ្រង់ទ្រាយធំ ក៏ត្រូវបានហាមឃាត់ផងដែរក្នុងពិធីបាញ់កាំជ្រួចដ៏មានប្រជាប្រិយនៅថ្ងៃឆ្លងឆ្នាំ ក្នុងទីក្រុង Sydney ។ ការបាញ់កាំជ្រួចនៅពាក់កណ្តាលអធ្រាត្រនៃម៉ោងឆ្លងឆ្នាំ នឹងត្រូវធ្វើជាធម្មតា ប៉ុន្តែនឹងមានរយៈពេលខ្លីជាងរាល់ឆ្នាំ។ កន្លែងសម្រាប់មើលកាំជ្រួចឆ្លងឆ្នាំនៅទីតាំងកំពង់ផែដ៏សំខាន់ នឹងត្រូវទុកសម្រាប់ក្រុមការងារជួយសង្គ្រោះបន្ទាន់ និងក្រុមមន្ត្រីសុខាភិបាលជួរមុខតែប៉ុណ្ណោះ។ អ្នកស្រី Gladys Berejiklian នាយករដ្ឋមន្រ្តីប្រចាំរដ្ឋ New South Wales បានលើកឡើងថា៖ «យើងនឹងផ្សព្វផ្សាយកម្មវិធីលម្អិតក្នុងពេលឆាប់ៗនេះ ប៉ុន្តែខ្ញុំចង់បញ្ជាក់ឲ្យច្បាស់ថា ប្រសិនបើអ្នកមិនមានសំបុត្រសម្រាប់ចូលទៅកន្លែង ដែលបានកំណត់ទុកទាំងនេះទេ ឬក៏មិនបានកក់កន្លែងនៅភោជនីយដ្ឋាន ឬហាងកាហ្វេណាមួយជាមុនទេ នោះអ្នកនឹងមិនអាចចូលទៅទីតាំងសំខាន់ៗ ដើម្បីមើលការបាញ់កាំជ្រួចនៅយប់ឆ្លងឆ្នាំនោះបានទេ»។ ប្រទេសអូស្ត្រាលីមានអ្នកឆ្លងជំងឺកូវីដ១៩ ចំនួន ២៧.៦០០ នាក់ ចាប់តាំងពីជំងឺរាតត្បាតនេះចាប់ផ្តើមផ្ទុះឡើងមក។ មនុស្សចំនួន ៩០៧ នាក់ បានស្លាប់ ដោយសារជំងឺនេះក្នុងប្រទេសអូស្ត្រាលី។ មន្ត្រីសុខាភិបាលបាននិយាយថា មានកត្តាសំខាន់បួន ដែលបានរួមចំណែកក្នុងការធ្វើឲ្យប្រទេសអូស្ត្រាលី ទទួលបានជោគជ័យក្នុងការទប់ស្កាត់វីរុសកូរ៉ូណា ដែលមានការឆ្លងខ្ពស់។ កត្តាទាំងនោះ មានដូចជាការបិទព្រំដែនអន្តរជាតិរបស់ខ្លួនមិនឲ្យជនបរទេសចូលក្នុងខែមីនា ការធ្វើតេស្តរកវីរុសក្នុងទ្រង់ទ្រាយធំ ការតាមដានរកអ្នកពាក់ព័ន្ធនឹងជំងឺនេះមានលក្ខណៈដិតដល់ និងការប្រកាន់ខ្ជាប់នូវវិធានការគម្លាតសង្គម ក៏ដូចជាការធ្វើអនាម័យផងដែរ។ ព្រំដែនជាច្រើនដែលចែកខ័ណ្ឌរវាងរដ្ឋនីមួយៗ និងទឹកដីរបស់ប្រទេសអូស្ត្រាលី ត្រូវបានបិទដើម្បីទប់ស្កាត់ការរាលឆ្លងវីរុសកូរ៉ូណា។ អាជ្ញាធរក្នុងរដ្ឋ Queensland បានលើកឡើងកាលពីថ្ងៃអង្គារថា ពួកគេសង្ឃឹមថា នឹងអនុញ្ញាតឲ្យមានការធ្វើដំណើរទៅមកជាមួយរដ្ឋ Victoria នៅដើមខែក្រោយ។ ក្រុមមន្ត្រីក្នុងរដ្ឋ South Australia ក៏បានជួបប្រជុំគ្នាផងដែរ ដើម្បីពិភាក្សាពីការបើកឡើងវិញនូវព្រំដែនរបស់ខ្លួនជាមួយរដ្ឋVictoriaដែលជារដ្ឋជិតខាង។ ព្រំដែនអន្តរជាតិរបស់អូស្រ្តាលីមិនត្រូវគេរំពឹងថា នឹងបើកឡើងវិញទេរហូតដល់ឆ្នាំក្រោយ។ ខណៈពេលដែលរដូវក្តៅកំពុងខិតជិតមកដល់ អាជ្ញាធរសុខាភិបាលបានជំរុញឲ្យពលរដ្ឋអូស្ត្រាលីកុំធ្វេសប្រហែសនឹងជំងឺកូវីដ១៩ នេះឲ្យសោះ ៕	2020-11-14T07:00:00+07:00	khmer.voanews.com	https://khmer.voanews.com/a/australia-covid-19-infection-rates-tumble-but-authorities-remain-vigilant/5659894.html
96740e6a-7d24-4f05-ab9f-c974b951ccc0	អាជ្ញាធររាជធានីភ្នំពេញ បន្តចែកម៉ាសជូនបងប្អូនកម្មករសំណង់នៅក្នុងបុរីជាង៧០០នាក់ ដើម្បីការពារការឆ្លងជំងឺកូវីដ-១៩	ភ្នំពេញ៖ អាជ្ញាធររាជធានីភ្នំពេញ ដឹកនាំដោយលោកឃួង ស្រេង ជាអភិបាលនៅល្ងាច ថ្ងៃទី១៣ខែវិច្ឆិកា ឆ្នាំ២០២០នេះ បានបន្តយកម៉ាស់ទៅចែកជូនបងប្អូនកម្មករសំណង់នៅក្នុងបុរីជាង៧០០នាក់ ដើម្បីការពារការឆ្លងជំងឺកូវីដ១៩ ។ កម្មករសំណង់ជាង៧០០នាក់នេះ ជាកម្មករដែលបាននឹងកំពុងបំពេញការងារនៅក្នុងបុរីមួយកន្លែង ស្ថិតនៅក្នុងសង្កាត់ច្រាំងចំរេះទី១ ខណ្ឌឬស្សីកែវរាជធានីភ្នំពេញ ដោយក្នុងកម្មករម្នាក់ទទួលបានម៉ាសរបស់សម្ដេចអគ្គមហាសេនាបតីតេជោហ៊ុ សែន នាយករដ្ឋមន្ត្រីនៃព្រះរាជាណាចក្រកម្ពុជា ចំនួន២ម៉ាស ដែលជាប្រភេទម៉ាសដែលអាចបោកទឹកបាននិងប្រើប្រាស់បានយូរ។ លោកឃួង ស្រេង បានមានប្រសាសន៍លើកឡើងថា អនុវត្តទៅតាមការណែនាំរបស់សម្ដេចអគ្គមហាសេនាបតីតេជោហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា គឺបានឲ្យអាជ្ញាធរបន្តចែកម៉ាសជូនបងប្អូនប្រជាពលរដ្ឋដែលក្រីក្រ មិនមានលទ្ធភាពក្នុងការទិញម៉ាសយកមកប្រើប្រាស់ ក្នុងការការពារជំងឺកូវីដ១៩ ។ លោកបញ្ជាក់ដែរថា កម្មករដែលត្រូវប្រគល់ជូននៅពេលនេះ ជាកម្មករក្រៅប្រព័ន្ធដែលយើងត្រូវតែយកចិត្តទុកដាក់ខ្ពស់ និងត្រូវតែចែកម៉ាសជូនពួកគាត់ ។ លោកបន្តថា សម្ដេចតេជោតែងតែគិតគូរពីសុខទុក្ខ របស់បងប្អូនប្រជាពលរដ្ឋ មិនថាប្រជាពលរដ្ឋក្រីក្រឬមានទ្រព្យនោះទេ សំខាន់ ធ្វើយ៉ាងណាឲ្យប្រជាពលរដ្ឋមានសុខភាពល្អ ពិសេស ក្នុងតំណាក់កាលនេះ ជៀសឲ្យផុតជំងឺកូវីដ១៩ ។ គួរបញ្ជាក់ថា តាមរយៈរដ្ឋមន្ត្រីក្រសួងសុខាភិបាល សម្ដេចតេជោហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា កាលពីប៉ុន្មានថ្ងៃមុននេះ បានប្រគល់ម៉ាសក្រណាត់ចំនួន២លានម៉ាស ជូនមកសាលារាជធានីភ្នំពេញ ដើម្បីយកទៅប្រគល់ជូនដល់ប្រជាពលរដ្ឋក្រីក្រ ដែលមិនមានលទ្ធភាពក្នុងការទិញម៉ាសយកមកប្រើប្រាស់ ខណៈដែលជំងឺកូវីដ១៩ បាននិងកំពុងកើតមាននៅក្នុងរាជធានីភ្នំពេញ ៕	2020-11-14T06:45:28+07:00	cen.com.kh	https://cen.com.kh/archives/265035.html
f8eb4c30-6da1-4118-afb4-a4be076ddd6a	អភិបាលខេត្តបានដំបង ជំរុញឱ្យមន្ត្រីពាក់ព័ន្ធបន្តទប់ស្កាត់ជំងឺកូវីដ-១៩ ជាប្រចាំ កុំឱ្យជំងឺនេះរីករាលដាលចូលក្នុងសហគមន៍	លោក ងួន រតនៈ អភិបាលខេត្ត និងជាប្រធានគណៈបញ្ជាការរដ្ឋបាលឯកភាពខេត្តបាត់ដំបង បានជំរុញឱ្យមន្ត្រីជំនាញពាក់ព័ន្ធបន្តទប់ស្កាត់ការពារជំងឺឆ្លងកូវីដ-១៩ បន្តទៀត ដើម្បីកុំឱ្យរីករាលដាលលើកទី២ នៅតាមសហគមន៍។ ការជំរុញបែបនេះ បានធ្វើឡើងនៅក្នុងឱកាសដែលលោកបានដឹកនាំកិច្ចប្រជុំគណៈបញ្ជាការរដ្ឋបាលឯកភាព ខេត្តបាត់ដំបង ប្រចាំខែតុលា ឆ្នាំ២០២០ នៅសាលាខេត្ត ដោយមានការចូលរួមពីថ្នាក់ អភិបាលរងខេត្ត លោកឧត្តមសេនីយ៍ឯក ឯក សំអូន មេបញ្ជាការរងកងទ័ពជើងគោក ជាមេបញ្ជាការយោធភូមិភាគទី៥ មេបញ្ជាការប្រតិបត្តិការសឹករងបាត់ដំបង ស្នងការនគរបាលខេត្ត មេបញ្ជាការកងរាជអាវុធហត្ថខេត្ត អភិបាលក្រុង-ស្រុក មន្ទីរជំនាញនានា ជុំវិញខេត្តចូលរួមផងដែរ។ បន្ទាប់ពីប្រធានមន្ទីរជំនាញ រដ្ឋបាលក្រុង-ស្រុក បានឡើងរាយការណ៍ពីលទ្ធផលការងារ និងមានបញ្ហាប្រឈមនានាខ្លះជូនថ្នាក់ដឹក នាំផ្តល់ការណែនាំ និងបានសហការរួមគ្នាដោយប្រើកម្លាំងសរុប ជួយធ្វើការដោះស្រាយពីគ្រោះទឹកជំនន់ ក្នុងខែតុលានេះ បានទាន់ពេលវេលាប្រកបដោយជោគជ័យ។ ស្តីពីការយកចិត្តទុកដាក់ដោះស្រាយជូនប្រជាពលរដ្ឋ ស្តីពីការរៀបចំបង្កើតគេហទំព័រហ្វេសបុកផ្លូវការ របស់អភិបាលរាជធានី-ខេត្ត-ក្រុង-ស្រុក-ខណ្ឌ ស្នងការរាជធានី-ខេត្ត និងអធិការនគរបាលក្រុង-ស្រុក-ខណ្ឌ ដើម្បីងាយស្រួលក្នុងការទំនាក់ទំនងផ្សព្វផ្សាយព័ត៌មានរបស់ខ្លួន និងប្រតិកម្មរហ័សឆ្លើយឆ្លង និងតាមដានរាល់ព័ត៌មាន របស់បណ្តាញព័ត៌មានសង្គមណា ដែលបានផ្សព្វផ្សាយព័ត៌មានមិនពិតធ្វើឱ្យមានការប៉ះពាល់ដល់សេចក្តីថ្លៃថ្នូររបស់ស្ថាប័នរដ្ឋជាដើម។ ក្នុងកិច្ចប្រជុំនេះដែរ មន្រ្តីលេខាធិកាដ្ឋានគ្រោះមហន្តរាយថ្នាក់ខេត្តបានឡើងធ្វើរបាយការណ៍លម្អិតជូនកិច្ចប្រជុំបានស្តាប់ជារបាយការណ៍។ លោកឱសថបណ្ឌិត វឿង ប៊ុនរ៉េត ប្រធានមន្ទីរសុខាភិបាលខេត្ត ក៏បានឡើយរាយការណ៍ពីស្ថានភាពជំងឺកូវីដ-១៩ កន្លងមកនិងបន្តទប់ស្កាត់ពង្រឹងបន្តទៀត កុំឱ្យឆ្លងរីករាលដាលនៃជំងឺនេះ នៅតាមគោលដៅក្នុងមូលដ្ឋានជាក់ស្តែង តាមការណែនាំរបស់រាជរដ្ឋាភិបាល ពិសេសតាមការណែនាំក្រសួងសុខាភិបាល។ លោក វឿង ប៊ុនរ៉េត បានបន្តថា បើតាមការណែនាំនេះ គឺអ្នកដែលមានការពាក់ព័ន្ធប្រាស្រ័យទាក់ទង ឬសង្ស័យថាឆ្លងជំងឺ គឺត្រូវធ្វើចត្តាឡីស័កនៅតាមផ្ទះ ឬកន្លែងទីតាំងដែលបានកំណត់រួចមកទុកសម្រាប់ជូនប្រជាពលរដ្ឋ សូមឱ្យមន្រ្តីជំនាញត្រួតពិនិត្យ និងធ្វើចត្តាឡីស័កដោយស្ម័ឡ្រចិត្ត។ លោកបានបញ្ជាក់ថា នៅមន្ទីរពេទ្យខេត្តបាត់ដំបង ត្រូវបានលោករដ្ឋមន្រ្តីក្រសួងសុខាភិបាល អនុញ្ញាតឱ្យកសាងមន្ទីរពិសោធន៍ ១កន្លែង សម្រាប់ពិនិត្យរកជំងឺកូវីដ-១៩ នៅក្នុងមន្ទីរពេទ្យខេត្តបាត់ដំបង។ ពាក់ព័ន្ធនឹងការទប់ស្កាត់ត្រូវពង្រឹងបន្តទៀតកុំឱ្យឆ្លងរីករាលដាលនៃជំងឺនេះ នៅតាមគោលដៅក្នុងមូលដ្ឋានជាក់ស្តែង តាមការណែនាំរបស់ក្រសួងសុខាភិបាល នៅក្នុងរបាយការណ៍ប្រជុំប្រចាំខែតុលានេះ ខណៈដែលប្រជាពលរដ្ឋរងគ្រោះដោយសារទឹកជំនន់ ឆ្នាំ២០ ២០នេះ។ ជាមួយគ្នានេះដែរ លោក ងួន រតនៈ សូមធ្វើការកោតសសើរដល់មន្រ្តីជំនាញនានា ជុំវិញខេត្ត ដោយប្រើកម្លាំងសរុបទាំងអស់ ដែលបានខិតខំប្រឹងប្រែងជួយប្រជាពលរដ្ឋរងគ្រោះកន្លងមក និងជំរុញឱ្យមន្រ្តីពាក់ព័ន្ធបន្តធ្វើការងារនេះបន្ថែមទៀត ដើម្បីសុខសុវត្ថិភាព សុភាពប្រជាពលរដ្ឋ។ ប្រធានគណៈបញ្ជាការឯកភាពខេត្ត បានធ្វើការបូកសរុបផ្តាំផ្ញើដល់ប្រជាពលរដ្ឋបន្តការពារការជំងឺកូវីដ-១៩ តាមការណែនាំរបស់ក្រសួងសុខាភិបាល នៅតាមសហគមនានា។ អាជ្ញាធរមូលដ្ឋានត្រូវតាមដានការឆ្លងជំងឺនេះ និងការពារឱ្យបានដែលកំពុងកើតមានឡើង នៅកន្លែងមូលដ្ឋានមួយចំនួន ហើយទប់ស្កាត់កុំឱ្យកើតមានឡើង។ លោក ងួន រតនៈ បានបូកសរុបក្នុងកិច្ចប្រជុំនេះ ដោយបានលើកឡើងពីបញ្ហាបើកើតមានកើតមានឡើងត្រូវតែគោរពយ៉ាងតឹងរឹងបំផុត ក្នុងការទប់ស្កាត់ឆ្លងជំងកូវីដ-១៩នេះ ឱ្យបានល្អបំផុតនៅតាមទីប្រជុំជននានា កន្លែងដែលមានការជួបជុំគ្នា ត្រូវគោរពការគម្គាតបុគ្គល និងជាគម្លាតសង្គម ឱ្យបានល្អទើបជៀសផុតពីការឆ្លងជំងឺនេះ។ លោកបានបន្តថា បញ្ហាដោះស្រាយបណ្តឹងរបស់ប្រជាពលរដ្ឋតាមគេហទំព័រ នៅតាមបណ្តាអង្គភាពនានា សូមរាយការណ៍មករដ្ឋបាលខេត្ត រៀងរាល់សប្តាហ៍ទី៤ ប្រចាំខែនីមួយៗ ឱ្យបានទាន់ពេល ដើម្បីក្តាប់ព័ត៌មានបានហើយធ្វើការដោះស្រាយបានឆាប់រហ័សផងដែរ៕	2020-11-14T00:10:00+07:00	freshnewsasia.com	https://m.freshnewsasia.com/index.php/en/localnews/177034-2020-11-13-10-10-18.html
8749cd76-ff3a-4e6e-a366-17b579e6c6b4	អភិបាលខេត្តកំពត ក្រើនរំឮកគណៈគ្រប់គ្រងសាលា លោកគ្រូ អ្នកគ្រូ និងសិស្សានុសិស្សបន្តប្រយុទ្ធប្រឆាំងជំងឺកូវីដ-១៩	លោក ជាវ តាយ អភិបាលខេត្តកំពត បានក្រើនរំឮកដល់អាជ្ញាធរមូលដ្ឋាន គណៈគ្រប់គ្រងសាលា ប្រជាពលរដ្ឋ លោកគ្រូ អ្នកគ្រូ សិស្សានុសិស្សទាំងអស់ ត្រៀមប្រឡងសញ្ញាបត្រមធ្យមសិក្សាទុតិយភូមិ ដែលប្រព្រឹត្តទៅ នៅថ្ងៃទី២១ ខែធ្នូ ឆ្នាំ២០២០ ខាងមុខនេះ ត្រូវតែបន្តបង្កើនការប្រុងប្រយ័ត្នទាំងអស់គ្នា ក្នុងការបង្ការទប់ស្កាត់កុំឱ្យជំងឺកូវីដ-១៩ ឆ្លងចូលដល់ក្នុងសហគមន៍ឱ្យបានជាដាច់ខាត ព្រោះបច្ចុប្បន្នជំងឺនេះ មិនទាន់បានធូរស្បើយ ហើយពុំទាន់មានថ្នាំព្យាបាលនៅឡើយទេ។ ការក្រើនរំឮកបែបនេះ របស់លោក ជាវ តាយ បានធ្វើឡើងនៅក្នុងឱកាសដែលលោកចុះជួបសំណេះសំណាល និងសួរសុខទុក្ខ លោកគ្រូ អ្នកគ្រូ សិស្សានុសិស្ស ថ្នាក់ទី១២ ឆ្នាំសិក្សា២០១៩-២០២០ មកពីវិទ្យាល័យចំនួន២ ក្នុងស្រុកកំពង់ត្រាច ដែលត្រូវត្រៀមប្រឡងសញ្ញាបត្រមធ្យមសិក្សាទុតិយភូមិ នៅថ្ងៃទី២១ ខែធ្នូ ឆ្នាំ២០២០ ខាងមុខនេះ។ ការជួបសំណេះសំណាល និងសួរសុខទុក្ខនេះ បានប្រព្រឹត្តឡើង នាថ្ងៃទី១៣ ខែវិច្ឆិកា ឆ្នាំ២០២០ នៅវិទ្យាល័យព្រះបិតាជាតិ ស្ថិតក្នុងឃុំកំពង់ត្រាចខាងលិច ស្រុកកំពង់ត្រាច ខេត្តកំពត។ ជាមួយគ្នានេះដែរ លោកអភិបាលខេត្ត បានបន្តថា បច្ចុប្បន្នពិភពលោកស្ថិតក្នុងបរិបទរងការញាំញី ដោយឥទ្ធិពលជំងឺកូវីដ-១៩ ប៉ុន្តែក្នុងនោះកម្ពុជាយើង។ ដោយឡែកក្នុងខេត្តកំពត ពុំមានបញ្ហាការឆ្លងជំងឺកូវីដ-១៩ ចូលមកដល់ក្នុងសហគមន៍ឡើយ។ លោកអភិបាលខេត្ត ក៏បានផ្ដាំផ្ញើដល់សិស្សានុសិស្ស ឱ្យបង្កើនការចូលរួមគោរពច្បាប់នានា។ ពិសេសបញ្ចៀសការចរាចរ និងប្រើប្រាស់គ្រឿងញៀន ព្រមទាំងគោរពច្បាប់ចរាចរណ៍ផ្លូវគោក ឱ្យបានជាដាច់ខាតព្រោះបច្ចុប្បន្ន បញ្ហាគ្រឿងញៀន និងបញ្ហាគ្រោះថ្នាក់ចរាចរណ៍ បានបំផ្លាញអាយុជីវិត និងទ្រព្យសម្បត្តិព្រមទាំងធនធានមនុស្សក្នុងសង្គមកម្ពុជា ដែលរាជរដ្ឋាភិបាលបាននឹងកំពុងយកចិត្តទុកដាក់យ៉ាងខ្លាំងខ្លាបំផុត។ លោកអភិបាលខេត្ត ជាវ តាយ ក៏បានផ្ដល់ជូននូវថវិកាសរុប ១៤,៤៦០,០០០រៀល ជូនដល់លោកគ្រូ អ្នកគ្រូ ដែលបង្រៀនថ្នាក់ទី១២ និងគណៈគ្រប់គ្រងសាលា សរុបចំនួន ៥៦នាក់ ក្នុងម្នាក់ៗ៥ម៉ឺនរៀល និងសិស្សានុសិស្ស ចំនួន៥៨៣នាក់ ក្នុងម្នាក់ៗ ថវិកា ២ម៉ឺនរៀល និងសៀវភៅកម្រងវិញ្ញាសារ ព្រមទាំងឧបត្តម្ភកងកម្លាំង សរុបចំនួន១០នាក់ ដោយម្នាក់ៗទទួលបានថវិកា ២ម៉ឺនរៀល៕	2020-11-13T23:35:00+07:00	freshnewsasia.com	https://m.freshnewsasia.com/index.php/en/localnews/177030-2020-11-13-09-35-32.html
198b794d-3588-44ee-be37-b7da4b4e9cef	អ្នកកាសែតក្នុងស្រុកម្នាក់ត្រូវបានចាប់ខ្លួនពាក់ព័ន្ធនឹងការលួចដឹកឈើចេញពីខេត្តស្ទឹងត្រែង	កងរាជអាវុធហត្ថខេត្តស្ទឹងត្រែង និងខេត្តក្រចេះ ចាប់ខ្លួនអ្នកសារព័ត៌មានក្នុងស្រុកម្នាក់ ពាក់ព័ន្ធនឹងករណីលួចដឹកឈើក្រញូង ចេញពីស្រុកសៀមប៉ាង ខេត្តស្ទឹងត្រែង ឆ្ពោះទៅខេត្តក្រចេះ។ មន្ត្រីកងរាជអាវុធហត្ថប្រាប់សារព័ត៌មានក្នុងស្រុកថា បានជនសង្ស័យឈ្មោះភាន សុភ័ក្ត្រ អាយុ៣៦ឆ្នាំ ជាជំនួយការនិពន្ធនាយកនៃសារព័ត៌មានយុវជនតេជោ ជាអ្នកយកព័ត៌មានប្រចាំការនៅក្នុងខេត្តក្រចេះ។ សមត្ថកិច្ចចាប់បុរសរូបនេះ នៅរសៀលថ្ងៃទី១២ ខែវិច្ឆិកា ត្រង់ចំណុចមុខវត្តអូរព្រះ ស្ថិតក្នុងឃុំអូរព្រះ ស្រុកសំបូរ ខេត្តក្រចេះ។ ប៉ុន្តែពុំមានសេចក្ដីរាយការណ៍ពីឈើក្រញូងនៅក្នុងរថយន្តនោះថាមានចំនួនប៉ុន្មាននោះទេ តែយ៉ាងណា សមត្ថកិច្ចបានបង្ហាញរូបថតដែលឃាត់បាន និងប្រាប់បណ្ដាញសារព័ត៌មានថា នឹងប្រគល់ឈើទាំងនេះទៅឱ្យមន្ត្រីព្រៃឈើខេត្តស្ទឹងត្រែង ដើម្បីកសាងសំណុំរឿងចាត់ការតាមច្បាប់៕	2020-11-13T23:10:00+07:00	rfa.org	https://www.rfa.org/khmer/news/health/arrested-one-journalist-11132020111026.html
d428c198-0882-453c-8f72-dc23ff317e20	ម៉ាសជាអំណោយរបស់សម្ដេចតេជោ ហ៊ុន សែន ត្រូវបានចែកជូនបងប្អូនប្រជាពលរដ្ឋ តាមសហគមន៍ និងក្នុងសង្កាត់ទាំង៥ ក្នុងខណ្ឌព្រែកព្នៅ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ១៩	នៅព្រឹកថ្ងៃទី១៣ ខែវិច្ឆិកា ឆ្នាំ២០២០នេះ ប្រធានក្រុមប្រឹក្សាខណ្ឌព្រែកព្នៅលោក ម៉ៅ បូរ៉ា និងលោក សុខ សម្បត្តិ អភិបាលខណ្ឌ បានដឹកនាំមន្រ្ដីរាជការ ចុះចែកម៉ាសដែល ជាអំណោយរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ជូនបងប្អូនប្រជាពលរដ្ឋ តាមសហគមន៍ និងក្នុងសង្កាត់ទាំង៥ ក្នុងខណ្ឌព្រែកព្នៅ ដើម្បីចូលរួមបង្ការ និងទប់ស្កាត់ការឆ្លងជំងឺកូវីដ-១៩។ គួរជម្រាបថា ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន នៅរសៀលថ្ងៃទី១១ ខែវិច្ឆិកា ឆ្នាំ២០២០ បានប្រកាសបញ្ចេញម៉ាសក្រណាត់ចំនួន២លាន ដើម្បីចែកជូនដល់បងប្អូនប្រជាពលរដ្ឋនៅរាជធានីភ្នំពេញ។ មេដឹកនាំកំពូលកម្ពុជា ដែលតែងយកចិត្តទុកដាក់ចំពោះរាស្រ្ត សម្តេចតេជោ ហ៊ុន សែន បានបញ្ជាឲ្យក្រសួងសុខាភិបាល និងសាលារាជធានីភ្នំពេញ ធ្វើកិច្ចការនេះជាបន្ទាន់ ដោយបញ្ចេញម៉ាសក្រណាត់ពីឃ្លាំងយុទ្ធសាស្រ្តរបស់រាជរដ្ឋាភិបាល ដើម្បីឲ្យប្រជាពលរដ្ឋរស់នៅក្នុងសហគមន៍ក្រីក្រ បានពាក់ម៉ាស និងទុកប្រើប្រាស់ចូលរួមការពារពីជំងឺឆ្លងកូវីដ-១៩។ អភិបាលរាជធានីភ្នំពេញ លោក ឃួង ស្រេង បានបញ្ជាក់ថា រដ្ឋបាលរាជធានីភ្នំពេញ បានធ្វើការបែងចែកម៉ាសភ្លាមៗ ដល់ខណ្ឌទាំងអស់ក្នុងរាជធានីភ្នំពេញ ដើម្បីយកទៅចែកបន្តជូនពលរដ្ឋដែលខ្វះខាត ព្រមទាំងបានផ្តល់ជូននគរបាលចរាចរណ៍ ៤០គោលដៅ ដើម្បីពាក់បំពេញភារកិច្ច ក្រោយពេលទទួលបានម៉ាសចំនួន២លានពីក្រសួងសុខាភិបាល។ លោកអភិបាលរាជធានី បានបញ្ជាក់ទៀតថា រដ្ឋបាលរាជធានីភ្នំពេញ នឹងបន្តសកម្មភាពចែកម៉ាសនៅតាមផ្សារ និងគោលដៅផ្សេងៗទៀត ដើម្បីចែកបន្តជូនដល់ប្រជាពលរដ្ឋដែលខ្វះខាត ដើម្បីចូលរួមបង្ការ និងទប់ស្កាត់ជំងឺកូវីដ១៩ កុំឱ្យមានការឆ្លងដល់សហគមន៍កម្ពុជា៕	2020-11-13T22:18:00+07:00	freshnewsasia.com	https://m.freshnewsasia.com/index.php/en/localnews/177022-2020-11-13-08-18-56.html
d4d0bc56-99b4-49c2-aa6b-00c8a8391864	ថ្នាក់ដឹកនាំអាស៊ាន អរគុណមិត្តជប៉ុន ដែលគាំទ្រយ៉ាងសកម្ម ក្នុងការបង្កើតមជ្ឈមណ្ឌលអាស៊ានសម្រាប់ភាពបន្ទាន់ផ្នែកសុខភាពសាធារណៈ និងជំងឺឆ្លងថ្មីៗ (Video inside)	ថ្នាក់ដឹកនាំនៃបណ្តាប្រទេសអាស៊ាន ថ្លែងអំណរគុណមិត្តជប៉ុន ក្នុងការចូលរួមចំណែកគាំទ្រយ៉ាងសកម្មក្នុងការបង្កើត ។ ការអរគុណនេះធ្វើឡើងនៅក្នុងកិច្ចប្រជុំកំពូលអាស៊ាន-ជប៉ុន លើកទី ២៣ នៅរសៀលថ្ងៃទី១២ ខែ វិច្ឆិកា ឆ្នាំ២០២០។ ក្នុងនាមជាតំណាងរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា, អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ ក៏បានដឹកនាំគណៈ ប្រតិភូជាន់ខ្ពស់ ចូលរួមកិច្ចប្រជុំកិច្ចកំពូល តាមប្រព័ន្ធវីដេអូ នៅទីស្ដីការក្រសួងសេដ្ឋកិច្ច និងហិរញ្ញវត្ថុ។ កិច្ចប្រជុំនេះដឹកនាំដោយលោក ង្វៀន សួន ហ៊្វុក (Nguyen Xuan Phuc) នាយករដ្ឋមន្រ្តីវៀតណាម។ យោងតាមសេចក្តីប្រកាសព័ត៌មានរបស់ក្រសួងសេដ្ឋកិច្ច និងហិរញ្ញវត្ថុ ដែលបណ្តាញព័ត៌មាន Fresh News បាននៅថ្ងៃទី១៣ ខែវិច្ឆិកានេះបានបញ្ជាក់ថា កិច្ចប្រជុំកំពូលនេះ បានគូសបញ្ជាក់អំពីសារសំខាន់ នៃកិច្ចសហប្រតិបត្តិការរវាងអាស៊ាន និងជប៉ុន តាមរយៈការគាំទ្រដល់បណ្តាប្រទេសអាស៊ាន ក្នុងការលើកកម្ពស់សមត្ថភាពក្នុងកម្រិតប្រទេស និងតំបន់ ក្នុងការកាត់បន្ថយផលប៉ះពាល់ដែលបណ្តាលមកពីជំងឺកូវីដ-១៩ មកលើអាយុជីវិត និងលំនឹងជីវភាពរស់នៅរបស់ប្រជាជន។ ថ្នាក់ដឹកនាំអាស៊ាន បានវាយតម្លៃខ្ពស់ដល់ប្រទេសជប៉ុនចំពោះ ព្រមទាំង បានថ្លែងអំណរគុណដល់មិត្តជប៉ុន ក្នុងការចូលរួមចំណែកគាំទ្រយ៉ាងសកម្មក្នុងការបង្កើត ។ ជាមួយគ្នានេះ, អង្គប្រជុំក៏បានពិភាក្សាអំពីអត្ថប្រយោជន៍ដ៏ធំធេង នៃគំនិតផ្តួចផ្តើមស្តីពី ដែលនឹងបំពេញបន្ថែមដល់គំនិតផ្តួចផ្តើម សំខាន់ផ្សេងៗទៀតរបស់អាស៊ាន-ជប៉ុន ជាអាទិ៍ ដូចជា ជាដើម ។ អង្គប្រជុំក៏បានសង្កត់ធ្ងន់ផងដែរអំពីការប្តេជ្ញាចិត្ត ក្នុងការបន្តពង្រឹងកិច្ចសហប្រតិបត្តិការ តាមរយៈវេទិកា និងយន្តការអាស៊ាន រួមទាំងនៅក្នុងក្របខណ្ឌអាស៊ាន បូកបី (APT), ការចុះហត្ថលេខាលើ , ការជួយគាំទ្រដល់ការរៀបចំផែនការការងារទី ៤ នៃ ព្រមទាំងគំនិតផ្តួចផ្តើមផ្សេងៗទៀត ដែលរួមមាន ដូចជា៖ ជាដើម ។ ជាលទ្ធផល, ថ្នាក់ដឹកនាំបានធ្វើការកត់សម្គាល់អំពីសមិទ្ធផលធំធេង និង វឌ្ឍនភាពជាសារវ័ន្ត ដែលអាស៊ាន និងមិត្តជប៉ុន បានសម្រេចរួមគ្នា ដែលបានផ្តល់វិបុលភាពជូនប្រជាជននៃតំបន់ទាំងពីរ ។ ការបើកដំណើរការ និងបន្តគាំទ្រមជ្ឈមណ្ឌលអាស៊ានសម្រាប់ភាពបន្ទាន់ផ្នែកសុខភាពសាធារណៈ និងជំងឺឆ្លងថ្មីៗ ការប្តេជ្ញាគាំទ្រមជ្ឈភាព (ASEAN Centrality)និងអព្យាក្រឹតភាពរបស់អាស៊ាន សេចក្តីថ្លែងការណ៍រួមនៃកិច្ចប្រជុំកំពូលអាស៊ាន-ជប៉ុន លើកទី ២៣ ស្តីពីកិច្ចសហប្រតិបត្តិការលើចក្ខុវិស័យ អាស៊ាន ស្តីពីឥណ្ឌូ- ប៉ាស៊ីហ្វិក៕	2020-11-13T19:57:00+07:00	freshnewsasia.com	https://m.freshnewsasia.com/index.php/en/localnews/177008-2020-11-13-05-57-56.html

Subsets and Splits

No community queries yet

The top public SQL queries from the community will appear here once available.